
O FLORIN PARASCHIV 


EUTHANASIA 


Mottouri: 


Praeterit figura hujus mundi” 


(din înţelepciunea catolică medievală) 


" „ucid chiar semeni ai mei,ba chiar mă sinucid.Eu sunt Dumnezeu!" 


Arthur Schopenhauer 


"În punctul cel mai profund din noi, când dai de fund şi pipăi abisul, eşti răvăşit pe 
neaşteptate - reacție de apărare sau orgoliu ridicol-de sentimentul de a-i fi superior lui 
Dumnezeu.Latura grandioasă şi impură a ispitei de-a o sfârşi”. 


Emil Cioran 


Introducere 


Cândva,în 1924,pe patul de spital,agonizantul Franz Kafka striga "Doctore,dacă 
nu mă ucizi,eşti însuţi cel mai mare criminal!"Există aşadar o presiune a Bolnavului 
în deciziile ce privesc propria persoană,viaţa şi curmarea ei? Kafka a fost nevoit să-şi 
smulgă singur tubul de oxigen... 


Kafka cerea asistenţă la sinucidere legală,ceea ce societatea modernă mai poate 
discuta,dar civilizațiile milenare ascund confuzii bine dozate,să ne gândim ce 
perspectivă înviorătoare se deschidea sofiştilor elini ai euthanasiei sociale din rațiune 
de stat prin dublul sens al unui cuvânt ce însemna deopotrivă "nefolosit" şi 
"nefolositor",aceasta adăugat unui mental educat mai mult către "ruşinea" de a fi 
ineficace,decât pentru sugestia "vinii",plus definiția dreptăţii ca o şmecherie de 
har!Nu degeaba insistă Platon pe teribila deriziune la care a ajuns adevăratul om drept 
în binecuvântata Cetate a altor "virtuţi".Dar medicii pot găsi potrivită profesiei lor 
reflecţia lui Platon:"Nu e drept nici cel ce vrea să spună nebunului tot adevărul”. 


In zorii mileniului III a apărut un site pe Internet,cu sfaturi 
insinuante,binevoitoare şi insistente de asistenţă la o "moarte fericită".Izbucneşte o 
nouă civilizaţie,stranie,capabilă să rezolve vechi provocări insolubile,între care şi 


aceasta a EUTHANASIEI? 


In primele luni ale anului 2002,evenimentele se precipită într-un domeniu de 
interes public,de suspectă atracție...Deja de câteva bune decenii,tribunalele mai multor 
țări occidentale se confruntă cu situaţia de a-i judeca pe "ucigaşii din milă",vinovaţi 
de săvârşirea euthanasiei şi chiar când judecătorii sunt rigorişti,se întâmplă prea 
adesea ca juriile să fie indulgente până la a-i achita pe "ucigaşii din milă"(personal 
medical,sau simpli cetăţeni particulari),în aplauzele asistenţei din sala de tribunal!Să 
fi pătruns "euthanasia" între moravurile curente ale respectivelor ţări 
occidentale,încălcând astfel Legea morală veche(dar cât de veche,totuşi?).Ce se 
întâmplă? 


Pe 19 martie 2002,marile agenţii de mass-media anunţă o bombă:o englezoaică 
de 43 de ani,imobilizată de la gât în jos şi căreia medicii îi mai acordă de trăit câteva 
săptămâni,nu mai poate suporta durerile;ea se adresează autorităţilor judiciare ale țării 
sale,cerând să i se permită soţului ei să-i curme suferinţele,dar autoritățile britanice 
răspund negativ...In scaun cu rotile,bolnava se prezintă demn la Strasbourg,la Curtea 
Europeană a Drepturilor Omului cu respectiva petițiune.Onorabila instituţie promite 
să dea răspuns peste o lună...Începe să fie un drept al omului asistența la 
sinucidere,euthanasia însăşi? 


Peste câteva zile,altă bombă.Aceleaşi agenţii anunţă în 22 martie că juriştii 
britanici au dat o decizie-unicat:aprobarea ca o pacientă imobilizată la patul de spital 
de 1 an şi având cam aceeaşi vârstă de 43 de ani,să fie deconectată de la aparate! A 
contat desigur şi cazul reclamantei de la Strasbourg... 


Cu ceva timp în urmă,însuşi ministrul olandez al Sănătăţii,Els Borst,introducea în 
Parlamentul ţării sale o lege a euthanasiei,care după dispute aprinse a şi fost admisă 
spre sfârşit de martie 2002.După aprigele dezbateri(şi cale deschisă acceptării moral- 
juridice)din Elveţia,SUA şi Australia,iată Olanda în situația de a legaliza 
euthanasia.Această ţară e deprinsă cu pionierate ciudate,tot ea a legalizat consumul 
cuviincios(!?)al drogurilor şi căsătoriile între persoane de acelaşi sex. 


S-ar zice că Marea Britanie şi ţările care au împrumutat modelul de democraţie 
bazat pe respectul omului(Habeas Corpus)au o tradiție deja venerabilă prin 
vechime.Dar atâtea alte ţări şi popoare,europene inclusiv,au cu totul alte tradiții... lar 
în Olanda,partidul lui Els Borst afirmă ceva promiţător:viitorul guvern va trebui să 
aibă serios în vedere introducerea în circuitul legal al "pastilei de sinucidere" menită 
nu numai bolnavilor incurabili,ci pur şi simplu indivizilor deplin sănătoşi dar sătui de 
viaţă! 


August 2002:în Australia apar în comerţ nişte macabre "pungi de sinucidere" cu 
şnur de strângere,ele urmează să fie fixate pe faţa celui dispus să adoarmă cu din ce în 
ce mai puţin oxigen...Prompt,s-au achiziţionat 150 de pungi,dar isteţul comerciant- 
inventator se plânge că asistenţa la euthanasie e încă rău privită în Australia... 


Sesizăm,da,o presiune,o precipitare.Le Figaro din 6 ianuarie 2003 se întreabă 
provocator dacă acest an 2003 va trăi legalizarea euthanasiei în Franţa,mai cu seamă 
că vecinele sale Olanda şi Belgia s-au învrednicit să permită euthanasie activă! 


Un recent sondaj Ifop îi arată acum,iată,pe 88% dintre francezi favorabili 
promulgării unei Legi care să-i autorizeze pe medici să pună capăt fără suferinţe vieţii 
fără speranță a unor persoane atinse de maladii insuportabile,bineînţeles numai în 
cazul unor persoane care o pretind expres.Ministrul francez al Sănătăţii, Jean-Frangois 
Mattei,crede euthanasia o falsă soluţie faţă de "suferinţă,singurătate şi abandon".Nu se 
poate generaliza o  situaţie,nici aplica o soluţie în prezența atâtor cazuri 
particulare... Mattei îşi exprimă "împotrivirea obstinată" la orice dezincriminare penală 
a euthanasiei şi legiferare nouă în emblematicul subiect:"Dacă am autoriza 
cuthanasia,am ridica una din interdicțiile care se află la baza societăţii noastre!" Când 
urgenţa ar fi doar-atenţie la posibila ipocrizie carteziană a demnitarului-"la nécéssité 
d'accompagner les personnes en fin de vie".S-ar zice că pe moment Franţa autoritară 
vrea să închidă subiectul. 


Totuşi,disperaţii lucizi asaltează limitele morale ale Hexagonului,astfel un tânăr 
pompier a suferit un accident auto,a stat în comă 9 luni şi acum în 2002 are 21 de 
ani,„membrele paralizate tetraplegic,nu poate vorbi şi zace aproape orb,nu se poate 
baza decât pe auz şi raţiune...Îi trimite o scrisoare preşedintelui Chirac:"Aş vrea să 
ştiţi că sunteți ultima mea şansă!",notează băiatul multiplu handicapat.Preşedintele 
este emoţionat,sensibilizat la drama trăită de nefericitul băiat şi familia sa.A întreprins 
preşedintele ceva? Ministrul Mattei se derobează fin comentând în decembrie 2002:îşi 
refuză părerea personală,numai preşedintele poate răspunde la scrisorile lui 
adresate,"nous,les autres" ne menţinem doar în aproximări etice... 


Preşedintele respinge cererea.Tânărul Vincent Humbert încetează din viaţă în 
septembrie 2003 la clinica din localitatea Berck-sur-Mer,la două zile după ce mama 
încercase să-l euthanasieze administrându-i o supradoză de sedative.Se deschide o 


anchetă spre a stabili cauza exactă a decesului tânărului şi echipa de medici care-l 
asistase pe pacient oferă un comunicat de presă:în dimineaţa decesului,ţinând cont de 
tabela clinică,de evoluţia tânărului şi de dorința sa declarată de a fi euthanasiat, 
pacientulului Vincent Humbert i-a fost limitată asistenţa medicală. Iar prilej de discuţii 
în mass-media pe tema euthanasiei. 


Ce spun în faţa situaţiei profesioniştii,aflaţi în cealaltă tabără? O doamnă bătrână 
de 85 de ani din Marea Britanie,fostă asistentă medicală originară din Republica Sud 
Africană,plăteşte în 2003 25 de lire sterline pentru a-i fi tatuate pe pântece o inimă 
roşie tăiată cu diagonală şi o inscripție:DO NOT RESUSCITATE! De ce a procedat 
astfel? Când practica meseria a văzut prea adesea cum sunt resuscitați mulţi oameni 
care nu ar fi trebuit să mai fie readuşi la viaţă.Ea,Frances Polack,nu vrea să moară de 
două ori,aşa că prin inscripţionare ţine să se asigure pe sine,dar şi familia şi pe medici 
la caz de ceva... 


Iar un tribunal britanic încuviinţează în noiembrie 2004 ca o pacientă suferindă de 
o boală ireversibilă a creierului să fie transportată în Elveţia,unde euthanasia este 
legalizată! 


Parcurgem  iarăşi,din unghiul subiectului nostru proza Cezara a lui 
Eminescu.Ceva ne frapează:Euthanasius calculează că opera sa plastică Venus şi 
Adonis va tulbura inocenţa edenică a cuplului Cezara-leronim şi-i va târâ în 
moarte.Parcă tocmai aceasta ar fi şi "profeția" îndeplinită a bătrânului,până în cele din 
urmă?! 


Admirăm,iară şi iară,pânza îndepărtatului N.Poussin,Et in Arcadia ego.Ei 
da,peisaj idilic cu păstori şi patrupede,o banală bucolică-s-ar zice-e drept cu fiorul de 
"Arcadie" uşor întrerupt de irumperea în peisaj a unei pietre tombale...Ei şi,un artist 
moralizator cu admiratorii să nu uite de raporturile cuviincioase cu veşnicia. 


De nu cumva,artistul a cochetat subconştient cu ideea morţii fericite! 


x 


Japonezul Yukio Mishima,mare scriitor dar şi purtător de destin resuscitat al țării 
sale,chibzuieşte că nu-i deloc uşor de luat "decizia"individuală a suprimării de sine:să 
fii tu,în fine-un condamnat la moarte şi în acelaşi timp tot tu acela care execută 
sentinţa... 


Mishima nu mai reflectează doar pentru Japonia-unde tradiția seppuku a 
samurailor simplifica problema-nu,problema morţii-de-sine este dificilă şi modernă şi 
universală.Au gândit-o Baudelaire şi Eminescu,a simţit-o André Malraux,poate ca o 
adaptare la zi a "condiţiei umane" intuite de Pascal;o aplică obsedatul de acţiune 
Mishima,prin eroismul proaspăt şi tragic al gestului său de "seppuku" din noiembrie 
1970,pe care marile agenţii de mass-media l-au oferit spre rumegare şi asimilare 
generoasă lumii întregi. 


Sosind după viziunea creştină de mai înainte-şi un sistem etic-juridic înfeudat 
aceleia-să fie aceasta o provocare a omului alta decât Răstignirea?!O moarte fericită,o 
"euthanasie"aceea a lui Mishima,căci vesteşte a aduce pacea interioară zbuciumatului 
suflet.N-au atunci şi agnosticii sau ne-creştinii un cuvânt îndreptățit în restabilirea 
unei valori a omului?... 


Reflectează patetic Malraux de nu cumva fiinţează în om un domeniu profund,în 
care se dezlănţuie voința de autodistrugere,tocmai ceea ce numeşte creştinismul Răul 
şi Satana fiind această nostalgie suicidară a distrugerii-de-sine... 


Psihologii au observat cu încordare un specific al sinuciderii răspândit la 
femei,anume că ele îşi antrenează şi copiii în moarte.In acord cu psihiatrii,psihologii 
ne asigură că îndeobşte orice sinucidere ne avertizează că ea cuprinde şi o 
răzbunare...De la care s-ar zice că mamele ţin să-şi sustragă(?) copiii.Printr-un act de 
"euthanasie",mamele se obligă să taie în propria carne,scutindu-şi copiii de un chin al 
existenței ce n-ar conduce oricum decât la un univers închis şi repetitiv al 
"răzbunării",înglobându-i în destinul lor pieritor prin voinţă...lar pentru medici şi nu 
numai,suicidul fie el şi-n forma sinistră de mai sus,rămâne un pari verbal-metafizic. 


Sinuciderea poate fi şi salvare individuală de Răul ce a cuprins restul oamenilor.Şi 
o învăluită răzbunare pe aceia... 


lată încă o mostră din apanajul de idei confuze sau perfide ale veacului 
XX:tânărul scriitor Bertolt Brecht,aflat în deplină derută extremistă,scerie în anii '1920 
o piesă Decizia,în care un băiat comunist se sinucide pentru a nu dăuna 
"Cauzei".Corul ritualic de 4 Agitatori cântă "Aşadar,noi am decis,trebuie să tăiem în 
carnea noastră şi să ne retezăm propriul picior!"Vina tânărului comunist în ochii 
tovarăşilor săi este aceea de a se fi lăsat copleşit de "milă"...Interesant şi penibil 
cât  cuprinde,ni se pare faptul că în aceeaşi epocă turmentată a Germaniei s-a găsit 
un ipochimen de teolog care să elogieze-atenţie,Achtung!-"morala ascetică" a piesei 
lui Brecht,doar vezi bine de veacuri nu mai răsunase până la acest dramaturg 
înfipt,comunistoid şi ateu,"adevărul creştin” într-o manieră atât de frapantă şi 
directă.În "acordul" dintre consensul ideii şi sacrificiul de sine,teologul protestant 
scrâşnit nu mai zăreşte un act excepțional de eroism al unei tinere structuri nobile-fie 
şi fisurată de eroare-ci cel mai simplu şi firesc dintre obiceele omeneşti,ce ne-ar fi fost 
transmise de creştinism...Când îi înmormântau pe sinucigaşii lor,komsomoliştii 
sovietici atârnau de jerbele florale blestemele camarazilor!Dacă în piesa lui Brecht 
tovarăşii de idei resping gestul tânărului(de ce oare?),pot recupera ceva creştinii?... 


Chibzuind la "experienţa morţii” şi asupra fineţurilor ei,un avizat autentic,Paul- 
Ludwig Landsberg observă că sinuciderea poate fi ceva cu totul şi cu totul special,să 
aproximăm o fugă în care omul încearcă să regăsească Paradisul pierdut,aceasta în loc 


să merite a dobândi Cerul prin viața suportată până la capăt.Să credem că din punct 
de vedere teologic,într-adevăr sinuciderea cuprinde şi o iluzie a reîntoarcerii în 
Paradis. 


Ar însemna să ne întoarcem la Adam şi Eva,să dăm o raită cu folos prin basmul 
românesc Tinerețe fără bătrâneţe,cu tâlcuri continuate în proza lui Mircea 
Eliade. Strigătul lui Nietzsche "Der Gott ist tod" răvăşeşte şi subiectul "euthanasie" şi 
fie că Dumnezeu a murit de moarte bună,fie că oamenii au săvârşit mai mult decât 
paricidul,aceasta face parte din destinul inexorabil al civilizaţiei occidentale,ca şi 
aceea că la dispariţie Dumnezeu nu şi-a rostit Ultimul Cuvânt,nici măcar de rămas 
bun.Mircea Eliade putea fantaza o povestire Adio! pe baza acestor reflecții. 


Dar poate dispariţia lui Dumnezeu s-a petrecut demult tocmai pentru ca El să lase 
oamenilor mâinile libere în subiectul "moarte”.Adică liberă opţiune şi în subiectul 
euthanasie. 


În ce moment încep creştinii să simtă acestea şi cum? Theodor Baconsky o spune 
nimerit:creştinul se gândeşte la moarte "cu o fericire temătoare", poate pentru că 
Răstignirea e o provocare nedesluşită, nesfârşită...Odată încolțită,ideea deschide 
drumuri nebănuite. 


În Olanda anului 1685 are loc un strălucit dialog iudeo-creştin,partea creştină fiind 
reprezentată de teologul Filip Liborc,iar cea iudaică de rabinul Orbio.Ei bine,rabinul 
Orbio aminteşte de reproşul agonic:"Doamne,Doamne,de ce m-ai părăsit?",insinuînd 
că aceste cuvinte ar produce o breşă în credinţa creştină, Tatăl ceresc fiind certat 
pentru al Său non-secours în momentul de cumpănă al Fiului Omului...Ca şi cum 
lucrul cel mai importat este Viaţa,ce se cuvine oricum salvată,indiferent de 
doctrină.Este o idee israelită,concluzionează cumva mândru rabinul Orbis. 


În 1001 de nopţi,Şeherazada îşi amână moartea înscriind bucla Timpului într-o 
poveste.Într-o binemeritată analiză amplă,s-ar putea porni de la analiza visului 
islamic.Dar productivă pentru subiectul nostru ar fi hermeneutica acestui stil arab şi 
musulman de a amesteca Moartea în Poveste,până la a transforma Viaţa într-un 
miraj,iar prin miraj şi iluzie să inducă fiinţei starea şi dorul de "moarte dulce".Poetul 
român Al. Macedonski ştia ceva despre acestea. 


Ceva apropiat aflăm în țesătura Zauberberg-ului(=Muntele vrăjit)de Thomas 
Mann,cel puţin în superbul vis al zăpezii. Un albastru adânc, foarte adânc, de 
catifea.Un timp desfiinţat,dar şi un neant cenuşiu,amintind de viaţa searbădă şi 
fantomatică,predispunând la o lume de himeră şi juisând la peisajul comic travestit...O 
lume fabuloasă şi poznaşă, doldora de spiriduşi, măreaţă şi hieratică! Joc tăcut de 
fantome,într-un neant vătuit. Şi aşa,lumea vizibilă e dominată de prinți întunecaţi, 


merită să pui distanță sălbatică şi critică față de ei,cu toată teama religioasă şi 
indiferența ucigătoare de copil al civilizaţiei e ispititor să te laşi dulce îmbrăţişat de 
forţe primejdioase... Trebuie să birui în tine, cu tot curajul pericolului, frica de moarte. 
Lumea zăpezii e tăcută, grandioasă şi nepăsătoare, taina intimă nu-şi găseşte delegare 
în vidul îngheţat, poate doar în alboarea gingaşă a transcendenţei. Oricum, demnitatea 
gingaşă a fiinţei surplombează priveliştea. Simţi seducția sfidătoare a Somnului, în 
care-ai vrea s-adormi mândru şi impersonal, peste frica de misterul morţii şi de 
ostilitatea anorganicului...Te împaci, în fine, cu boala larvară şi burgheză din sine, dar 
şi cu călăii înşelătoarelor tale orbite, care-ţi ascund perihelia. Cine cunoaşte Trupul, 
înţelege Viaţa şi Moartea, aude sunetul de corn al Vânătorilor Subtile. 


În fond, nu tentează Thomas Mann în Zauberberg un soi de 1001 de nopţi ale 
Occidentului? Lupta cu Timpul şi Povestea. 


Francis Bacon, om de Stat şi filosof britanic, îşi poartă onoarea de a fi creatorul 
vocabulei "euthanasie":mai întâi în redactarea The Advancement of Learning 1605) 
şi apoi în forma definitivă Instauratio Magna(1623).În viziunea baconiană, termenul 
va circula aproape trei veacuri. 


Ce adevăr omenesc avansează Francis Bacon?Eu Fr.Bacon voi spune mai 
mult,insistând în acest subiect,că datorinţa medicului nu va fi doar aceea de a restabili 
sănătatea,dar deopotrivă aceea de a îndulci durerile şi suferinţele ataşate bolilor;şi 
aceasta nu numai pentru că îndulcirea durerii,cea considerată ca un simptom 
periculos,contribuie şi conduce spre convalescenţă,dar încă şi în scopul de a procura 
bolnavului,când totul e lipsit de orice speranţă, o moarte blândă şi liniştită; căci nu e 
tocmai puţină fericire această euthanasie(...) Dar în vremile noastre,medicii îşi fac 
parcă o lege din abandonarea bolnavilor deîndată ce aceia se află în stare extremă... În 
loc ca, după vocea inimii mele,dacă ei medicii ar fi fost geloşi să nu lipsească de la 
datorinţa lor şi ca urmare nici de la omenie,ba chiar de a-şi însuşi măiestria mai cu 
nădejde,ei n-ar fi precupeţit nici o osteneală pentru a ajuta muribunzii să părăsească 
această lume cu mai multă blândeţe şi uşurătate,Or,această cercetare,noi o calificăm 
drept cercetare asupra euthanasiei exterioare,pe care o deosebim de această altă 
euthanasie ce are drept obiect pregătirea sufletului şi noi o categorisim între 
recomandările noastre”. 


Parcurgem corectul,comprehensivul,pilduitorul Dictionnaire grec-français al 
savantului de odinioară Bailly şi intuim o compunere a cuvântului "euthanasie" din 
elinele "eu"+"thanatos". Vom constata că sensurile fin extrase aici acoperă gama largă 
a accepţiilor termenului de "euthanasie" în limbile de circulaţie contemporană,cum şi 
în istoria dramatică a mentalelor colective,particularismele unor mari scriitori şi 
filosofi, deontologia medicală,ba chiar şi meandre şi latenţe(benefice sau 
criminale)ale gândirii individuale,sau ale rațiunii de Stat. 


Deci "eu" sugerează ceva bun,ceva nobil de origine sau de condiţie,ceva conceput 
cu abilitate în calitatea legilor omeneşti,ceva aflat în bună ordine-pe baza dreptului cel 
bun-ţintit spre bunele cauze,ceva săvârşit cu bună ştiinţă şi bunătate şi bunăvoință şi 
discreţie,a face un bine cuiva, ceva indus din fericire.lar "thanatos" este moartea,cea 
naturală sau voluntară prin suicid;dar şi pedeapsa capitală pronunţată asupra unei 
persoane, însăşi penalitatea este "moarte"; în fine, un eufemism juridic:a lega pe 
cineva, spre a-l conduce la supliciu... 


Aşadar,euthanasia este moartea nobilă,într-o fericire indusă, câteodată o moarte 
impusă.Dicţionarele moderne rețin sensul de moarte provocată,precoce,uşoară,fără 
dureri,metodă de forțare a morţii numai de către medic în scopul curmării unor 
suferinţe atroce,prelungite inutil; teorie după care gestul suprimării din dragoste şi 
milă a unei vieţi devastate de chinuri ar fi licit,dar în fapt e un gest oprit de Lege.Prin 
urmare,provocarea decentă a morţii are a ţine musai cont de o etică opusă 
durerii,dependentă de evoluţia moravurilor într-o etapă de civilizație.Din 1939 şi până 
prin anii '1950,"'euthanasia" a avut un sens exclusiv criminal din cauza definiţiilor 
germane şi a practicilor naziste. 


În Franţa din 1998 izbucneşte încă un caz de euthanasie, din partea unei 
infirmiere. Fireşte că se ajunge la un proces, dar ne interesează reacția presei, bun 
revelator al opiniei publice şi al societăţii civile.. Iniţial, infirmiera nu e privită drept 
criminală, ci fiinţă disponibilă la acte de compasiune către suferințe fără leac, ca atare 
"victimă suplimentară".Deocamdată e vedetă mediatică,suferă din cauza suspendării 
din funcția medicală... Treptat, presa insinuează o afacere tenebroasă, oricum o 
chestiune care nu oferă limpezimea imaginilor de Epinal, "victima suplimentară" s-ar 
prea putea să deţină în tezaurul sufletului ei un soi ambiguu de "amour à mort”. 
Spiritual,un ziar se întreabă dacă infirmiera e Mére Teresa sau Barbe Bleue?!,ca apoi 
tonul aceleiaşi prese să fie destul de vehement în dezavuarea unei "derive meurtrière". 
Prin infirmiera inculpată, presa ca şi condamnă euthanasia: "assassinats"! 


Iar în martie 2005,opinia publică mondială participă cu emoție la desfăşurarea 
cazului Terri Schiavo din SUA.Nu,aici personalul medical nu şi-a permis iniţiative 
riscante,s-a delegat răspunderea către justiție. Curtea Supremă s-a derobat,iar 2 
judecători diferiți,din Florida şi Georgia decid-la cererea soţului-să o deconecteze pe 
nefericită de la aparatele supravieţuirii în comă vegetativă...Unui luminat ziarist 
român, i se pare că asistă la o situaţie unică în lume şi inacceptabilă,când Statul decide 
să condamne la moarte-până odată-un contribuabil onest,deşi Societatea luptă şi în 
SUA pentru eradicarea pedepsei capitale.Ar fi fiind aceasta chiar o moarte prin 
înfometare,ca la Auschwitz!?$i medicii care asistă "leguma" ar fi cinici prin verdictul 
lor de moarte în 2 săptămâni.. De nu cumva e preferabilă-mai zice ziaristul-o ţară de 
şpăgari ca România, uneia supradezvoltate în care verbul, a trăi să nu se mai 
conjuge la nici o persoană.Să fie alarma doar o închipuire fioroasă? 


De altfel,subiectul euthanasie(v.cazul la zi Terri Schiavo) poate fi ținut treaz şi 
prin forme simpatice,de pildă de Ion Barbu cu a sa caricatură din Ziua, 30 martie 
2005,p.1: în faţa pacientului Ion Iliescu,o echipă de medici,jurişti,sfetnici,popi şi un 


măgar consiliază "Nelule, trebuie să te deconectăm de la partid şi de la viaţa 
politică,în 15 ani ai adus poporu'n comă vegetativă”. 


Capitolul I 


În 1986,Emil Cioran,cobea buclucaşă a Occidentului.e solicitat de ziaristul 
Raddatz la un interviu pentru săptămânalul german Die Zeit şi se pronunţă tam-nisam 
în nenumitul subiect "euthanasie"! Anume, la turnanta închinată progresului, Cioran nu 
neagă existența acestuia(de altfel,o marotă pentru el...),dar insinuează că prin fiecare 
pas înainte în făgaşul civilizației,omul pierde ceva şi "progresul" e anulat.Cum 
aşa?Păi iată de pildă medicamentele, ştiinţa medicală şi aparatele de supravieţuire,pe 
vremuri oamenii mureau de propria moarte, fără îngrijiri deosebite,acesta le era 
destinul.  Acum,omul duce o falsă viaţă,artificial prelungită,un destin fără 
demnitate,aproape dă să articuleze Cioran... 


Ce mai,un "anti-destin",necuviinţă cu atât mai păguboasă cu cât Andre Malraux 
hărăzise apartenenţei la acest hibrid-himeră doar Creaţia literar-artistică! 


În fine luat din scurt că şi el s-ar teme de moarte,se foloseşte de medicina avansată 
şi de orice progres,Cioran admite că da,s-a lăsat dus de curentul general omenesc,dar 
tot nu renunţă la ideea de a muri de propria moarte.Nu va fi aşa,peste câţiva ani şi lui i 
se va prelungi artificial viaţa...Şi nu întâmplător,în acest context al dialogului,Cioran 
bătrânul ţăran aruncă provocator că în fond de-alde acestea ar fi ştiut prea bine şi dacă 
rămânea ajutor de cioban la Răşinari...Adică,traducem noi,ar fi admis tacit,fără 
vehemenţă "euthanasia",tezaur de nebunie înţeleaptă a mileniilor la varii popoare. 


Dulcea civilizaţie pastoral-agrară...În Bucovina atemporală(dar poate fi vorba şi 
de primele decenii de veac XX...),flăcăii rurali pătrund hotărât în cămăruţa câte unui 
moşneguţ care nu se mai opreşte din bolit,se aşează pe pat şi fumează până-l 
sufocă!Se induce o moarte fericită,sau se curmă o viaţă inutilă într-o comunitate 
pragmatică?Ce rost ar avea-  ţărăneşte  vorbind-o viaţă prelungită 
artificial!?Oricum,scriitorul Eusebiu Camilar fi-va aspru mustrat că devoalează 
secretele comunității feerice. 


Mai des se purta sufocarea cu perna.O țărancă franceză a fost trimisă la 
ghilotină,pentru că s-a trântit cu fundul ei gras pe o pernă aşezată pe chipul tatălui ei 
bolund,dar Franța modernă ține să curme cutumele arhaice.Mai ales că nu-i deloc 
sigur acceptul victimei,nici măcar cel tacit! 


Probabil,de veacuri şi milenii familia/comunitatea care ucide se pretează îndestul 
la psihanaliză.Şi absolut totul se hotărăşte între oameni,la misterul morţii-vorba lui 
Andrei Pleşu-zeii n-au acces decât decât printr-o imitatio hominum. 


Şi totuşi,"nebunia" nu caracteriza toate popoarele şi stilurile de cultură.Ce ne 
comunică în subiect străvechi zone de înţelepciune ale lumii,nu prea receptive la 
confuzii? Adevărurile lor înveşnicite,atemporale cumva. 


Hinduism? Vorbeşte totuşi un şef de stat modern, primul ministru indian 
Jawaharlal Nehru,persoană deosebit de cultivată:India a produs dintotdeauna o 
civilizaţie a sufletului,cum să se împace ea cu "frenezia mecanică" a Occidentului? În 
vremea fără de sfârşit care este aceea a acestei țări,de ce şi către încotro să te grăbeşti 
a ajunge?!Intensitatea civilizaţiei occidentale vine din(spre) moarte...În India,moartea 
nu oferă nici o intensitate particulară vieţii,în aventura cosmică pe care o reprezintă 
Universul.De aceea şi este dificil să-i împiedici pe indieni să se lase să 
moară... Auzindu-le,interlocutorul Andre Malraux,cel atât de avizat-occidental-într-ale 
morţii,are de stat pe gânduri. 


Ce interesant cugetă budiştii contemporani(cu baza pe Tradiţie),de pildă cutare 
tânăr vietnamez de 18 ani,supus istoriei contemporane turmentate a zonei 
sale:bun,Bouddha grăieşte că nu aceasta-i lumea reală. Dar tu-se mai cuvine să-ți 
sugereze cineva una ca asta?!-dar tu suferi în mod real şi tocmai aceasta-i cumplita 
problemă ce te lasă buimac şi năruit,suferința ta reală într-o lume ireală...Poate ispiti 
pe oameni ca noi,de când lumea devoţi ai "freneziei mecanice",acest modul asiat de 
gândire-întru sinucidere,fie ea şi asistată? Nu ştim,dar cu siguranță se întâmplă cu 
oameni chinuiți în sus-pomenita zonă atinsă de gerul Istoriei. Mai ales că şi 
taoismul/confucianismul stopează orice viziune frenetică a morţii. 


Primitivii nu se încurcă în texte şi tabuuri!Parcă ne închipuim hoardele nomade în 
marşul lor încăpăţânat,aruncându-şi neputincioşii la marginea drumului,prăpădiţii de 
încurcă-lume neţinând pasul! Astfel de neamuri retardate îşi lichidează scrupulos 
infirmii de război,sau de bătrâneţe...Această mentalitate ufilitaristă,cu întreaga 
cohortă cinică şi inumană,se iţeşte ipocrit în întreaga etapă a istoriei moderne şi 
asaltează mileniul omenesc III. 


"Lume ce vorbea în basme şi gândea în poezii",nu-i aşa?Anume cutume ale 
bătrânelor civilizaţii pretind duritate pragmatică,aşa că sunt eliminaţi copiii născuţi 
malformaţi,bătrânii neputincioşi,soldaţii răniți şi incapabili de a se mai putea depărta 
de inamic după bătălie...Dar nu în de acestea aflăm rădăcinile principiului modern al 
cuthanasiei,insistă părintele Lino Ciccone.Nici măcar etapa intermediară a aberaţiei 
naziste, cu ale sale eliminări masive de bolnavi mintali,evrei,ţigani.Să admitem atunci 
că euthanasia trebuie straşnic degajată de orice damf primitiv. 


Şi totuşi,cruzimea aceasta pragmatică,încărcată de bun simţ primitiv(!),va marca 
viziunea euthanasică a colectivităţilor omeneşti...Să ne gândim la lumea mitologică 
nordico-saxonă a Eddei,cu ale sale legende despre alde Midgard & co.,lume 


suprasaturată de zei,giganți,oameni şi fiare,într-un angajament general de luptă 
cumplită pentru  viață!Să existe în această ilustrare a raporturilor 
cosmos/chaosmos/pământ/om vreun arier-plan preistoric,semnificativ pentru tema 
noastră?Unii germani tulburi se vor gândi târziu la aceasta...Să nu ignorăm nici 
cruzimea normativ-euthanasică a personajelor lui Ion Creangă,cel întrutotul doxat şi 
inițiat într-ale Tradiţiei. J.Frazer observa că o anume comunitate tribală-etalon crede 
că numai cei răi supraviețuiesc după moarte,devenind spirite răufăcătoare şi 
P.L.Landsberg îl continuă cu ideea că doctrinele primitive ale memoriei diferă de 
încrederea în regenerarea clanului,supravieţuirea în cadrul întregului nefiind prea 
agreată... Apare,să zicem,teama de "mort", nu de moarte! 


La întrecerile geţilor,tânărul zeu-păstor Zalmoxis ar fi fost ucis de un scyth 
concurent cu o săgeată otrăvită.Ucigaşul va fi fiind Yda-te(Cel din Apă),iar inițiatorul 
crimei-regele scyth Boytly-Kelas(Vită Grasă, Sălbăticiune).Zeul cel tânăr ar fi avut o 
soră,Al-Myris(Cea Curată,Mioara) care săvârşea oficiul de "Icloys"(Prevestire),o 
proorociţă vezi bine.E şi o "euthanasie" ritualică,asemeni Mioriţei. Tragedii primitive 
curente, fie că se întâmplau la neamuri orfice,fie că nu. 


Civilizaţia Maya ţinea la loc de cinste "Fântâna Sfântă" de la Chichen-ltiza(în 
Mexicul de azi),în care preoţii aruncau de vii fecioare frumoase din 
aristocraţie,doldora de bijuterii,aduse jertfă zeului ploii Kukulkan(Şarpele cu pene).La 
caz de războierau jertfiți şi nobilii odată cu tezaurul,spre a nu cădea pe mâini 
duşmane.Fecioarele erau crescute în ideea jertfei,începând de la 7 ani,urmând a fi 
sacrificate la 14-20 de ani.Mai târziu,preoţi omenoşi au imaginat o salvare:fecioarele 
erau aruncate astfel încât să rămână la suprafaţa apei,însemna că "Şarpele cu pene" 
transmite mesaje preoților,aşa că fătucile erau readuse la viaţă cu scări şi frânghii... 


Instructivă în roade se prezintă o viziune asupra unei Africi a societăților 
protoistorice.Preoţii sunt guvernatori,iar puterea regelui creşte odată cu Luna: 
nevăzut,apoi exercitându-şi prerogativele şi odată cu Luna plină regele este stăpânul 
deplin al vieții şi al morţii.Dar în vremea nopţilor fără Lună,urma izolarea şi 
interdicţia(până şi a numelui regelui...),recluziune sacră,în care persoana dispărea! 


Nunta regelui cu regina era celebrată într-un turn. Viaţa regelui era dependentă de 
Lună,iar a reginei de planeta Venus.Dacă era perioada unei eclipse de Lună,regele şi 
regina erau conduşi într-o peşteră de munte şi sugrumaţi,doar astrologii se aflau la 
pândă...Oamenii acelei ere a umanităţii erau conştienţi că sunt legaţi de cer,precum o 
maladie cu finiş previzibil te înlănţuie de viruşii ei! Demnitarii momentului mureau şi 
ei de moartea regelui lor.lar cadavrul regelui învia odată cu Luna şi noul rege... 


Ce vasăzică implicarea regelui într-o fatalitate a civilizației,el nu este sacrificat 
zeului-Lună,este el însuşi şi Luna.Se ucide aşadar întru veşnicie,se tentează aventura 
cosmică,,căci zeii de anvergură înaltă nu s-au născut încă.În orice caz-îi rezumă 
Malraux pe etnologi-aşa debutează seria "marilor structuri mentale" la societăţile şi 
civilizațiile omeneşti,desigur se vădeşte de acum şi poate de-a pururi un soi de 
evidenţă absolută,inatacabilă: pentru muritori,se pune Ordine în Viaţă. 


Proiectanţii piramidelor egiptene s-au gândit,indubitabil,să ofere o moarte 
somptuoasă şi terifiantă jefuitorilor averilor faraonice. Să le refacem drumul de taină 
cu ochii turiştilor cultivaţi:spre mormântul faraonului se trece printr-un labirint 


confuz,pe care jefuitorii antici vor bâjbâi cu torţe în mâini spre tezaurul morţii. Drumul 
este tăiat în  interstiţiile blocurilor de piatră  apropiateca şi prin 
culoarele preistorice...Dar mileniile informe,cu desenele lor de bizoni s-au petrecut 
demult,acum te aventurezi pe o galerie abruptă,care urcă îngustă în întuneric.Şi 
jefuitorii sediţioşi rătăcesc drumul şi mor prinşi în capcană,între pereţii acoperiţi cu 
mici crocodili mumificaţi,suprapuşi ca sticlele. 


Legenda ne spune că divinului Lycurg,legislator al Spartei,i-au fost dictate Legile 
de către divinul în frumuseţe şi armonie Hyperboreanul Apollo din Delphi.Prin 
Lege,eforii hotărau în Sparta cine dintre noii născuţi merită să trăiască.Fireşte că erau 
înlăturați de la viață malformații în toate sensurile.Euthanasie primitivă,nu singura 
legiferată de Lycurg...Cum şi Atena admitea infanticidul,Platon se zbate să propună 
îmbunătățirea durității pe făgaşul eugeniei rezonabile.lat-o pe doamna Savitri 
Devi,indiancă crescută europeneşte,îndrăgostită de Tradiţie şi explorând fanatic 
universul nazist în goană după repetiţii semnificative pentru dumneaei:s-ar zice,de 
pildă,că acţiunile Einsatzgruppen din Polonia şi Rusia faţă de pletora unor populaţii 
cucerite,gata de revoltă,seamănă necruţătoarei kryptia spartane împotriv Iloților!? 


In lumea cetăților eline,ioniana Kolophon oferă prin celebra ei cavalerie ideea 
cuthanasică a curmării suferințelor inamicului rănit,prin aşa zisa lovitură de grație. 


Prin Dialogurile sale,Platon încearcă să statueze un mental colectiv receptiv la 
eleganță în faţa Morţii,cumva frumuseţea să anticipeze acel destin ce supravieţuieşte 
dispariției fizice.Dispariţie câteodată indusă ca necesitate Platon nu-şi ignoră 
epoca...Peste milenii,poetul german Reiner Kunze încheie acolada platonică:"Tu eşti 
unică ființă printre altele/Doar tu stai în aşteptarea Frumuseţii/Şi ştii:trebuie să fii 
parte a Ei".Frumuseţea cată a învălui şi euthanasia,cea imanentă. 


Într-adevăr,în Republica Platon ne ispiteşte şi cu instituţia euthanasiei."În 
aşteptarea frumuseţii"...Cu siguranță,etica nici nu şi-ar afla locul de căpetenie într-un 
univers al luminozității omogene,iar reflecţia lui Platon implică în subiect euthanasic 
nu doar recea rigurozitate a Republicii(cu aparenta ei cruzime),ci şi subtilitatea din 
Criton:între Socrate şi legile Cetăţii intervine un "acord"(gr.homologia),aşadar o 
comunicare,nu că asculţi banal-obedient de legea morală,ci comunici cu 
dumneaei,căci ştie să te asculte!Individul cu personalitate persuasivă şti-va,aşadar,să- 
nduplece legea. Platon socoteşte încântătoare blândeţea judecății ateniene,cu 
condamnaţi la moarte sau exil care se plimbă pe ulițele Cetăţii şi cetăţenii refuzând să- 
i vadă?! De ce nu profită şi Socrate de acest hatâr spiritual,de a hoinări public şi 
"eroic" ca duhurile strămoşilor şi vitejilor defuncți? 

Vinovat,totuşi,de a fi oferit celor prea tineri otrava dialecticii şi ironiei 
exemplare, Socrate şi-a oferit moartea,apoi-aflat în aşteptare- îşi expune teoria cam 
elementară despre suflet,în desăvârşitul langaj atenian ceremonios şi nu pare a simţi 
durerea... Totul până încheie prin "Şi nu uita,Criton,că mâine trebuie să-i duci lui 
Esculap cocoşul pe care i-l datorăm".Ce să fie,ce să fie?Poate e vorba de ofranda 
cuvenită celui care ajuta celebrul om care supărase Cetatea,să se vindece de viaţă! 
Malraux visează la paralele între Răstignirea lui Christ şi nobila defilare a lui Socrate 
spre Hades. 


Cercetătorul P.Rentchnick opinează că linia de gândire a unor Platon, 
Aristotel,Hippocrate, împreună cu unele contribuţii de veac XVI-XVIIL,a rezistat până 


în 1939,euthanasia desemnând pentru medic şi societate (Legiuitorul absentează 
îndelung...)să mângâi suferinţele agonizantului, asistenţa psihologică pentru ca omul 
chinuit să lase loc morţii. 


Grecii şi romanii recunosc oamenilor liberi,numai lor,dreptul de a dispune de 
propria lor viaţă,ca atare era aspru condamnată sinuciderea femeilor,a copiilor,a 
sclavilor,considerată această rebelie ca o atingere la proprietatea stăpânului-bărbat,om 
liber. 


S-a îndătinat obiceiul "eugenic" al romanilor de a-şi arunca de pe Stânca 
Tarpeiană copiii născuţi malformaţi,spartanii procedând întocmai. 


Un pol plus al evoluţiei mentalului antic îl reprezintă stoicismul, cu corolarul său 
firesc,sinuciderea stoică.Maximumul de elogiu ce i se poate aduce ar fi reflecția târzie 
a lui Malraux: un vis al lui şi al altora fi-va acel tip de civilizaţie în care moartea să 
devină sinucidere stoică!Să-l urmăm pe Malraux,spre acea civilizaţie feerică în care 
Mishima şi Montherlant l-ar răzbuna pe Seneca. 


E limpede,stoicii şi moştenirea greco-romană ne obligă să privim euthanasia prin 
parametrii dreptului la propria viaţă şi al dreptului la sinucidere. În anii săi 
bătrâni, Arthur Koestler suferă de leucemie şi de maladia Parkinson; cum el şi soţia sa 
Cynthia sunt adepți ai euthanasiei voluntare,cuplul procedează la o sinucidere pe 
deplin  stoică.Euthanasia romană cuprindea  ritualic asistența firească la 
sinucidere,eventual parteneriatul loialității prin însoţirea în moarte. 


Roma îşi exportă euthanasia şi în împrejurările stranii ale Iudeii... Isaiia profetizase 
că nu se va fărăma os lui Messia.Sanhedrinul s-a hotărât să-l mutileze pe Christ,testul 
devenind probă că El nu este nicicum Messia... 


I se cere procuratorului Pontiu Pilat să aprobe fărâmarea membrelor celor 3 
crucificați(Christ şi cei 2 tâlhari)„astfel ca ei să moară înainte de căderea 
nopţii,urmând Sabbatul când legea iudaică oprea execuțiile. 


Soldatul roman Gaius Cassius vede slugile Sanhedrinului lovind membrele 
tâlharilor,spectacolul înfioară această inimă tăbăcită şi romanul e hotărât să protejeze 
corpul lui Christ,căci atitudinea Acestuia îi trezise o vie impresie! Aşa că-L lovi cu 
lancea pe Crucificat,între a patra şi a cincea coastă,obicei roman de pe câmpurile de 
luptă spre a şti dacă inamicul e într-adevăr mort...Aşa e,rana nu mai sângerează la cel 
mort,dar poate e şi o intenţie subtilă de a scurta suferințele agonizantului?!Sigur că 
acum era un gest de milă din partea lui Gaius Cassius. 


S-ar zice că antica societate europeană era cu siguranţă favorabilă euthanasiei,pe 
când tradiţiile iudeo-creştine o resping,condamnând şi suicidul cel onorat de greci şi 
romani. 


În veacul al IV-lea,un text bizantin enunţă ideea de a duce-prin castitate-sămânţa 
pe lumea cealaltă. Vrea să fie aceasta o moarte dulce pe calea mântuirii? 


Europenii nu ştiu,dar vor afla într-un fel sau altul că la alt capăt de lume,alte 
religii pun altfel de ţel vieţii omului şi problemei morții. 


"Geniul morţii",spune subtil ca de obicei Eminescu.Omenirea,dintotdeauna şi de la un 
capăt la altul,visează salvarea/mântuirea şi liniştea...Spre pildă,în Franţa de veac XII a 
teologilor de la Sorbona,un creştin ar reflecta că sensul lumii este cel al vieţii 
omului,care este cel de asigurare a mântuirii şi salvării sufletului.Ce se cuvine să facă 
omul alta decât să se pregătească pentru moarte,aşadar pentru viaţă veşnică?Pe când 
în Orient,trebuie să consumi o iluminare...Şi e limpede,dincolo de orice arguţii şi 
sofisme sorbonarde, liniştea mântuirii/salvării nu o vom putea atinge săvârşind moarte 
personală sau a altcuiva,indiferent la ce mod şi cu ce motivaţie.Euthanasia cutumiară 
din vremi nu poate fi admisă de Biserică,amen! 


Nişte sectari ţinând de gnoza dualistă,nobili din Montforte(Italia) ai veacului 
XI,prefigurează de-a binelea endura catharilor prin ideea că membrii grupării lor,care 
se apropie de moartejtrebuie ucişi ritualic,spre a fi cruţați de suferințele 
agoniei.Probabil se făcea dispensă de aprobare expresă din partea 
agonizantului,desigur că însăşi afilierea la grup însemna şi complicitatea la un anume 
cod moral. 


Iată sosită era ereziilor în Europa Occidentală a Medioevului.Un bolnav în delir 
din Franța amenință că va denunța pe toți ereticii de care are cunoștință, probabil 
familia inclusă.Să binevoiască a afla cu toții că nu le-a împărtăşit nicicând pe deplin 
credința rătăcită..."Trebuie lichidat,altfel,dacă se ridică"... ,rosteşte o rudă feminină,dar 
altă rudă ia energic apărarea bolnavului. Ni se pare a distinge ceva:a apărut,cine ştie 
de când un gând primejdios de îndelungă şi "glorioasă" carieră,ca atunci când te simți 
amenințat,sau din cine ştie ce interese,să doreşti să suprimi o viață(fie şi a unei rude 
de sânge...)parcă profitând de starea de inconştienţă sau de lipsa de apărare a unui 
neputincios.Unde s-a ascuns opreliştea creştină,Decalogul?De aprobare din partea 
victimei "euthanasiate",nici vorbă! 


La anul 666(ce număr blestemat...),un oarecine Eticho moşteneşte ducatul 
Alsaciei.Când acest duce observă că fiica i se născuse oarbă,el se întreabă "Cine a 
păcătuit,părinţii sau copilul?!" şi când murmurul Curţii ducale îi sugerează că tocmai 
el,ducele,ar fi vinovatul,individul plănuieşte să ucidă copila.Noroc că mama fuge cu 
tot cu fetiţa,care-şi recapătă vederea la botez,doar ea e viitoarea Sfântă Odille... 


Câte şi mai câte monstruozităţi. Dar surprinde oare creştinismul toate nuanțele 
sinuciderii?Nu cumva încadrează la aceasta şi ce nu e?Poate era o blamare păgână,ca 
şi porunca generală "Să nu ucizi"...Cavalerismul n-a fost un ce tocmai mărunt al 
istoriei occidentale.Şi-se întreabă Malraux-cum s-ar putea afirma despre cavaleri că 
şi-ar fi ales destinul luptei,spre a se sinucide?!Malraux numai insinuează întrebarea,în 
stilul său inimitabil...Să îndrăznim a-i continua gândul:poate cavalerii vor să 
stăpânească raportul Viaţă-Moarte,să-şi dirijeze moartea după voinţă proprie,poate ei 
chiar lasă să opereze selecția.Şi sigur că-n viaţa lor luptătoare,codul euthanasic al 
legionarului roman e respectat cu fervoare. Poate dau ei vreo idee şi cavalerilor 
ismailiteni ai Islamului,cu care se bat la Cruciade! 


Oftează îngrozit bunul Nicolae Steinhardt,reflectând la fenomenul cathar:cine s-ar 
îndoi de calitățile excepţionale ale catharilor?Şi totuşi, ei susțin nişte idei 
înfiorătoare,de pildă că numărul sufletelor ar fi fost statornicit de la Facere,odată 
pentru veşnicie.Cine să fi fost "supranumerar"?Păi desigur cei neafiliați rafinatei lor 
erezii,ca atare oameni fără suflet,pură materie,massa damnata...Vor fi fost catharii un 


soi de aristocrați ai condiției umane generale,nişte elitişti lipsiţi de mărinimie,ba ce e 
mai rău ca toate,catharii se arată prezumţioşi în exces, îndrăznind să-L concureze pe 
Christ ca "Judecători" ai trestiei gânditoare!Pluteşte în aerul european damf de 
euthanasie cathară?... 


Da,chestiunea mulțimii sufletelor îi frământă pe cathari.Mamelor devastate de 
pierderea copiilor,li se oferă o teorie a metempsihozei sui generis:adică mama îşi 
poate recupera sufletele copiilor dispăruţi prin întruparea sufletelor în noii prunci ai 
mamelor respective şi tot aşa mai 


departe. Țăranii cathari simt presiunea demografică ca pe o "inflație generală de 
suflete",care umplând spaţiul până la saturaţie,ar fi de dorit ca fiece suflet să slujească 
de mai multe ori...Metempsihoza se iveşte ca un corolar fantomatic al fecundității 
excesive,comentează savantul E.Le Roy Ladurie. 


Câte un om sfânt al catharilor doreşte să ducă în cealaltă viaţă seminţele acestei 
lumi,prin virginitate(ne amintim că şi prin Bizanţ mai circulase ideea...),să nu mai 
facă bărbaţii şi femeile împreunare de dragoste,astfel că rămânând cu toții 
"sterpi",curând toate sufletele vor fi adunate în Paradis.E adevărat că această datorie a 
sterilităţii şi făcătură de perfecțiune îi privea strictamente pe inşii cu ranguri şi nu pe 
simplii adepţi cathari. 


Şi mai obişnuiesc catharii să mântuie sufletele agonizanţilor, mai 


întâi prin "consolationem",după care urmează necruţătoarea "endura",postul 
suicidar,cu chiar chinurile foamei şi ale setei în cazul celor mai 
rezistenţi..Unii,catolici indecişi dar nu tocmai cathari,refuză: numai şi numai Domnul 
Dumnezeu poate hotărâ când voi muri,nu eu, Nu-mi mai vorbi din astea,că te dau pe 
mâna Inchiziției! Nu mai vrei să mănânci şi mori după două zile...Dar oricât eşti de 
slăbit de endura,îl repezi pe preotul catolic ca pe un diavol,cu cuvinte de ocară.Când 
trăieşti în starea de endura,se cheamă că nu mai ai trebuinţă de nimic,uneori nici 
măcar de lacrimile şi gemetele ritualice ale celor dragi şi apropiaţi...lar femeile nu 
sunt egalele masculilor nici măcar în suferinţe,catharii sunt patologic misogini! 


Mântuirea ţine de neliniştea primordială, e chestiunea obsedantă, e preocuparea 
salvifică. Catolicii consideră că a muri cum se cuvine înseamnăsă te laşi în cele mai 
bune condiţii posibile în voia Domnului.Catolicii se cuvine să reziste în clipele 
cumplite ale agoniei,sirenelor Ereziei, adică ispitei şi îndemnului la sinucidere prin 
"endura":Domnul Dumnezeu mă poate ucide şi numai El,eu nu!Cu toate acestea mulţi 
țărani francezi au încredere în "eretici",pentru că,ei măcar,ne pot salva sufletele. 

În  endura,unii "cer şi  doresc".Cei puternici(adeseori femei bătrâne, 
matriarhe)manifestă o adevărată stare conştientă de grevă a foamei şi a setei,împotriva 
ispitei mântuirii prin postul catolic...Se doreşte prin forma cathară,mântuirea cerească 
adevărată.Câte cineva bine intenţionat se vânzoleşte prin preajma celor puternici aflați 
în endura,cu niscaiva carne şi apă,dar puternicii nu vor să-şi descleşteze gura.Acest 
îndemn al inimii înseamnă a nu înţelege nimic din voinţa celor puternici,ce-şi duc 
endura până la capăt! 


Endura se oficiază în casa copilăriei,fetele măritate se întorc pentru ceremonie în 
casa părintească.Câteodată,chiar părințiui,soţii sau fiii propun celor dragi endura şi 
bolnavul incurabil ridică braţele în semn de recunoştinţă către persoana dragă 
propunătoare...Încăperea pentru endura e ţinută şi în frig,ca să fie tacâmul complet am 
zice,dar de fapt din cauză că-pentru adepţii cathari-confortul moral o ia înaintea 
celuilalt! 


Pentru cei dragi e tare greu,totuşi,să asiste la o sinucidere...Da, câteodată mama 
iubitoare reacţionează,înglobând endura în categoria autenticelor rigori-să nu-i dai 
nimic fiicei tale,chiar dacă sărmana cere-şi ameninţă că va răspunde cererilor,chiar 
dacă va strica drumul "sufletului" copilului drag!...Oamenii sfinţi ai catharilor("les 
parfaitsau mult de lucru cu cei insuficient convinşi de rigori..Hărţuire contra 
temperanţă.Neîndoios,se lărgesc graniţele eroismului omenesc prin experienţa 
cathară,dar capacitatea de ideal crează tensiuni în familie,în comunitate. Agenţii şi 
turnătorii Inchiziției mişună,zelatorii cathari nu conving pe toată lumea,mamele 
răzvrătite refuză "greva suptului" pentru bebeluşii consolaţi(cu toată promisiunea 
cathară de "transformare în înger'”):"Refuz să-i refuz sânul copilului meu",magnifică 
formulă!Şi câte o matriarhă pusă la endura se revoltă contra copiilor ei rigorişti...lar 
unii agonizanţi trăiesc experienţa alternativei: preotul se zbate să le ofere moartea 
catolică. 


E grav pentru doctrina cathară că se procedează la consolationem şi endura cu 
persoane inconştiente şi cu prunci.Din această experienţă cathară ne rămân ideile de 
voinţă,de liber consimțământ,ideea de asistenţă la suferinţă şi aceea de mediator. Totul 
se rezumă la singurătate şi mântuire...llustrul inchizitor Bernard Gui nota că aceşti 
"rătăciţi” nu dau bolnavilor decât pâine binecuvântată şi vin! 


Dar nu catharii fac rău Europei Occidentale,ei propun ceva apelând la noblețea 
omenească,ei nu impun prin instituţii.Se pierde în noaptea medievală(şi 
antică...)obiceiul diferitelor ţări occidentale de a stigmatiza de uz public nu numai 
sclavii şi ocnaşii,dar şi bolnavii incurabili(mai cu seamă leproşii sau demenţii).Parcă 
le-ar incita cineva moartea,mai ales că în curând vor fi stigmatizaţi şi etnicii evrei,sau 
"necredincioşii"(eretici,vrăjitoare),aici intrând inclusiv ţiganii... 


Renaşterea italiană smulge cumva Morţii caracterul ei minunat? S-ar putea zice că 
individul şlefuit de Renaştere îşi îndepărtează şi disociază moartea de mila creştină? 
Cutare signorină("juvencula")din Spoleto e foarte ataşată de viaţă,cu toate ale ei,dar 
vai,o izbeşte boala şi în ciuda iluziei generale,susținute de familie şi preot,îşi vede 
moartea apropiată. Tânăra nu înţelege să-şi refuze moartea,ideea aceasta nici nu exista 
atunci,dar să-L provoace sfidător pe Dumnezeu: aşadar,după cum notează meduzat 
cronica acelui an 1490,signorina se dăruie diavolului în ziua morţii ei! Independenţă 
de suflet,dacă salvarea creştină tot nu opreşte nici durerea, nici întrebările 
chinuitoare,atunci se alege o altă "moarte dulce". 


În medioevul european,moartea eliberează... Conform variantelor cronicilor 
slave,masacrul românesc de veac XV în care au pierit tot felul de 
nenorociţi(cerşetori,infirmi ş.a.)e justificat astfel de Vlad "Țepeş("Dracula"...):să se 
ştie că am săvârşit această faptă mai întâi pentru ca ei să nu mai fie o povară pentru 
ceilalți, nimeni să nu mai fie sărac în ţara mea,ba să fie cu toţi bogaţi.Şi apoii-au 


eliberat astfel ca niciunul dintre ei să nu mai sufere în această lume din cauza 
sărăciei,sau a niscaiva infirmităţi! Să fie euthanasie socială?Şi altele... 


Umanismul celui de-al doilea Ev Mediu,veacul al XV-lea aşadar, încearcă să 
înlocuiască "semnele macabre" printr-o prezenţă interioară a Morţii.Dar aşa numitele 
"artes moriendi" păstrează cu toate acestea imaginarul culpabilizant.lată o imagine cu 
tâlc din epocă,predilectă în Italia:în preajma muribundului stau un diavol activ şi un 
înger de pază contemplativ;omului i se aminteşte lamentabila biografie,iar îngerul nu- 
l apără...Ce se va întâmpla cu muribundul,mai ales dacă disperarea în faţa 
monitorizării păcatelor sale se adaugă durerilor bolii?Nu ajunge bietul om la o 
indiscretă penitenţă şi la indecenţă parazitară,mai cu seamă că insinuantul diavol 
mimează gestul loviri cu pumnalul în muribund, spunându-i: Tu te 
sinucizi!?"Sinuciderea-cum altfel decât asistată?-indusă de diavol şi operă a liberului- 
arbitru al omului,ce are de profitat de perspectiva deschisă de umaniştii Renaşterii... 


Şi vine momentul de evoluţie a mentalități când-sub aripa Port-Royal-ului şi a 
janseniştilor-Pascal reflectează asupra condiţiei umane. Până o va observa Malraux 
cândva în viitorime,ticăloşia omenească deja o aplică pe undeva prin Europa 
Occidentală şi nu numai...Există aşadar devastarea provocată de vremuire şi 
vremelnicie,tortura administrată cu linguriţa,însăşi condiţia umană apăsată de timpul- 
vrăjmaş insidios,cu intervenţia sadică a clipei peste destinul oricum pecetluit al fiinţei. 
Cumplita deşteptare de dimineaţă,când i se redă nenorocirii întreaga ei noutate...Şi 
veghea,la fel de atacată(Napoleon:"Curajul de la 4 dimineaţa"...).Şi desfiinţarea 
oricărui semn individual,nenorocirea generalizată şi loviturile neîntrerupte într-o lume 
chemând moartea!Şi uneori,câte o amintire din lumea în care femeia putuse fi dorită şi 
bărbatul avusese o inimă,în care ura adusese totuşi speranţa de a se înfrâna într-o 
zi,măcar pe motivul că omul lipsit de orice nădejde se află poziţionat dincolo de 
ură... Va veni momentul când vreun exeget postmalrusian să aprecieze în stil ofensiv 
creştin condiţia umană drept o "supra-angelicitate" a omului. 


Moarte,tortură,execuţii...Poate că sunt cam formale procesele-verbale ale 
spectacolului represiv francez(torturi,execuţii),de pildă la Toulouse,totuşi în baza lor 
se poate aprecia că omul european al veacului al XVII-lea exprimă o sensibilitate 
dură şi oferă proba unei resemnări deosebite şi mai cu seamă a unei anduranţe 
cutremurătoare.Dar mijeşte ideea unei "fraternități":să aperi o fiinţă de chinurile,poate 
şi umilinţa torturii,aşa interpretăm gestul călăilor de a produce moarte din milă la 
execuţii strangulând condamnatul sau altcum.Să se fi întâmplat aşa ceva şi la tragerea 
pe roată a unor Horia & co.?O lovitură cu roata în zona inimii... Într-o dinastie de călăi 
francezi se transmite un gest abil:dacă se agită prea zgomotos condamnatul,îi strecori 
degetul gros şi arătătorul în jurul gâtului şi strângi brutal traheea,tăindu-i în pripă 
piuitulŞi dacă ar strânge şi mai tare,cine i-ar putea controla pe domnii călă1?!... 


Ne amintim de reflecțiile lui Francis Bacon,marele britanic nu făcea decât să 
observe în realitatea vremurilor moderne de la începutul veacului al XVII-lea mai cu 
seamă metodele şi progresul ştiinţelor.Prea multe lacune!De-o pildă,de ce medicii 
vremii nu se interesează deloc de vreun tratament al durerii?! 


Da,chiar aşa,ia să-i invităm pe aceşti seniori ai lui Hippocrate să ia aminte la un 
efort de cercetare asupra domeniului lor larg omenesc,nu s-ar putea isca vreo nouă 
medicină(paliativă,i s-ar spune prin veacul XX), una vrednică să umple de personanţă 
clipele ultime ale vieţii,bun înţeles împreună cu însoţirea întru bunul duh( "pregătirea 
sufletului" )?S-ar împlini astfel,numai astfel,visul omenesc auroral al ocolirii 
chinurilor de ultimă oră...Să te stingi,odată sosită clipa,de o manieră blândă şi cu totul 
liniştită.Numai aceasta este euthanasia,omagiu adus antichităţii eline,ar conchide 
marele Francis Bacon. 


Dar Societatea intră într-un nou mental,provocat de Revoluţia Franceză.Să 
observăm  iradierea cuvântului "Salut" rezonând în chiar numele cumplitului 
organism(Comit& de Salut Public),cel care salvează şi mântuie pe individul-cetăţean 
în virtutea noii idei de fericire în Europa lui Saint-Just! Timpuri fără Dumnezeu,doar 
cu Fiinţa-Raţiune Supremă. În aceste condiţii,"Salut" sună probabil ironic şi consolator 
pentru urechile atente.... Aşa ajung unii cetățeni cumsecade să se întrebe curioşi cât de 
blândă fi-va moartea la ghilotină,ba chiar ce trebuie săvârşit pentru a ajunge la 
ea?!Mântuirea printr-o moarte blândă şi insesizabilă,euthanasie promisă de 
dr.Guillotin şi fascinatorie pentru Societate. 

Poezia Euthanasia a lui Byron nu avansează cu mai nimic în nuanțele 
chestiunii,oricum nu dincolo de pacea blândă a vieţii şi morţii în "Arcadia". 


lată că apare şi o definiţie în solidul Littré( Dictionnaire de la langue française): 
"Euthanasie...bonne mort,mort douce et sans souffrance. Cependant, le terme 
commence aussi à designer non plus seulement la qualité des derniers moments de la 
vie, mais aussi l'acte de prendre soin du mourant dans le dessein de lui assurer une 
telle mort...C'est cette science, appelée euthanasie,qui agit contre ce qu'il pourrait y 
avoir d'oppressant dans la maladie, soulage la douleur et rend très paisible l'heure 
ultime à laquelle personne ne peut echapper".Ne aflăm în 1826. 


"Ştiinţă a euthanasiei" înseamnă pentru viețuitorii veacului scientist utlizarea unor 
mijloace fără pretenții:aerisirea încăperii bolnavului,alegerea unui pat potrivit şi a 
poziției prielnice în pat, aflarea în preajma bolnavului a celor dragi.Din punct de 
vedere medical nemijlocit,vremurile recomandă abținerea de la intervenții 
chirurgicale inutile şi mulțumirea cu tratamente simptomatice şi paliative. 


Tânărul medicinist Axel Munthe din Parisul anilor '1880 se torturează în 
reflecții.S-ar zice că nu numai medicul vorbeşte în el,dar şi o concepție civilizatorie 
robustă de sorginte nordică:când Mama Natură îşi dăruieşte leacul cu prea multă 
zgârcenie,atunci medicul-omul puternic, se înțelege-de ce nu şi-ar întrebuința 
capacitatea sa specifică de a preface chinul în pace şi agonia în somn?Oare misiunea 
sa nu este aceea de a-i ajuta să moară pe aceia pe care nu-i mai poate ajuta să 
trăiască?Cum refuză să creadă în Iad,dr.Munthe este hotărât să administreze la o adică 
o doză zdravănă de morfină muribunzilor,strictamente atunci când agonia chinuiților 
este prea de tot lungă şi devastatoare!Sigur,sunt doar reflecții intime,încă nu e 
concepţia publică a dr.Munthe... 


Dar iată şi moravuri din Germania anilor '1860-1870 şi în principiu valabile şi pe 


ceva să doarmă... Apoi lupta începe din nou...-Da,vreau...dar nu pot...Domnilor,fie-vă 
milă!...Ceva să pot adormi..!"Dar medicii îşi cunoşteau datoria...În orice 
împrejurare,această viaţă trebuia păstrată pentru familie,până la ultima limită 
posibilă,pe când un narcotic ar însemna,fără nici o putinţă de împotrivire,moartea 
imediată.Rostul medicului nu este acela de a aduce moartea,ci de a păstra,cu orice 
preţ, viaţa.Pentru asta mai pledau şi anume temeiuri religioase şi morale,despre care 
auziseră destule la Universitate,chiar dacă în clipa de față nu le erau prezente în 
minte...Dimpotrivă,ei întăreau inima bolnavei prin diferite mijloace"... Thomas Mann 
redă aici,în Buddenbrooks,o stare de fapt,el păstrându-şi în rezervă gândurile 
separate,legate de doi dintre autorii germani favoriţi. 


Bune acestea,dar apăruse între timp o "ruptură" în materie de euthanasie,ce se 
cuvenea rumegată de Societate: Schopenhauer(dar şi M. Cărtărescu!),Nietzsche... 


Schopenhauer se va exersa în om de legătură al Occidentului cu Orientul.lată 
prilejul de a sesiza transmiterea vreunui mesaj euthanasic. Budismul originar,vasăzică 
autentic,se arăta mult prea intelectualist spre a se învrednici cu noţiunea de 
"păcat",aşa că nu din această direcţie vine ostilitatea budistă la adresa sinuciderii.Pur 
şi simplu,dacă fiinţa omenească săvârşeşte eroarea venială de a-şi refuza suferinţa 
prin actul de violenţă voluntară asupra sinelui,ea fiinţa va suporta consecinţele Karmei 
şi acestea vor iniția fiinţa rebelă în materie de suferinţele pe care cerca să le fenteze. 


În marea sa operă,Die Welt als Wille und Vorstellung,Schopenhauer ne 
impresionează nu numai prin ideea luptei între "inteligenţă" şi "voinţă" (=voinţa de a 
tră,atât de utilă temei noastre de studiu,ci şi prin grupajul Aphorismen zur 
Lebensweisheit,unde se referă nemijlocit la "Euthanasie". 


Ce spune aşadar Schopenhauer? Nu ne îndoim că marele filosof şi-a propus să 
profite copios de bogăţia limbii germane,de exemplu de formaţia "Er hat 
iiberwunden",care cuprinde sensul strict de "el a murit",dar cu nuanțele a se stăpâni pe 
sine,a se birui pe sine şi mai cu seamă a se depăşi!"Viaţa întreagă n-ar putea să fie 
deci(decât)un lung vis?",cu această întrebare pare a-şi hotărâ Schopenhauer 
construcţia cuthanasică... 


Aşadar,"Daher ist der grösste Gewinn,den das Erreichen eines sehr hohen Alters 
bringt,die Euthanasie,das überaus leichte,durch keine Krankheit eingeleitete,von 
keiner Ziickung begleitete und gar nicht gefühlte Sterben”,să pornim de la Titu 
Maiorescu în împământenirea ca: sleire a tuturor puterilor omului la bătrâneţe,sleire 
continuă şi neînduplecată,lucru ce ar fi tare trist,de n-ar fi atât de necesar,chiar 
binefăcător omului,căci îi pregăteşte moartea,atât de silnică de n-ar fi pregătită... Cată 
a fi Euthanasia un câştig al adâncilor bătrâneţi, vasăzică o moarte uşure,fără 
boală/spasme/simţire.După pilda Vedei-Upanishad,cei aflaţi între 90-100 de ani nu 
mai mor,ci doar încetează de a trăi,în "Euthanasia". 


Are Schopenhauer ucenici şi mai cu seamă compagnoni în subiect?Să ne gândim 
la paleta dorului de moarte în poezia lui Eminescu şi cel puţin la moartea micului 
Hanno din Buddenbrooks de Thomas Mann,ca ilustrări îndepărtate ale euthanasiei 
schopenhaueriene. 


Dar sunt şi urmări neaşteptate,absolut involuntare.De pildă cazul acelui mare 
aristocrat francez ai anilor '1980,care mărturiseşte a fi trăit în "moarte" o senzaţie de 
instalare într-un loc foarte frumos şi că acolo începea visul său...Nu 
întâmplător,euthanasia ca moarte dulce amestecă în percepţia aristocratului o inserţie 
idilic-pastorală tipică veacului XVIII al strămoşilor săi!Despre viziuni euthanasice 
paradisiace va mai veni vorba în lucrarea noastră. 

Nu-i locul nepotrivit să pomenim tocmai acum de Mircea Cărtărescu. Ne referim 

la Jucătorul său, poate avea "jucătorul" vreo legătură cu euthanasia?Dar genul de risc 
al "ruletei ruseşti",poate induce acesta o"moarte dulce" pentru jucător? Cărtărescu 
trage ochiade spre Schopenhaver,ca şi spre Dostoievski...În fond,sfidezi o lume 
care,după milenii de cugetare morală,consideră că o anume speţă trebuie să plătească 
implacabil pentru vreo vină.Şi prin Jucător se petrece o luptă,indecisă,între "voinţă" şi 
"inteligență".Ce bine întărea Eminescu euthanasia lui Schopenhauer prin "Lumea-i 
visul sufletului  nostru"!Sar în sprijin la aceasta Vedele şi  Puranele 
indice,Platon/Pindar/Sofocle/Shakespeare şi atâția autori ulteriori până la Mircea 
Cărtărescu,poate. 
Nietzsche e foarte generos în subiectul "Euthanasie",mai ales în Der Wille zur Macht. 
Aforismul 95 este o răfuială ironică la adresa lui Schopenhauer,după care ca specie 
umană am fi fiind ceva imbecil,de domeniul imbecilităţii,în cel mai bun caz ceva care 
se suprimă pe sine(Schopenhauer: wir sind etwas Dummes und, bestenfalls,sogar 
etwas Sich-selbst-Aufhebendes). 

Aforismul 35 este înviorător,tranşant,ofensiv prin afişarea unui principiu "Das 
Uberwicht von Leid uber Last"(=preeminenţa suferinței asupra plăcerii)şi mai ales 
prin ideea hotărâtă de afirmare a vieţii:"ein Ja-sagen zum Leben"! 

Aforismul 1055 stipulează trebuinţa Filosofului de pesimism şi de "nihilism 
extatic",spre a trata cum se cuvine rasele care degenerează şi spre a deschide o nouă 
ordine a vieţii(eine neue Ordnung des Lebens...), sau-atenţie!-să inspire la tot ceea ce 
degenerează şi piere-dorinţa unui sfârşit:"um Dem,was entartet und absterben will,das 
Verlangen zum Ende einzugeben". În fine,aforismul 1056 circumscrie foarte deschis 
euthanasic ideea de sinucidere:"Ich will den Gedanken lehren,welcher vielen das 
Recht  gibt,sich  durchzustreichen,-den großen ziichtenden Gedanken"(=Vreau să 
deprind gândul ce conferă destulora dreptul de a se stinge,-marea idee 
ce selecționează). 

Richard Wagner dă la iveală Parsifal. Nietzsche protestează,căci s-ar simţi în 
operă creştinismul,"o consecinţă evreiască"!?Compozitorul se apără furibund,el crede 
că oferă un creştinism expurgat de judaism,lui i s-ar fi "revelat" că lisus e născut din 
cel mai pur sânge arian.De altfel el,Wagner,va căuta o "Endlosung"(=soluţie 
finală)pentru a-şi salva patria germană de "influenţa corupătoare" a evreilor... 

Ia te uită,s-a rostit prin Richard Wagner o formulă de viitor: "soluția finală"!Să ne 
mai mirăm că peste câteva decenii,în Germania,se vor ivi în cercurile esoterico- 
naziste şi interpretări dure la Parsifal? lată cum rezumă onestul nazist Hermann 
Rauschning viziunea cercurilor de care se va despărți în cele din urmă: Wagner este o 
figură profetică a Germaniei,esenţa dramei sale depăşeşte "mistificările" creştine,nu 
cântă "compasiunea",ci puritatea unui sânge nobil pe care confreria inițiaţilor vrea să-l 
protejeze şi să-l glorifice.Personajul din Parsifal,regele Amfortas,suferă de un rău 
incurabil,el are sângele viciat. Omul pur,dar neiniţiat, poate şi trebuie să se 
abandoneze în grădina magică a lui Klingsor,în loc să se alăture elitei cavalerilor care 
păzesc Graalul: secretul vieţii,sângele pur. 

Cu toţii suferim de acest rău,cum am putea să ne purificăm? Rauschning propune 
crearea unui nou Ordin,o confrerie de Templieri în jurul Sfântului Graal al sângelui 


pur.Şi să fie clar:"compasiunea",grație căreia omul îşi atrage "indulgenţa" altcuiva 
este numai un fapt corupt,care-l aşează pe om în dezacord cu sine însuşi,iar această 
"compasiune" nu cunoaşte decât un singur remediu:să fie lăsată să moară persoana 
bolnavă! Viaţa veşnică promisă de Graal fi-va dăruită doar celor într-adevăr puri... 

Îndepărtata Japonie exersa de mult euthanasie subtilă.De pildă,cât de sugestiv se 
oferă gestul -caracteristic civilizaţiei nippone-al cavalerului care veghează din spate 
pe camaradul său ce-şi face harakiri, gata pregătit cavalerul să-i taie capul 
muribundului în clipa şi numai în clipa când acela nu şi-ar mai stăpâni cuviincios 
moartea,degradându-se...Să reflectăm la câtă asistenţă/câtă fraternitate putem sesiza în 
comportarea cavalerului nippon,fie el sinucigaş determinat sau asistent. 

Exemplul civilizației Japoneze iradiază convingător spre 
prozelițicontinentali,astfel că la irumperea Asiei în istoria modernă a lumii,un 
personaj chinez din La Condition humaine de Malraux crede că,oricum,e splendid să- 
ți ai propria moarte de-a dreptul asemănătoare vieţii pe care ai trăit-o:a muri 
înseamnă doar pasivitate, dar a te omori înseamnă act.Nue vorba de vreun 
"cuceritor", implant european cu puternică amprentă malrusiană,e însăşi gingaşa 
euthanasie japoneză! 

Cu timpul,intuiţia de tinereţe a lui Malraux se întăreşte prin cunoaştere.El ajunge 
să considere epoca japoneză Nara neîndoios drept cea mai rafinată civilizație din 
lume.Desigur,sinuciderea japoneză şi Codul Bushido sunt piese de referință pentru 
viziunea euthanasică japoneză asupra lumii.Un bonz chiar îl avertizează pe Malraux 
asupra "lipsei de sens" a morţii în Japonia tradiţională,comparativ-nu-i aşa?-cu 
Europa,unde moartea,ca artă creştină,este-oh,cu scuzele bonzului...-"o onorabilă 
boală”. 

De acum,cu aşa teribili îndrumători,Malraux se descurcă şi singur. Îi devine 
limpede căseppuku-harakiri nu este atât o sinucidere,cât "un exemplu". Viaţa 
interioară a fratelui nippon este căutarea seninătății,iar seppuku,departe de a fi 
sinucidere fie ea şi mândră,fi-va sacrificiul în faţa altarului strămoşilor... Aşa că- 
pentru  Malraux-vechea  Japonie se constituie într-un şir de  sfidări 
politicoase,totdeauna încheiate prin moarte(euthanasică,să ne înţelegem!),cu râsul 
mâniei specifice. 

Se simte dator să interpreteze moartea "romană" a marelui Mishima ca pe o reală 
prezenţă puternică în conştiinţa aceluia a morţii-ca-act.Până la cavalerismul japonez şi 
etica-samurai dragă nespus lui Mishima,nici o civilizație omenească nu şi-a propus 
moartea ca pe un fapt ritual.Colegul şi fratele Mishima parcă a dorit să-şi posede 
moartea! Amicul Tadao Takemoto nuanţează,e sigură la Mishima voinţa de 
autodistrugere şi exorcizare,s-a format în vremi un mental japonez sinucigaş 
ritualic,mult legat de budismul shinto,e o spiritualitate specific euthanasică,am spune, 
iar Mishima a resuscitat-o violent şi ritualic pentru contemporanii,mai ales 
conaţionalii săi... 

Să admitem civilizaţiei "Nara" o detaşare față de moarte,ca viziune euthanasică 
specifică:nu tu chinuri,nu regrete.Atent la fenomen,Cioran vrea să-i convertească pe 
aceşti oameni bravi la neantul său particular, cică nipponii ar fi aderat la neantul 
universal şi personal încă de când se căleau ciudat în luptele cu mongolii. 

Dar e acesta un "neant"?Pradă unei boli cu dureri atroce,maestrul zen Kakuzen 
Suzuki dă drumul unui haiku,vibrant de discreţie şi refulare severă a sinelui:"Durerea 
ce mă muşcă/este cauza indirectă/a compasiunii bodhisattvei Amida"!Dar orice 
tandrețe omenească îi rămâne binevenită,ca un alint al înseşi bodhisattvei 
compasiunii,Kannon. 


"Euthanasia" vizată de Francis Bacon va avea curs doar o parte a vremurilor 
moderme.Spre finele veacului al XIX-lea,pe baza aceluiaşi text baconian 
fundamental,semnificaţia termenului "euthanasie" alunecă deloc impresionist spre 
luciditate(insistăm,îndeosebi în ţările anglo-saxone se 
regalează această pragmatică interogaţie,altfel straturi largi din ţările creştine se 
mulțumesc cu optimismul simpluţanti-tragic:"Ce  uşurare" că Dumnezeu a 
curmat,El,suferinţele unui nefericit):sigur,să procuri chinuitului o moarte dulce,doar 
că punând în mod deliberat capăt vieţii bolnavului!De acum înainte acest sens 
predominant al "euthanasiei" e un bun câştigat pentru opinia publică,pentru societăţile 
occidentale cel puţin.Aşadar,când ziarele,mai apoi radioul clamează Curtea cu juri a 
judecat un caz de euthanasie,sau O mare problemă omenească,euthanasia, beneficiarul 
media se gândeşte de îndată,cumva reflex,la moartea oferită unui incurabil,sau unui 
handicapat! 

Cât de suavă este belle epoque?Luciditatea dă deja asalturi şi în subiectul 
"euthanasie".În 1904,savantul Ernst Haeckel,fruct caracteristic al veacului vizionar şi 
pozitivist,izbucneşte pragmatic în lucrarea sa Lebenswunder:"moartea din milă ar 
economisi cheltuieli inutile pentru familie,ca şi pentru Stat".Nu întâmplător,Hannah 
Arendt va pune ideea lui Haeckel în legătură cu bestialitatea inerentă eugeniei şi cu 
nebunia darwinist-evoluţionistă,în fapt o aiurizantă luptă pentru existenţă a maimuţei- 
om şi aşazicând fatala selecție naturală a indivizilor "apți", pilduitor puternici. 

Odată sosit veacul XX,presiunile asupra legiuitorului devin puternice mai ales în 
țările anglo-saxone.Nenumărate proiecte de lege asupra euthanasiei asaltează 
Dreptul.Să amintim măcar faptul fără precedent că în 1906 Parlamentul statului 
american Ohio adoptă în primă strigare următorul text:"Orice persoană atinsă de o 
maladie incurabilă, însoțită de mari dureri,poate cere întrunirea unei comisii compuse 
din cel puţin patru persoane,care va delibera şi decide asupra oportunității de a pune 
capăt acestei vieţi dureroase".Ne frapează francheţea yankee,e lumea lui "Şi caii se 
împuşcă,nu-i aşa?",dar mentalul bigot al Societăţii nu e pregătit şi ierarhia 
Jurisdicţională americană respingea legea aceasta prea obraznică... 

Interesant,Codul Penal al Rusiei bolşevice din 1922 scuteşte de orice pedeapsă pe 
autorul unui omor din milă,dacă ucigaşul putea proba că ar fi acționat la cererea 
victimei actului euthanasic.Dar dispoziţia n-a rămas în vigoare decât câteva luni...Mă 
rog,crima de Stat propusă în profuziune,conducea pe legislatorul totalitarist la 
pudibonderii chichiţiale şi îndeajuns de burgheze în subiectul "euthanasie". 

Mai ţâşneşte câte o iniţiativă legislativă ici şi colo.De pildă în 1936,în Marea 
Britanie,Asociația pentru o legiferare a euthanasiei voluntare susține energic 
depunerea unui proiect de lege,care să admită dreptul unei persoane adulte cu 
discernământ de a-şi cere moartea atunci când este atinsă de o maladie mortală şi 
incurabilă, însoțită de suferinţe severe;cererea de moarte trebuind să fie semnată în 
prezenţa a două persoane onorabile ca martori şi supusă unui Comitet de euthanasie. 
Camera Lorzilor aruncă oripilată proiectul scandalos. 

Dar poţi să opreşti scriitorii,umai ales o fală a Marii Britanii ca Agatha 
Christie? Dumneaei se întreabă,parcă în treacăt,în Zece negri mititei de nu cumva 
există în oameni un masochism al "morţii dulci",dublat of course de o conştiinţă 
vinovată.Straniu,ce bine se simte o victimă a unui personaj criminal şi justiţiar,care se 
apropie cu injecția otrăvită.. Victima e o dură:Moarte?Parcă un burghiu mic şi ascuţit 
pătrunde în masa solidă,îngheţată din creierul femeii. Să moară?Dar ea nu se cuvine să 
moară,doar dusese o viaţă dreaptă!Ce chestie,unora pare că nu le pasă,ai zice că nu le 
convine...Unii indivizi reflectează atât de puţin la moarte, încât îşi iau viaţa?!Ce 
bâzâit...parcă ar fi o albină...albine şi miere... Parcă se aud nişte paşi furişaţi în spatele 


ei,fata simte în nări un miros umed şi rece...pe fereastră bâzâie albina...urmează firesc 
înţepătura....acul albinei pe gât... 

André Maurois cu Thanatos H6tel...de reflectat la agonia unei civilizații!Ca şi 
prin Graham Greene,cu Ministerul groazei:personajul său, un britanic normativ,se 
torturează cu un vis îndepărtat,în care un câine chinuia un şobolan şi băiatul vrea să 
ucidă şobolanul,descoperindu-şi un 
sentiment înfricoşător,mila!Dar virtuțile noastre ne întind capcane şi băiatul îngrozitor 
de milostiv va săvârşi ca adult "o crimă caritabilă", ucigându-şi soţia bolnavă care-şi 
implora  moartea.Omul e la marginea  hăului,alienat de  caruselul: 
"moarte/iertare/pedeapsă/pace",aşteaptă să se pronunțe neted justiția grațioasei sale 
Majestăţi(dar chiar,de ce se codeşte justiția cu jurații ei,în fața unui act de euthanasie 
criminală?), căci "monstruos e doar asasinul bun la suflet"!? Încă ne aflăm în Marea 
Britanie dinainte de 1939. 


Belle époque,anume Mitteleuropa?Micul vagabond vienez Adolf Hitler târcoleşte 
idei euthanasice criminale încă de pe la 1911... 

Nietzsche psalmodia că "marea majoritate a oamenilor nu au nici un drept să 
existe,ei sunt o nenorocire" pentru semenii lor! 

O serie substanțială de literați modernişti britanici au preluat ideea lui 
Nietzsche.Parcă s-ar fi înțeles între ei: unii pregătesc terenul, iar următorii trântesc 
neted cruzimea... Pornind de la T.S.Eliot, ideea devine intelectualiceşte obsesivă în 
Marea Britanie,anume că majoritatea indivizilor umani ar fi parțial morţi! Un Thomas 
Hardy împărţindu-i pur şi simplu în "cei vii,vitali,cei ce suferă" şi "cei fără 
suflet,mecanici,fără vioiciune intelectuală",adică sintetic rezumând oamenii ar fi 
"suflete şi maşini,eter şi lut". 

Pe făgaşul astfel bine pregătit se poate avansa...D.H.Lawrence ne pomeneşte de 
"three cheers for the inventors of poisonous gas";  G.B.Shaw 
(umanist,pacifist,comunist!)se alătură ideii unei exterminări pe baze ştiințifice,pentru 
că-vezi  bine-"majoritatea oamenilor în Europa nu-şi justifică existenţa";în 
fine(bomboana pe colivă!),H.G.Wells consideră că "singura datorie a celor răi,proşti 
şi enervanţi" ar fi să dispară în moarte...Cam lugubri,tipil. 

Şi răsfăţaţi,să zicem.Dar ce civilizaţie se conturează pentru chinuiții din tranşeele 
primului mare război civil european,mai ales în tabăra germană? 

Destui combatanți ai acestei tabere recunosc-ca Ernst Jiinger,de pildă-că era 
maşinismului-în ea se include şi războiul-nu mai poate produce valori precum 
cavalerismul,curajul,onoarea şi virilitatea,ci mai cu seamă experiența purei 
distructivităţi a masacrului sordid, generalizat. Va rămâne,adăugăm,ca  latenţă 
primejdioasă în combatanții supravieţuitori,conştiința unei elire...lată dreptatea 
moderniştilor britanici,de altfel prea şmecheri să calce pe terenul selecţiei practice! 

Foarte tânărul subofițer Heinrich Himmler observă ceva:da,războiul produce într- 
adevăr o "selecție" în lupta pentru viaţă şi moarte,proces ambiguu în care se revelează 
"salvarea sângelui"...Gânduri tulburi încă, dar nu le va uita viitorul comandant al 
cavalerilor SS! Dacă nu prin virtuțile tradiţionale,atunci prin ce se selectează elita cea 
nouă,doar norocul nu ajunge?! 


Undeva în tranşeele războiului,micul caporal Adolf Hitler... Nimic de zis,e foarte 
curajos,posedă facultăţi inumane de voinţă şi autodisciplină. Îşi acceptă soarta fără să 
crâcnească,fără să arate nici o slăbiciune!Dar camarazii săi de companie găsesc 
insuportabil faptul că Adolf nu se arată deloc interesat de veşnicele subiecte 
soldăţeşti:permisii,haleală,femei şi mai ales că în grămada de voci care blestemă 
războiul,cea a lui Adolf nu se aude niciodată... 

Adolf Hitler e un combatant exaltat,brav flăcău,el nu dă-aparent-nici două parale 
pe viaţa proprie.Cu minusculul său grad militar, Adolf ia pe rând Crucea de Fier clasa 
a II-a,ba chiar şi pe întâia!El ştie că orice hecatombe îi ating regimentul aflat în inima 
războiului,micul caporal e păzit de miracol şi Providenţă.Gazat,orbit câteva zile,va 
trăi starea de iluminare,relația magică între om şi Univers...Selecția l-a păstrat. 

Şi mintea lui Hitler prinde să ruleze gânduri de Mein Kampf,cele mai acute 
nemulțumiri de suflet ale sale: el ca el, dar "selecția" este totuşi nedreaptă! De ce,mă 
rog,evreii nu stau şi ei în tranşee,în bătaia gazelor toxice? Eliminând la vreme 12000 
de perciunaţi, s-ar fi putut salva peste 1 milion de germani normali,prețioşi pentru 
viitor.Dacă ne-am fi descotorosit din vreme de vreo 2000 de canalii politice,s-ar fi 
salvat poate existenţa unui milion de germani buni şi curajoşi,cu viitor...Dar trădătorii 
(speculanți,cămătari,escroci) se consideră tocmai ei comoara prețioasă şi sfântă a 
naţiei germane.De s-ar putea vreodată interveni!... 

E adevărat,în primăvara 1918,odată cu marea ofensivă germană de pe Frontul de 
Vest,micul caporal care crede că ar fi putut juca un mare rol în propaganda germană 
de război,blestemă "perfidia fatalităţii” care-l ţine obscur între alte milioane de 
combatanți germani şi pe care "gestul fortuit" al vreunei împuşcături "în serviciul 
cuiva" l-ar putea ucide... 

Dar nu lipsesc veacului interogaţiile nobile şi decente.Andre Malraux îşi ascultă 
gândurile reflectate într-un amic occidental-oriental: cum să nu te cutremure mirarea 
că până în veacul XX nici o civilizaţie să nu fi hotărât că oamenii au dreptul să-şi 
aleagă moartea?! Ca şi cum n-ar fi de ajuns că nimeni nu poate alege dacă să se nască 
sau nu. 

Nu,civilizaţia normativă hotărăşte deocamdată-dicţionarele de până în 1938 o 
afirmă cu aparenţă implacabilă-că euthanasia este un ansamblu de procedee destinate 
a obţine o moarte blândă a suferinzilor. Atât! 

Emil Cioran ne reciteşte Facerea 3,5:dar Dumnezeu ştie că în ziua în care veţi 
mânca din el vi se vor deschide ochii.Da,dar de-abia i-am deschis şi începe 
drama! Veacul e în avans,rămân în urmă insulele fericite. Adică să contempli fără să 
înţelegi,acesta-i paradisul;iar infernul ar fi locul în care înţelegi,în care înţelegi peste 
poate... 

În rest ce mai spune, cât o mai spune Utopia eternă,scutul defavorizaţilor şi 
dezmoşteniţilor? Excelentă formula lui Eminescu:"vremile aurite/.../Chiar moartea 
când va stinge lampa vieţii finite/Vi s-a părea un înger cu părul blond şi des".Şi chiar 
va exista,undeva în abisul criminal al veacului XX,ca un crainic şi compagnon al 
Morţii mai suportabile prin viziune,o mireasă a lui Christ internată în lagăr, "Îngerul 
blond de la Ravennsbriick"! 


Capitolul al II-lea-Infernul euthanasic 


Hobbes a presupus la vremea lui necesara,fatala idolatrie a Puterii de către noul tip 
uman "însetat de putere" al epocii burgheze,al "Leviathanului",de fapt un blând şi 
molâu specimen care nu mai este în stare să protesteze în contra Tiraniei şi se va 
supune oricărui guvern existent,chiar dacă-vorba lui Hannah Arendt-cel mai apropiat 
prieten cade victimă inocentă unei neînţelese raison d'État... 

Medic distins şi mare scriitor de conştiință,Georges Bernanos nu vrea să 
tacă,cunoscând probabil profeția fioroasă a lui Hobbes.lată,a izbucnit războiul civil 
din Spania 1936, placă turnantă şi revelator al noului război civil european 
mocnit.Între alte pilde cumplite.ilustrul martor ne oferă una de rafinată euthanasie 
criminală:un bătrân medic notoriu,onorabil,dar vai primar radical al oraşului Palma de 
Mayorca,e condamnat la moarte de justiția generalului Franco.Numai că mai are de 
aşteptat până va fi smuls de pe patul de spital,legat de un scaun şi împuşcat după 
juruială...Cum astfel? 

Scriitorul-medic trece pe la spital, ştie că bietul bătrân tot se află în standby de 
vreo 6 luni în aşteptarea morţii şi asistă acum-în probabil bultima noapte de viaţă cum 
bolnavul e îndopat cu injecții pentru întărirea inimii de către infirmiere 
conştiincioase...Nu e cumva ceva umilitor în acest exces,în prelungirea artificială a 
unei vieți oricum osândite,se întreabă uluit Bernanos?Şi cere,ca medic şi 
martor,socoteală.Infirmierele răspund sfâşietor:"Dar nu e vina noastră,senor,noi l-am 
păstrat în viaţă atât cât au durat formalităţile confiscării!"Căci sărmanul medic,bătrân 
primar radical spaniolera om foarte bogat...E limpede,moravurile veacului s-au 
zgâlţâit din ţâţâni. 

O pagină foarte rar pomenită în istoria modernă a Hexagonului:azilele psihiatrice 
din Franţa 1939-1942 şi tratamentele aplicate acolo bolnavilor mentali.Nici o legătură 
cu noul concept de euthanasie ce se torcea dincolo de Rin după 1938,dimpotrivă, se 
urmărea cu mândrie stricta tradiție galică,fie şi sub curând ocupaţia de către 
Germania nazistă. 

Spre ghinionul medicilor,la stabilimentul din Rodez s-a aflat pacient celebrul 
scriitor Antonin Arthaud,care şi-a mărturisit observaţiile în Cahiers de Rodez(editate 
abia în 1994),dar şi într-o conferinţă din 1947, prin care ilustrul pacient solicita patetic 
şi nu fără rezon instituirea cu necesitate a unui "Tribunal de la Nürnberg" al 
psihiatrilor francezi, complici ai unui soi de program "moarte blândă".Până în 1994 s- 
a tot ocultat denunţul întemeiat al lui Arthaud... 

Deşi scriitor celebru şi cumva răsfățat ca un pacient de lux,supus 
supravieţuirii,nici Arthaud n-a scăpat de experienţa electroşocului,pe care avea s-o 
condamne  insistent.Într-un  târziu,medicul lui Arthaud se va apăra cu 
perfidie...ştiințifică:mais non,niciun bolnav nu mai poate ţine minte electroşocul,orice 
amintire  pierind odată cu somnul cataleptic posterior electroşocului...De 
altfel,continuă medicul torționar,ce preţ se poate pune pe mărturia fostului 
pacient,scriitor celebru hein,dar om dependent de drog,care la o adică nu poate da la 
iveală decât bâlbâieli penibile et patati et patata! 

Şi totuşi,măcar în 1994 s-a putut stabili o cifră de cca.40000 de bolnavi mintali 
morţi în azilele Franţei între 1939-1942.Un genocid căruia i se caută cu atâta 
întârziere vinovaţii.Care,repetăm,nu sunt nicidecum nazişti. 

Sigur,fără legătura cu această tragedie,dar cu siguranță un adevăr obţinut din 
procesarea unui puzzle occidental indigest,ţâşneşte în presa franceză a anilor '70 un 
avertisment de invazie:"Monsieur Himmler a câştigat oare?!" 


Numai lucruri inocente în acel puzzle...În anii '1990,la Universitatea din 
Manchester(Marea Britanie)cercetătorul Robin Baker se preocupă de armonie şi 
frumuseţe:dă ca sigur un adevăr ştiințific,simetria corporală favorizează producerea 
spermei,sex-appeal-ul şi reduce riscul apariţiei cancerului la sân.Ce mai,asimetria e 
aproape ruşinoasă pentru regnul animal,mai cu seamă că alterează şi genetica...Lupta 
pentru eficiență genetică pare aproape naturală în dulcele nostru Univers,ce ne mai 
mirăm, oamenii asociază instinctiv simetria cu frumuseţea şi "simetricii” sunt băftoşi 
şi populari în găsirea partenerilor de sex şi de altele!Dar ar fi şi mai rar bolnavi de 
inimă... 

Cum părțile-pereche ale corpului cum ar fi gleznele,urechile,ochii sunt controlate 
de o aceeaşi genă,asimetria bate la ochi drept o dereglare geneticăfie şi 
minoră...O,zei,dar simetria anunţă reuşita pe orice plan, este aceasta exact legea 
selecţiei naturale,izbucneşte înflăcăratul Baker! 

Concluzia din 1996 a unui savant anglo-saxon ne dă nu ştiu ce fiori: "Simetria 
apare astfel ca un factor de curăţare a rasei umane de imperfecţiunile datorate 
afecțiunilor genetice,tinzând să producă numai indivizi armonioşi şi sănătoşi".E un 
savant serios,desigur,lucrând ştiinţă în echipă,să nu ne îndoim nici de concluzie.Doar 
că ne temem că vreodată, vreo societate civilizată iar îşi va aminti de legile lui 
Lycurg,un selector al speciei şi acela. 

Şi într-o zi din anul 1942,un înalt demnitar german,Goebbels,va oferi povaţă 
judecătorilor de la Volksgerichtshof(Tribunalul Poporului): "Scopul justiţiei nu este în 
primul rând de a lua măsuri represive sau a reeduca pe cel vinovat,ci de a menţine 
Statul.Nu trebuie pornit de la lege,ci de la hotărârea că individul trebuie să fie(la 
nevoie)eliminat". 

Ce înseamnă un subconştient tarat lingvistic ca acela al poporului german,crescut 
în periculoase fineţuri stilistice cu încărcături de violență convingătoare...Să ne 
gândim la verbele pregătitoare:berrwingen, bewăltigen,iiberzwinden; la faptul că 
acelaşi cuvânt "Gewalt" numeşte atât 
cârmuirea  autoritară-legitimă şi  constrângătoare-,cât şi violenţa ilegitimă:în 
fine,apogeul reprezentat de "Verfiihrungsgewalt",cu ideea de control straşnic.Mai e un 
pas până la a frisona:de ce nu,atunci,de exemplu însăşi viaţa în mâna şi sub controlul 
riguros al Statului?! 

Cutare persoană este condamnată la moarte în anii de război ai celui de-al III-lea 
Reich,o femeie germană din armată,o "Blitzmădel" înspăimântată de moarte, rebelă 
care o ia la fugă...Băieţii nonconformişti încearcă s-o salveze, intervin la medic pentru 
o "moarte din milă"! Interesant, medicul, personaj ambiguu e intratabil, refuză să facă 
injecţia nobilă, biata femeie trebuie să moară musai la stâlp. Lipsă de omenie?Spaimă 
de represiune? Am zice că e vorba de refuzul, tipic momentului german,de a curma 
suferinţa ordonată de Statul nazist. 


Doi germani,un psihiatru şi un jurist,publică în 1920 la Leipzig o carte:Die 
Freigabe der Vernichtung lebensunwerten Lebens(aşadar scoaterea de sub 
oprelişte a nimicirii vieților fără de valoare),expunere francă a unor idei de euthanasie 


activă,anume că pentru individ şi pentru Stat ar fi preferabil ca oamenilor a căror viață 
a devenit fără speranţă şi inutilă pentru societate,să le fie acordată moartea din milă. 

Ne sare în ajutor subtila semantică germană:originar,se folosea pentru conceptul 
"euthanasiei" sintagma ipocrită,cuviincioasă "Hilfe beim Sterben"(=ajutor la moarte); 
în ce moment a apărut blestemăţia "Hilfe zum Sterben"(ajutor către moarte,un fel de 
îndemn popular:"dă-i înainte")? Distanţa între sintagme măsoară tocmai hăul în care 
vor dispărea sute de mii,apoi milioane de fiinţe supuse rațiunii de Stat naziste. 

Înainte de venirea la putere,prin 1930, Hitler scapă o mărturisire: masa muncitoare 
nu poate fi câştigată la ideea nazistă,căci ea nu posedă puterea de a înţelege un ideal şi 
nu cere decât pâine şi jocuri.Naziştilor le trebuie selecție(a fost rostit cuvântul 
fatal!),închegată într-o pătură socială nouă de stăpâni,de seniori care nu se lasă 
stăpâniţi de morala milei, aviz amatorilor din propriul partid...Cei care vor conduce 
Societatea,trebuie să ştie că ei au dreptul să comande tocmai pentru că aparţin unei 
rase superioare.Ei vor trebui să-şi menţină dreptul şi să-l consolideze fără 
menajamente 

"Selecţia" e formulată îndestul de general,cât să ne forțeze presupunerea că nu 
priveşte doar "rasele inferioare",dar şi poporul german însuşi,ba chiar şi propriile 
rânduri...Ei,dar interlocutorul Otto Strasser nu se află tocmai între marii inițiați în 
doctrina nazistă intimă,deci nici Hitler nu-i spune chiar totul. 

Martin Heidegger declanşase în Germania,prin Sein und Zeit,o filosofie care 
nega temeiurile ontologice.Aşa,că în 1934,un domn Sternberger aduce prin 
lucrarea Der  verstandene Tod(=moartea cu noimă) o critică fundamentală 
nihilismului heideggerian, exorcism cumva necesar unei robuste civilizaţii ce se teme 
de seducători funeşti...Cu toate că marele filosof pare până la un punct de-al 
lor,naziştii se feresc de Heidegger şi e bine că tot un filosof l-a contrat.FEi,naziştii,nu 
controlează încă totul...Până nu se realizează ecloziunea mitului-necesară euthanasiei 
generalizate-nu e înţelept ca lumea germană să fie zguduită de filosofi, fie ei şi 
yesmeni ai clipei politice!Să le fie clar gânditorilor,moartea nu mai este un pariu 
metafizic,ci un maestru din Germania. 

Singura "filosofie" ce se cuvine auzită în Germania nazistă este vocea spartă a lui 
Adolf Hitler din Mein Kampf:"Nimicirea cu hotărâre brutală a vlăstarelor care nu pot 
fi ameliorate",da,comunitățile omeneşti s-au iscat-ca primă cauză-pentru conservarea 
speciei,Statul trebuie să fie un organism rasial,creşte vocea Fuhrerului,se cuvine 
încurajată exercitarea calităților care se înscriu pe linia instinctului de 
conservare,desigur "virtuţi eroice şi nu egoismul mercantil".Conservarea speciei,a 
spiţei, de nu şi a rasei o aflase tânărul Hitler în Wallenstein a lui Schiller:" Und setzet 
ihr das Leben ein/Nie wird euch das Leben gewonnen sein"(=Şi dacă nu vă puneţi 
propria voastră existenţă drept chezăşie/nicicând nu vă veţi câştiga existenţa ),vasăzică 
necesarul sacrificiu individual,observă viitorul Führer... 

Dar natura e oprită de oameni neînţelepți să săvârşească vreo alegere,mârâie 
Hitler autorul,pe deasupra mai trebuie şi menținute în viaţă toate fiinţele,chiar şi cele 
mai nenorocite! Autorul e indignat în numele generaţiilor viitoare,se calcă astfel în 
mod nesănătos un drept natural final,ba chiar însăşi "datoria finală".Führerul 
concluzionează: cine este vlăguit fizic şi moral,în consecinţă este bicisnic social,nu se 
cuvine nicicum să-şi perpetueze bolile în trupul copiilor săi! Führer dixit. 

Legea din 14 iulie 1933 împotriva bolilor ereditare crează deja un precedent 
juridic şi moral,în vederea încălcării principiilor de libertate şi demnitate 
cetăţenească.E vorba,într-adevăr,de sfera răspunderii sociale,dar regimul o abordează 
în singurul său stil posibil,cel al violenţei! Principiul sterilizării e un pas constant pe 


drumul euthanasiei...Dacă suntem atenţi,numai sintagma "promovarea principiului 
sănătăţii neamului" anunţă deja ameninţarea cu sterilizarea bolnavilor ereditari. 

La Congresul NSDAP din 1935,Hauptamisleiter Gerhardt Wagner,un fel de 
căpetenie a medicilor nazişti,susţine un raport asupra politicii rasiale şi demografice a 
regimului.Să alegem idei semnificative:din punct de vedere biologic,teoria egalităţii a 
avut repercusiuni fatale şi astfel-în teorie-favorizează deopotrivă toate forţele 
sănătoase şi creatoare, dar lafel şi pe cele bolnave,decadente şi infirme...În 
practică,repercusiuni mai primejdioase chiar pândesc prin favorizarea preferenţială 
şi păstrarea celorslabi şi neputincioşi...Unde eşti,Nietzsche?!Aceasta conduce la 
degenerarea popoarelor,iar maladiile şi tarele nevindecabile prin măsuri medicale şi 
sociale se răspândesc prin mijlocirea descendenților atinşi de ele...Suferinţele 
nevindecabile,le vom putea stăvili sau înlătura definitiv din cuprinsul poporului 
german numai împiedecând procrearea nenorociţilor de purtători ai unor germeni ca 
aceştia! 

Nazismul recunoaşte integritatea oamenilor,visată de Dumnezeu şi de natură ca 
fundament al oricărei vieţi civilizate,dar trage de aici consecinţele valabile pentru 
sine...în lupta contra degenerării în sânul unui popor,prin promovarea energică şi 
conştientă a părților valide, sănătoase,faţă de cele infirme şi a respingerii 
promiscuităţii rasiale. 

Iar societatea germană intră în vremea dispreţului("Temps du mépris" o numea de 
la începuturi Malraux),oamenii aleargă după certificatul de sănătate,abia preludiul 
preţiosului "Ariernachweise"(=documentul de "arianitate"),care vor fi supervizate de 
comisii regionale.Ele vor hotărî nu doar libertatea/liniştea/bunăstarea,dar însăşi viaţa 
unei fiinţe! 

Cum să compensezi pierderile prin "dispariţia" inevitabilă a acestora în vremea 
puterii naziste?Stau pregătiţi la datorie SS-işti tineri,bine îndoctrinați nazist,într-o 
instituţie ciudată pitită într-un castel,sub numele de "Lebensborn"(un fel de fântână a 
vieţii).E locul oficializat de prăsilă nazistă pentru producția "superarienilor",unde se 
pretinde prin program oficial ca fete voluntare supervizate rasial,să aibă raporturi 
sexuale cu 12 "armăsari".La baza acestor herghelii faimoase,ca şi a posibilelor 
căsătorii ariene între persoane "agreate" rasial,se află probabil concepţiile primitive 
feroce de acuplare ale lui Martin Bormann. 

Câte un tată,fie el şi membru al partidului nazist,e ofensat atroce când îşi descoperă 
fiica săltată cu forţa şi tăvălită la "Lebensborn".Se pare aşadar că nu toate fetele sunt 
voluntare,după prescripţiile regimului... 

Teoretic,s-ar mai putea anvizaja o completare a golurilor. Tinerii SS-işti,perfect 
îndoctrinaţi,îşi vor da străduinţa să atragă dinspre popoarele pierdute exemplare de 
elită! Ai oricum senzația neplăcută că lupţi împotriva acestor exemplare,nu pentru 
ele...Ştii prea bine că,din popoarele condamnate de Fiihrer,puţine vor supravieţui,au 
şanse doar cei care vor înţelege individual să se contopească pe deplin cu organismul 
german şi cu vocaţia sa euthanasică.Ce mai,se cuvine să le înveţi aceasta pe 
exemplarele de elită ale popoarelor depăşite...Dar ce ciudat,cel mai adesea ele nici că 
vor să marşeze în rasa superioară!? 

Parcă mergând în întâmpinarea unei astfel de viziuni optimizante (sic!),Hitler 
interzicea prin decret,în august 1941,folosirea termenului "rasă germană",evident că 
termenul ar fi constituit un impediment pentru proiectata "selecţie progresivă” a 
părților reziduale din însăşi rasa 
germană. 

Atent la nuanţe,ascultătorul SS Heini("duiosul" Himmler)continuă alcătuirea unui 
"SS germanic" din diferite ţări,cu inşi sfătuiți să-şi subordoneze "idealul național" 


personal în favoarea mai măreţului ideal rasial,corespunzător rolului istoric al 
Reichului german."Prin cea mai copioasă procreare" grupul SS calculat ca substrat 
rasial supranaţional, ar urma ca în 20-30 de ani să reprezinte noua clasă conducătoare 
a întregii Europe viitoare."Euthanasiaţii",se înţelege că vor fi aruncaţi în sorbul 
uitării,ca biete rebuturi genetice! 

Avizaţii nazişti cred din vreme că persoana Fiihrerului se cuvine a fi înconjurată de 
mulțime,să apară numai în momente providențiale,din ce în ce mai rare,apoi pe 
nesimţite să se estompeze din eveniment,ascunzându-se treptat ca însuşi Creatorul în 
spatele propriei creaţii...Şi ar putea sosi o zi în care s-ar impune chiar sacrificarea 
acestui Fiihrer,tocmai pentru a se împlini opera sa!Camarazii săi cei mai fideli vor 
săvârşi sacrificiul. Mai ales că Fihrerul e şi cam bolnav...La urma urmelor,euthanasia 
e păstrată între armele politice redutabile din arsenalul sistemului închis, totalitar şi 
prin preajma unor Lenin/Stalin/Mao ş.a. nu s-ar putea gândi altcum.În cazul lui 
Hitler,cu siguranţă e vorba de o euthanasie apoteotică wagneriană,de un sacrificiu în 
stil de "fraternitate" satanică,necesar conservării inteligente a mitului malefic,a puterii 
sale magice. 

La un moment dat,la ordinul Obergruppenfiihrerului SS Poll,se experimentează 
pe un deţinut de lagăr,în 1945,spargerea în dinţi a unei fiole de 1 cm.cub de cianură:se 
testează astfel viteza morţii.E limpede că elita nazistă se pregăteşte,la caz de eşec,să 
dispară "fără dureri” într-o euthanasie ce deopotrivă scuteşte de răspundere şi 
pregăteşte ecloziunea mitului criminal. Himmler va alege un astfel de final. 

Prin decembrie 1939,Hitler emite o perspectivă mai largă:să rămână veacului 
XIX sentimentele de  umanitate,dacă el  Fihrerul piere în acțiunea 
declanşată, Germania musai îl va urma în abis!Noroc cu credincioşii paladini,cu a lor 
viziune mai puţin prăpăstioasă decât aceea a Fiihrerului, altcum pentru cine ar mai 
rodi mitul?!În ultimele luni ale războiului (evident,pierdut)propaganda şi mai cu 
seamă zvonistica nazistă consolează populația germană înspăimântată că Fihrerul,în 
marea-i înţelepciune, pregăteşte scumpului său popor înfrânt "o moarte uşoară" prin 
gazare! 

Din păcate,nici creştinii nu prezentau,în Germania sau aiurea,o poziţie fermă 
asupra valorii oricărei ființe umane...Să ne gândim numai la "Martorii lui Jehova" şi a 
lor severitate reducționistă: doar 144000 este numărul mântuiților...Spre onoarea lor, 
aceşti Bibelforscher se vor comporta exemplar în Germania nazistă,afară sau în lagăr. 


Când se va da cumplitul Decret din 1 septembrie 1939,eronat s-ar crede că Hitler 
s-a gândit numai la bolnavii mintali.Fiihrerul proiecta o "Lege a sănătăţii 
Reichului",care va propune "izolarea" de restul populaţiei a tuturor familiilor în care 
ar fiinţa cazuri de boli de inimă sau de plămâni.Desigur că lichidarea fizică ar urma la 
momentul propice...Aceasta s-ar petrece într-o Germanie deplin victorioasă şi 
reprezentanţii nazişti din teritoriu ţin să ia cunoştinţă de "secret" din vreme! 

În acelaşi context se reflectează la promovarea unei "legislații generale a 
străinilor",prin care s-ar aranja trimiterea unor inocenți în lagăre.Era vorba de o 
extinsă "politică negativă asupra populațiilor" şi Himmler înţelege că "procesul de 
selecție" nu mai are oprire şi oprelişti, doar selecţie a fost toată lupta pentru putere a 


nazismului şi a Fiihrerului însuşiiar "selecția" şi lupta nu s-au încheiat la 30 
ianuarie 1933... 

Principiul selecției rasiale,constantă a gândirii naziste,se radicalizează în 
continuare.În paralel cu evreii(chiar şi cei pe sfert, doar!),se prevede lichidarea 
nebunilor,urmaţi de bolnavii incurabili şi în cele din urmă monitorizarea criminală a 
tuturor familiilor care ar avea "un bolnav incurabil" în sânul ei!Culmea e că Fiihrerul 
nu ţine deloc să oprească selecţia nici măcar în pragul SS-ului... Astfel,când s-a hotărât 
prin Decret al Fiihrerului din 1943 ca Statul,partidul, Wehrmachtul şi economia să 
elimine din sânul lor pe toţi băieţii legaţi de străini prin relaţii de familie,căsătorie,sau 
chiar strânsă prietenie,măsura punitivă a afectat peste 1000 de lideri SS,de pildă. 

Încă din 1931,Himmler dăduse dispoziţii straşnice ca SS-iştii să ceară aprobare de 
la şefi pentru căsătorie,care li se putea şi refuza din motive de "asanare ereditară"!Se 
cunoaşte cazul unui SS-ist care şi-a pledat corect şi insistent cauza vreme de 2 
ani,până când i s-a aprobat căsătoria cu o femeie suspectă(în fapt,evreică...),cu acte 
incerte. Salvator a fost aspectul arian al doamnei:blondă şi cu ochi albaştri. 

Se mai prevedea prin "Legea sănătății"...că Fihrerului i se va preda-după 
examinarea radiologică naţională-o listă oricât de lungă a persoanelor bolnave din 
Reich,mai ales cele cu boli de piept şi inimă. Familiile respective nu vor mai 
rămâne,selbstverstendlich,în comunitate şi nici nu li se va mai permite să aibă 
copii.lar noi ordine ale Fiihrerului vor stabili ulterior ce se va întâmpla cu aceste 
familii izolate... 

În anii noştri,cercetarea istorică nu a putut încă stabili pe bază de documente 
ferme procesul de formare a ideii de "Endlsung"(soluţie finală),când,în ce ordine 
cronologică şi prin cine cu exactitate s-a dat de pildă ordinul de exterminare a 
evreilor.Poate decizia lui Hitler a fost luată după declanşarea războiului cu SUA,adică 
decembrie 1941...În cursul diferitelor procese celebre,n-a fost descoperit şi probat 
Ordinul faimos al lui Himmler din noiembrie 1944,prin care se punea capăt 
exterminării prin gazare,vasăzică sfârşitul soluţiei finale!? 

Legile de la Niirnberg din 15 septembrie 1935 reconfirmă din punct de vedere 
legislativ programul partidului nazist,elaborat la Miinchen 24 febr.1920.Scopul Legii 
asupra cetăţeniei Reichului şi a celei pentru apărarea sângelui şi a onoarei germanice 
era tocmai de a izola. 

În paralel,se desfăşoară propaganda filmată:de exemplu sunt prezentaţi lumpeni,cu 
comentariul ferm că acest gen nu mai trebuie să prolifereze în Reich. 

Într-o notă Einige Gedanken über die Behandlung der Fremdvolkischen im 
Osten(=câteva reflecții asupra tratamentului popoarelor străine în Est),din mai 
1940,Himmler respinge "die bolschewistische Methode der physischen Ausrettung 
eines Volkes aus innerer iiberzeugung als ungermanisch und unmoglich"(=metodele 
bolşevice de izbăvire fizică a unui popor din intimă convingere ca negermanic şi 
insuportabil). 

În 24 iunie 1940,SS Heydrich consideră că pentru cel de-al III-lea Reich 
"Gesamtproblem"(=problema generală)o constituie faptul că evreii nu vor să 
emigreze(durch Auswanderung),astfel că se conturează necesitatea unei "soluţii 
finale(Endlosung)teritoriale"... 

Pare vădit că naziştii folosesc un limbaj codificat în documentele de uz 
intim!Endlâsung să însemne anume "exterminarea evreilor"?Poate s-a dorit,cel puţin 
inițial,să însemne pur şi simplu deportarea(de exemplu în Madagascar...),sau 
evacuarea(de exemplu în Estul Europei... ).Cât priveşte noțiunea 
deSonderbehandlung(=tratament aparte),ea se arată de tot confuză,putând să 


semnifice uneori chiar tratament privilegiat!Heydrich pare a considera el însuşi c-ar fi 
fost personal însărcinat cu "Endlösung" încă din ianuarie 1939... 

Când să fi fost emis fantomaticul Fiihrersbefehl(=ordin al Fihrerului) „ajuns într-o 
obscuritate impenetrabilă? Dacă va fi fost luată,hotărârea lui Hitler încăpea numai în 
intervalul iunie 1940-iunie 1941,oricând,mai probabil pe la începutul lui 1941,crede 
Carlo Mattogno.Ordinul n-a fost de găsit niciunde, Walter Laqueur consideră că,foarte 
probabil,nici n-a fost emis!La fel crede şi Colin Cross.Alții,ca Saul 
Friedlânder,Christian Zentauer,Joachim Fest şi Carlo Matogno opinează că ordinul ar 
fi fost totuşi emis,dar nu în scris. 

Destui istorici se prefac a nu observa acestea,aşa că se cuvine valorificată şi 
contribuţia "revizioniştilor",cercetători care nu scuză de fel crima euthanasică,dar 
reevaluează bogatele date culese.Se pare că după iunie 1941 câştigă teren la vârfurile 
naziste ideea "evacuării",Hitler amânând cumva veritabila Endlösung până după 
război,sau măcar spre finele războiului.,dar admite prin noţiune tot "deportarea" într- 
un stat evreu suigeneris... Aşadar,tonul nazist oficial este deocamdată de severitate,dar 
nu de exterminare.Oricum,între 1933-1942,Fiihrerul a permis emigrarea a cel puţin 1 
milion de evrei care se aflau sub controlul său! 

Ne e greu să stabilim momentul când noţiunea de "Endlösung" alunecă în ceaţă şi 
din cârdăşia Hitler-Himmler(şi Bormann?)izbucneşte programul apocaliptic de 
exterminare a evreilor în Răsărit...Mult irațional în toată chestiunea exterminării 
bestiale,a  euthanasiei criminale  masificate:când/cum/de către cine/de ce s-a 
ordonat?Întrebări ce riscă să rămână fără răspuns.Istoricul britanic Robert Cecil 
consideră cu justeţe că masacrarea evreilor şi slavilor(să adăugăm euthanasierea 
"incurabililor')seamănă cu omorul ritual(aici,Cecil putea pomeni şi de masacrarea 
țiganilor),unul care nu numai că nu contribuie cu nimic la idealul victoriei germane în 
războiul total,dar jenează de-a binelea Wehrmachtul în acțiunile sale. Nu în cele din 
urmă,exterminarea evreilor este şi o absurditate economică. Totuşi,ce resorturi 
psihologice acționau în Adolf Hitler? 

Mai mare mirarea,în primăvara 1944,Himmler propune schimbarea la troc a unui 
milion de evrei(N.B!copii,femei şi persoane în vârstă)contra a 10000 de camioane,a 
mii de tone de cafea,başca niscaiva săpun.Poate cu adevărat ar fi exclamat siderat un 
ministru britanic:ce să ne facem cu atâţia evrei,unde să-i aşezăm?! 

Cum să alegi pe exterminatorii care să pună în practică programul nazist de 
asanare şi ameliorare a speciei? Simpla selecție între SS-işti se pare că nu e 
suficientă...SS Rudolf Hoss,comandantul de la Auschwitz, observă fără maliție că 
ierarhii nazişti şi SS în vizită prin lagăr,cu Himmler în frunte,se comportă de tot jalnic 
ca observatori la execuţii masive oferite în cinstea lor!Pe când exterminatorilor 
nemijlociţi din SS li se întâmplă mult mai rar aceasta.De ce? 

Pentru că în 1940,SS-ul înființase o "şcoală de poliție” cu totul specială în 
pitoreasca regiune Zakopane din Polonia,de fapt un centru de cadre 
pentru killerii nazişti." Poliţiştii speciali" se exersau pe evreii din zonă,uneori ucigând 
câte 50-150 de nefericiți pe zi...Era antrenament de călire,viitorii exterminatori la 
program trebuiau să devină insensibili la țipetele femeilor şi copiilor! 

Apoieste ales pentru misiuni misterioase castelul Hartheim din Austria.E vorba de 
satul Alkhoven,aflat într-o zonă de coline,cu un castel din Renaştere,dotat cu multe 
ferestre,coloane minunate şi patru terenuri. Se observă o foială suspectă a zeci de 
funcționari prin castelul Hartheim, sunt experți "euthanasici",ei îi instruiesc pe killerii 
Marelui Program debutat în 1940.A fi "personaj cu diplomă" de la Hartheim asigura 
obținerea de posturi preţioase,în lagăre ca Sobibor şi Treblinka îndeosebi.Unul din 
comandanții renumiţi ai "şcolii de cadre" e SS Franz Stengl.Cursanţii se vor dedica 


mai întâi euthanasierii handicapaţilor şi debililor mintali din Germania 1940- 
1941,apoi activităților din lagăre. Trebuie un antrenament tehnic şi psihologic,altfel 
nu se poate rezista îndelung la exercițiile de tortură! Maşinăriile morţii se vor defecta 
adesea,rareori "tehnicienii" capabili să fotografieze cu răceală agonia euthanasiaţilor 
şi multitudinea ororilor. 


(Psihiatrie şi teroare 


Nazista indiancă Savitri Devi nu-şi ascunde nici după 1945 satisfacțiile şi 
nostalgiile gândirii sale captive,cripto-ariene: ce vremuri,după 1939,ce control 
straşnic şi benefic al Societăţii europene,în acord cu Tradiţia şi Natura!'Paralel cu 
sterilizarea incurabililor(inşi capabili,totuşi,de niscaiva activităţi utile...),lichidarea-se 
înţelege, fără suferinţă-a fiinţelor neavând drept omenească decât cel mult forma, 
poate nici aceea,în fapt a tuturor monştrilor,idioţilor,debililor mintali, demenţilor 
etc.Totul în spiritul legilor lui Lycurg,parcă...De mirare că doamna n-a găsit ceva şi 
prin Legile lui Manu ale patriei sale străvechi! 

Istoricii cred a fi existat în 1939 un ordin secret al lui Hitler, vizând lichidarea 
bolnavilor mintali,ordin lipsit de orice bază legală,fie şi în condiţiile celui de-al 
Treilea Reich.Nu era vorba în ordin de euthanasie în sensul strict al termenului,dar de 
ceea ce se numea distrugerea vieții ce nu mai merită trăită.Ordinul ar fi fost dus la 
îndeplinire după un an şi nu s-ar putea spune că legislaţia nazistă ar fi consacrat vreo 
politică specială de euthanasie...Abia urmarea primului val euthanasic s-ar constitui 
într-un viguros şi coerent tsunami,prin tehnica gazării(pusă la îndoială de 
"revizionşti"),cuptoarele lagărelor ş.a. 

"Ce ştiţi despre preocupările lui Hitler îndreptate spre înlăturarea fără 
dureri(subl.n.)a bolnavilor mintali incurabili?" întreabă la Nürnberg dr.Nelte,avocatul 
lui Keitel,pe H.H.Lammers,fost înalt demnitar la Cancelaria Reichului.Remarcând în 
treacăt pudoarea terminologică(rezervă de jJurist?),să vedem ce ştie Lammers. 

Ideea ar fi fost lansată pentru prima oară de Hitler în toamna lui 1939.Secretarul 
de Stat de la Interne,dr.Conti-care avea în sarcină şi Sănătatea-a primit misiunea să 
studieze chestiunea.A avut ceva împotrivă Lammers?Fiihrerul insistă şi şeful 
Cancelariei propune să se obţină garanţii juridice pentru "afacere",deci să se elaboreze 
un proiect de lege.Dr.Conti este desărcinat,iar în 1940 Reichsleiterul Bouhler e uns cu 
răspunderea prezentării către Fiihrer a proiectului de lege în care,fireşte, că termenul 
"euthanasie" va lipsi...Fiihrerul nici nu aprobă proiectul,dar nici nu-l respinge 
categoric !Ulterior,eliberându-l şi pe Lammers din "delicatul circuit",dă o 
împuternicire.lată cumplitul text,aflat printre hârtiile lui Hitler şi descoperit de 
americani:"Reichsleiterul Bouhler şi dr.med.Brandt primesc însărcinarea-şi răspund 
de executarea acesteia-de a împuternici anumiţi medici,ce vor fi desemnaţi 
nominal,să-şi lărgească atribuţiunile spre a putea elibera prin moarte din 
milă(subl.n.)persoanele care,în limitele judecății omeneşti şi în urma unui examen 
medical temeinic,vor fi declarate incurabile. Semnat: Adolf Hitler”. 

S-au aflat destule atunci când dr.Karl Brandt a fost judecat la Niirnberg,într-un 
proces special al euthanasiei,în grupul de 23 medici culpabili. 

Propaganda lui Goebbels dirijează mentalul colectiv german prin filme abile...Un 
schizofrenic face apologia condamnării personale la moartea eliberatoare!Copiii 
bolnavi sunt filmaţi cu lumini speciale şi cu jocuri rembrandtiene de penumbră,totul 
necesar spre a le da un aer demonic,de altfel se resuscita experiența marii şcoli 
germane de filme terifiante a anilor '1920.Unii şefi nazişti au dubii asupra reacției 
scontate a germanilor:dacă,în loc de oroare salutară,pe oameni îi apucă mila creştină 
pur şi simplu?!Şi Hitler,prudent,opreşte difuzarea câte unui astfel de film 
propagandistic. 

Reichul e împânzit cu nou înființate "stabilimente de cură",sub controlul 
ministrului de Interne Frick.Pluteşte în aer o nouă noţiune: "moartea acordată ca o 


cruţare"(Gnatentod).Fireşte că pentru acoperirea unor scrupule,în ţara kantienei "legea 
morală în mine",măsura suprimării milostive va fi luată numai în cazuri aşa zicând de 
"apreciere disperată" a stării bolnavului incurabil! 

Încă din vara 1940,în spatele zarvei victoriilor germane de pe frontul de 
Vest,autorităţile iau măsuri draconice ca toți bătrânii cu stări de alienaţie mintală,ca şi 
toți cei îndeobşte suferinzi de boli incurabile,să fie îndreptați spre instituţiile 
speciale((case de odihnă,spitale şi ospiciile înseşi)şi ucişi.Bormann îi luminează pe 
Gauleiteri printr-o circulară din 1 octombrie 1940:" Ordin al Fiihrerului (n.n.teribilul 
Fiihrersbefehl...).Legea a fost promulgată.Pentru moment se lichidează doar cazurile 
clare,cu constatarea certă a bolii.Ulterior,prevederile legii se vor lărgi".lar pentru 
încunoştinţarea aparatului dejustiţie, Reichsleiterul scrie în aceeaşi zi că acţiunea e în 
curs de desfăşurare, fără eşecuri,bâlbâieli sau poticneli:au fost deja "lichidaţi” unii 
bolnavi „alții se află "în pregătire"; cercul "iniţiaţilor” e bine să rămână cât mai 
restrâns,doar la nevoie să fie încunoştinţaţi la vremea potrivită Kreisleiterii. 

În ce moment a apărut ideea că bolnavii mintal sunt greu de hrănit într-o 
economie de război,în plus obligă prezenţa pe lângă ei a unui personal medical "mult 
mai util" pe câmpurile de luptă şi în alte osteneli ale patriei germane?!Doctorul Karl 
Brandt,comisar al Reichului pentru Sănătate,va protesta,acum şi mai târziu, cu 
vehemenţă împotriva bănuielilor că Proiectul lui Hitler ar fi fost inițiat pentru a-i 
elimina pe consumatorii inutili de hrană şi resurse de orice fel! Membrii partidului 
nazist care veneau cu astfel de argumente erau straşnic muştruluiţi...Dr.Brandt pare 
convins şi va rămâne astfel,că măsurile sunt dictate strictamente de "considerente 
etice"!? 

În ianuarie 1940 se face pentru prima dată vorbire de euthanasie,pe care naziștii 
au botezat-o Gnatentod(=moarte prin milă).Din ordinul lui Hitler se ţine la 
Brandenburg o consfătuire,la care iau parte trei inşi de greutate:Reichsleiterul Philip 
Bouhler,dr.Leonardo  Conti,Reichsfiihrer la Ministerul Sănătății şi dr.Karl 
Brandt,medicul personal al lui Hitler.Ei au sarcina să întocmească planurile pentru o 
"Vernichtung  lebensunwerten  Lebens"(=distrugerea vieților lipsite de orice 
valoare).Proiectul strict secret se află sub controlul Cancelariei Reichului,adică la 
Rudolf Hess, mai apoi Martin Bormann. 

Bormann organizează un comitet de experți medicali,sub conducerea lui Werner 
Heyde,profesor de psihiatrie la Universitatea din Würzburg. Marele vânător de 
nazişti,Simon Wiesenthal,îl va considera ca foarte probabil expertul nr.1 în probleme 
de euthanasie al Reichului.Dr.Heyde va fi cu siguranţă direct răspunzător de moartea 
a cel puţin 100000 de persoane euthanasiate şi se va ascunde după război sub numele 
de "dr. Sawade". Depistat şi arestat în 1962,medicul megacriminal se va sinucide în 
închisoare,înainte de proces.Măcar şi-a putut oferi sieşi o moarte blândă şi fericită?!... 

În faza iniţială de aplicare a Programului de euthanasie,victimele vor fi înapoiaţi 
mintali,bolnavi incurabili şi oameni foarte bătrâni,cu toţii calificaţi drept "Unniitze 
Esser"(=guri de prisos).Cei mai mulți dintre cei vizați sunt bolnavi de spital şi 
Ospicii,germani şi austrieci. Cum evrei nu se aflau printre ei(ciudat,doar nu fuseseră 
chiar toţi trimişi în lagăre...),"'euthanasia" devine pentru nazişti aproape o categorie 
morală a umanului şi o rezervare a rasei superioare. 

Oficial,Programul este desemnat prin denumirea cifrată "T4",de fapt adresa 
criptică a unei vile elegante,situate la numărul 4 Tiergartenstrasse din Berlin,unde îşi 
au cartierul general experți în domeniul euthanasiei,medicii desemnaţi numindu-se 
"experți T4".La vila respectivă se primesc dosarele "gurilor de prisos" de la spitalele 
şi azilurile din Reich.Un dosar marcat cu o cruce înseamnă sentință de 
moarte.Evident,bolnavii nu sunt examinaţi direct...Pe baza dosarelor,apoi, paznicii 


unui birou de transport îi conduc pe condamnaţi la "clinică"unde sunt lichidaţi rapid 
cu o injecţie.Se pare că există în acest sens patru instituţii secrete de profil 
criminal,castelul Hartheim devenind cea mai importantă! Cum aşa? 

Eigruber, gauleiterul provinciei Oberdonau din fosta Austrie, are în 1939-1940 
consfătuiri cu Reichsleiterul Philip Bouhler, coordonatorul Proiectului. Bouhler 
pretinde castelul Hartheim,aflat în provincia Oberdonau, aşa că gauleiterul îl trimite la 
Castel pe dr.Labnauer din administraţia provinciei. Eigruber rămâne singurul oficial 
care cunoaşte în zonă adevăratul scop căruia îi va destinat venerabilul aşezământ... 

Ca orice castel respectabil şi cel de la Hartheim posedă trape, tainiţe,legende 
liliale sau cavernoase şi tradiții misterioase,macabre!De acum înainte,adevărul 
individualizat al Castelului fi-va camera de gazare.Vor funcţiona mai mulţi călăi,cel 
mai puţin important dintre ei(şi unicul care va deschide cândva gura!)poartă numele 
de Vinzenz Nobel,care va obţine postul prin influentul său frate Brigadeführer SS... 

La Castel e prezent un fotograf care imortalizează pe peliculă treizeci de bolnavi 
pe zi,muncă grea,căci scăpat din mâinile infirmierului câte un bolnav se năpusteşte 
peste fotograf...lar cuptoarele crematoriului miros îngrozitor! Există la Castelul 
Groazei doi medici responsabili,unul şef(din Linz,oraşul lui Hitler,aflat la 15 km. 
distanţă)şi celălalt asistentul său. 

La Hartheim există "studenţi" care deprind arta exterminării,păi dacă nu şovăie în 
faţa  compatrioţilor,cu atât mai duri vor fi cu ceilalți, aceia doar nişte 
banali Untermenschen... 

Da,deocamdată Programul de euthanasiere este destinat doar germanilor.La 
Berlin există marele Institut "Kaiser  Wilhelm",specializat în cercetări 
cerebrale,Institut dotat cu trei anexe:la München,la Göttingen şi la 
Dillenburg.Dr.Hallerworden,şeful anexei de la Dillenburg, îi ajunge la urechi zvonul 
că unor "bolnavi speciali" are să li se grăbească sfârşitul cu ajutorul oxidului de 
carbon şi reflectează că poate trage oarece foloase ştiinţifice din aceasta.Zis şi 
făcut,doctorul se duce la cei însărcinaţi cu "grăbirea sfârşitului” şi grohăie jovial: 
"Măi băieţi „dacă e să le veniţi de hac ălora,păstraţi-le rogu-vă cel puţin creierii, ca să- 
i putem folosi!"Călăni îl chestionează pe "savant" cam câte capete poate 
examina?Dr.Hallerworden ripostează încurajator:"Un număr nelimitat, cu cât mai 
multe cu atât mai bine!" 

Se iveşte o problemă cumplită de deontologie,în cadrul unui Sistem oricum 
criminal:stabilimentele de sănătate nu au medici suficienţi pentru Program(ne 
amintim,"anume numiţi")şi dintre cei existenţi destui slujitori ai lui Aesculap,fie prea 
ocupaţi,fie indiferenți şi cinici,lasă adeseori alegerea în seama infirmierilor de ambe 
sexe. Acest personal medical secund lucrează mai degrabă subiectiv şi 
hazardat,bolnavii care nu plac sunt cu satisfacție şi promptitudine trecuţi pe lista 
morţii de îndată ce oferă primele semne de acutizare a bolii,cu atât mai vajnic atunci 
când anunţă a deveni "cazuri" bieţii antipatici. 

Oricum,propunerea  veselului dr.Hallerworden primeşte răspunsuri atât de 
entuziaste,aproape isterice,încât Institutul "Kaiser Wilhelm" se dotează cu o uriaşă 
cantitate de creieri conservaţi,viitorul ştiinţei este asigurat,chiar arvunit pe ani 
mulți.Sieg heil! 

Un rol important,va avea de jucat un celebru spital de boli nervoase din Viena. În 
aşazământul,redutabil încă de la înfiinţarea din 1907, năvălesc acum medicii nazişti.Ei 
înființează un aşa zis "pavilion de pediatrie",unde vor fi ucişi copii...Pe corpurile 
copiilor ucişi se vor realiza experienţe,iar părinţii înştiinţaţi de decese vor cere cu 
disperare corpurile copiilor, fiind amânaţi cu pretexte. 


"Euthanasia" este supravegheată regional de "Gauinspecteure"”. Sunt lichidaţi 
oameni din rasa superioară, totuşi...Se produc şi evadări,apar zvonuri în rândul 
populaţiei şi centrele criminale vor fi închise,dar în unele locuri nu respiră 
nimic,localităţile sunt bine izolate,nimeni nu evadează şi nu trăncăneşte. 

Treptat, zvonurile insistente devoalează secretul criminal zero al Reichului.Să nu 
apară niciun protest, dacă nu din partea societăţii civile germane distruse,atunci măcar 
din partea unei instituţii de conştiinţă precum Biserica? 

Fiihrerul avertizase în Mein Kampf:"Câtă lipsă de ideal şi de nobleţe în stilul 
actual!Ridicarea celor mai buni în interesul posterităţii îi este indiferentă;lasă lucrurile 
să-şi urmeze cursul. Faptul că Bisericile noastre păcătuiesc împotriva respectului 
datorat omului,imagine a Domnului, asemănare pe care dumnealor insistă atât de 
mult,este întrutotul conform actualei lor linii de conduită;ele vorbesc mereu de Spirit 
şi lasă receptaculul Spiritului să decadă la nivelul de lumpen degenerar".Hitler nu se 
îndoieşte că dinspre Biserici vor veni proteste contra viziunii sale euthanasice! 

Dinspre organizația protestantă "Deutsche  Christen",ataşată partidului 
nazist,soseşte următoarea profesiune de credință,umilitoare şi complice:"Noi suntem 
oştenii SA ai lui Christ în lupta pentru stârpirea relelor fizice,sociale şi spirituale"...Cu 
această subtilitate veninoasă "relele fizice",aceşti yesmeni nenorociţi şi rabiaţi 
"protestanți" sunt gata pregătiți să întâmpine orice vis euthanasic al scumpului lor 
Fiihrer. Dar ei nu sunt Bisericile în întregimea lor. 

În special prestaţia unui prinţ al Bisericii,precum episcopul de Miinster,Clemens 
August von Galen,ne frapează.În pastorala din 26 iunie 1941,episcopul exclamă că 
"nimeni nu are dreptul să ucidă un inocent în afara războiului şi a cazului de legitimă 
apărare",iar în 3 august 1941 în predica de la biserica Sfântul Lambert din Münster se 
dezlănţuie cu indignare şi vibraţie:"Exterminarea sistematică a creaturilor lui 
Dumnezeu, oameni infirmi şi bolnavi,este o crimă monstruoasă".Numai astfel 
Programul nazist de euthanasie este pus la zid şi cel puţin întreaga suflare catolică din 
Germania este adânc impresionată.Cu mult-puţine proteste,se obţine totuşi o 
suspendare oficială a bestialului Program.Ce înseamnă o opoziţie eficace a 
Bisericilor,vreme de doi ani! 

Circulă apoi zvonul că,după atâtea sterilizări şi execuţii de persoane 
alienate,numărul nou-născuţilor atinşi de boli mintale s-a înmulţit. Ciudată provocare a 
divinei mame-natură!Părea ceva simetric altor fenomene vechi şi noi:reprimarea 
cerşetoriei dusese la generalizarea sărăciei,iar decimarea evreilor ajutase la 
răspândirea caracterelor evreieşti şi a trăsăturilor vetero-testamentare pe lume... În 
fond câți inşi politici(democraţi sau totalitari)au cugetat la subtilitatea şoptită lui 
Napoleon: Sire,on s-appuie sur qui résiste! Ernst Jünger cugetă luciferic prin 1942 că 
bolile,sărăcia ş.a.îi transformă pe fatalii lor purtători, copii incluşi,într-un fel 
de stâlpi.Aşa cum orice arhetipuri extirpate ajung în libertate,tot astfel lichidarea 
"stâlpilor"(=cei mai slabi indivizi,de acord)duce la prăbuşirea boltei drept în scăfârlia 
administratorilor euthanasici ai Societăţii. Progres tehnic al noilor "lemuri"(Jiinger)în 
exerciţiul sacrificiului ritualic,dar şi ostentaţia cinică a hoitului... 


x 
x x 


Dar Mollochul cere în continuare victime,iar spitalele şi azilele se cam 
descotorosiseră de pacienții nefericiți,nazismul avea să lucreze mai învăluit în 
subiect,infernul euthanasic rămânând o constantă morală şi ideologică a regimului.Nu 


rosteşte însuşi Hitler o formulă apelpisită şi peremptorie?"Statul total nu mai trebuie 
să cunoască nici o deosebire între lege şi etică”... 

În cadrul a ceea ce numeşte el „SS-Staat”, onestul Eugen Kogon condamnă dur pe 
medicii germani care s-au pretat la imorala sarcină de a steriliza şi mai cu seamă de a 
atesta "debilitate mintală" în cazul tuturor persoanelor indezirabile, transformându-le 
astfel în victime sigure ale instituţiilor de euthanasiere! Au făcut-o pentru 
ziarişti,profesori universitari, directori de întreprinderi şi firme,funcţionari publici, 
ofițeri,umuncitori,soldaţi,în genere oameni din toate segmentele sociale. 

Wirth, comisar Kripo(=poliție criminală, colegă cu SS şi Gestapo) din 
Stuttgart,vestit pentru metodele sale de lucru cam "ciudate",care stârniseră scandal 
Chiar şi în atmosfera celui de-al III-lea Reich, primeşte sarcini precise pentru 
îndeplinirea Programului național de  euthanasie.Obţine rezultate atât de 
apreciate, încât Cancelaria Reichului îl remarcă şi-l ţine pregătit pentru altă misiune... 

Muncă de purificare e tare multă şi cei cu experienţă deja acumulată sunt prețioşi. 
Leon Poliakov ne reţine atenţia în Bréviaire de la haine cu date importante din 
arhivele naziste, probând utilizarea tehnicienilor euthanasiei în exterminarea evreilor 
din Polonia.Dovadă că "Endlösung" e o noţiune lesne transferabilă,iar euthanasia 
devine ubicuă! 

Castelul Hartheim e menit ca şi după "suspendare" să absoarbă cazuri speciale 
şi balast de-al Reichului,de pildă de la apropiatul lagăr Mauthausen.Să fi fost o 
nepermisă "interpretare" a unui Fiihrerbefehl?! 

Comandantul de lagăr Ziereis primeşte de la un superior SS ordinul de a-i considera 
pe deţinuţii vlăguiţi ca pe nişte bolnavi mintali şi de a-i gaza la Castel. Abatere de la 
lege?... 

"Gurile de prisos" cam dispăruseră prin Programul vijelios din 1940-1941 şi 
peraţia de acum clandestină continuă în profuziune sub numele cifrat de "14 f 
13",extinzându-se asupra deținuților germani şi austrieci din lagărele de 
concentrare.Fireşte,deţinuţi pe care munca îi îmbolnăvise, sau îi lăsase invalizi...De 
pildă fostul cancelar al Austriei,Forbach,a rămas invalid şi a fost selecționat pentru 
Hartheim,dar are baftă şi se salvează-birocrat rasat,deh-prin caligrafia sa de zile 
mari, "selecţia" criminală fiindu-i deturnată către conţopistica lagărului Dachau! 

Pasăre rară,unul care a scăpat...Dar alţii,mulți,ajung inexorabil la Castel.Ce face la 
Hartheim călăul Vinzenz Nobel,de care am mai pomenit?Păi acest individ,care 
munceşte efectiv ca fochist la Castel din 1942,nu face altceva decât că munceşte 
nemţeşte,de altfel în stilul epocii:natural şi obtuz...Îndată ce soseşte un 
"transport",tehnicianul Nobel îşi părăseşte maşinăria şi-i ajută pe nefericiţi să se 
dezbrace,în plus pândeşte vigilent să nu o şteargă vreunul.După ce "transportul" este 
fotografiat, incolorul slujbaş al morţii îi conduce pe condamnaţii adesea inocenți 
intelectual la camera de gazare şi-i închide.Apoi,scoate cadavrele şi le arde în 
crematoriu,acum e în fine fochist...La urma urmelor,el Nobel nu săvârşeşte treaba cea 
mai ticăloasă,de pildă nu el le extrage dinţii de aur nefericiților,pentru aceasta există 
dentişti. Diviziune a muncii şi ordinea competenţelor. 

Între anii 1942 şi 1945,Castelul cu toate ale sale este vizitat în repetate rânduri de 
inspectori-ofițeri SS de la lagărul Mauthausen,ca şi de gauleiterul Eigruber,cel care 
poartă de altfel răspunderea activităţii complexe desfăşurate la Castel.Nu numai 
lagărul Mauthausen,dar şi clinicile de psihiatrie din Austria şi Bavaria aportează cu 
generozitate şi voioşie responsabilă "materia primă” de la Hartheim!lar cei doi 
"directori" de întreprindere,dr.Labnauer de la Castel şi comandantul SS Ziereis de la 
Mauthausen colaborează fructuos şi se întâlnesc împreună cu alți slujbaşi la "serate 


camaradereşti",la care se bea copios pentru colaborare veşnică sub spectrul 
euthanasic... 

Spre finele anului 1944,activitatea Castelului încetează,fumul nu se mai ridică pe 
coşul crematoriului,iar în februarie 1945 Ziereis dă ordin de transformare a Castelului 
în clădire de locuit.Zidari şi tâmplari execută urgent lucrări de transformare,prin care 
urmele crimelor dispar fizic...De altfel,în acest februarie 1945 instalațiile ucigaşe sunt 
distruse de către deţinuţi.La finele războiului,americanii găsesc la oribilul loc al 
Crimei euthanasice doar un azil serafic,cu 35 de copii şi 6 surori duioase... 

La Auschwitz-Birkenau sosesc adesea după 1942 transporturi cu alienaţi mintali 
din toate ospiciile Europei ocupate.Şi pentru germanii din Reich trecuse vremea 
"stabilimentelor de cură",doar Programul fusese suspendat!? Pe lungul drum,bieţii 
alienaţi stăteau deshidrataţi,unii plângeau,alţii râdeau şi cântau,iar SS-iştii însoțitori îi 
tratau cu dispreţ brutal... Nici că li se mai cerceta la sosire originea rasială, erau de 
îndată lichidați.Sosea de exemplu în 1942 un transport de 1000 persoane din 
Olanda,în vagoane de pasageri şi imediat tot lotul era trimis la gazare.În ianuarie 
1943,sunt aduşi 700 de nefericiţi din Germania, bărbaţi şi femei,mai apoi luna 
următoare alți 800 de bolnavi din Franţa şi Belgia. Gazaţi cu toţii... Vin şi grupuri 
mici,de 20-60 alienaţi,mai cu seamă din Polonia,uneori cu vagoane separate,alteori 
ataşate la transporturi masive.Gazare şi iar gazare... Totul e urmărit de ochii 
fraterni,compătimitori ai deţinuţilor politici! E sigur că sărmanii alienaţi nu prea pot 
înţelege ce-i aşteaptă. 

Ar fi fost de mirare ca întunecatului SS-Staat să-i scape din vedere chestiunea 
numeroşilor bolnavi T.B.C.După ocuparea Poloniei de exemplu, gauleiterul de 
Poznan înregistrază cca.150000 tuberculoşi de toate categoriile.Drept care,împreună 
cu SS Heydrich gauleiterul trânteşte o ţidulă către Himmler în 1942,propunând 
"procedura radicală" cel puţin în cazul "tuberculozei deschise"(35000 de bolnavi în 
Polonia).Profesorul Blome,demnitar al "Oficiului central...pentru sănătatea poporului" 
se arată de acord ca procedura radicală să nu dureze prea mult,dar cugetă cu regret în 
octombrie 1942 că acum,după ce oprise mai demult acţiunea din Institutele de 
alienaţi,Fiihrerul ar putea considera inoportun şi inadecvat tactic un "tratament 
politic” pentru bolnavii fără perspectivă...Din punctul de vedere al zisului 
"medic" intră în discuţie pentru euthanasie (da,chiar s-a folosit cuvântul!)oricum 
"bolnavii ereditari” cetățeni germaniiar acum în Polonia e vorba de "bolnavi 
infecțioşi",cetăţeni ai unui stat îngenuncheat.Pe dr.Blome îl preocupă păstrarea 
secretului operaţiunii,altcum planul ar fi încurcat de "anumite rezerve".Oricum,el 
propune internarea  tuberculoşilor  infecțioşi,inabordabili,în  aziluri strict 
izolate,cu exitus rapid garantat!Se cuvine ascuns caracterul de lagăre de moarte ale 
azilurilor respective... Himmler îşi dă acordul,apoi totul se pierde în...ceaţă. 

Trebuie ferită de orice infecţii o "elită" ca SS-ul,aşadar soseşte în 1943 la 
Auschwitz ordinul ca SS-iştii să păstreze faţă de deţinuţi o distanţă reglementară de 
cel puţin câţiva metri! 

Între 1940-1941 au fost înlăturați 70273 de bolnavi mintaliapreciază Simon 
Wiesenthal. Până la ordinul de suspendare din 24 august 1941,ar fi fost asasinați 
72424 de cetăţeni germani din azile,spune un alt documentarist al ororilor 
naziste.Comitetul internațional de Crucea Roşie a stabilit că numai în lagărul de la 
Dachau şi în comandourile sale exterioare au fost "euthanasiaţi",numai în 1942,5127 
de deţinuţi. Ar fi fost ucişi la castelul Hartheim cel puţin 30000 de bolnavi psihici 
în perioada 1940-1944,la care se adaugă în perioada 1942-1945 încă 6000-8000 de 
deținuți de la Mauthausen.La procesul de la Frankfurt a/M.din februarie 1970 al 


medicului-şef de la Hartheim,un fost SS-ist a depus mărturie că a asistat la castel 
gazarea a 20000 de bolnavi mintali numai între 1942-1945. 

La 1 octombrie 1940,Martin Bormann comunică într-un document al său: "Până 
acum...au fost lichidaţi 30000.Alţi 100000 până la 120000 sunt în pregătire". În aceşti 
ani 1940-1941, numai la clinica Sonnenstein au fost lichidaţi cca.15-16000 de 
nefericiţi.În Concluzia sentinței Tribunalului de la Nürnberg se va aprecia că în 
sanatorii,spitale şi ospicii,cu toatele subordonate ministrului de interne Frick, au fost 
asasinate peste 275000 persoane,în majoritate germani,fără a se putea stabili câți 
"inapţi pentru muncă" dintre muncitorii străini figurau în cifra de ansamblu.Doamna 
Savitri Devi ne comunică-imperceptibil nemângâiată-că în Germania au supravieţuit 
"euthanasiei" cca.10000 de debili mintali de la azilul din Bethel-Bielefeld.Va fi fost 
utilă la ceva şi trezirea conştiinţei germane,fie şi din când în când,mai mult pe indivizi 
decât pe segmente. 

Pentru  SS-iştii exterminatori,poate şi pentru restul personalului 
asasin(medici,infirmieri)a apărut obiceiul de a fi decoraţi pe liste secrete,cu motivații 
gen "curaj depăşind datoria" şi mai ales "condiţii psihice apăsătoare"...Mă rog,ideal 
pentru munca dumnealor ar fi fost să aibă numai deţinuţi "musulmani",aşadar fiinţe în 
care să se fi stins nu doar pudoarea,ci însăşi voinţa de a trăi.Sau cazuri în care se poate 
mima ataşamentul de inimă,ca acela în care SS-istul îi glăsuieşte puştiului evreu ce 
plânge,în aşteptare,la ghettoul din Tallin:"Aber Kleiner,weine doch nicht,bald kommt 
der Tod!"(=Nu mai plânge fărâmiță de om,mintenaş vine moartea)Nu seamănă 
aceasta cu asistenţa la euthanasie?! 


(IDEuthanasie în lagăre 


Un univers şi un abis lagărele de concentrare naziste.Urmărind firul euthanasiei,nu 
vom ascunde nimic compromiţător,dar desigur vom evita viziunile obosite de 
manicheism şi sectarism,promovate de stânga difuză de după 1945.În 1950,Paul 
Rassinier isca un scandal monstru ieşind din linie prin lucrarea de analiză şi 
dezvăluiri Le Mensonge d'Ulysse(Regard sur la littérature concentrationnaire), în 
care pomeneşte anume realităţi ale raporturilor sociale şi ale confruntărilor politice în 
interiorul lagărelor,reflectând cu dură francheţe la rolul Hăfilingsfihrung-ului 
(>cârmuirea deţinuţilor)şi totodată punând la îndoială realitatea camerelor de 
gazare(?!)Prin astfel de contribuţii,intensitatea Crimei euthanasice nu scade,dar 
câştigă nuanţatul adevăr istoric,moral,omenesc. 

După ce se făcuse curăţenie prin clinici şi sanatorii şi apoi sistemul criminal se 
extinsese vijelios asupra căminelor de bătrâni şi de invalizi, episcopul bavarez 
Johann Neuhausler observă că sunt sortiți morţii chiar şi acei suferinzi ale căror 
maladii erau consecutive rănilor căpătate în război... În primul,dar cine ştie,cu timpul 
sistemul va funcţiona şi împotriva a niscaiva oribile arătări din războiul în curs!? 

Decis sau nu,încă din 1939-1940 să săvârşească o Erlösung de proporții 
apocaliptice, Hitler comanda instalarea unor cuptoare în lagăre până în toamna lui 
1941.Acum se porneşte la "reglementarea finală",care nu trebuie încă proclamată în 
faţa întregii lumi.Rămâne mascat "țelul final", ies la vedere doar decretele pentru 
menţinerea ordinii în teritoriile ocupate...Dar osteneala secretă trebuie să 
pornească,totuşi,deşi acum la început nici chiar demnitarii nazişti nu par a fi înţeles 
suficient măreţia gândirii Fiihrerului!? 

În recomandările pentru partidul nazist şi SS din 1936 se impunea lupta împotriva 
duşmanilor celor mai  periculoşi:evreii,francmasonii, iezuiții şi clerul 
catolic.Curios?Comuniştii nu figurează...După opinia dintotdeauna a Gestapoului- 
reflex atent al ideologiei naziste-se cuvin internate în lagăre 4 mari grupe de 
vinovați:adversarii politici;persoane aparținând raselor inferioare,sau de o calitate 
inferioară din punct de vedere rasial-biologic;criminalii;asocialii.La 18 septembrie 
1942,când lagărele trec sub administrația WVHA-SS,ele servesc drept furnizoare de 
robi pentru munca forțată.Se încheie un acord între ministrul justiției Tierack şi SS 
Himmler,cu participarea directă a lui Bormann.Prin Acord se prevede ca "elementele 
asociale" să fie-după ispăşirea pedepsei cu închisoarea-puse la dispoziția SS-ului spre 
a fi exterminate printr-o muncă excesivă...În treacăt fie spus,în 1942 murea vechiul 
ministru al justiției cu care nici chiar Hitler nu putea colabora tocmai uşor. 

Mauthausen este şi lagărul exterminărilor prin tratamente mai rafinate şi 
secrete,rezervate unor categorii speciale de deținuți deportați,cum ar fi republicanii 
spanioli, cehoslovacii după atentatul împotriva lui Heydrich, prizonierii de război 
sovietici, francezii din categoria Nacht und Nebel...lar secretul se păstrează cu 
străşnicie. 

SS-ul a creat pentru uzul lagărelor chiar şi un însemn destinat debililor mintali,fie 
o banderolă inscripționată "idiot",fie o tăbliță pe piept "eu sunt idiot".Uneori,stigma 
debilității o dubla provocator pe aceea cu triunghiul roşu a deținuților politici."Debilii 
mintali" sunt destul de liberi în lagăre,până ce vine vremea să fie lichidați cu matracul 
sau cu injecţia şi aceasta după ce sufereau ca victime a multiple excese. 

Logica sistemului e implacabilă,până la urmă nu mai sunt cruţaţi nici alți oameni 
inapți de muncă,între ei şi prizonieri de război.Treptat, intuiţia devotaţilor slujbaşi ai 


represiunii de Stat lărgeşte sfera victimelor euthanasiei: nu numai "inapții de 
muncă",dar şi cei bănuiţi a fi inconvenabili ideologic! 

Superspionul Canaris dă drumul la un raport în care protestează împotriva 
asasinării în masă a prizonierilor sovietici.Documentul ajunge la feldmareşalul Keitel 
şi acest cap dur de militar ezită,merge în audienţă la Führer şi apoi notează o apostilă 
feroce:"Opinii ce izvorăsc din concepțiile soldatului despre modul cavaleresc de 
ducere a războiului. 

Aici însă este vorba de desfiinţarea unei întregi concepții despre lume (subl.n.).De 
aceea aprob măsurile şi le sprijin".Mai ales această apostilă conturează ştreangul 
pentru Keitel. 

Ce,nu se poartă germanii umanitar cu prizonierii sovietici?Au grijă să-i transporte 
în iarna geroasă,cu săniile,pe cei grav bolnavi de la un spital la altul...Dacă nu mor pe 
drum,bolnavii ajung la "spitalul" care tare mai aduce şi el a lagăr de concentrare cu tot 
tipicul!Are rezon anume Rosenberg,când îi scrie excedat lui Keitel că-din cei 3600000 
de prizonieri sovietici ai momentului-numai câteva sute de mii pot munci. 

În 1939-1941 fuse doar o joacă...Lagărele trebuie pregătite în 194Ipentru 
adevărata euthanasie!Între primii care-şi oferă SS-ului serviciile se află dr.Horst 
Schumann,unul care în 1939-1941 participase entuziast în cadrul programului de 
euthanasie,ca expert şi şef de instituție.Ține să se ocupe şi de acţiunea razelor 
Roentgen asupra glandelor sexuale umane,aşa că ia încrezător legătura cu Bouhler(ni- 
l amintim),care acum doreşte să rezolve el chestiunea evreiască printr-o sterilizare în 
masă. 

În 1942,cutare Brigadeführer SS regretă că Galiţia,cu cei 800000 de evrei ai săi.a 
devenit zonă "Judenrein"(=purificată de evrei),de parcă s-a grăbit cineva să-şi 
scutească de curiozitate şi experimente camarazii!? 

Observă subtil ceva medicul SS Schmidt-Klevenow,sumbră figură din cercurile 
înalte de patronaj ale lagărelor: Himmler a dat într-adevăr un ordin împotriva uciderii 
fără dispoziţii superioare a deținuţilor,dar se pune întrebarea dacă nu cumva şi-a 
rezervat Reichsfiihrerul SS,în secret, dreptul (reservario mentalis)de a fi de acord cu 
nerespectarea propriului ordin!E limpede,iezuiţii erau dulci copii ai sofismului 
filosofic. 

Deţinuţii observă că între SS-işti(ajutaţi de "verzi" şi "negri")nu exista neaparat 
vreo psihoză a exterminării şi chiar SS-iştii veniţi la Auschwitz din alte lagăre sunt la 
început contrariaţi de atrocităţi,dar e la fel de adevărat că ei se adaptează în câteva 
zile... 

Câţi deţinuţi ai abisului concentraționar nu-şi vor fi mestecat şi ei filosofia 
rezistenţei: poate e liber tocmai sau numai acel om care nu are nimic de pierdut, 
altfel îl robeşte setea de viaţă... 


Deţinuţii politici sunt expediaţi la KZ gradul III Auschwitz cu acte însoţitoare 
către Gestapo-ul lagărului şi menţiunea RU(Riickkehr unerwiinscht=întoarcere 
nedorită)."Secţia politică"(Gestapo) a lagărului ia propriile măsuri, dar primeşte 
dispoziţii şi liste din partea centralei Gestapo-ului şi chiar nume individuale de 
"inadaptabili".Dintre ei execută "Secţia politică" selecția nenorociţilor care au a servi 
la vivisecţii şi alte experienţe euthanasice criminale: un scrib de la conţopistică nu 
face altceva decât să noteze o cruciuliţă,un semn,un cuvânt pe o listă a groazei şi omul 
cu număr este distrus pe viaţă,sau dispare în chinuri. 


Există şi un stil de muncă centralizat pentru lagăre,de exemplu în toamna lui 1941 
îşi face apariţia la Dachau o comisie de 4 medici(N.B. psihiatri)în frunte cu vechea 
noastră cunoştinţă, profesorul Heyde. Medicii lagărului nefiind măcar consultaţi 
colegial, se aşează 4 mese separate între barăci,comisia fiind însărcinată cu 
selecţionarea deţinuţilor inapţi de muncă...Sute de nefericiţi încep să defileze prin faţa 
comisiei, spre a li se examina capacitatea de muncă şi dosarul politic!Comisia 
zăboveşte timp prea scurt în lagăr,pentru a se putea vorbi cu seriozitate de o adevărată 
expertiză,de fapt doar se controlează documentele de lagăr în prezenţa deţinuţilor în 
cauză. 

Îndată după plecarea comisiei,în decembrie 1941 primul transport cu sute de 
deţinuţi însemnați părăseşte Dachau,cu destinația Mauthausen plus castelul Hartheim 
din apropiere.Alt convoi va pleca în ianuarie 1942 şi tot astfel,semn că "Acţiunea 
Heyde" îşi urmează nefastul curs...Cum lucrează comisia?Un exemplu ajunge:sunt 
studiate reflecțiile pline de miez ale selecționerului de la Dachau,dr.Mennecke,notate 
pe formularele oficiale,în genul "evreu împuţit",sau "trântor insolent" ş.c.].Să amintim 
că profesorul Heyde se va sinucide în 1964,în închisoarea germană în care va aştepta 
începerea procesului euthanasiei. 

Eşti deţinut-funcționar al Terorii(experienţa lui Oliver Lustig), stai cu cartotecile 
şi fişele tale în anticamera "Secţiei politice"(Gestapo).Îi vezi pe deţinuţii împinși în 
camera de tortură unul câte unul, auzi chinurile, mai ales le remarci frica aşteptării. Te 
trezeşti deodată gândind că singura salvare,singurul ajutor pe care l-ai putea oferi 
acestor fiinţe angoasate şi pe care ele l-ar accepta cu recunoştinţă ar fi să le strecori 
nefericiţilor o fiolă de otravă.Dar de unde s-o procuri?... 

Măcar cu sadicul dr.Fisele de la Buchenwald poţi avea şansa de a 
scăpa,uneori,repede.Insul n-are totdeauna chef să săvârşească vivisecţii pe bolnavii 
din infirmerie(Revier),nu,în câte o zi oarecare doctorul dă ordin să fie duşi vreo 30 de 
bolnavi care nu se mai pot mişca,la un "bloc" special şi dispune să li se prepare 
selecţionaţilor un ceai în care dr. Eisele picură un "somnifer"”,o soluţie concentrată de 
cloral hidrat. Rezultatul? Cardiacii mor pe loc,iar ceilalți sunt lichidaţi cu o injecție. 
Cifra de victime atinge în zilele de bună dispoziție câte 300 de bolnavi deodată...Cine 
ar spune că dr.Eisele nu practică însăşi euthanasia din bătrâni?! 

lată o mostră de cinism asupra noului rol al unui medic de lagăr,din gura unui 
Blockfiihrer de la Mauthausen,răcnită către subalternul său: "Block 16 ist sofort für 
die Russen freizumachen und der lInvalidenrest soll dem Arzt vorgeführt 
werden"(=blocul 16 este numaidecât pregătit să primească ruşi,plus restul de invalizi). 

Ideal pentru unele minţi SS-iste pare să fi fost proiectul unei intra- 
euthanasii generalizate în comunitatea deţinuţilor din KZ-uri.Prea puţini deţinuţi se 
arată totuşi cooperanţi...Le trebuie "reeducare",nu glumă! 

Se pare că au exista nişte instrucțiuni confidenţiale în câteva lagăre ca deţinuţii 
germani să fie consideraţi colaboratori,iar ceilalți să fie aţâţaţi între ei şi împotriva 
evreilor,pe motiv că ei cu toţii se află în lagăr din cauză că evreii poartă vinovăția 
războiului! ?Deţinuţii se vor ciocni de ifosele "verzilor”: "Eu sunt german din Reich”, 
tratate cu îngăduinţă de SS-işti. 

N-a reuşit totuşi prea grozav tentativa de a asmuţi între ele variate naționalități şi 
etnii,nici măcar proiectul de a trezi în bărbaţi instinctele de macho împotriva bietelor 
femei.Unele speranţe se pun în cultivarea antisemitismului de lagăr,mai cu seamă prin 
promițătorii deținuți polonezi,receptivi la fascizare! 

Himmler îşi îmbracă ordinele într-o cugetare:în lagăre,printre deţinuţi, "educația”- 
vezi bine-constă din disciplină,niciodată din vreun soi de instruire pe o bază 
ideologică,asta pentru că prizonierii posedă în cea mai mare parte a lor suflete de 


sclavi.Presupunem că Reichsfiihrerul SS a reflectat adânc la imposibilitatea pentru 
aceşti sclavi moderni de a merita o moarte de Senior şi Stăpân (Herr...),de Erou,în 
cunoştinţă de cauză.Or,ideologia nazistă însemna şi familiarizarea cu moartea,cu 
rostul ei înalt şi cavaleresc.Abia atunci s-ar conştientiza şi...accepta euthanasia. 

Iată,un deţinut ceh luminat de la Mauthausen,refuză să-şi amintească momentul 
monstruos când s-a bătut cu un rus,ameninţând cu lopata,pentru un cartof putred găsit 
pe şantier.Înţelege că instinctul de conservare a depăşit,vai,hotarele conştiinţei.Sau alt 
deținut din acelaşi lagăr să constate cu groază că,fără a se fi abrutizat complet,poate 
savura supa deasă de tărâţe şi spanacul,în vreme ce alături se produc execuţii. 

Începutul nu e prea promiţător,nazist vorbind.Cu experienţa de fost deţinut la 
Buchenwald,Bruno Apitz observă ironic:deplasându-se în prima lor coloană de 
internaţi,noii sosiți fireşte că sunt spăimoşi în faţa incertitudinii,dar "din inerția unui 
instinct de conservare devenit animalic",îi cară totuşi cu ei şi pe bolnavi sau 
neputincioşi... 

Gestapoul le spune câteodată arestaţilor,mai ales comuniştilor:"Te trimitem un an- 
doi într-un lagăr,spre a fi reeducat.Poate vei reuşi să devii un bun german"...În 
lagăre,"înfumurarea" semnifică pierderea omeniei şi a ființei.lată-l pe un om al 
Gestapoului,ajuns şi el deţinut... A avut el o scânteie în conştiinţă,poate,dacă a deranjat 
o clipă sistemul!'Dar va fi avut şi o înclinaţie apreciabilă spre brutalitate. În lagăr 
devine,cumva firesc,"deţinut cu funcție" şi puterea îl corupe.Poate se calculase că, 
dotat fiind din punctul de plecare cu zestrea nazistă,va dori cu necesitate să se întoarcă 
la normalitatea acestei puteri,aşa că individul devine un torționar al lagărului. Adică un 
devot al euthanasiei. 

Să fi existat vreun plan de perspectivă,plin de nuanţe şi fineţuri,cu 
"reeducarea"?Cei trimişi la Auschwitz în acţiunea de Schiitzhaft (detenţiune 
preventivă),în special deţinuţi politici evrei,erau trataţi într-o manieră misterioasă,ce 
scăpa până şi deţinuţilor cu experienţă.De pildă,se evita execuţia lor prin gazare,se 
întâmpla chiar să fie scoşi din camera de gazare în ultima clipă.În fişierul 
lagărului,corcoliţii poartă un semn special...Sunt puşi la muncă,urmăriţi,supravegheaţi 
la sânge,ca să li se evidenţieze "viaţa politică",de parcă Gestapoul se aştepta ca aceşti 
Schiitzhăftling să-şi continue activitatea deconstructoare şi în lagăr!? Ciudat,oricum. 

Alt aspect semnificativ: când unii deţinuţi-evrei sunt înălţaţi în rang de arian,ei pot 
purta semnul distinctiv absolut onorabil de deţinut politic: triunghi roşu! 

Se pare că singurul segment etnic asupra căruia nu s-a proiectat vreo "reeducare" 
au fost țiganii.Pitoreasca etnie şi-a trăit deplin tragicomedia în lagăre,comportându-se 
dezgustător uneori,mai ales că-i bântuia oportunist conştiinţa înrudirii cu rasa 
nordică...Dar vine, implacabil,vremea nimicirii ţiganilor,câteodată înaintea evreilor. 

Categorie de internați cu deosebire dragă lui Himmler aceşti SCH 
(Schiitzhăftling=deţinut ca măsură de apărare)!Crede într-adevăr Reichsfiihrerul SS că 
lagărele trebuie să constituie "centre de reeducare", şcoli de convertire temeinică? 
Putea lăsa această impresie,cel puţin prin stilul de lucru imprimat la 
Mauthausen:aici,primii SCH vor fi scutiți 1 oră pe zi de la muncă grea,pentru a 
participa la "iniţierea politică".S-au obţinut unele rare "convertiri",respectivii SCH au 
fost eliberaţi,dar erau obligați să participe periodic la verificări politice...tot în 
lagăr! Se dotaseră,aşadar,şi naziştii cu comisarii lor politici... 

S-a emis în epocă ipoteza că grandilocvenţa arhitecturală-între altele-a Fiihrerului,a 
obligat cumva la amploarea şi duritatea KZ-urilor, altfel Himmler s-ar fi mulțumit cu 
reeducarea şi reintegrarea internaţilor...Oare? Dar euthanasia cum s-ar mai fi săvârşit? 

La Auschwitz,este adusă în 1942 doctoriţa franceză Hautwald,care protestase 
împotriva hăituirii evreilor din Franţa. Văzându-i dosarul,îi vine Gestapoului din lagăr 


ideea s-o reeduce pe această femeie demnă, ordonând repartizarea ei într-un bloc al 
evreicelor.Doctoriţa a refuzat să participe la "experienţe",în schimb acceptă cu 
devoțiune povara de medic curant.După 1 an, medicul-şef o cercetează rânjind dacă 
şi-a schimbat părerile despre evrei,după cunoaşterea de visu. Dr.Hautwald răspunde 
că opiniile ei n-au suferit modificări...Va fi expediată la Ravennsbriick şi va 
supraviețui. 

Comandantul SS Schwarzhuber de la Birkenau le bagă în cap deținuților cu funcții 
că serviciile lor sunt dovada implementării cu succes a ideilor naziste şi aceasta îi va 
ajuta să fie eliberați.Schwarzhuber ține să exercite o influență politică asupra 
colaboraţioniştilor,insinuându-le o superioritate a lor față de deținuții de 
rând(evrei,polonezi,ruşi),aceştia demni doar de disprețul unorÜbermenschen care se 
respectă. Pare-se că în mintea SS-iştilor a domnit ideea de a-i folosi pe 
"verzii" germani,spre a-i reeduca pe politici! 

Mituirea deținuților cu funcții dă roade,unii deținuți politici au ajuns să se poarte 
ca "verzii",mediul şi lupta pentru existență distrug orice urmă de omenie...De 
remarcat că nu numai SS-iştii şi personalul medical se poartă grosolan cu femeile 
supuse experienţelor criminale,dar şi unii deţinuţi,puţini,înclină către brutalitate 
misogină. 

Ni se pare că întrezărim,din partea psihologilor SS,o regizare a junglei... 

Analistul D.Rousset deplânge moralist,prea filosofic decăderea.După 
el,condiţiile sociale de viaţă din lagăre au transformat marea masă a celor 
internați,atât germani cât şi deportați,indiferent de situația lor socială şi educaţia 
anterioară,într-o plebe degenerată, întrutotul redusă la reflexele primitive ale 
instinctelor animale.Tânărul Jorge Semprun observă şi el la Buchenwald oroarea 
carantinei,a corvoadelor,vermina şi mai cu seamă bătăile ritmice(tradiţie străveche a 
armatei germane,nu-i aşa ?)din partea SS-ului şi a atâtor kapo,"verzi" şi uneori "roşii". 
Aceşti kapo roşii sunt brute pe cont propriu,sau aplică o tactică a partidului? Vom 
reveni. 

Mai spune Semprun că,adeseori,trebuie să-ți fereşti codruţul de pâine cu pumnii! 
În cine să mai ai încredere şi de cine să te fereşti?De oameni onorabili,uite nişte oneşti 
funcționari,un colonel francez,un profesor de drept,inşi deveniți fiare flămânde ce se 
devotează doar supravieţuirii personale...Hannah Arendt se împotriveşte generalizării 
nihiliste de genul Rousset,oamenii nu devin cu toții bestii,cel mult pot ajunge în 
universul concentraționar "specimene ale animalului uman" şi alte subtilități 
antropologice ale pupilei lui Heidegger. 

Poate ne ajută  Malraux,deloc egolatru,mereu atent şi la experienţa 
altora.Era,dar,un decor de iad,încărcat de demenţă prin suprasaturaţia umorului cinic 
nazist,prin absurdul fiinţial şi haosul organizat...Exista şi extravaganţa loviturilor 
aplicate de deţinuţii politici germani,pe jumătate alienaţi.Şi incoerenţa ce-l plesnea de 
pretutindeni pe prizonier. Tare-ar spune-o Malraux că,în fond,comuniştii trăiau în 
lagăr ceva al naibii de familiar universului lor mental!Şi cu toţii se plâng de urât şi 
plictiseală,dar nu la lipsa de ocupaţie şi orizont le stă gândul cel fix, ci la ce se va 
întâmpla cu ei toți.lar plictiseala,dacă o ignoră Malraux,o ştiu prea bine ruşii cu ai lor 
scriitori în frunte. 

Se obțin succese notabile prin regizarea nazistă a  junglei?lată,la 
Auschwitz,deţinute germane de drept comun,cu mutre tâmpe şi ochi goi de peşte ca şi 
ai SS-istului din frunte,mărşăluiesc cu hârleţe şi bâte, cântând:"Der Mensch lebt nur 
einmal und dann nicht mehr"(=omul trăieşte doar o dată şi apoi nimic mai mult).Ele 
se duc la baraca "musulmanelor",le târăsc afară pe cele mai bolnave şi le ucid cu 
hârleţul sau le pasează bastonului SS-ist. 


La Auschwitz,deţinuţii mai vechi "fascizaţi",îi bat şi-i omoară pe noii veniţi, se 
fălesc că au un stagiu respectabil şi că atunci când au debarcat ei era mult mai prost, 
pe când acum în 1942 e raiul pe pământ,nualtceva...Uite,cu rația de lagăr şi cei mai 
puternici,muncind greu,se prăbuşesc după 3 luni,pe când ei,vechii,au ştiut să se 
organizeze! Dădea roade zgândărirea naţionalismului,recordul de penibilitate 
atingându-l "reacționarii fascişti polonezi",să înţelegem din formula comunistoidă pe 
bieţii capsomani,care nici aici nu renunţau la crezul lor antisemit.Mai ales evreii devin 
ținta deopotrivă a SS-iştilor şi a "fascizaților",adică îi au pe grumaz-perfect 
interşanjabili-şi pe stăpâni şi pe unii sclavi. 

Simon Wiesenthal a avut curajul să trateze delicata problemă a evreilor 
colaboraţionişti.În ghettouri şi chiar în lagăre,naziştii organizaseră "Judenrat"- 
uri(=consilii  evreieşti),care să decidă compoziţia şi ordinea plecării în 
"convoaie",aşadar o viclenie pentru a-i face pe evrei copărtaşi la Endlösung! 

Unii kapo evrei nu şi-au ajutat deloc camarazii,dimpotrivă...Va fi ferm 
Wiesenthal,conform însăşi învăţăturii hasidice:orice evreu prin gura căruia s-a 
transmis vreodată un ordin nazist privind persecuția evreilor, nu va mai avea voie 
nicicând să se adreseze altor evrei.Dar poate un evreu salva pe cineva în ghettou sau 
lagăr?La urma urmelor,un om investit cu puterea de a salva viaţa cuiva,o avea cu 
siguranță şi pe aceea de a o suprima!"Ți-a salvat cutare viaţa,va întreba 
Wiesenthal,atunci pe cine a trecut în locul dumitale?!" 

În ghettoul din Ternopol(URSS),naziştii anunţă periodic,cu viclenie, că sunt vizaţi 
doar oamenii inapți pentru muncă şi copiii,care urmează să fie duşi în "piaţa 
victimelor".Proprii supraveghetori evrei îşi caută victimele prin locuinţe şi 
cotloane.De altfel, SS-iştii îi înhaţă adesea şi pe cei "valizi",la plesneală putând fi 
victimizaţi chiar şi supraveghetori! 

La Auschwitz-Birkenau s-a procedat în câteva cazuri la transformarea evreilor în 
"arieni",promovaţii-jumătate  evrei,jumătate  germani-devenind cozi de topor şi 
torționari cu deplină delegaţie ai altor deţinuţi,mai ales ai evreilor.De,doar sunt acum 
"volksdeutsche" şi o ceremonie specială i-a investit ca deţinuţi privilegiaţi(bevorzugte 
Haftlinge),cu mici avantaje de ţinută,hrană etc.Ba chiar li se iartă beţia şi 
"organizarea". 

Totuşi, soarta slugilor nu-i de invidiat. Pentru a face pe plac cutărei bestiole SS- 
iste,prăpăditul de "volksdeutsche"” pe puncte ucide câte un deţinut pentru a duce 
stăpânului dinții de aur ai victimei...Dar ajungi să ştii prea multe şi SS-istul îți 
aranjează un "accident de muncă" sau vreo boală. 

Şi fără privilegii,unii evrei polonezi(mai cu seamă cei sosiți pe filieră 
franceză)dovedesc aptitudini "fasciste" şi un impunător zel slugarnic,o impertinenţă 
similară cu a "verzilor”. Vine în 1941 şi ordinul ca SS-iştii să nu se mai mânjească 
personal,ci deţinuţii înşişi se cuvine să-şi implementeze pedepsele.Deci,pe 
şest,euthanasie interactivă!... 

Sinuciderile în lagăre sunt destul de rare.Unii deţinuţi 
devin  "musulmani",pierzându-şi capacitățile emoționale şi tocmai această 
pasivitate absolută îi ajută să trăiască! Alţii pur şi simplu nu doresc să dea o satisfacţie 
călăilor,iar sinucigaşii îşi iau hotărârea cu sânge rece „nedorind să-şi urmeze 
decăderea: câte unul anunţă chiar data şi toată supravegherea camarazilor de suferinţe 
nu-l poate stopa... 

S-a putut observa că SS-iştii nu încearcă să-i oprească pe deţinuţii care iau 
hotărârea supremă,dar-interesant,semnificativ-aceiaşi SS-işti nu tolerează tentativele 
nereuşite(sinucigaşul supravieţuitor era pedepsit..) dar şi deţinutul care împiedică un 


camarad să se sinucidă,sau -dimpotrivă- i-ar veni aceluia în ajutor,se face pasibil de 
aceeaşi.Mereu,vina este aceea a personalităţii. 

Bestie versată,SS-istul Moll,şef al crematoriilor de la Auschwitz,nu suportă 
dilemele.Pe sinucigaşii rataţi,el îi bagă de vii în cuptoare,numai până la brâu şi cu 
restul corpului afară,strângându-l la propriu cu uşa şi moralizând pe deţinuţii 
prezenţi.Pentru variație,SS Moll toarnă benzină pe hainele altui sinucigaş ratat,îi dă 
foc cu bricheta şi-l goneşte cu biciul prin curtea crematoriului,dirijându-l pe nefericit 
spre sârma ghimpată ca să se elecrocuteze.Aşa să păţească oricine refuză moartea 
fericită din lagăre.Într-o privință nu ne-am dumirit,a existat în lagăre un sistem 
eficient de asistenţă la sinucidere între deţinuţi? 

SS-işti cu misiune crucială în domeniu, Adolf Eichmann şi Rudolf Höss se străduie 
să descopere mijloace "mai umane" de exterminare în masă! Eichmann pare a fi insul 
ideal al misiunii euthanasice,căci el tratează soluția finală fără nici o emoţie,chiar va 
pretinde că nici cel mai periculos dintre nazişti n-ar fi fost vreodată antisemit... 

lar când medicul-şef Baumkotter îi raportează comandantului lagărului 
Sachsenhausen că otrăvirea cu acid prusic provoacă o moarte instantanee,respectivul 
Standartenfiihrer SS Anton Khroll începe să considere camerele de gazare ca o ofertă 
"mai umană".Aşa va susţine criminalul şi la proces...Mă rog. 

Doar lipsă de pasiuni şi menţinerea cruzimii la minimum?Medicii şi inginerii 
însărcinaţi cu instalațiile de gazare fac îmbunătăţiri constante menite nu doar la 
creşterea "productivităţii",ci şi la grăbirea şi uşurarea agoniei victimelor.O moarte 
fericită,ce mai?! 

Probabil că gândul euthanasiei pure din 1939-1941 şi perspectivele viitorului nu 
dispăruseră din mintea conducătorilor Reichului.Desigur că la înaltă sugestie(sau 
slugărnicia executanţilor plusa?...),se experimentează în unele lagăre euthanasia prin 
utilizarea injecţiilor cu fenol,care ucid în mai puţin de o secundă.Sau se studiază 
efectul proiectilelor otrăvite,cu efecte clinice devastatoare. 

Câte nu s-ar putea spune despre euthanasia mascată şi nu prea,din lagăre.lată-l pe 
cumplitul dr.Joseph Mengele de la Auschwitz.El se vrea din altă plămadă decât SS- 
iştii primitivi care omoară cu târnăcoapele evreii de la Maidanek,prăbuşiţi sub 
greutatea pietrelor cărate... Tipul este deopotrivă doctor în filosofie al Universităţii din 
München şi doctor în medicină al Universităţii din Frankfurt.Dr.Mengele consideră că 
asasinarea prin gazare,fie şi a bolnavilor de malarie,e "umană,ca şi lichidarea tificilor 
cu injecție otrăvită.” La depistarea bolnavilor,acest călău atipic foloseşte "trucuri 
pentru obţinerea sincerităţii“!Întrucât el studiase nu numai Kritik der reinen 
Vernuft a lui Kant,dar şi "filosofia" mitologico-rasială a lui Rosenberg, Mengele va 
sacrifica mii de gemeni europeni,făcându-leinjecţii dureroase,cu scopul de a le 
schimba culoarea ochilor din căprui în albaştri,doctorul fiind convins că el are 
misiunea de a crea o rasă superioară nordică de blonzi cu ochi albaştri. Țiganii sunt 
marea slăbiciune a dr.Mengele în "datoria" sa de ucigaş experimental! Altfel, ins 
amabil şi curtenitor,mai cu seamă faţă de tinerele drăguţe dintre victimele sale.Dar 
deținuții nu sunt imbecili,ei descifrează treptat comedia jucată de Mengele: toate 
devierile sale conduc la scoaterea din lagăr a cât mai multor oameni sănătoşi şi 
puternici,spre a rămâne numai neputincioşii,femeile cu copii,bătrânii şi domnişoarele 
naive, totul spre a nu mai avea cine să fermenteze o răzvrătire! 

Cum decurg nişte zile la Auschwitz?La coborârea din tren are loc o primă 
triere,când SS-iştii îi împart pe noii veniţi în grupuri de "muncă uşoară"(camera de 
gazare)şi "muncă grea"(viaţa,pentru un timp indefinit). 

Câteodată,e de ajuns să şchiopătezi cu incomozii saboţi de lemn ai lagărului,că 
vreun SS-ist mai dur să facă semn de selecție şi ajungeai la camera de gazare...Sau 


câte un deţinut cu funcție adresa la apel vreun îndemn perfid: cine doreşte să fie 
eliberat,să păşească în față!Şi se aflau unii imprudenți care ieşeau din 
front,Blockfiihrer-ul chema secretarul şi se completau certificatele de deces pentru 
aceste persoane încă în viaţă, pentru ca naivii să fie apoi omorâţi în bătaie. Euthanasie 
ca "eliberare". Aşa vor păţi toţi cei care vor mai dori să viseze la întoarcerea acasă, 
încheia sentențios Blockfiihrerul. 

Până în 1943,infirmeria de la Auschwitz nu avea voie să primească deţinuţii 
bolnavi din "compania de pedeapsă" şi era cu desăvârşire interzis a se acorda acelora 
orice fel de îngrijiri medicale...Câte un deţinut-medic,polonez de fel,se preta să 
declare pe orice deţinut cu indispensabilii murdari ca fiind bolnav de dizenterie şi-l 
expedia la "blocul de pedeapsă",unde nenorociţii nu primeau nimic de mâncare! 

Tratamentul special(Sonderbehandlung este numele ipocrit,'uman" 
al  euthanasiei prin gazare cu Zyclon B.La încărcarea în camioane,candidaţilor 
la moarte li se tatua câteodată sub numărul de deţinut un "L",poate de la 
Leiche=cadavru?!La  triere,medicul SS trimite la euthanasiere nu numai 
pe"musulmani",dar şi pe deţinuţii cu râie,eczeme,plăgi pe membre...Prima mare 
deparazitare la Auschwitz se săvârşeşte în vara lui 1942,când pe lângă păduchi au fost 
exterminați şi purtătorii lor,oamenii,unii sănătoşi şi în putere!Totuşi,după 1942,la 
triere scapă cei ce pot fi evaluaţi ca rapid recuperabili la infirmerie,spre a fi recuperaţi 
pentru munca de lagăr,altfel îi aşteaptă o injecție cu fenol direct în inimă.Medicii SS 
nu examinează,ei doar îşi fac o impresie generală dintr-o ochire. 

Medicii SS care se ocupă de trieri şi de tot ritualul euthanasic criminal dau cu 
toate acestea,uneori,semne de oboseală şi ezitare în fața asasinării în masă a unor 
oameni sănătoşi...Pentru că "euthanasia" se desena încă doldora de valențe 
tradiționale,în mintea lor?Deţinuţii atenţi observă dilema SS-iştilor!S-ar zice,chiar,că 
numai pe faţa dr.Mengele se putea citi-în momente semnificative-ura față de tot ce nu 
este nazist.Şi observă deţinuţii ceva ciudat: această bestie SS-isto-medicală se 
interesează alene,reflex,de boala câte unui subom, părând a avea sentimente 
omeneşti,dar interesul profesional se stinge repejor şi deţinutul stigmatizat e expediat 
spre euthanasierea prin gazare. 

O vreme,deţinuţii evrei nu au voie să zacă la infirmerie,ei sunt cuthanasiaţi 
prompt.Nou-născuţii evrei sunt de îndată euthanasiaţi. Sunt trimise la gazare şi femei 
neevreice,în special bolnave cehe şi  rusoaice, ba sporadic şi câteva 
nemţoaice...Primele erau slăbite de muncă şi de experienţele medicale la care erau 
supuse.După triere şi eliberarea prin moarte,la rubrica de "cauza decesului" din fişele 
acelor deţinute se nota SB şi actele luau calea arhivei.În 1943,un ordin hotăra ca în loc 
de SB să se noteze moarte naturală. Totuşi,cifrul SB va mai fi ocazional folosit până în 
octombrie 1944. 

În 1944,sosesc la Auschwitz mulţime de copii italieni şi francezi, bolnavi 
nearătoşi plini de eczeme şi abcese,flămânzi şi jegoşi.Apoi,la fel de jigăriți,apar puii 
de evrei ai ghettoului rebel din Varşovia,până şi un mititel de 6 ani...Vor fi cu toţii 
supuşi la munci grele de adulţi,de parcă se urmărea exterminarea ultimei urme de 
Gavroche! 

Câte un Oberkapo "verde",pervers,îl strică pe vreun adolescent evreu pe care-l 
răsfață şi-l deprinde să se poarte arogant cu deţinuţii maturi. Ca educaţie 
curentă,"drăguţul" este bătut de pervers,apoi acela plânge şi imploră iertarea „fetiţei” 
sale şi sărută unde a lovit...Astfel de mici pervertiţi devin torționari fesabili ai 
Sistemului local,menit să distrugă rafinat neputincioşii prin tortură şi ucidere!Puterea 
exemplului e ispititoare pentru neofiți. 


Ce pot salva medicii şi infirmierii deţinuţi,ce euthanasie sunt obligaţi să accepte şi 
ei în lagărele naziste? 

Eşti un deţinut care a urmat cursuri de infirmieri în lagăr şi încerci la Auschwitz 
să salvezi oameni de la gazare.Astfel,când medicii SS vin să selecţioneze 
bolnavii,aceştia sunt scoşi pe uşa din spate în curte. Numărul triaților e notat şi a doua 
zi,când vine camionul să-i salte,ar trebui să corespundă 
numărul... Dar,atenţie,infirmierii de suflet încearcă să-i salveze pe acei deţinuţi pe 
care-i consideră apți de a trăi,încărcând în locul lor cadavre,spre a corespunde la 
număr! Fără subiectivisme politice,totul?Vom vedea mai târziu. 

Infirmeriile de la Auschwitz sunt destul de bine înzestrate cu personal 
medical,improvizaţiile de altădată au apus,secţia de chirurgie e încadrată cu medici- 
deţinuţi. Aceşti profesionişti operează după toate regulile,în deplină deontologie.Dar şi 
medicului SS(Lagerarzt)ii venea uneori ideea să exerseze,ca să nu-şi uite meseria şi 
atunci se alegea genul de operaţie preferată de profesionistul SS-ului:vreo rezecţie 
extremă,sau o gastrită,sau o simplă hipertrofiere a glandei tiroide ce se cuvine 
extirpată... 

Un kommando,dependent de Mauthausen,spre sfârşit,martie-aprilie 1945. 

Sub presiunea SS-iştilor,sunt lichidaţi bolnavii neputincioşi...Un medic-deţinut 
francez intervine: "S-a produs o greşeală în calcularea numărului invalizilor, unii pot 
umbla cu uşurinţă!" Urmează târguieli, până şi gardienii admit limitarea asasinatelor 
la 50 de bolnavi.Prin insistența sa, medicul francez a salvat,deocamdată 30 de vieți... 

Şi munca a continuat.Până la a 40-a execuţie,alegerea e relativ uşoară:caşexie, 
tuberculoză certă, flegmoane ale coapselor, edeme importante, disenterie acută etc. 
Pentru cei mai puţin bolnavi, se încing discuţii aprige în conclavul medicilor- 
deținuţi,fiecare dorind să-i cruţe pe conaţionalii săi.Se ajunge greu la un soi de 
compromis. 

Dintre milioanele de deținuți ai lagărelor,trebuie să fi surprins vreunul acolada vag 
prietenoasă pe care le-o trimite însuşi Führerul în Mein Kampf:omul nu trebuie să 
cadă niciodată în greşeala de a crede că el a ajuns într-adevăr la demnitatea de suzeran 
şi senior al naturii,o eroare care-ar declanşa înfumurarea semidoctă...dimpotrivă,omul 
e obligat să înţeleagă necesitatea fundamentală a domniei naturii şi să realizeze în ce 
măsură existența omenească rămâne supusă luptei veşnice,efortului mereu şi iar 
mereu trebuincios spre a se ridica la demnitate!Dac-o spune chiar Fihrerul,atunci să 
evităm înfumurarea semidoctă şi să (ne)urmăm natura... 

Aşa vom rămâne puternici şi poate ne vom salva.Demnitatea,inclusă. 

Până la urmă,parcă-şi spun naziştii,las'să scape eventual numai cei puternici ai 
diferitelor neamuri,etnicii germani mai cu seamă!Nu-i ciudat? Sentiment pur 
subiectiv,nu ideologic,SS-iştii din lagăre îi urau pe deţinuţii proeminenţi decăzuţi mai 
mult decât pe deţinuţii de rând...Poate scapă şi "verzii”...Dar norocoşii,nu,căci 
"norocul" nu se încadrează între subtilitățile euthanasiei generalizate. 

Un deţinut,întâmplător comunist, raportează demn unui SS-ist că el, personal, nu 
este călău. Spre impertinent se îndreaptă ţeava revolverului: "Refuzi?! Nu vrei să te 
supui ordinului meu?"Deţinutul simte o uşurare irezistibilă,SS-istul va trage în el şi 
gata... Îşi comandă singur "pe loc repaus" îşi bagă mâinile în buzunare şi-l tutuieşte pe 
SS-ist:"Nu zău,hai împuşcă-mă,sunt în al şaselea an de lagăr,crezi că-mi mai poate fi 
frică de moarte?"Cei doi se privesc în ochi,martorul încremeneşte văzând cum se 
mişcă revolverul,va apăsa pe trăgaci?...Straniu,împuşcătura nu răsună, ţeava se lasă 
încetişor în jos,SS-istul se întoarce şi pleacă. 

Vădit,mai fac şi SS-iştii hatâruri. Într-o zi,la Auschwitz,un tânăr german este găsit 
inapt pentru muncă şi selectat pentru gazare.Dar fuge din blocul condamnaților la 


moarte şi se ascunde într-o groapă plină de talaş...O duce astfel 2 săptămâni,rezistând 
căutărilor,iar noaptea mânca de şterpelit(şi chiar dormeal)într-un atelier de 
lăcătuşerie.Muncitorii atelierului îl depistează,cazul ajunge la şeful de lagăr,SS 
Hoss,care surprins şi posibil impresionat îl redă vieţii pe tânărul născut a doua oară,ba 
chiar îl lasă adăpostit în munca de la atelier. 

Tot la Auschwitz,un băiat polonez de 13 ani este urcat în camionul pentru 
crematoriu,dar sare de acolo în mod repetat,zbierând că ştie şi vrea să muncească.Ca 
să nu creeze panică, SS-iştii îl urcă într-o "Salvare" „dar băiatul bănuieşte vreun pericol 
şi sparge geamul,strigând din toate puterile...Ce mai,comandantul SS Schwarzhuber îl 
ia înapoi în lagăr pe vajnicul recalcitrant şi-l face băiat de alergătură pe lângă camera 
de gardă.Se pare că acest Gavroche al lagărului a scăpat cu viaţă până la capăt. 

Mda,norocul în sine nu e salvator. În camera de gazare de la Auschwitz 
s-au strâns 2000 de cadavre.Sonderkommando-urile de deţinuţi fac curăţenie şi găsesc 
la fundul mormanului o fată vie!Desigur,căzuse cu faţa în jos la loc umed şi Zyklon B 
nu acţiona la umezeală...Medicul-deţinut Nyiszli din România îi face 3 injecții la rând 
şi-i acoperă trupuşorul îngheţat,iar altcineva fuge la bucătărie să-i aducă "înviatei" 
ceai sau supă fierbinte. Oamenii aceia abrutizaţi se comportă în transă,impresionaţi ca 
de un semn ceresc. Fata se trezeşte, face o criză de nervi,are lacrimi în ochi. 

Ce se va întâmpla cu ea?De acolo nu scapă nimeni...Dr.Nyiszli stă de vorbă cu un 
Oberscharfiihrer SS relativ cumsecade şi-l roagă neted să lase copila în viaţă. Neamţul 
ascultă cu seriozitate şi cere idei salvatoare. Ar fi,dar el tot nu e de acord,fata ar vorbi 
şi ar devoala Secretul!Nu poate nicicum rămâne în viaţă...Şi va fi împuşcată. Nici nu 
se trezise de-a binelea. 

Sau,la execuţia unor evrei în ghettoul din Vilno,una dintre victime cade când se 
rupe frânghia slăbită.Prilej ca norocosul să implore în genunchi graţia,dar 
comandantul SS Mirer tot nu renunţă să-l spânzure. 

lată,eşti un cinstit deţinut-infirmier şi lucrezi în lagărul de femei de la 
Auschwitz.Vine o deţinută-infirmieră,cu un copil abia născut în braţe şi le spune cu 
cinism celorlalți infirmieri că mica făptură trebuie să moară,cu toate că mama nu e 
evreică.Or,poate nici nu era cinism,ci dezabuzare,deţinuţii sensibili se cam suspectau 
între ei... Sau poate cinica era vreo prostituată germană("negrii"). Într-adevăr,orice nou- 
născut trebuie să dispară.De altfel,evreicele gravide erau trimise la gazare de la prima 
triere.Dar vor fi salvaţi bebeluşi în lagăre,ici şi colo,până la capăt. 

Şi totuşi,norocul exista!"N.A.L." sunt acei condamnaţi la moarte care trebuie 
păstraţi în viaţă în lagăre,până când se vor epuiza toate fazele proceselor lor.Se va 
întâmpla mai cu seamă la cumplitul Mauthausen...Ce paradox,adevăraţii condamnaţi 
la moarte fi-vor protejaţi,uneori până la Elberare.Slavă birocraţiei germane. 

Ce imaginaţie fascinantă a Răului posedă unii SS-işti! În 1944,Andre Malraux şi 
ai lui descoperă într-un lagăr părăsit din Alsacia nişte condamnaţi cu mâinile legate şi 
ştreangul de gât,care se sprijină de pământ cu degetul mare de la picior,suspendaţi 
între sfârşeală şi supliciu .Mai au vlagă cât să urle după ajutor... Vasăzică,îi laşi pe 
condamnaţi să-şi producă singuri euthanasia,spre a scurta supliciul,sau să-şi 
impună voinţa de a trăi.Ceea ce însemna să le aplici la modul criminal Schopenhauer 
şi poate Nietzsche! 

Himmler îşi cam obişnuise subalternii cu ordinele sale ceţoase...În martie 1945,el 
porunceşte să se amelioreze imediat starea de sănătate a celor 120000 de inapţi pentru 
muncă aflaţi în lagăre.Purcede pe teren însuşi medicul igienist-şef al SS-ului,începând 
cu Bergen-Belsen, inițiind măsurile de asanare.SS-Heini are planuri politiceşti subțiri 
de salvare personală în ochii Aliaților occidentali...Dar mai jos de el,se speră că 
regizarea junglei şi euthanasia interactivă vor da roade şi pe viitor. 


Şi ce va rămâne din mit?În baza unei vechi experienţe homeopatice a lui Rudolf 
Steiner-homeopatia se afla la mare cinste în ochii lui Hitler şi Himmler-se ia măsura 
în lagărele de concentrare,spre finele războiului, la ordinul direct al Fiihrerului,ca 
ultimul act simbolic al soluţiei finale să fie acela că testiculele şi bucăţi de piele ale 
unor tineri evrei să se arunce la şobolani,în scopul gonirii pentru totdeauna a evreilor 
din Germania...Un exerciţiu înfiorător de exorcism,pe care l-ar fi respins şi primitivii 
cu oroare! 

Pentru exterminarea evreilor,motivaţia "antisemitismului" părea să fie suficientă 
ca explicaţie politică şi mitologică.Dar Hannah Arendt atrage fin atenția că negarea 
istorică a oricărei responsabilităţi specifice a evreilor-victime conduce la un sinistru 
paradox:înşişi asasinii,ascultători de Ordine şi mândri de "eficienţa lor lipsită de 
pasiune" ajung să semene nefiresc cu nişte instrumente inocente ale unui curs 
inuman,impersonal al evenimentelor,înscris cumva în "antisemitismul veşnic" al 
istoriei oamenilor.Aşa puteau ajunge să creadă evreii înşişi,ca o formă subtilă de 
acceptare... 

Se refuză cu cinism evreilor până şi ultima cuviinţă a Holocaustului (în sensul lui 
primar de "ardere"),astfel când rudele din Liiblin cer măcar rămăşiţele evreilor 
euthanasiați în lagărul Maidanek,SS-işti venali le livrează-natural,contra cost 
substanţial - cenuşă întâmplătoare! 

Şi totuşi,dinspre evrei şi neevrei,se înalță un formidabil răspuns omenesc adresat 
euthanasiei naziste.O fată din lagăr îi scrie de adio iubitului deţinut,hotărât băiatul să 
evadeze cu orice preţ:îşi dă el seama că i-a rămas fetei dator cu o arzătoare dorință 
neîmplinită,să aibă un copil de la bărbatul iubit...Euthanasie rituală,unde-ţi este 
biruinţa? 

Sfârşitul,evacuarea lagărelor,peregrinarea spre inima Reichului. Bieţii deţinuţi 
cară propriul bagaj,dar şi pe al călăilor lor.SS-iştii îi lichidează pe cei care nu se mai 
pot deplasa...Când deţinuţii se oferă să-i care în braţe pe camarazii neputincioşi,răniți 
etc.,se permite gestul de omenie numai pentru deţinuţii germani din 
Reich.Comuniştii,incluşi. 


(UIDEuthanasie de război 


Tocmai începuse conflagraţia din 1939,când o editură britanică publică o culegere 
de scrisori cu valoare artistică-The Albatros Book of English Letters-în care strecoară 
cu tâlc şi mesajul unui tânăr ofiţer al Albionului către mama sa,din 1915.Tânărul,care 
va pieri în curând în Flandra, mărturiseşte că apropierea,chiar certitudinea morţii 
personale nu-i dau fiori,nici nu se cuvine făcută atâta deosebire între viaţă şi moarte, 
oricum o jumătate de viaţă o dormim,iar când ne trezim realizăm că suntem doar pe 
jumătate vii!Nu lungimea,dar intensitatea vieţii trăite importă,de pildă clipe ca acelea 
în care asculți Requiemul lui Brahms...Şi tare ai dori,tu gladiatorul în aşteptarea 
morţii,ca bucuria(să-i zicem euthanasică?)a clipelor tale să-ţi supravieţuiască... 

Dar ne aflăm de acum în al doilea război mondial şi în materie de euthanasie,vase 
comunicante de un soi misterios par a pune în legătură şi chiar în similitudini de 
mental,lumea lagărelor cu lumea gândirii liberale 
„„„La Oranienburg,"lagărul-eprubetă" al deciziilor lui Himmler,se constată că deținuții- 
cobai de aici supuşi experienţelor "dietetice",nu depun de fapt efortul fizic al unui SS- 
ist de pe frontul de Est,cu marşurile sale de 50 km prin zăpadă şi cu tot echipamentul 
de război.Aşa să fi fost la Oranienburg,dar cu deţinuţii de la Mauthausen salahori la 
cariera de piatră,cum rămâne? 

Se procedează şi la experimente  trucate,trişeria  petrecându-se la 
Mauthausen,tocmai la carieră.Se armoniza munca şi rația alimentară,astfel încât să 
reiasă concluzia "ştiinţifică" după care de pildă rasele franceză şi jugoslavă ar fi 
debile,în vreme ce germanii sunt exemplare de elită ale speciei... 

Ce ne comunică suavul,angelicul yankeu Ernest Hemingway într-o carte 
Man at War,apărută în 1942 la New York în sprijin spiritual al efortului de 
război?Pur şi simplu că Germania ar fi trebuit nimicită după 1918,ca să nu mai pună 
pe viitor probleme... Ar fi fost nevoie de "sterilizare"(yes, sterilisation),cel puţin 
membrii organizațiilor  naziste!Germanii îndeobşte nu respectă regulile 
"cuceritorilor",aşa că nici acum(n.n.în 1942)n-ar fi prea târziu să se săvârşească 
"operația".Sigur,el Hemingway se opune din motive tactice,dar aceasta e chiar 
"soluția finală" (ultimate settlement)de recomandat Aliaţilor!? 

Nu vom înțelege această rătăcire din tabăra băieților buni,fără a reflecta odată cu 
Hannah Arendt că degeaba a produs veacul al XX-lea ideologii care se pretind "chei 
ale istoriei",ele nu sunt nimic altceva decât eforturi disperate a unor indivizi influenți 
de a trişa cu răspunderea! Sofiştii moderni,îi înţelegem mai cu seamă pe indivizii 
totalitari,tind să distrugă demnitatea acțiunii omeneşti.lar influențele bat departe... 

În război,morala cavalerească a euthanasiei admisibile se amestecă vârtos cu 
zgura regimurilor totalitare şi câteodată,soldații în război refac demnitatea acțiunii 
omeneşti,iar alteori aplică involuntar morala alterată a totalitarilor. 

În vremea războiului civil din Spania 1936-1939,nişte tanchişti ai Republicii(ca şi 
comunişti )vin la spitalul din Madrid să se interesaze de un camarad al lor:"Există vreo 
speranţă?"Chirurgul,distins ca un aristocrat,răspunde "Nu!"Tanchiştii plusează:"N-ar 
putea fi otrăvit?! 

Chirurgul ripostează că el unul nu are dreptul s-o facă,ar fi o crimă.... 

Tanchiştii se privesc îndelung în tăcere,apoi insistă:nu s-ar putea distruge fişa de 
spital a camaradului rănit fără speranţă? În ochii chirurgului apare o rază mai...caldă: 
da, fişa ar putea fi făcută dispărută, în general s-ar cuveni şterpelite şi arse toate fişele 
răniților...Şi nemaiputându-se stăpâni,aristocraticul slujitor al lui Esculap adaugă că 
mai are printre răniţi cel puţin o sută de cazuri la fel de disperate ca al camaradului 


vizitatorilor şi nu se poate transforma el,medicul,într-un otrăvitor în masă! Tanchiştii 
se îndepărtează,nu înainte de a-şi privi enigmatic camaradul,care doarme cu faţa 
acoperită de tifon... 

Să fie relevant în cazul de față că propunătorii euthanasiei sunt ca şi 

comunişti ?Poate că e vorba de o mentalitate ataşantă a războinicilor.O povestire de 
război sovietică o pomeneşte firesc pentru Armata Roşie:"L-am împuşcat pe 
transmisionist.Era în agonie.-Poate că şi-ar fi revenit.-Nici vorbă...i se revărsaseră 
toate măruntaiele".Se moare şi din tembelismul şi neputinţa materială a Sistemului,de 
pildă în supraaglomeratele spitale de campanie sovietice,unde nici nu-i posibil să se 
asigure fiecărui rănit al luminoasei patrii staliniste toate bunele îngrijiri 
cuvenite.Dezabuzarea, disperarea genericului Ivan al Armatei Roşii îi este cunoscută 
lui Stalin: nici nu s-a încheiat bine războiul şi bântuie chiar în Moscova bande formate 
din demobilizați,deprinşi să ia viaţa oricui ca unui pui de găină! 
Dar duritatea haotică a acestor nenorociţi este inutilă pentru Sistem, astfel că Stalin îi 
lichidează pe tâlharii neştiutori în de-ale subtilităţilor eurhanasiei recomandabile.În 
genere,bolnavii şi marii mutilaţi de război trebuie izolați şi expediaţi în 
Gulag,hotărăşte Stalin. 

Infirmierul celebrei companii disciplinare a lui Sven Hassel e un personaj 
revelator.Un rănit incurabil cere camarazilor "ajutor la omor" şi s-ar fi găsit uşor 
amatori să ajute,dar şi fiinţe etice implacabile ca Bătrânul,excepţional exemplar 
berlinez... Infirmierul exclamă cu obidă: "Dacă ai fi fost cal,ţi-am fi dat lovitura de 
graţie,dar fiindcă eşti om, ai dreptul la întreg bâlciul.Aşa vrea Domnul!",conchide 
inimosul ins, scuipând pe crucifix... 

Trupele germane încercuite la Stalingrad îşi impun o morală austeră. 

Şefii mari exclud ipoteza unei politici euthanasice oficiale,dar comandanții mai mici 
chiar instituie legi dure:răniţii,în aşteptarea evacuării,nu mai primesc zile de-a rândul 
hrană,numai indivizii combatanți au acces la proviziile din ce în ce mai reduse.Unii 
comandanţi germani vin la medicii armatei încercuite să ceară otravă pentru 
sinucidere,înşişi medicii ar fi tentaţi s-o taie definitiv...Dar pentru toţi cei 600 de 
medici ai Armatei a 6-a a lui von Paulus,conştiinţa deontologică a fost prea puternică. 

În schimb,germanii observă că la americani e mai simplu: un comandant 
de tanc arde şi urlă a morţiu,iar un pifan din oștirea sa îi dă lovitura de graţie! 

Se află-uneori din surse impure,de pildă tovarăşi de drum occidentali ai 
comuniştilor-că pe frontul de Est germanii,îndeosebi Waffen-SS,îşi omoară răniții în 
timpul retragerilor.Ordinul de a-i executa pe răniţi era respectat cu străşnicie(un 
glonte în ceafă,aidoma ca pentru ruşi şi evrei...),ceea ce genera o stare de isterie 
printre răniți.De ce mai dădeau apoi foc ambulanţelor cu răniții euthanasiaţi sumar?! 

Mai sunt şi situaţii,de exemplu la Stalingrad,când nu e clar dacă şi cine îi 
euthanasiază pe răniții germani:unii sunt pur şi simplu lepădaţi de ai lor la marginea 
drumului îngheţat,poate îi vor împuşca sovieticii în înaintarea lor,ceea ce se şi 
întâmplă adesea!Un scriitoraş german comunist va pretinde că răniții germani 
abandonaţi încercau să se ţină de camarazii lor în retragere şi astfel nimereau în calea 
tirului artileriei sovietice, aflate în ofensivă irezistibilă.Adevărul e că atât Armata 
Roşie,cât şi Wehrmachtul nu prea se sinchisesc de răniții inamicului.Rapoartele 
fioroase despre masacrarea de către sovietici a sute de răniţi germani, lepădaţi în grija 
unui preot militar,sunt excesive,pur şi simplu sovieticii grăbiţi i-au lăsat să se 
descurce pe loc vreo 10 zile cu apă din zăpadă şi carcasă de cal,apoi au fost mutaţi 
într-un lagăr de prizonieri. 

Câte răni nu se întâmplă în război...lată din nou compania lui Sven Hassel,în 
luptă la Monte Cassino.Eşti rănit în burtă...nu-ţi dai seama imediat că vei muri...suferi 


înspăimântător de sete,dar nu vei primi de băut...unul dintre camarazi te pansează...un 
infirmier...o transfuzie de sânge,prelungindu-ţi astfel suferinţele cu câteva ceasuri.Dar 
dacă ai în companie un prieten adevărat,acela îşi va sprijini pistolul Sten pe ceafa ta şi 
va apăsa pe trăgaci.Dar un asemenea prieten este lucru rar în armata germană,iar 
treaba se cam cheamă "asasinat"!? 

Fie că face represiune,fie că provoacă sacrificii demenţiale în timp de 
război,acoperite fireşte de slogane găunoase şi patriotarde, concepţia militară e 
vulnerabilă prin lipsa de respect omenesc din partea comandamentelor.Fireşte că 
ofițeri corecţi,sau măcar lucizi îşi feresc soldaţii de ruşine şi pieire,dar conştiinţa lor 
individuală,codul onoarei, nu acoperă la o adică-crede Mihai Korns-cinismul înaltelor 
comandamente şi al responsabililor politici. De vină ar fi modelul prusian şi 
napoleonian, başca acela ruso-sovietic.La Verdun au murit 700000 de francezi şi 
germani; două treimi din cei 800000 de români morţi în primul război mondial au 
pierit de tifos;pierderi cumplite au înregistrat românii şi în al doilea război 
mondial,mai ales până în august 1944.lar Rusia Sovietică a pierdut în a doua 
conflagrație mondială 27 de milioane de ființe, militari şi civili. Măcar Franţa 
napoleoniană şi Prusia îşi consumau scuza expansiunii demografice! Şi ar fi teribil să 
gândim că în toate acestea a funcționat vreun obscur regulator euthanasic... 

Are importanţă că se gândeşte astfel într-o ţară a tranziției post-comuniste,că 
întâmplător e vorba chiar de  România?Problema se pune cam la fel 
oriunde,deocamdată...Deci ne aflăm în 1996 şi psihologii oştirii române sunt obligaţi 
să admită,fără cinism,că scopul ascuns al stagiului militar pentru tineri este nu 
apărarea patriei(prea la vedere...),ci acesta:"Soldatul este învăţat să supraviețuiască 
unui conflict armat şi să ucidă cât mai performant". 

Îi tulbură aceasta pe oştenii patriei,cel puţin când aud expus neted scopul 
abscons?Un tânăr recrut de 20 de ani răspunde flegmatic:"Vreau să fac armata şi 
chestia cu a ucide cât mai performant nu mă deranjează în mod deosebit!" 

Să ne deranjeze măcar pe noi,ceilalți.Şi cât va mai exista armată pe lume să 
chibzuim odată cu maestrul zen Kakuzen Suzuki la o veche istorioară cu tâlc:în 
1944,când avea 18 ani,viitorul călugăr şi maestru e proaspăt pilot şi se pregăteşte de 
misiuni sacrificiale pentru gloria Nipponului,el are deja o mică experienţă de reflecţie 
şi căutare de sine, dar e zguduit de revelaţia filosofică numai când un camarad îi 
mărturiseşte înaintea plecării în misiune,că suferă atroce de a nu şti cine este el,cel 
care se duce să moară pentru a satisface o rațiune de Stat. 


(IV)Euthanasie comunistă 


Există o mărturie interesantă despre adânca tulburare a tânărului Ulianov,viitor 
Lenin,la lectura Salonului nr.6 a lui Cehov.Să-l fi meduzat pe tânărul rabiat sindromul 
cuthanasiei sociale,insidios strecurat în țesutul nuvelei?Să însemne această reacţie 
omenească faptul că, ajuns dictator bolşevic, Lenin va şovăi în faţa "ideii"? Opiniile 
inflexibile despre intelectuali,țărani ş.a.„însoţind neobosit Fapta abjectă,vor dovedi 
contrariul... 

E posibil ca tânărul Lenin să se fi îmbibat de cinismul unui deraiat, Piotr 
Tkacev,un maestru spiritual şi "stăpân al gândurilor" narodnicist, care-la întrebarea 
provocatoare a cuiva:"Câţi oameni trebuie nimiciţi din vechea societate,pentru a crea 
viitorul luminos?"- răspunde luciferic: "Trebuie să ne gândim pe câți din ei îi putem 
păstra".Ce răsunet va avea această euthanasie socială-ideologică prin Lenin şi Stalin 
urmează să monitorizăm.Epidemie bolşevică,fără excepţii:umanul(!)Buharin elogiază 
constrângerea proletară,care începând cu împuşcarea,îl fasonează pe omul nou din 
materialul uman capitalist;iar Stalin rânjeşte de "groaza burgheză în faţa sângelui”. 

Există o idee cu potenţial criminal euthanasic,comună ambelor sisteme 
totalitare(nazism şi comunism):din momentul preluării puterii,a ascensiunii partidului 
unic la cârma Statului,se produce trecerea de la disciplina de partid la disciplina de 
Stat.lar în "disciplina de partid" există suprema sancţiune a "eliminării",aşadar 
excluderea ordinară.Numai că,prin metamorfoza în "disciplină de Stat",eliminarea 
devine excomunicare,sau exil/detenţie severă/moarte.Câte un autor yesmen se zbate 
să ne convingă că măcar odată cu destalinizarea,teribila şi în comunism Raţiune de 
Stat cată a se reidentifica-aţi ghicit-cu umanismul imanent al comunismului!?Mă rog. 

De fapt,cumva indiferent de numele întâmplătoare şi vremelnice,de stilul personal 
al numiţilor Hitler şi Stalin,"rațiunea de Stat" a ambelor sisteme totalitare va fi 
perpetuu eliminarea, inclusiv euthanasia criminală,mai deschisă la nazişti,mai 
făţarnică la comuniști. 

Andre Malraux e preocupat de anarhişti şi terorişti,aşadar de o selecție a 
Drepților.Atitudinile diferite a doi activişti revoluționari în faţa morții, Tchen şi Kyo 
din La Condition humaine:una care doreşte ca sângele să curgă,pentru a da actului 
întreaga sa semnificaţie istorică şi cealaltă care se apropie de atitudinea 
samurailor:japonezul care îşi pune capăt zilelor,riscă să devină un zeu,ceea ce 
reprezintă începutul ticăloşiei, apreciază un Malraux cantonat remember în zona 
Revoluţiei. E limpede că,odată cu scurgerea timpului,legătura-cândva gravă- 
a sacrificiului cu Revoluţia a slăbit mult.Chiar în China lui Mao, "sacrificiul" fie şi 
pregnant nu mai contează,chestiunea suicidului pentru o cauză politică îşi pierde 
urgenţa şi încărcătura dramatică,reluându-şi forma metafizică...Lenin se situa 
împotriva  terorismului,dar  Stalin-în amintirea  tinereţii-nu-i  împărtăşea 
aversiunea,dimpotrivă! 

Tânărul comunist sinucigaş din Decizia lui Brecht se face vinovat faţă de Cauză,a 
uitat ce i-a învăţat "Directorul" şcolii de partid de a fi oameni-palimpsest:" Atunci nu 
mai sunteţi voi înşivă,tu nu mai eşti Cutare din Berlin,sau Kazan,sau Moscova,voi toţi 
fără nume,fără mamă,sunteţi file albe pe care Revoluţia îşi înscrie directivele!"Dar 
apar dilemele dure între "milă" şi "acţiune",între "fraternitate" şi "Istorie", între "a fi"şi 
"a face"...Dileme,vai,etern teologice,s-ar spune. Tovarăşii vor fi nemulţumiţi în durată 
că Ideea a fost preluată de un "teolog al politicii" mult mai convingător decât Brecht 
şi ai săi "agitatori" ritualici.anume André Malraux. În romanul său L'Espoir,tânărul 


comunist Manuel decide să-i împuşte pe fugari:"el trebuie să aleagă între victorie şi 
milă".E chiar aşa "stranie" constatarea lui Manuel şi aşa preconceput în ideație 
Malraux? Sigur că are pe cine irita logica Naratorului:cu cât eşti mai comunist, cu atât 
eşti mai puţin uman.E mai puţin comunist personajul Heinrich("în orice victorie există 
pierderi...Acum nu trebuie să-ţi mai fie niciodată milă de un om pierdut"),ce-i 
subliniază lui Manuel că acceptând să comande "proletariatul",el nu mai are drept la 
suflet personal?Tovarăşii conced serioşi că Manuel are perspicacitate când apropie 
vocabularul ideii de "sacrificiu" de cel al unui luptător catolic dintre 
camarazi,Ximenes: acesta simte că religia îşi are partea de câştig din aceste 
antinomii,că tovarăşii vor să acţioneze fără să piardă nimic din fraternitate;or ei, omul 
în general,sunt prea mici pentru aceasta.Cum aşa?O ştie Malraux, pentru că acum 
fraternitatea,visată a fi purtată oriunde şi oricând,nu se întâlneşte decât la Christ... 

Dar marii dictatori nu se prea sinchisesc de volutele gândirii unor Malraux şi 
Brecht.Sesizăm destule asemănări între dictatori,între sisteme totalitare,o anume 
convergenţă a lor spre euthanasia mântuitoare!Stalin, pregătind lichidarea fizică a 
deviaţioniştilor partidului bolşevic, cuvântează în 1930 că aceia sunt reprezentanţi ai 
"claselor muribunde",aşa că se subînţelege "extincția" lor ulterioară prin "legile 
istoriei”... 

Hitler vorbeşte şi el,în ianuarie 1939,de "clasele muribunde" care vor trebui 
eliminate din istorie "fără multă pălăvrăgeală",căci înseși "legile naturii" extermină pe 
cei care,oricum,nu sunt "adaptaţi la viață".Mai târziu,Fiihrerul precizează că e vorba 
atât de popoare "străine de rasă",cât şi de persoane cu "moştenire biologică 
inferioară"(aşa zişii suboameni=Untermenschen ).Pur şi simplu legislaţia nazistă are a 
ține cont de "verdictul geneticii"!? 

Am spus-o mai înainte că în anturajul Fiihrerului paladinii cei mai credincioşi 
anvizajau ca la o adică să-i procure lui Hitler "o moarte blândă",aşa,pentru 
conservarea mitului.Să i se fi întâmplat tocmai aceasta 
şi lui Lenin?Liderul bolşevic în suferinţă l-ar fi rugat pe Stalin să procure cianură de 
potasiu şi să i-o administreze! Chiar perechea Krupskaia insistă în acelaşi sens 
cuthanasic,dar admite că ea personal n-ar avea tăria de suflet, bine a chibzuit Ilici că 
durul Stalin şi-ar putea asuma o astfel de misiune,pe care o promite "fără 
ezitare",acceptând-o ca "umană şi necesară"... Aparent,Stalin se codeşte democratic şi 
chiar primeşte avizul negativ al Politbiuroului. Aşa,ca să rămână valabilă varianta cu 
un Lenin viclean,care-şi procură singur otrava salvatoare,păcălind şi vigilenţa celor 2 
femei devotate din preajmă,soţia şi sora...De altfel, între oamenii din paza lui 
Lenin,Stalin are iscoade şi yesmeni.Trotsky observă că liderul bolşevic sucombă după 
o îmbunătăţire lentă a sănătăţii. 

N-ar fi deloc exclus ca Stalin să fi procedat tocmai astfel,la rugămintea reală sau 
imaginară a lui Lenin de a fi euthanasiat,iar Lenin-rămas îndestul de intelectual,vai 
lui-să suporte povara propriei sugestii cu "intelectualii-insecte dăunătoare"!? 


* 


Comuniştii trăiesc o experiență frapantă în lagărele naziste,unde-şi drapează în 
principii solemne atracția pentru euthanasia criminală.Dau seamă de aceasta,prin 
mărturii corecte,destui memorialişti,îndeosebi un domn Eugen Kogon şi doi tovarăşi 
Jorge Semprun şi Iosif Micu. 


Cum se trădează concepția sectară şi cinică...O tânără comunistă,cu siguranţă o 
luptătoare cinstită pentru idealul dumneaei,se află într-o celulă a lagărului 
Ravensbrück în aşteptarea morţii.Ştiţi ce o scoate din minţi?Se plânge pe canalele ei 
că e nevoită să zacă împreună cu alte trei femei "în parte anormale,în parte înapoiate 
din punct de vedere intelectual",cu care-i este imposibil să realizeze "un schimb de 
idei"!? 

În organizarea Rezistenței multiple a deţinuţilor din lagăre,a apărut-sub influență 
comunistă,desigur-ideea de a opune sistemului de teroare nazistă propriul sistem de 
conducere, într-ajutorare ş.c.l.Şi atenție,de "selecţie a cadrelor”. 

O selecție realizează chiar crâncenul război din Răsărit al ideologiilor:în vara- 
toamna 1941,cu prelungire în vara-toamna 1942, comuniştii germani sunt aliniaţi şi la 
megafoanele lagărelor răsună comunicatele de război victorioase de pe front: patria 
lui Lenin şi Stalin (şi a tuturor comuniştilor din Univers)se prăbuşeşte. Ascultătorii 
sunt prudenţi, poate e o intoxicare,dar aud din alte surse sigure că dinspre Răsărit vin 
coloane fără sfârşit de prizonieri sovietici şi atunci se petrece o epidemie de sinucideri 
între comuniştii germani din lagăre,orfani de ideal.Dar durii înghit şi aşteaptă,doar 
fusese şi "pactul" şi trecuse... 

Până şi SS-iştii sesizează o anomalie la Auschwitz,într-un mod ciudat şi 
irezistibil,comuniştii ocupă insesizabil mai toate funcţiile din lagăr.Astfel că,până să 
se bage de seamă,o însemnată putere începe să alunece din mâna SS-ului,deţinuţii 
"politici" reuşind să schimbe unele hotărâri ale Lagerfiihrerului SS,sau măcar să le 
subțieze eficacitatea.Cum se va observa în continuare,sabotajul acesta nu întrona 
umanismul! 

Recordul se obține,în ani,la Buchenwald:deţinuţi şefi de lagăr,şefi de baracă,mulţi 
sanitari şi Kapo la echipe importante de muncă sunt comunişti.SS-iştii ştiu 
şi...tolerează.Ei au încercat doar o dată să spargă această uniformizare comunistă, în 
vara 1941,când sosesc loturi masive de prizonieri sovietici şi un nou comandant SS se 
isterizează şi instalează "verzi" în funcții.Comuniştii comentează 
sarcastici:"Dobitocii, ei ne închid şi tot ei se miră apoi că ne mai aflăm aici!"Cum 
roşii erau foarte corecţi la împărţirea hranei şi la altele,cu ei era ordine şi SS-iştii nu se 
mai osteneau cu controlul barăcilor,comuniştii revin rapid în funcţii şi SS-ul închide 
oarecum ochii...lată şi o acoladă SS-istă:"Ce să ne mai facem?Dacă instalăm 
"roşii",fac politică,dacă "verzi",fură.Dracu să-i ia de "roşii",tot mai bine cu ei,nu ne 
temem noi de politica lor!" 

Ce model de disciplină oferă prizonierii sovietici,ce trai în echipă ştiu să arate 
tuturor deţinuţilor...Urmăresc cu iscusință şi pe bună dreptate interese colective 
specifice şi le poate fi iertat,au fost aduşi la exterminare fiind scoşi-în calitate de 
comunişti-din Stalag-uri.Aşa că ei îşi apără,fermi şi sectari,cauza. 

Erau comuniştii lagărelor o desăvârşită elită luptătoare?Onestul Eugen Kogon 
o spune limpede:tovarăşii germani,ca de altfel şi cei francezi n-au găsit forța necesară 
de a-şi curăți rândurile de "criminalii camuflaţi politic" şi de alte elemente dubioase. 

lată-l pe tânărul deţinut comunist Jorge Semprun,viitor mandarin hamletian al 
stângii europene...Posedă acum tânărul de la Buchenwald dulcea ironie?Nu,acum nu 
poate,acesta va fi apanajul scriitorului de mai târziu,debarasat de iluzii. Acum,în 
1944-1945,doar observă ceva:el e singur,are numai 2 ochi şi trăieşte doar ora 
prezentă,pe când Partidul are vezi bine toate orele, Timpul,viitorul...El,micul 
militant,n-are de trăit decât moartea sa,Partidul poate trăi toate morţile oamenilor săi 
şi el nu moare prin aceasta.Parc-ar fi "literatura" lui B.Brecht,Jorge nu l-a citit încă,a 
avut gusturi literare mai bune,ca pui de aristocrat madrilen ce era! 

După un timp indefinit,când ai perceput viaţa de junglă a lagărului, 


Partidul te ia în primire...Parcă te-a pândit,te-a pus la încercare;dar parcă te şi înhaţă 
gelos,avid,nu cumva să crezi că există cădere sau salvare individuală,nu care cumva 
să te mântui ca om singur şi mândru prin aceasta. 

Precedentul moral s-a creat,observă Kogon,cu colaborarea câte unui Kapo 
"înţelegător" de la blocul sanitar din Buchenwald,conducerea ilegală a lagărului(să 
înţelegem,în special comuniştii...)se debarasează-în acordul general al deţinuţilor-de 
anumite persoane care colaborează,sau par a colabora cu SS-iştii,sau pur şi simplu 
sunt persoane neagreate!... 

Ca  SS-istnu poţi decât să  constaţi că deținuții politici germani 
(comunişti,desigur)sunt "neobrăzaţi",eşti sâcâit de abilităţile lor şi le arați că le 
cunoşti jocurile...Îi faci "şolticari bătrâni” şi-ţi răspund "Jawohl",le sugerezi că 
"oamenii de treabă" mor pe front la datorie,iar ei s-au aciuiat ca laşii în lagăr,mă rog 
măcar la una ca asta roşesc şi-ţi aduc aminte cu pampon,ţie SS-istului,că ei au luptat 
ca voluntari în Spania şi nu pentru laşitate i-a stigmatizat Reichsfiihrerul SS cu 
triunghiul roşu!Şi nu numai comuniştii germani sunt aşa,chiar ceilalți (polonezi,de 
exemplu)se uită la tine,SS-istul,cu nu ştiu ce dispreţ,în special cu ironie atroce când 
dai şi tu să mai ajuţi omeneşte vreun deţinut...De parcă numai ei,comuniştii,s-ar 
cuveni să arbitreze în complotul euthanasic şi selecția implicită!? 

Atenţie,încă o "Speranţă" infuzată de comunişti...Kogon apreciază corect că 
pentru o supravieţuire largă era nevoie ca marea masă a deţinuţilor,neştiutoare în ale 
disciplinei,să fie ținută în frâu spre a fi protejată. Comuniştii germani erau,fireşte,cei 
mai pregătiţi să o realizeze „obişnuiţi fiind cu disciplina necondiționată de partid,ca 
atare aproape singurii deţinuţi capabili să țină piept sistemului de gândire nazist!Un 
timp,comuniştii germani au ţinut la distanță personalitățile de alte orientări.O parte 
dintre ei s-au deprins totuşi să colaboreze şi cu ceilalți.De fapt,destui comunişti nu 
admiteau "solidaritatea individuală”, iar unii erau de-a dreptul extremişti.Kogon 
evaluează că,una peste alta, meritul comuniştilor în apărarea deţinuţilor bate spre 
inestimabil,desigur pentru că aveau din plin instinctul conservării de grup.Foloseau 
drept model prin dârzenie stimabilă,cât despre amestecul lor în "selecție",asta-i altă 
chestiune. 

Cel mai adesea,comuniştii germani şi-au creat ascendent asupra "grupurilor 

naționale" din lagăr.Se obţin salvări neverosimile prin reţeaua de Kapo şi chiar 
comunişti infiltraţi în Kommando-uri...lpocrizie? 
Comuniştii pot apărea drept "camarazi" ai celorlalți deţinuţi,chiar preoţilor şi 
persoanelor religioase puteau să le dea impresia de frați întru faptă!Credem că 
atitudinea sincer omenoasă şi fraternitatea nu erau excluse din partea unor militanţi 
comunişti de rând.Dar activul şlefuit de Komintern nu putea cultiva sentimentalisme 
în materie de arbitraj euthanasic. 

Deci,la Buchenwald totul depinde de "Biroul de statistică a muncii”. 

Tovarăşii de aici au în vedere criterii solide de selecție:să se păstreze în lagăr "forţe 
antifasciste" substanţiale(comunişti,vasăzică...);să se strecoare în convoaiele de 
muncă oameni apți pentru sabotaje;să se descotorosească de elementele dubioase,dar 
şi de cei fizic inapți. "Dubioşi” erau indivizii capabili de gesturi antifraterne,aşadar 
speculanţii, escrocii,hoţii de pâine ş.a.Reprezentanţii comunişti ai grupurilor naţionale 
îşi prezentau propunerile de selecţie şi indicau necruţător "elementele pozitive",care 
sub niciun motiv nu trebuie incluse în convoaie de muncă dinafara lagărului. 

Comunişti experimentați sau diletanţi criptocomunişti,deţinuţii ştiu că pot rezista 
în lagăr numai cei ce se adaptează la colectiv şi care posedă un ţel antifascist în 
viaţă.Condiţia succesului pentru ei,vezi bine,este conştiinţa politică,legătura cu 


"deţinuţii cu vederi înaintate" din toate etniile.Modul cel mai prielnic pentru activitate 
politică pare a fi atelierul meşteşugăresc,adevărat centru de legătură şi "dispecerat" al 
grupusculelor de Rezistenţă.De aici se pot salva vieți,cel puţin aşa arată experienţa de 
la Auschwitz.Poate şi dirijarea selecţiei comuniste... 

La Auschwitz,deţinuţii cu vechime,care depăşiseră aşadar şocul primelor 6 
luni,ajung să lucreze ca meseriaşi şi să nască nucleul de Rezistență al 
lagărului,evident cu politicii în frunte.Obiectivul prim,salvific,este organizarea 
ajutorului vital pentru "tovarăşii slăbiţi” şi revendicarea unui tratament mai omenesc 
din partea "kapilor" şi nici vorbă că se obţin unele rezultate. 

Ce înseamnă să te organizezi ca nucleu dur comunist în lagăr?Păi să faci rezerve 
de bani,îmbrăcăminte,rufărie,busole,peruci,binocluri, legitimaţii ş.c.l.,totul pe baza 
bunurilor confiscate de la nou veniţi.Şi în aşteptarea ordinelor rețelei cu capăt 
îndepărtat care selectează pentru evadare tovarăşi prețioşi. 

Organizatori persistenţi ai nucleelor dure,comuniştii ţin să-şi alăture "membrii cei 
mai avansaţi"ai socialiştilor,totul se baza pe fermitatea politică,dar ce pot face 
comuniştii cu "naționaliștii" cehi,de pildă?Trebuie să le faci acestora prelucrarea 
"antifascistă" încă pe drumul spre lagăr...Cu cei tineri şi robuşti,cu medici afiliați 
începe cucerirea redutelor preţioase din lagăr,mai întâi infirmeriile. Aici se va acţiona 
pe principiul conspirativ al "atitudinii omeneşti şi conştiinţei politice",medicamentele 
se procură prin orice mijloace spre a-i salva pe cei "progresiști şi înaintați",iar 
mişcarea se află cel mai bine organizată în lagărele de femei.Aşa se crează încrederea 
în masa deținuților? Rămâne de văzut...Până în 1943,comuniştii sunt foarte iritaţi de 
"supunerea oarbă şi lipsa de interes" a masei de deținuţi,dar şi de revolta 
Sonderkommando-ului din Auschwitz,izbucnită fără semnal comunist! 

E tare dificil uneori de colaborat cu tovarăşii germani...Să fie oare numai din 
cauză că au vechimea maximă în lagăre? La Mauthausen ia naştere un comitet de 
Rezistență care-şi propune-între altele-forţarea repartizării deţinuţilor spanioli în 
locuri de muncă privilegiate,unde să poată ciuguli informaţii militare şi politice.Dar în 
comitetul internațional,comuniştii germani vin cu alte ideiei vor un sistem al 
"oamenilor de încredere",altfel se merge spre distrugere. Trebuie cooptat şi un tovarăş 
austriac,doar Mauthausen e în Austria,în genere există comitete de tovarăşi pe 
naționalități şi toţi se zbat să-şi plaseze oameni în kommando-uri'Adică să poată 
beneficia cât mai mulţi deţinuţi de solidaritate,aşadar de 
pâine/medicamente/îmbrăcăminte/încălțăminte, poate şi de selecția evadării... Sau să 
ajungi să ai acces la farmaciile clandestine,căci a te declara oficial bolnav e 
imprudent.Dar dirijarea solidarității rămâne dură şi îmbâcsită de sectarisme.Undeva se 
stoca pâine,salam,margarină,sustrase sau cumpărate la troc în acest Mauthausen. 
Apoi,numai deţinuţii proeminenţi parveneau la infirmerie(Revier)prin agitaţiuni şi 
pile comuniste, fiind astfel scutiți de promiscuitatea barăcilor 
sanitare(Krankenlager).lar în kommando-urile exterioare, comuniştii vânează puterea 
de la "verzii" germani.Rămânea de invidiat Buchenwald-ul,cel administrat exclusiv 
roşu. 

Comuniştii francezi sunt abili şi ei,aparent ei luptă pentru interese franceze,fără 
discriminărijtactică de Front Popular şi susțin la Mauthausen apeluri 
grandilocvente,galice şi patetice,prin intermediari carismatici:să se unească toţi,spre a 
supravieţui şi a lupta din nou,să se ridice moralul francezilor,cei pierduţi într-o masă 
de oameni străini şi adeseori ostili...La urma urmelor,iacobinii nu armonizau perfect 
lozinca universală generoasă cu şovinismul? 

În cadrul Rezistenței germane,un rol cu tâlc şi l-a adjudecat pare-se influenta reţea 
comunistă Schulze-Boysen-Harnack,ea sprijină prin proprii ei medici victimele terorii 


naziste(operând vreo selecție?...)şi ia în primire pe anumiţi comunişti salvaţi de la 
moarte,organizându-le evadarea din lagăre şi emigrarea în Elveţia şi Suedia.Buni 
pentru mai târziu... 

Comuniştii naivi par îngrijoraţi de "ameţeala” care-i poate învălui pe deţinuţii cu 
putere dintre eiar fi o atitudine "antipartinică"...Sigur că aveau în memorie 
avertismentul lui Stalin cu modestia la care obligă "ameţeala în urma succeselor"!Se 
cuvin aşadar combătute la Auschwitz cele două psihoze dominante în lagăre:psihoza 
elitei şi cea a musulmanilor.Câte un comunist german fruntaş filosofează că,oricât de 
înzestrat,un om singur este un "pigmeu",în comparaţie cu masa organizată. Adică,va 
rămâne "pigmeu" chiar pe vârful puterii din lagăre...Aşadar,numai împreună cu 
masele va izbândi sfârtecarea gardurilor de sârmă ghimpată din lagăre şi,cine ştie, se 
va reuşi ceva şi dincolo de lagăre...Se şi resping cu înţelepciune psihozele speciale 
naţionale(ideea îi vizează pe comuniştii germani?). 

Cât priveşte acel visat "dincolo de lagăr",e important ca adversarii de idei ai 
comuniştilor de aici din lagăre,să ţină minte pentru mai târziu atitudinea 
comuniştilor!Depinde însă ce vor dori aceia să ţină minte,poate chiar faptul că-de 
pildă-de la "centrul de statistică" al Buchenwaldului, comuniştii îi puteau dirija chiar 
pe unii camarazi de-ai lor spre locuri de muncă periculoase,de unde bieţii se întorc 
deterioraţi sau chiar morți. Selecția cadrelor,da.Martorul Kogon înregistrează 
diferitele "manevre oculte şi intrigi" comuniste. 

Durii de la Buchenwald şi Auschwitz vor însemna ceva în politica viitoarelor 
"democraţii populare",în Kominternul păstrat şi după 1943,ba şi în manipularea 
ideilor publice în Occident decenii postbelice de-a rândul."Selecţia cadrelor” 
funcționase binişor...Cu atâția comunişti salvaţi la Buchenwald de exemplu,naziştii 
puteau fi siguri că mesajul lor euthanasic nu moare la 9 mai 1945,el va dura sub altă 
culoare/slogan/stil. Nu le oferise degeaba Hitler colacul de salvare acestor demni 
urmaşi. 


Organizaţia clandestină a deţinuţilor de la Auschwitz-Birkenau a pus la punct o 
tentativă de evadare a 5 candidați la libertate,pregătindu-le 
alimente,busolă,hărți,cuțite,pistoale...Tovarăşii care au de organizat evadări,trebuie să 
evalueze atent şansele,cântărind proporția de venalitate şi de viclenie trădătoare a SS- 
iştilor!În aprilie 1944,e musai necesar să reuşească evadarea aceasta cu scop 
politic,lumii civilizate se cuvine să i se raporteze Holocaustul şi euthanasia din 
lagărele naziste. În lunile următoare,deținuții comunişti îşi rumegă nemulțumirea 
despre aparenta pasivitate a Occidentului în faţa semnalului. 

Cunoaştem o împrejurare foarte penibilă:la pătrunderea Armatei Roşii în 
Königsberg,Germania  aşadar,în toamna 1944,celebrul pe atunci Ilya 
Ehrenburg(comunistoid inflamat şi Tomă Necredincios al regimului)publică 
un Apel în ziarele sovietice,de incitare anti-germană.Să mai fi fost un pic "adaptat" 
prin tălmăcirea în ziarele şi radioul german?Posibil,deşi nu mai era nevoie...Interesant 
ne apare faptul că la lectura Apelului,reacţia comuniştilor din lagărele naziste(în 
special Auschwitz),unii dintre ei germani,a fost una de bucurie dură,parcă şi mai 
intensă decât însăşi dezvăluirea de către Ehrenburg a ororilor de la Auschwitz.Parcă s- 
ar fi bucurat că Apelul incită la euthanasierea poporului german însuşi.Până şi 
Stalin e încurcat în calculele sale strategice de această devoalare... 


Sigur,la suprafaţă,ţările comuniste vor păstra în domeniul dreptului penal aceeaşi 
onorabilitate burgheză nesmintită,ca şi ţările lumii libere, cel puţin URSS a aliniat 
aproape de la început aceeaşi legislaţie a euthanasiei ca şi rigoristul drept nord- 
american,de exemplu. 

Lui Lenin îi plăcea să-şi bată joc de bolşevicii prea "bătrâni":pe 
scurt,revoluţionarii trecuţi de 50 de ani e cazul să fie trimişi la strămoşi!'Glumă cu 
urmări durabile,macabre în umorul bolşevic de profil,de pildă la momentul oportun 
Molotov insinuează că vechii tovarăşi s-au demoralizat(?) şi şi-ar fi exprimat dorinţa 
de a se odihni... Vor fi repede "euthanasiaţi”. 

Cât s-a lucrat pe subconştientul acelora,că revolverul rămâne sprijinul de nădejde 
al bolşevicului,când viaţa devine insuportabilă.Deşi, în principiu,Partidul abhoră 
sinuciderile..."Uite aşa de mic" era chiar jucăria de revolver cu care s-a sinucis soția 
sa Nadia.îşi aminteşte cu melancolie sumbră Stalin.Câte unui fumist,chiar Stalin 
trebuie să i-o amintească personal,ca-n cazul lui Kolţov:"Aveţi un revolver...sper că 
nu doriţi să vă folosiți de el"...Dar degeaba,insul nu vrea să priceapă şi euthanasia va 
trebui să-şi urmeze cursul ordinar.Câte un demnitar bolşevic cu oarecare substanță 
omenească admite în jurnalul său intim că alţii e bine să nu afle nicicând în viaţă ce 
greu este să te stăpâneşti şi să-ţi smulgi mâna de pe revolverul,care a devenit fierbinte 
în buzunarul mantalei... 

În lagărul de la Kolîma,oficia prin '1936 comandantul-bestie Garanin.Individul îi 
aliniază pe bolnavii şi inapţii de muncă din lagăr,apoi trecând prin faţa şirului de 
necăjiţi îi împuşcă drept în faţă. În spatele bestiei,mărşăluiesc slugile cu revolvere de 
schimb...La poarta lagărelor, brigăzile de deţinuţi pentru şantiere înfiorătoare,dau cu 
ochii de cadavre şi sesizează tâlcul:asta vă aşteaptă dacă refuzați munca! 

Să alegem destinul unui deţinut celebru,emblematic,al lagărelor bolşevice,poctul 
Osip Mandelştam,chiar dacă individualizarea e nedreaptă față de alți deţinuţi,"de 
rând".Urmare a primului său exil,de 3 ani,în Ural,nonconformistul poet e atins de 
tulburări psihice.Scapă prin intervenţii şi în aşazisa libertate,la Moscova,admite că 
vieţuieşte ca un câine:"Nu sunt decât o umbră,nu mai exist!"E arestat din nou în 
1938,iar medicii închisorii îl declară "persoană de tip psihopatologic,înclinată spre 
idei fixe şi stări de delir”. Şi totuşi,sau tocmai de aceca,Mandelştam e condamnat la 5 
ani de lagăr şi în ciuda demersurilor curajoase ale soţiei Nadejda,poetul bolnav pleacă 
spre Kolîma.Acolo,chiar înainte de Anul Nou,pe un ger cumplit,prizonierii se 
dezbracă şi îşi predau hainele la etuvă,toţi dârdâie de frig ca afară şi bietului poet 
parcă îi scârţâie oasele, literalmente... Acest schelet omenesc aşteaptă cu camarazii săi 
zeci de minute,cu vagi proteste către călăii nesimţitori.La comanda de îmbrăcare,într- 
un târziu,Mandelştam face câţiva paşi,se prăbuşeşte peste etuvă,mai ridică ţanţoş 
capul să respire hămesit şi iar se prăbuşeşte, ireversibil. Piere omul care 
scriseseZgomotul timpului ar euthanasia pare imperceptibilă,nu-i aşa?... 

Soljeniţîn ne asigură că în sferele bolşevice înalte s-a vehiculat după 1945 încă un 
proiect criminal:din motive "estetice" ş.a.,marii mutilaţi de război urmau să fie 
concentrați într-un loc izolat,spre a fi ascunși vederii publice...Ca apoi,să urmeze 
ce?A fost o euthanasie ratată. Dar o alta a reuşit:după 1944-1945,cetăţenii sovietici 
recuperaţi din lagărelele naziste,sau dintre cei deportați în Germania la muncă,erau 
oricum priviţi cu suspiciune,dar cei bolnavi au fost prompt repartizaţi în lagărele 
bolşevice de exterminare. 

Sistemul e transferat la sateliți.Istoricul Constantin Giurăscu e martor când într-o 
zi,la închisoarea Sighet,un deţinut exasperat îi spune directorului-călău:"Mai bine m- 
aţi împuşca!" Torţionarul se exersează în filosofie:"Noi,comuniştii,nu omorâm,avem 
metodele noastre,care te fac să te dai singur cu capul de pereți!"Chiar aşa se 


întâmpla,la Sighet nu se petrec execuţii,deţinuţii se sinucid,sau pier de boală şi 
unic,chiar în peisajul comunist. 

În nenorocita Românie de la 1950,un fost demnitar se întoarce acasă după o scurtă 
detenţie.Abia restabilit în urma unei grele intervenţii chirurgicale,omul este iarăşi 
umflat odată cu lotul foştilor demnitari. Nimereşte la Sighet,este asasinat prin "metoda 
albă" şi aruncat în varul nestins al gropii comune... 

În puşcăriile comuniste, "politicii" nici nu-l mai cheamă pe medic.e un personaj 
inutil,adescori în cârdăşie cu anchetatorii şi acţionând de conivență cu 
torționarii,adesea.La distribuirea bunurilor, întâietate avea-vor fireşte turnătorii şi cei 
care-şi acceptau vina,fie şi una imaginară. Dacă aceasta nu-i selecția pe drumul 
euthanasiei,atunci cum s-o numim?! 

În rapoartele sale secrete din interiorul Sistemului, Securitatea foloseşte eufemisme 
şi formule pufoase pentru afirmarea euthanasiei programatice,se preface chiar 
indignată de duritățile şi sadismul propriilor slujbaşi.De ce să tot trimiţi duşmanii 
Sistemului la puşcărie, doar se poate aplica o măsură "mai blândă'(ei 
da,textual...),cum ar fi lagărele/coloniile/batalioanele de muncă,deportările şi 
domiciliul obligatoriu,mai ales când vârsta "deportaților" variază fascinant între 
câteva zile şi peste 90 de ani! 

Cum arăta,euthanasic vorbind,această formă nouă de detenţie prea-umană?În 
intimitatea Sistemului,Securitatea admite că s-a sărit peste cal în lagăre prin utilizarea 
la munci grele a deţinuţilor bolnavi,care ajung să moară cel puţin prin foame şi 
istovire.Comandanţii de lagăre alternează pentru internaţi munca neîntreruptă, fără 
hrană/apă/odihnă timp de 24-36 de ore,cu carcera.Legarea cu lanţuri peste cizmele de 
cauciuc,plus mediul umed,cangrena e sigură... Vreun medic inimos instalează un 
internat bolnav în infirmerie,dar apare vreo javră de caporal care bate smintit omul şi-l 
redă Sistemului firesc euthanasic!Morţii sunt dosiţi la carceră-la ordinul strict al 
bestiilor de comandanţi-până îşi încheie pedeapsa!?Sau câte un brigadier deraiat al 
Sistemului omoară un om în bătaie la muncă şi apoi îl cară spre lagăr țintuit cu 
piroane de fier pe targă.Da,cadavrele sunt lăsate un timp pradă rozătoarelor,pentru că- 
atenție-în viaţă,torturile n-au fost destul de aspre...Medicii lagărelor raportează 
corect,multe din aceste vieţi ar fi putut fi salvate. 

Să nu uităm a pomeni de specificitatea euthanasiei sociale în unele ţări 
comuniste,pe lângă aspectele comune Sistemului,de exemplu lichidarea bătrânilor sub 
Ceauşescu şi a fetițelor,plus handicapaţii de ambe sexe în China. 

Stalin reflecta,în stilul său inimitabil:o jumătate de milion,sau mai mult,de 
persoane lichidate reprezintă doar o chestiune de statistică,în vreme ce un singur om 
ucis într-un accident de circulaţie se constituie într-o tragedie naţională!Să se ţină cât 
de cât cont de prejudecățile "burgheze" ale maselor?Tovarăşii de idei,sau măcar de 
drum,îl traduc pe ilustrul călău şi filosof bolşevic:aşa cum zicea un personaj roman 
din Biblie,e util ca un om(fie el şi Christ!)să moară în beneficiul celor mulți... S-ar 
vrea această vulgată bolşevică un soi de argument în favoarea euthanasiei 
exemplare.De altfel,date fiind circumstanţele enigmatice ale morții lui Stalin,nu-i 
exclus ca şi Călăului să i se fi făcut o injecție specială,tocmai când persecutarea 
evreilor sovietici atinsese acel prag exasperant care să forțeze reacția americană şi 
declanşarea celui de-al III-lea Război Mondial...Nu-i aşa?Sacrifici Unul şi salvezi 
mulți! 

Cată a fi salvat câte ceva de naţional-comunişti,or la aceştia sursa gândirii e 
indiferentă,ei recuperează de la ambele extreme,ba la nevoie şi de la a 
treia(fundamentalist-religioasă).De pildă,Paul Everac propune într-o carte a sa de 


doctrină naţional-comunistă ca Statul să "ecariseze stârpiturile”. Nu se gândeşte şi la 
domnia-sa,n-are instinct de conservare?!Cât îl priveşte pe Corneliu Vadim Tudor, el 
face cu ochiul "liberal-democratului” Jirinovski(cel cu opinii ferme asupra 
"țiganilor"de români...),cerându-i niscaiva "soluţii pentru țânțari şi ploşniţe” contra 
unor "minoritari" obraznici,"taraţi fizic şi moral",în cazul cărora s-ar impune 
"însănătoşirea sau măcar neutralizarea acestor rebuturi",din rândul cărora nu lipsește 
un Andrei Pleşu... 

Ca o concluzie,să ne amintim că,tocmai la o analiză rece,sistemul comunist e dotat 
cu o natură criminală,căci el funcționează-economic vorbind-ca un stat sărac,în declin 
veşnic şi suferind de euthanasie economică,după formula lui Daniel Dăianu. 

Şi totuşi,să admitem un unic simbol şi stigmat al euthanasiei comuniste,moartea de 
la Kolîma şi Vorkuta,la care reflectează generaţiile de zeki ai Gulagului 
bolşevic,măcar  unul-evreul român Benjamin Furcht- putând  observa,cine 
ştie,paralelismul cu viziunea paradisiacă din Cezara lui Eminescu:dincolo de gardul 
de sârmă ghimpată,morţii sunt înveşniciţi, conservaţi la rece la 1 m adâncime,în veci 
de veci neatinşi,ca sfinţii.Fie la alţii,cascada budistă. 


Capitolul al III-lea-Conceptul după 1945.Poziţia Bisericilor 


Moartea pare a fi un raport între călău şi victimă,cu Dumnezeu 
ascuns,se ştie aceasta din medioev şi până la Eugène lonesco.Ce inscripţie ciudată e 
notată pe o sabie de execuţie din Miinster,Germania: "Când am ridicat această 
sabie,noi am dorit sărmanului păcătos viaţă veşnică!"De altfel,nu grăieşte un cântec 
medioeval al aceleiaşi țări: Media in vita in morte sumus(În chiar mijlocul vieţii,de 
moarte ne aflăm înconjurați ).Parcă Heidegger ce propovăduieşte în Sein und Zeit? 

Îngrozită, Germania anului 2003 asistă la primul proces de canibalism 
din istoria ei  modernă![ara nici nu are acest sinistru delict prevăzut 
în Codul ei Penal...Un inginer informatician de 40 de ani a măcelărit un alt tânăr 
inginer,consumându-i apoi trupul.Criminalul e locvace şi confesiv: şi-a trăit o 
copilărie monotonă lângă mama sa,i-a lipsit profund un frățior;pe la 8 ani visa că-şi 
spintecă şi devorează colegii de şcoală...; pubertatea i-a fost înveselită de filme 
horror,cu zombie şi documentare despre sacrificarea animalelor,cu toatele născătoare 
de idei!Nu ne interesează acum detaliile criminale,nici subtilitatea psihanalitică a 
cazului(şi procuratura reţinea fondul unei difuze satisfacţii sexuale în mobilul 
criminal),ci un aspect simptomatic al procesului:fiara se apără cu "amănuntul" că 
victima-răspunzând unui e-mail provocator-îşi declarase acordul la faptă,în deplină 
cunoştinţă de cauză.E adică o euthanasie,nici mai mult nici mai puţin,insinuează 
perfid acuzatul... 

Dacă Tribunalul ar fi căzut în cursă,opinie publică,internauţi 
(oricum,călăul şi victima erau din grădina lor...),societate civilă ar fi alunecat în 
confuzii aţoase.Acest aspect "voluntar" al afacerii conotează fascinant,de vreme 
îndelungată şi chiar Bisericile apostolice ascund cumva euthanasia între secretele lor 
teologice.De exemplu,cu toată noblețea formulei,un segment al Bisericii romane ne 
devine suspect când aflăm apostila războaielor civile creştine ale Europei,pusă 
deCatehismul episcopilor catolici olandezi:"Fie-le tuturora sângele 
roditor!"De,veacul al XVI-lea... 

Cum reacţionează diferitele Biserici creştine,cum ajută ele omul care suferă spaima 
de moarte?Montherlant e cumva prea tăios în Port Royal, încercând să promoveze 
mântuirea protestantă:neliniştea fi-va o dovadă sigură a plăpândului folos pe care-l 
resimţim pe urma Sfintelor Sacramente (mai cu seamă ultimul... ),iar cine nu se simte 
fericit pe acest pământ, nici măcar în clipele finale,nu va fi fericit nici dincolo.Crezi în 
Dumnezeu şi-ţi mai este frică de ceva?! 

Janseniştii cunosc "teama şi tremurul” morţii,dar trec totuşi cam uşor peste 
incertitudinea condiţiei umane de ultimă clipă,când judecata lui Christ apare 
muribundului cu atât mai  înfricoşătoare,cu cât nimeni nu poate 
prevedea verdictul.Poate nici nu vor conta faptele milostive,poate nici credința 
individului n-a fost adevărată...Nici nu suntem siguri de excelența soluției 
protestante,de a îngădui creștinului să-şi deducă singurel Mântuirea din propria stare 
de linişte/fericire,astfel se înlătură angoasa,tragedia din viața creştinului.Părintele 
Steinhardt opinează că ortodocşii,cu a lor bucuroasă încredințare a Învierii,s-ar situa 
mai aproape de esența tragediei finale,tocmai prin îndoiala ființei asupra Verdictului 
ce-i este ursit. 

Sf.Augustin(De civitate Dei,16,39)atrăgea de mult atenția asupra statutului 
paradoxal al lui Christ:neîndoios victimă Mântuitorul,dar victimă voluntară!Să 
chibzuim aşadar,deloc paradoxal,de nu cumva sacrificiul Mântuitorului se constituie 
în sprijin îndepărtat pentru sinuciderea din mândrie şi ca provocare...Un neaşteptat 


debut al fraternității(ce conduce până la Malraux ş.a.),căci lisus întemeiază misterul 
comuniunii-e adevărat-dar după ce îşi consumă nu numai însingurarea între ucenicii 
Săi, dar chiar-după formula lui Cornel Mihai lonescu-"o convulsie psihică". 

De nu cumva tâlcul cel mai adânc al tuturor acestora e surprins de Gide în al 
său Journal: creştinul are a iubi tristeţea şi durerea,el se cuvine a considera fericirea 
ca pe o de-spiritualizare şi printr-o intuiție subtilă să rămână la pândă,prudent,la 
mesajul muzicii lui Mozart! Să continuăm tâlcul?Poate nici c-ar avea trebuință 
creştinul de moarte fericită. 


În anii '1990 a trezit un efect zguduitor tragedia din Guyana: pastorul Jim 
Jones,patronul sectei "Templul poporului",a dirijat "euthanasic" sinuciderea colectivă 
cu cianură a 900 de cetăţeni americani membri ai sectei.Rosteşte Jones:Noi nu ne 
sinucidem,acesta este un act revoluţionar... Viaţa este cea blestemată...nu merită să 
trăim cum vor ei... Vă rog luaţi doctoria,este simplu,foarte simplu.Nu veţi avea 
convulsii.Nu vă fie teamă să muriți(vocile din adunare se roagă:Tată!...).Să 
fiţi blânzi cu copiii,asemeni să fiți blânzi şi cu bătrânii...Şi să luaţi poţiunea aşa cum o 
făceau şi vechii greci!Să treceţi dincolo în linişte, pentru că noi nu ne 
sinucidem,acesta este un act revoluţionar...Dacă aţi şti ce vă aşteaptă,aţi fi fericiți să 
treceţi dincolo în noaptea asta(o voce:îţi mulțumesc, Tată,pentru tot)... 

Apare în context cavernos-insinuant,fanatic-criminal,ideea de "moarte 
fericită",nu-i aşa?Categoric,guru-ul asasin,fin psiholog,apelează la fixaţii de tradiție 
ale subconştientului colectiv.E străveche omului ideea "morţii fericite"... 

A fost odată ca niciodată râsul absolut al lui Dumnezeu,şi Facerea, şi Adam şi 
Eva,şi păcatul originar.Şi lupta lui Iacov cu Îngerul.Şi "euthanasie" voalată în toate 
acestea,căreia oamenii cată să-i răspundă prin basmul românesc Tinerețe fără de 
bătrâneţe;prin stigmatele Sfântului 
Bernard de Clairevaux(aşteaptă Sfântul o "moarte fericită"?);prin nuvela Les Trois 
Grâces a lui Mircea Eliade ş.c.]. 

Se pregăteşte moartea lui Christ.Trebuie să îndure El totul?De aceea tocmai,fi 
este trimis un înger spre asistență şi îmbărbătare...În ce moment încep creştinii să 
sesizeze matur-sensibil reţeaua aceasta morală? 

O spune mai mult decât nimerit Theodor Baconsky:creştinul se gândeşte la moarte 
"cu o fericire temătoare"...Poate şi pentru că Răstignirea e o provocare perpetuă!Cu 
toatele,idei care deschid drumuri nebănuite. 

În "Testamentul" său,domnitorul român Miron Barnovski scria:"Mai mult 
avem nădejde de moarte(s.n.),decât de viaţă"...Şi atunci cum să comentăm gestul lui 
Schopenhauer:să nu se fi aflat în cele mai subtile toane ale sale,sau din necesităţi de 
simetrie ale oricum monumentalei opere Die Welt als Wille und Vorstellung?Fapt 
este că marele filosof afirmă că sacrificiul lui Christ pe Cruce ar fi fiind 
"personificarea a însuşi refuzului voinţei de a trăi"... 

După al doilea război mondial,mentalul general al umanităţii asociază într-atât de 
îndătinat "euthanasia" cu crima,încât multă vreme dezbaterea problemei e 
întreruptă. Prin dezvăluirea ororii naziste,însăşi noţiunea e stigmatizată,amintirea 
descalificantă ținând de ratio perenis,orice abordare ştiinţifică şi pragmatică fiind 
sufocată de pasiuni ceţoase şi metafizică politică...Se face uitată şi definiția 
dinainte("moartea dulce"),ea însăşi ambiguă!Aşa că,atunci când în 1947 Parlamentul 
statului New York îndrăzneşte să discute o inițiativă legislativă în genul celei lansate 
de Asociaţia pentru o legiferare a euthanasiei voluntare din Londra anului 
1936,scandalul(mai cu seamă religios...)urcă până la ceruri! 

În 1950,L'Ecole de Criminologie din Liege(Belgia)a încercat să legitimeze anume 
aspecte ale euthanasiei în cazuri disperate, dezincriminîndu-i astfel pe medici.Ca din 
întâmplare,în acelaşi an,în 
Revue Medicale de Liege,profesorul Roskam preconizează în favoarea muribunzilor 
posibilitatea recurgerii la euthanasie...Se recomandă o procedură asemănătoare celei 
în vigoare în cazul avortului terapeutic în Belgia momentului,adică un consult 
prealabil a 3 medici pentru luarea deciziei. 

Mă rog,diferite state se pot felicita că în Codurile Penale-uneori vechi din anii 
'1880,cazul Olandei...-stipulează dispoziţii aspre împotriva euthanasiei.Şi totuşi,în 
1952,0 Petiţie cu mii de semnături cere Adunării Generale a Naţiunilor Unite să 
introducă în "Declarația Universală" o precizare asupra dreptului la moarte.Petiţie 
prematură, fără nici o urmare. 

Dar cu începere din 1954,medicina occidentală cunoaşte o veritabilă revoluție,toate 
tehnicile de reanimare acum iau ființă,urmare a dramaticei epidemii de poliomelită 
din Danemarca.Elveţianul P.Rentehnick e medic- asistent în noul centru de reanimare 
al spitalului Claude Bernard din Paris şi e complice la reuşite ştiinţifice şi tehnice 
extraordinare,care consistă în intrarea bolnavilor într-o comă supravegheată,apoi într- 
o comă depăşită:oameni condamnaţi la moarte şi care pot supravieţui graţie acestor 
tehnici de reanimare,un "caz" chiar este menţinut în viaţă vegetativă completă vreme 
de 18 luni!Toţi medicii,Rentehnick inclus,sunt mândri de nemaiauzita izbândă,dar în 
acest moment medicii catolici parizieni îşi pun faimoasa întrebare:se poate şti dacă 
medicul,sau altcineva,are-da,sau nu-dreptul de a tăia circuitele, pentru a marca astfel 
finalul îndîrjirii terapeutice...lar dr.Rentchnick,care va deveni expert marcant în 
chestiuni de euthanasie la Geneva,se va întreba mai târziu dacă,în locul "mândriei" 
din 1954(a sa şi a altora)nu s-ar fi cuvenit să noteze mai bine semnul(!). 

Şi lucrurile îşi urmează cursul lor firesc,mai subteran,mai vizibil. În iunie 
1975,face explozie poziţia renumitei reviste americane The Humanist,care publică un 
manifest în favoarea euthanasiei cerute de către bolnavi,document semnat de către 
alese personalităţi americane,destui premianţi Nobel,lor alăturându-se colegul francez 
J.Monod.Manifestul,cu un ton moderat,cere totuşi medicilor să nu se mai arate atât de 
laşi, histrioni şi tartuffi în fața morţii,să facă bine dumnealor să procedeze la 
euthanasie activă cu ajutorul unei injecții mortale!"A cere unei fiinţe vii să rămână în 
viaţă împotriva voinţei sale...este crud şi barbar...De vreme ce fiecare individ are 
dreptul să trăiască în demnitate,fiecare are dreptul să moară demn".E de aşteptat şi 
reacția opiniei publice împotrivarabuului. 

Urmare gestului de curaj etic,în SUA şi în lume se stârnesc valuri şi vii 
controverse.Medici europeni de renume,ca P.Rentchnick şi Escoffier-Lambiotte,îşi 
propun să nu uite manifestul american atunci când vor arunca în dezbaterile viitoare 
întreaga lor căldură şi competenţă. 

Afacerea Hammerli a familiarizat multă lume din SUA cu euthanasia. 


În 1956-1957 se pun la punct noile tehnici medicale de reanimare.De îndată,papa 
Pius al XII-lea face o declaraţie foarte remarcată asupra problemelor ridicate de 
euthanasia activă şi de cea pasivă.Mai ales în anii '1970 declaraţia ajunge să fie 
frecvent pomenită. 

Practicienii şi nu numai ei au observat că se nasc copii grav handicapaţi,iar 
Biserica Catolică pur şi simplu admite că în astfel de cazuri reanimarea cu orice preţ 
n-ar fi tocmai obligatorie... În 1974, compare în faţa tribunalului din Newbury,Marea 
Britanie,o verişoară a reginei.Os regal,eliberat pe cauţiune...Avocatul o apără cum 
poate:lady Elisabeth Wise s-a prăbuşit nervos,căci după ce a îngrijit-o vreme de 10 
luni pe fiica ei Emmaji-a administrat "ceva" fetiţei oarbe şi surde 
incurabil!Ciudat,controversata Biserica Anglicană a osândit mai aspru decât cea 
Romano-Catolică. 

Ce declarase Pius al XII-lea?Sfântul Părinte ceruse medicilor,ca şi tuturor 
practicanților,să binevoiască a considera înainte de toate omul în întregul său,în 
unitatea persoanei sale;medicul să fie în stare de o largă comprehensiune,una 
dezinteresată şi sensibilă la toate imponderabilele de ordin afectiv pe care un spirit 
prea rigid,prea dependent de ştiinţa pură nu le-ar putea sesiza.Să fie menţinută numai 
viaţa cu adevărat umană. 

Ideea rodeşte.În 1976,părintele francez Jean Toulat,deopotrivă jurnalist şi om al 
Bisericii,dă la iveală o lucrare interesantă Faut-il tuer par l'amour?,plină de 
pasiunile timpului.Părintele Toulat îl convoacă la bara martorilor preţioşi în subiectul 
euthanasie şi pe Pius al XII-lea, pentru uluitorul său lberalism,chiar dacă părintele- 
autor,obiectiv şi onest în intenţie,aduce în carte mai numeroase exemple defavorabile 
cuthanasie1...Dar deocamdată,La vie catholique rămâne inflexibilă:cine se socoteşte 
creştin trebuie să răspundă cu un "NU" hotărât euthanasiei! 

Să fi încercat Biserica o uşoară deschidere în marele document, aprobat fireşte de 
Sfântul Părinte,Evangelium Vitae?Într-adevăr,aici citim că-apropo de euthanasie în 
sensul strict-"decizia de a renunţa la ceea ce se cheamă încăpățânare terapeutică,este 
diferită de euthanasie",pomenind de "recurgerea la diverse tipuri de analgezice şi 
sedative",ca abia după marcarea acestor distincţii să fie condamnată cu solemnitate 
euthanasia! 

Iată,Biserica americană se confruntă cu încă un caz dramatic,Terri Schiavo în 
2005.Sigur că,în fața verdictului dur-pragmatic al justiției, Biserica îşi păstrează 
opinia ei neştirbită asupra vieţii omeneşti indestructibile şi în acest sens se pronunţă 
public,iar un călugăr franciscan se oferă ca purtător de cuvânt al părinților lui 
Terri,care se împotrivesc euthanasierii fiicei lor.Dar preotul local acţionează 
înţelept:la o conferință de presă,susţinută în chiar ajunul Paştelui,bunul părinte cere 
susținătorilor vieţii femeii condamnate la euthanasie să meargă la familiile lor şi să 
sărbătorească Învierea alături de proprii copii.iar părinţilor femeii condamnate le face 
apel anume să se roage pentru sufletul fiicei lor...Îndată după Paşti,preotul oferă 
condamnatei Taina împărtăşaniei ultime,săvârşind şi o scurtă slujbă religioasă „în fine 
ungând cu mir corpul lui Terri şi dându-i ultima binecuvântare.Se înclină şi 
Biserica?Mulţimea protestatară din faţa clinicii aplaudă gestul preotului.De altfel şi 
Vaticanul dă semn prin Osservatore Romano:într-un spital din Miami,o femeie este 
pe punctul să moară de foame şi sete. Agonia lui Terri este agonia umanităţii”. 


lar personal,loan-Paul al II-lea rămâne inflexibil,până la capăt, ultima sa 
carte Memorie şi identitatedin 2005(conţinând convorbiri ale Sanctităţii cu 2 filosofi, 
din anii '9O)reprezentând aceeaşi bătălie în favoarea vieţii,adică în contra 
euthanasiei,avortului şi a manipulărilor genetice. Non-valorile pe care le abhoră 
Sfântul Părinte,s-ar datora tipului de democraţie care-şi refuză fundamentul creştin şi 
alunecă inexorabil în abisul relativismului etic. Nu e de aşteptat vreo schimbare de 
viziune odată cu Benedict al XVI-lea,dar mai ştii? 

Biserica ortodoxă nu doar că se opune hotărât euthanasiei sub orice formă,dar se 
sprijină nesmintit peBiblie şi textele patristice,amintind că pericopa evanghelică 
grăieşte despre Mântuirea ce poate veni şi în ultima clipă,de aceea nu se cuvine ratată. 

Dar să nu refuzăm dreptul celeilalte priviri.Dr.Alexandru Paul aminteşte mai întâi 
cu justețe,credem,că prima euthanasie pe lume a săvârşit-o însuşi Domnul Dumnezeul 
nostru,ca apoi durul profesionist reflexiv să continuie în logica sa crâncenă:cât ne 
vom mai permite noi, miliardele de indivizi prezenți şi viitori,să procedăm 
"luxos"(după prescriptele Amnesty International şi împotriva voinței divine a 
începuturilor)la corcolirea rebuturilor umane,în fapt nişte "minus variante genotipice 
ale speciei"?Să zicem că mai are drept de mântuire şi comunitatea,nu doar ratații întru 
ființă. 


Capitolul al IV-lea-"Pragul'" 


E realitate,sau vis?Vezi nişte imagini ale Vârstei de aur,ca-n pânza Acis şi 
Galatea a lui Claude Lorrain:un colţ din arhipelagul grecesc „cum va fi arătat cu 3 
milenii în urmă,cu valuri albastre mângâietoare,un peisaj cu insule,stânci,ţărmuri 
înfloritoare şi chemarea îmbietoare a soarelui care coboară spre asfinţit.Îndrepţi o 
dragoste frăţească spre acest leagăn al omenirii...E un paradis mitologic al întâlnirii 
oamenilor cu zeii! Aici poţi adormi fericit şi inocent,fiinţele sunt frumoase,muzica 
pădurilor e voioasă,viitorul nu poate fi decât pe măsură,asta o simte omul care a trăit 
şi alte experienţe în lumea reală.Simţi cât sunt de necesari profeţii,fără de care nu poţi 
trăi/muri... 

Adică de ce n-ar fi şi aceasta "Pragul" fericit,euthanasic,al acelora care-în spaţiul 
creştin-nu (re)cunosc Răstignirea?Doar că ticălosului îi apare în lumina arcadiană 
"micul păianjen roşu",stigmatul Păcatului.Ne aflăm în Demonii lui Dostoievski şi 
contemplăm unicele lacrimi din viaţa lui Nikolai Stavroghin.Viaţă care s-ar fi putut 
opri şmecheră,fără căinţă şi fără mântuire,doar cu nişte lacrimi ale fiorului estetic.De 
n-ar fi fost punctul roşu,ceva care totuşi să amintească de Christ! 

Cu dreaptă sensibilitate hotărăşte Eminescu,timp nu există în lipsa capului 
gânditor,în intervalul fără conştiinţă! 

De ce ar fi de prisos aforismul 231 din Der Wille zur Macht de Nietzsche,când 
am dori să analizăm "Pragul" între viaţă şi moarte? 

Aşadar,"Der Schlaf als Folge jeder Erschâpfung,die Erschöpfung als Folge jeder 
übermaligen Reizung... 

Das Bedürfnis nach Schlaf,die Vergottlichung und Adoration selbst des 
Begriffes "Schlaf" in allen pessimistischen Religionen und Philosophien- 

Die Erschöpfung ist in diesem Fall eine Rassen-Erschöpfung;der 
Schlaf,psychologisch genommen,nur ein Gleichnis eines viel tieferen und 
langeren Ruhen-mussens(subl.lui N.)...In praxis ist es der Tod,der hier unter dem 
Bilde seines Bruders,des Schlafes,so verführerisch wirkt"... 

(=Somnul drept consecință a acelei epuizări,epuizarea drept consecință a acelei 
excitații extraordinare...somnul,nevoia adâncă şi îndelungată de odihnă...moartea- 
atractivă sub chipul fratelui ei,somnul). 

Oftează fericit,temător,prudent Eminescu-Euthanasius:"Ştiu că n-am să simt c- 
am să mor...Voi adormi...de nu m-aş trezi numai iar"...Doar se cuvine ca liniştea 
înțeleaptă să însoțească-prin asemănare-moartea. 

André Gide răspundea prin anii '1920 la o anchetă despre "Sinucidere" a celebrei 
reviste La Révolution surrâaliste,împrospătând un fapt divers din ziarele franceze: 
zice că un cetățean a fost descoperit,cu beregata tăiată,în patul său,cu un bilețel 
spiritual de adio la căpătâi... "Am visat că-mi tăiam gâtul şi când m-am trezit mi-am 
dat seama că era de-adevăratelea". 

Acelaşi soi de umor apocaliptic,poate involuntar,ne întâmpină încă de la o scriere 
din 1669 a unui R.P.Hyacinthe Le Febre,Traité du Jugement Dernier: da,să afle 
prea cinstitul creştin că se vor plăti nesmintit amenzi la Judecata de Apoi,atât ca 
pedepse pecuniare,cât şi ca pedepse capitale.. 


Unde e "pragul" între viaţă şi moarte,care e comportarea muribundului ?Ne-ar 
putea interesa îndelung acestea în legătură cu euthanasia.În cartea sa,Le droit de 
mourir,olandezul creştin Paul Sporken aminteşte că oprirea inimii,odinioară dovada 
de netăgăduit a morții,este acum compatibilă,posibil,cu viaţa!Unele organe pot fi 
moarte,în vreme ce altele sunt menținute artificial în viaţă.Sau trăiesc în alt om,în 
fine. 

S-a răspândit aşa numita "definiție de la Harvard",prin care moarte înseamnă 
oprirea funcționării creierului.Cineva poate aşadar oricând declara „„moarte” fiinţe 
care doar respiră!?Filosoful catolic Robert Spaemann protestează cu îndârjire 
nobilă:se anulează întreg procesul morţii,faptul de a muri este exploatat ca şi cum 
corpul omenesc ar fi un depozit de părți disparate ale Vieţii...Din nuanţatul proces al 
morţii, comisia de la Harvard a dat ucaz de valabilitate doar debutului Morţii. 
Altfel,tot respectul pentru savanți. 

Thomas Mann surprinde cu fineţe un atare moment moral în romanul de 
tinereţe Buddenbrooks,conceput până la 25-26 de ani!E vorba de atitudinea de 
supunere a unei femei bătrâne:era o luptă cu moartea?Nu,acum ea se lupta cu viaţa 
pentru moarte...(War es noch ein Kampf mit dem Tode?Nein, sie rang jetzt mit dem 
Leben und den Tod)."Un"...În fond,traversarea acelui "haos de întuneric spoit cu 
alb",completează scriitorul matur.Să ne gândim iarăşi cu recunoştinţă la 
suprastructura spirituală a Elladei,în frunte cu Homer/Hesiod/Platon,care făcea 
vorbire de pragul de sus al bătrâneţii în calea ei spre moarte.Dar noi ne vom preocupa 
de alt "Prag",care nici nu-i priveşte doar pe bătrâni. 

S-a strâns un substanțial corpus de mărturii ale celor surprinşi de moartea 
iminentă şi câte un pozitivist încearcă să se răfuiască în contra acestei spiritualități a 
"Vieţii după  viață",plăsmuind banale explicații biofizice ale  senzațiilor 
"Pragului":potenţialul de membrană,pompa de ioni „epuizarea ATP-ului,ultimul 
impuls nervos...Inutile eforturi conjugate de "demistificare",nu numai ştiinţifico- 
fiziologice,dar chiar teologice, deoarece indivizi care au atins "Pragul" morții 
iminente nu-L văd totdeauna pe Christ,ci îndeosebi un tunel cu lumina Spiritului şi 
căldura intensă a iubirii la capăt!Pentru Fiinţa în fine întregită prin înţeleaptă 
kalokagathie şi discurs îndrăgostit socializat,abia întoarcerea în viaţa reală şi 
mediocră e resimțită ca durere.Arcana imperceptibilă îl uneşte pe Plutarh,cu 
imaginara călătorie inițiatică a eroului său,cu bunătatea imuabilă a hermeneuticii 
tibetane. 

Şi totuşi,la momentul "Pragului”" se petrece şi ceva biofizic în corpul 
agonizantului,vreo misterioasă alchimie organică care transmite efluvii în 
exterior,dovadă că la cutare spital american din anii '2000 motanul-mascotă Oskar 
zăboveşte devotat la patul celor foarte apropiaţi de clipa fatidică!? 


Sufletul părăseşte fiinţa... La anul 1000,se putea spune la moartea unui călugăr 
francez:"Il quitta son corps". 

Când/cum e Pragul? Se aude adeseori în sălile de urgenţă, când se administrează 
ultimul sacrament din partea oficiantului catolic:"Si capax",adică "dacă e 
posibil",dacă sufletul n-a părăsit trupul,preotul poate acorda iertarea.Şi mai mult de 


atât el nici nu poate face,căci în clipa imperceptibilă a morţii,încetează autoritatea în 
taină a sacerdotului. 

De aceea,pentru preoţii foarte conştiincioşi se pune înfricoşătoarea problemă:când 
moare,de fapt,un om?O spinoasă chestiune teologică,pe care şi-a pus-o şi părintele 
Huber din Dallas,scurtă vreme după asasinarea preşedintelui John Kennedy,în 
noiembrie 1963.Mai reflectase la problemă şi hotărâse că pentru preot nu e relevant 
verdictul medicilor,bazat pe acul vreunui electrocardiograf,e chiar absurd pentru un 
preot să judece cu astfel de unităţi de măsură laice...Sufletul omului este un ceva mai 
rezistent.Părintele Huber gândeşte chiar o teorie mai complexă:rezistenţa sufletului e 
legată de vitalitatea trupului ce l-a adăpostit,de exemplu în cazul unei suferinţe 
îndelungate sufletul catolicului respectiv părăseşte trupul după o jumătate de oră de la 
înregistrarea "decesului" !Pe când în cazul unui deces subit pe fondul unei sănătăți 
depline,sufletul mai poate zăbovi până la 2-3 ore.Era un postulat înşelător,sau-cum s-a 
observat- zilele următoare ale tragediei naționale americane aveau să-i dea dreptate 
preotului?... 

Aşa că,intim convins că sufletul lui Kennedy nu-şi luase zborul la o jumătate de 
oră de la asasinat,părintele Huber se îndreaptă spre spitalul din Dallas.În cazurile de 
moarte subită,preotul foloseşte totdeauna forma scurtă a ultimei miruiri.Părintele 
Huber rosteşte tare,parcă spre a-şi întări teoria:"Sunt convins că sufletul nu i-a părăsit 
încă trupul, Taina a fost săvârşită şi primită aşa cum se cuvine!" 

Ca orice preot catolic respectabil,părintele Huber trebuie să fi reflectat copios 
asupra Discursului lui Pius al XII-lea din 1957.Da chiar, ce-o fi vrut să spună Sfântul 
Părinte prin aceasta:"la caz de extremă necesitate,Biserica încearcă soluţii extreme 
spre a comunica unui om Graţia şi ajutoarele Sfintelor Sacramente"?Desigur şi 
asasinarea preşedintelui Kennedy poate reprezenta o situaţie de extremă necesitate,ce 
obligă un preot la soluţii extreme!Tot Sfântul Părinte admite că medicului -îndeosebi 
anestezist-îi incumbă răspunderea definirii "morții" şi a "momentului morţii” unui 
pacient în stare de inconştienţă,dar fireşte că Biserica ţine la îndemâna specialistului 
conceptul uzual de separare completă şi definitivă a sufletului de corp,iertată fiind 
dificultatea pentru  practician,provenită din imprecizia termenilor "separație" 
ŞI "corp"... 

Are loc de pildă un traumatism cranian sever(e şi cazul preşedintelui 
american,consecutiv rănii de proiectil),omul alunecă din inconştienţă profundă şi 
paralizie centrală în moarte,iată,medicul a oprit şi tentativa de respiraţie artificială,cel 
care a primit îngrijirile medicale nu mai este o fiinţă umană şi Pius al XII-lea 
invalidează rostul în acest moment tardiv al Extremei Oncţiuni.Dar totuşi,insistă 
Înaltul Pontif,se cuvine săvârşită Taina din respect pentru semnul Sfântului 
Sacrament.Aşa că, indiferent de particularismul teoriei sale teologice asupra Pragului, 
părintele Huber avea justeţe în gestul său. 

Se ştie,de asemeni,că în moartea clinică timpul în scurgerea lui nu are măsură 
comună cu secundele care mai rămân de "trăit"... Spune şi BOR că în fond nu 
Biserica,dar Ştiinţa constată moartea,Bisericii revenindu-i doar serviciul spiritual. 

În cazul Quinlan din 1975.părinţii catolici ai muribundei-legumă,dar şi preoţii care 
o asistă pe nefericită,susţin că sufletul a părăsit-o pe fată,că Dumnezeu deja a chemat- 
o la El... 

Se subsumează şi "Nirvana" pragului?Cel puțin sideralitatea hinduso-budistă,prin 
familiarizarea individului cu trecerea de la instantaneitatea timpului vieții omeneşti, la 
veşnicia duratei macro-cosmice,deja sugerează un Prag!Experimentații morții 
iminente mărturisesc a fi zărit pe făgaşul "tunelului" imagini de 
mediatori:îngeri,strămoşi şi cunoştinţe defuncte, probabil substitute de Comandor!Mă 


rog,să acceptăm că personajul lui Cehov a putut zări în "Prag" o turmă de cerbi 
frumoşi,grațioşi şi o femeie întinzându-i o recomandată,poate pedeapsa pentru 
individul cantonat doar în întâmplări de lectură şi domesticitate. 

În celebrul text budist Sutta-nipata,discipolul îl somează pe Buddha:"Spune-mi 
rogu-te,O,Învăţătorule,există oare undeva un loc în care pe biata făptură omenească să 
nu o mai amenințe nici noian de suferinţe, nici bătrâneţe,nici moarte?"lar Slăvitul 
Iluminat îi răspunde:"Da,există o insulă nepereche,una care nu stăpâneşte nimic,dar în 
care nici nu există dorință de stăpânire,o numesc Nirvana,distrugerea bătrâneţii şi a 
morţii. Cei care au înţeles aceasta sunt meditativi şi calmi.Deoarece ei au văzut 
Dhamma(virtutea),ei nu mai devin pradă lui Mara(simbolul morţii şi păcatelor),nici 
nu-l însoțesc pe acela"...Cum nu,pe cea mai înaltă treaptă a iniţierii,yoghinul poate 
admite fără impostură:"Brahma sunt eu!" 

Grăieşte scriitorul indian Roja Rao,spre adâncul accept al prietenului său 
Malraux:cred prea tare occidentalii şi nu numai ei,că există o încăpere a Vieţii,din 
care se trece pe nesimţite în alta a Morţii şi că asta ar fi tot!?Nici vorbă,Moartea e 
Calea spre Lumină,iar Bouddha a cunoscut Iluminarea cu mult înainte de a fi dispărut 
în ea...Pentru occidentalul Malraux aceasta vrea să însemne nu numai o majestate a 
Pragului,dar şi o domesticire a Morţii. 

De nu cumva reflexul occidental al Pragului Nirvanic a început să capteze 
minţile alese,îndeosebi anglo-saxone,altminteri cum îşi fac culoar idei de soiul:mereu 
în viața individului e posibilă şi mult acceptabilă certitudinea 
schimbării(="Iluminare")şi poate că momentul propice al sinuciderii nu este cel al 
conştientizării implacabile a unei vieți intolerabile,ci tocmai acela în care 
individul refuză să mai trăiască,deşi viaţa sa a devenit tolerabilă,cumva dulce!Asta 
înseamnă Schopenhauer depăşit prin orientalism aprofundat:învățați să muriți şi veți 
învăța să trăiți,nimeni nu poate trăi dacă nu-i pregătit să moară,grăieşte Cartea 
tibetană a vieții şi a morții a lui Sogyal Rimpoche,lama tibetan. 

Mulţi ani după moartea sărmanei Karen Quinlan,tânără care a rezistat vreme 
îndelungată ca "legumă",cercetătorii americani şi nu numai au studiat creierul 
fetei,spre a înregistra informații excepționale pentru ştiinţă în privința originii 
conştiinţei omeneşti.Poate şi lămuriri în subiectul "Prag"! 

Lui Quinlan,accidentul grav îi afectase şi ralamusul,acea masă din interiorul 
creierului formată din două nuclee de materie cenuşie senzitivă. Talamus,despre care 
unii savanţi încep deja să creadă în anii '1980-'1990 că deţine un rol critic în gândire şi 
conştiinţă.Probabil şi în perceperea Pragului. 

Schopenhauer,atât de convins în latura indestructibilă a Fiinţei, oferea un soi de 
speranță peste Moarte,când afirma că timpul şi spaţiul sunt nişte modalităţi ale 
substanţei veşnice,cea înzestrată cu calitatea de a reveni la Viaţă după moartea reală 
sau aparentă.E meritul criticului Al.Piru să fi observat valorificarea acestei teze în 
nuvela Sărmanul Dionis a lui Eminescu. 

Pe la populaţiile de amerindieni s-a observat un obicei(se zice că-i vechi de 2 
veacuri ),poate o rămăşiţă a triburilor universale,un "ritual de trecere" pentru iniţierea 
tinerilor în duritățile vieţii:un fel de atârnare-spânzurare într-un copac,cu chinuri 
cumplite,până ce viaţa abia mai pâlpâie în ființă.Nu ajută aceasta la înţelegerea 
"Pragului",ca şi la ce va fi aşteptarea "morţii dulci"?Interesant ni se pare că în anii 
'2000, tineri din lumea anglo-saxonă,voluntari de mare tărie morală,îşi călesc voinţa 
prin acest ritual de trecere:se lasă prinşi în cârlige,fireşte fără anestezie şi rezistă cât 
pot,trăind o stare până la limita conştiinţei... 

Ce spune totuşi Legea?E ceva mult mai cumplit şi riscant,totuşi,decât bizutajul! 


Ar fi salutară acea euforie a suferinţei de care pomeneşte specialul poet Georg 
Trakl: "Wanderer trit stil herein/Schmerz versteinerte die Schwelle;/Da erglănzt in 
reiner Helle/Auf dem Tische Brot und Wein". (=Prag drumeţul trece lin,/Împietrit 
prag-de durere/Scânteiază-n încăpere/Brusc pe masă...pâine,vin. )Binecuvântat verdict 
eucharistic. 

Bogatul material acumulat de specie "near death experience" încă urmează a fi 
analizat,cu adorație fermă în natura imortală a Spiritului,cu, ochi atent la lecţia 
tibetană:am pierdut norii,dar am câştigat în schimb Cerul! 


Capitolul al V-lea-Afacerea Quinlan ş.a. 


Minunat ne sugera sau ne reînvăța părintele Galeriu,prin anii '1990, codul 
sacru:nu-i de ajuns toată ştiinţa lumii,fără rodul ei firesc pe care Pascal îl numea 
"iubire-ştiință",numai aşa avansăm în gândul nostru spre a înţelege rafinamentul 
fenomenului interior al  conştiinței,ce nu este un banal produs al 
creierului,dar conștiința este chiar cauza creierului... Da,spiritul este cauza,aşadar el 
se cuvine să ne dirijeze!Fiece om(deci şi bolnavul în prag de euthanasie?...)işi poate 
mărturisi în spaţiul creştin:Spiritul e zidirea şi rezidirea mea de temei,pe care numai 
Christ mi-o poate descoperi.Şi pe această de nădejde bază,eu sunt chemat la un salt 
fermecat în existenţă! E de sperat că şi alte confesiuni ale lumii oferă omului la fel de 
înalte îndemnuri,specifice credinţei respective. 

Toate bune şi luminoase,dar au dreptate şi cercetătorii care asaltează creierul 
sărmanei Karen Quinlan...Peste mulți ani,soţul care a cerut euthanasierea lui Terri 
Schiavo îşi apără simţul moral,pretinzând autopsia sărmanei ce stă să moară 
iminent:se va demonstra astfel că aceasta,aflată de multă vreme în comă 
vegetativă,avea creierul distrus.Culmea că avocaţii apărării,aflaţi pe poziţii diametral 
opuse-în sprijinul,respectiv în contra euthanasierii-ajung să se sprijine pe acelaşi 
document medical,tomografia lui Terri! 


În anii '1970 se ajunsese la o bună colaborare a medicilor americani cu familiile 
suferinzilor susceptibili de euthanasie,cel puţin în cazul copiilor născuţi cu 
malformații înfiorătoare,dar aceasta era încă departe de a se constitui în regulă.De 
exemplu,în februarie 1975 un judecător invitat de corpul medical de la "Maine 
Medical Center" să hotărască, ordonă să fie operat-în contra voinţei formale a 
părinților săi-un copil atins de o fistulă între trachee şi esofag.Cu precizarea că micul 
pacient mai avea şi grave malformaţii,precum lipsă de ochi,ureche şi membru superior 
pe partea stângă a corpului,plus anomalii vertebrale...Profesorul Hellgers din 
Washington adaugă că nici nu trebuie cine ştie ce imaginație medicală,pentru a 
înţelege că mica făptură suferă şi de multiple malformații interne!Şi totuşi,judecătorul 
e implacabil în apărarea vieţii. 

Dimpotrivă,un judecător din Florida,invitat şi el,decide aplicarea euthanasiei,dar-e 
adevărat-acum e vorba de o persoană adultă,o femeie de 72 de ani,atinsă de o anemie 
hemolitică.Bătrâna,probabil plictisită de îndârjirea bolii faţă de diferite procedee 
terapeutice,refuză să se mai supună transfuziilor "salvatoare",care oricum îi provoacă 
doar inutile suferințe. Judecătorul estimează că "un pacient adult,conştient de actele 
sale,are dreptul să refuze un tratament,chiar dacă opinia medicală cea mai luminată ar 
estima că acel tratament este esenţial pentru a conserva viaţa”. De subliniat! 

Cazuri de acestea răvăşesc societatea americană.Dacă în 1970, "Mişcarea 
americană pentru euthanasie"nu avea mai mult de 600 de membri,în 1975 ea cuprinde 
40000,dintre care 20000 aderaseră(cu sacrificii personale! )numai în 1974.E o tendinţă 
ce nu mai poate fi ignorată. 

Să adăugăm că diferite cazuri de "legume" impun salutar dezbateri de medicină şi 
drept,cazul Esposito stârneşte rumoare,iar presiunea cazului Karen Quinlan pare 
invincibilă. 


Reverendul Thomas Trapasso,confesor al familiei Quinlan din statul New 
Jersey,se adresează patetic jurnaliştilor:"E de-a dreptul scandalos ca 860000 de 
avorturi săvârşite în 1974 pe pământ american n-au trezit protestul nimănui, iar acum- 
când nu e vorba de a împiedeca un fenomen natural,ci dimpotrivă,de a-l lăsa să 
evolueze liber,lumea se revoltă.lar Legea îi refuză lui Karen ceea ce Biserica îi 
îngăduie".Ce se întâmplă? 

America asistă la un proces nemaivăzut! La tribunalul local judecătorul Robert 
Muir,în toga profesională,îi convoacă pe cei 6 avocaţi din afacerea Quinlan care se 
înfruntaseră la bară cu 2 săptămâni în urmă, spre a impune punctul lor de vedere:să 
decidă dacă se cuvine să trăiască, sau să moară sărmana Karen Quinlan.Judecătorul 
remite avocaţilor şi presei textul său de 44 pagini,în 1500 de exemplare,hotărârea pe 
care a adoptat-o ca judecător după 15 zile de reflecţie. Tânăra aflată de 8 luni pe un 
pat de suferinţă la spitalul St.Clare din Denville,e condamnată la viaţă,după ce părinţii 
înşişi ceruseră euthanasie... 

În primăvara lui 1975,prietenul lui Karen Ann Quinlan,o fată plină de farmecul 
celor 21 de aniîi toarnă în băutură un tranchilizant.Şi fata nu se mai trezeşte!Medicii 
sunt uluiţi,umişmaşul de sedative cu alcool i-a provocat lui Karen un stop cardiac şi 
intrarea într-un soi de comă staționară,foarte probabil ireversibilă...Abia peste 
ani,analizându-i creierul,experţii vor estima că în cazul lui Karen,partea periferică a 
creierului-în detrimentul cortexului cerebral-a fost cauza stării vegetative 
permanente, Talamusul deci,acest mister... 

În timpul somnului vegetativ,Karen cunoaşte în fiece zi perioade de veghe şi de 
somn,dar fără niciun semn de gândire,emoţie,sau măcar recunoaşterea anturajului(cel 
puţin părinţii). 


Cazul Nancy Cruzan,tot în SUA,în 1983...Tânăra Nancy Cruzan are un accident 
auto şi decade într-o stare vegetativă permanentizată,continuând să "trăiască" nu 
datorită cine ştie căror instrumente sofisticate de terapie intensivă,ci prin simple 
procedee de alimentare artificială. În statul Missouri,nu ai dreptul să mori chiar dacă 
vrei,aşa că medicii îți prelungesc indefinit viaţa,cu ajutorul aparatelor!Tânăra de 33 
ani dă a înţelege tuturor destul de clar că refuză să vieţuiască astfel,familia e de acord 
cu voinţa lui Nancy,dar medicii nu aprobă decizia ei... Trec cinci ani de suferinţă şi în 
1988 părinţii fetei se hotărăsc să întrerupă alimentarea...Insistenţa dezbaterilor 
etice,variile decizii ale mai multor Curți de Justiţie,în primă instanţă şi în apel atinseră 
apogeul în aceea din 14 decembrie 1990 ce autoriza întreruperea alimentării 
nefericitei şi Nancy moare de deshidratare în 26 decembrie. 

Desfăşurarea afacerii a pasionat opinia publică,mai cu seamă între 1988 şi 1990 
când mass-media a întreţinut dezbaterile.Au intervenit în discuţie şi teologi catolici 
americani sau de aiurea,sprijinind teza pro şi pe cea contra...Nu mai era vorba doar de 
Nancy Cruzan,ci de soarta a zeci de mii de incurabili,numai în SUA,aflaţi în aceeaşi 


situație!Aşa că, între decembrie 1991 şi aprilie 1992 apare un text al Conferinţei 
episcopale din Pennsylvania,apoi altul al Comisiei episcopale "Pro Life" a 
organismului catolic american.Deşi se pronunță ca regulă generală de conduită 
eclesiastă în favoarea obligaţiei de menţinere a îngrijirilor medicale,bunii episcopi nu 
se abţin de a admite o excepţie legitimă,ei chiar insistă pe necesitatea de a distinge 
nuanţat fiece caz particular,de altfel admițând că poziţia lor în afacerea Nancy Cruzan 
& co.este provizorie,aşteptând să ia cunoştinţă de alte şi alte date ştiințifice,ca şi de o 
examinare mai aprofundată a numeroaselor şi gravelor chestiuni ce se ivesc prin astfel 
de cazuri omeneşti... 

Surprizele nu sunt excluse.Istoria recentă a medicinii ne anunţă până în anii noştri 
existenţa a doar 15 cazuri de ieşire a unui bolnav din starea vegetativă cronică!Unul 
fascinant,revelator pentru ştiinţă s-a petrecut cu americanul Terry Wallis,în 2003. 

În 1984,tânărul de 19 ani din Massachusetts este aruncat din automobil într-un 

accident şi este descoperit cu grave leziuni cerebrale. 
După câteva săptămâni,starea băiatului se stabilizează în sensul unei semi- 
inconştienţe pe timp indefinit.Dar iată că după trecerea a 19 ani de zăcut în patul 
clinicii, "comaticul" începe brusc să vorbească,iar în zilele următoare îşi regăseşte 
darul comunicării şi se mişcă pe picioarele lui!Îşi recunoaşte sora(care avea 20 ani la 
accidentul său),care trebuie să-l convingă că nu mai e adolescent şi dealtfel 
preşedintele SUA nu se mai numeşte Ronald Reagan... 

Medicii momentului nu-şi pot explica miracolul,abia progresele ştiinţifice ale 
anilor următori vor lumina cazul.Pur şi simplu,creierul lui Wallis şi-a reconstituit 
conexiunile!Un colectiv de cercetători,în frunte cu profesorul Nicholas Schiff de la 
Weill Medical College (Cornell University New York)studiază creierul lui Wallis 
după deşteptare,utilizând o nouă tehnică de imagerie cerebrală (IRM),un sistem care 
ia urma fluxului moleculelor de apă din creier,dând astfel la iveală transformările 
synapselor şi a materiei albe în trecerea timpului.Imaginile astfel obţinute sunt 
asociate cu celelalte,obţinute prin metodele tradiționale (tomografie PET-scan),care 
arată ce regiuni ale creierului au rămas active. 

În acelaşi an 2003,echipa victorioasă dă la iveală analiza în Journal of Clinical 
Investigation,anunţând ceva stupefiant:se pare că-n creierul lui Wallis s-au dezvoltat 
noi axoni(prelungiri ale celulei nervoase,care fac neuronii să comunice între 
ei),creindu-se astfel noi circuite  funcţionale.Specialiştii îşi continuă 
uimirea:conexiunile acestea miraculoase s-au format în partea din spate a 
creierului,producând noi structuri,necunoscute într-un creier normal...Substituţia e 
performantă îndeosebi în corpul calos,cel care asigură comunicarea între cele 2 
emisfere.Scanerele luate după creierul lui Wallis la 2 luni,apoi la 18 luni de la 
restabilire,prezintă de asemeni diferenţe importante,cum ar fi că unele noi traiecte au 
regresat,în vreme ce altele le-au luat locul pe măsură ce starea lui Wallis se 
îmbunătăţea.Aflăm noutăți absolute despre plasticitatea neuronală,comentează 
profesorul Krish Sathian,expert în readaptare cerebrală de la Emory University- 
Atlanta,ştiinţa nu putea nicicum prevedea asemenea evoluţie stranie. 

Îndată după cazul Wallis,atrage atenţia în direcţia speranţei o pacientă în comă 
vegetativă,aflată în îngrijirea tandemului prof.Stephen Laureys de la Liège- 
Universitâ-prof.Adrian Owen de la Cambridge-University şi susceptibilă de pâlpâiri 
ale conştiinţei.După luni intense de observaţii,savanţii pomeniţi apreciază că dinspre 
creierul pacientei sosesc semnale ale unei activități voliționale! 


x 


Pululează o mulțime de asociaţii foarte active în sprijinul legiferării favorabile a 
euthanasiei,membrii acestora semnând un "Living will”",un fel de Testament de viaţă şi 
moarte,document personal ce interzice recurgerea la tehnici de reanimare în cazul 
nefericit că persoana  semnatară suferă genul de boli sau accidente 
gravissime,provocatoare ale stării de inconştiență severă.Treptat,în anii '1970- 
'1980,16 state americane acceptă să legifereze favorabil euthanasia şi de a da forţă 
legală acelui "Living will".Nu lipseşte subtilitatea juridică:puterea de a împiedeca 
morţile induse,nu dispensează de a se evita suspendările fără folos şi mai cu seamă 
aporia că moartea e naturală,supravieţuirea e de-o dureroasă lipsă de noimă! 

Un caz deosebit este cel al lui Tony Bland,primul caz din Marea Britanie pentru 
care Tribunalul a încuviinţat-în 1993-întreruperea îngrijirilor medicale.Dar după cazul 
Wallis,cum vor mai îndrăzni Tribunalele să aprobe debranşarea de la aparate,cât timp 
se păstrează nădejdea menţinerii/reapariţiei stărilor de conştiință?De fapt,medicii şi 
întreg personalul medical au a fi mai vigilenţi,spre a discerne pacienţii într-adevăr fără 
speranță,de cei cât de puţini aflaţi în zona gria unei nădejdi prudente,cei cu 
"conştiinţă minimală"...Profesorul Nicholas Schiff ştie de ce insistă pe corectitudinea 
diagnosticului prin reexaminări ale creierului pacientului în comă vegetativă 
cronică,de pildă în Marea Britanie tipicul pretinde doar o singură examinare,după 8 
săptămâni. Prof. Laureys apreciază că 30 până la 49% dintre diagnosticele comelor 
vegetative cronice sunt eronate!?Adică se pierd prin nedreaptă condamnare cei cu 
posibilă, imperceptibilă "conștiință minimală". 

Doar că problema rămâne confuză,deşi începe să facă parte din cultura fiecărei 
țări moderne,cel puţin cât problema avortului."Proiecte ale morţii",ambele,cum le 
numeşte cu nesmintită fervoare loan-Paul al II-lea. 


Capitolul al VI-lea-Deontologie 


Într-una din cele 6 "hierofanii” ale sale,marele pictor român de Italie Camilian 
Demetrescu oferă un Dumnezeu sărutând chipul planetei-om, moartea-ca sărut al lui 
Dumnezeu... Artistul,comentându-şi hierofania, nuanţează:ce-a mai rămas din sărutul 
lui Dumnezeu în zilele noastre?Ce-a mai rămas din moartea omului,decât o 
"euthanasie",un sărut al "sirigii",nu al lui Dumnezeu!Exact acest verdict artistic ne 
era trebuincios,spre a ne pătrunde de maiestatea reflecției Simonei Weil:"Datorită 
bucuriei, frumuseţea lumii ne pătrunde în suflet,datorită durerii ne pătrunde în 
corp!"Da,bucurie înaltă,compusă din cavalerism/poezie a simţurilor /sfidare.Şi 
aşa,destui medici se întreabă ca profesionistul-personaj al lui Cehov(poate şi însuşi 
Cehov,medic?)care-i folosul pentru lume că oameni mediocri ar trăi câţiva ani în plus 
şi mai mult de atât,când oameni iluştri au suferit atroce,de ce să scuteşti nişte omuleţi 
de dureri,acest bun regulator religios şi filosofic al unei vieţi în căutare de sens?! 

Platon socotea minciuna nefolositoare zeilor,dar leac pentru oameni, aşadar bună 
de încredințat medicilor!Să se încadreze minciuna medicilor în establishmentul 
"raţiunii de stat",pericol civic sever care-l irită pe avizatul Karl Popper(în The Open 
Society and Its Ennemies).O interpretare mai îngăduitoare a zicerii platoniciene ar 
observa,totuşi,că accentul cade pe oprirea minciunii la supuşi,iar nu pe îngăduirea ei 
la liderii Cetăţii. 

Cum n-au lipsit comentatorii deraiaţi ai istoriei,dornici să-l tăvălească pe 
Napoleon ca pe un monstru,iată şi o acuzaţie de euthanasie sălbatică: victoriosul de la 
Piramide ar fi ordonat medicilor francezi să-i lichideze pe proprii soldaţi,bolnavi de 
ciumă!?Acuzaţie atât de persistentă,încât mica sa prietenă englezoaică îi cere 
explicaţii prizonierului de la Sf.Elena... Împăratul răspunde fără tăgadă că într-adevăr a 
dat bestialul ordin,fără remuşcare,era în mişcare şi n-ar fi putut să se poarte ca un 
criminal, lăsându-şi bolnavii pradă atrocităţii turcilor. Aşadar, i-ar fi consultat(nu 
forţat)pe medici dacă n-ar fi mai bine să curme suferinţele chinuiţilor,administrându- 
le o doză potrivită de opium,care ar fi grăbit fără dureri o moarte care şi aşa sosea în 
pas implacabil.Ordin sau consultare,chirurgul Desgenettes răspunde ireproşabil 
deontologic,că misiunea lui de medic este aceea de a vindeca suferințe,nu de a 
ucide!Napoleon nu insistă, ci lasă lângă bieţii ciumaţi o ariergardă soldăţească,să-i 
vegheze până mor de moarte naturală. 

Veche şi veşnic nouă chestiunea.În Parisul anilor '1880,0 călugăriță bătrână îi 
atrage atenția tânărului medic Axel Munthe că săvârşeşte un păcat teribil,căci 
Atotputernicul hotărâse în nestrămutata-i înţelepciune să fie aşa şi nu altfel,cu cât 
suferi mai mult în ceasul morţii,cu atât va fi El mai milostiv în Ziua Judecăţii de 
Apoi.Până şi o gingaşă călugăriță Philomene îl priveşte mustrător pe tânărul 
care,singurul dintre toți medicii,soseşte cu siringa de morfină îndată ce padre-le se 
depărtează cu Sfântul Maslu de patul muribundului...De ce să-l judecăm pe tânărul 
umanist,pur şi simplu nu păcătuieşte prin "turbare terapeutică" şi în plus nu 
intervine,decât după ce a aşteptat cuviincios săvârşirea ultimelor Sacramente. 

Un ordin judecătoresc ferm,consecutiv cererii soţului-tutore de euthanasiere a 
soţiei sale,aflate de 15 ani în comă vegetativă,hotărăşte implacabil ca Terri Schiavo să 
fie deconectată de la aparatele de alimentare şi biata femeie agonizează lent... Tatăl 
victimei îşi mărturiseşte teama că medicii i-ar putea administra fetei sale o supradoză 
de morfină,spre a-i grăbi moartea!Altfel abținându-se de la orice comentarii pe 
marginea unui caz scandalos,medicii lui Terri declară public şi solemn că ei n-au 
săvârşit nimic din ceea ce ar putea dăuna vieţii pacientei şi familiei sale,care o doreşte 
în viaţă până la capătul firesc. Ne aflăm în SUA,2005,clinica Pinellas County,Florida. 

Asupra slăbiciunilor şi ispitelor care-i pot debusola şi pe medici, dar şi întregul 
complex sociouman ce poate afecta viaţa,să deschidem iar textul biblic. În Sfânta 
Evanghelie după Marcu,7,21 citim ceva destul de apropo:"Căci dinlăuntru,din inima 
oamenilor,ies cugetele cele rele, desfrânările,hoţiile,uciderile".Cuvintele lui Christ,cu 
accent de foc pe Răul din inima omenească-deşi nu inevitabil,oricând posibil-ar trebui 
să ridice dubiu asupra distincției euthanasie activă şi pasivă,pe care Biserica încă o 
acuză ca nefericită şi superfluă. 

În 1974într-un articol din Le Monde.creştinul chichiţial Eugene Ionesco se 
dezlănţuie  furibund şi inevitabil  lumeşte-spiritual împotriva medicinii 
franceze(implicit,occidentale):euthanasia s-ar practica,în fapt,la scară largă şi de 
vreme îndelungată în spitale;medicii ar regreta epoca "heureuse et joyeuse" când 
nazismul la putere permitea euthanasia; există evident şi pentru celebrul scriitor un 
"droit de mourir en paix", dar prea onorabilii medici abuzează(cel mai adesea,în 
spitale)debarasându-se de bolnavi,uitând să-i mai întrebe pe chinuiți dacă doresc să se 
prevaleze de acest drept!De are sau nu dreptate scumpul nostru lonesco,vom vedea în 
cele ce urmează. 

Se pare că totul pornise de la colocviul mondial ţinut în septembrie 1974 la 

Sorbona,sub generoasa flamă:"Les progres de la biologie et le devenir de l'homme" şi 
despre care chiar Le Monde dăduse excelent seamă. 
Poate marele Ionesco citise cu ochii cruciş expunerea colocviului,poate i se păruse 
ceva louche,bine mascat,cine ştie...Pune mâna pe peană să-i dea replica însuşi 
profesorul Jean Minjoz,fost ministru al Sănătăţii şi în această perioadă prezident al 
Federaţiei hospitaliceşti franceze:de ce să ne mirăm,monsieur lonesco ne-a prea 
obişnuit cu excesele sale de langaj literar şi teatral,dar acum e de-a dreptul prăpăstios 
în subiect şi prea de tot insultător cu corpul medical în totalitate,nu numai cu 
medicii exclusiv pomeniți!Dacă aşa ar sta adevărul,cum de n-au aflat nimic 
directorii şi administratorii celor 2000 de spitale publice franceze?!Le sunt atribuite 
acestora 500000 de paturi de spital în răspundere nemijlocită,se poate închipui o 
asemenea laşitate complice cu medicina asasină?...Plus infirmierii de ambe sexe. 

Adevărul e,insistă profesorul Minjoz,că în spitale se duce destulă luptă îndârjită 
pentru salvarea oricărei vieţi omeneşti,chiar a celor fără speranţă,chiar a bolnavilor 
alunecaţi în comă profundă de săptămâni şi luni întregi.Slavă devotamentelor,dar şi 
echipamentelor spitaliceşti.Şi noroc pe capul lui monsieur lonesco,ar putea răspunde 
în faţa Justiţiei, dar Federaţia n-are chef de proceduri publice...Dumnealui scriitorul 
deformează grav propunerile şi concluziile colocviului sorbonard! 

În 1980,Sfântul Părinte loan-Paul al II-lea aprobă o declaraţie adoptată de 
Congregaţie, care la punctul 3 glăsuia: conform doctrinei creştine,durerea, îndeosebi 
aceea a ultimelor clipe ale vieţii, ocupă un loc special în planul salvific al 
Domnului. Totodată,nu ar fi conform cu prudenţa a se dori să se transforme o 
atitudine a Bisericii într-o regulă generală.Se impune,aşadar,prudenţă umană şi 
creştină în atitudinea medicului şi Societăţii față de "durere" şi poate astfel se obține 
tacit acceptarea euthanasiei,cine ştie... 

Ce e cu această durere necesarăliant al colaborării?Într-o lucrare din 
1937,Chirurgie de la douleur,profesorul Leriche amintea protestele din veacul al 
XIX-lea la introducerea anesteziei în sălile de operaţie:unii practicieni,deloc 
puţini,afirmau atunci că adevărata chirurgie nu se poate dispensa 
decolaborarea dintre medicul şi operatul său,relaţie intimă bazată copios pe durerea 
operatului! Adică,prin anestezie-insistau distinşii practicieni-s-ar ajunge la degradarea 
artei chirurgicale până la nivelul disecţiei cadavrelor!? 

Observă ilustrul Axel Munte,în practica sa medicală de tinereţe,că Moartea,Marea 
Duşmancă e desăvârşit capricioasă:la unii vine însoţită de chinuri atroce,pe când la 
alții vine tiptiljtăcută şi liniştită,o abia perceptibilă atingere închide pleoapele 
suferindului,ce şi rămâne zâmbind încremenit după ce Ea se depărtează...Medicul mai 
că nu mai are ce ajuta, sau împiedica!Să-l completăm pe dr.Axel Munte,remarcând că 
din practica atât de responsabilă a multora ca el apare sensul post-baconian al 
euthanasiei:tocmai spectacolul chinurilor atroce ridică probleme spinoase de 
deontologie.Capriciilor morții cată să le răspundă decizia deloc capricioasă a 
medicului şi a legiuitorului. 

Îndeobşte,statul modern terapeut,expresie a puterii temporale(mai cu seamă 
secularizate...),nu prea consideră mândria gestului sinuciderii-şi euthanasia este o 
sinucidere,chiar dacă uneori cam fără consimţământ!-ca pe un păcat,ci tocmai ca pe o 
patologie.Cugetă personajul Zeno al marelui scriitor Italo Svevo că a readuce un 
muribund la viaţă doar pentru a-l băga într-o cămaşă de forţă nu prea tulbură 
conştiinţa vrednicului slujitor al lui Hippocrate... Vrea să fie aceasta,probabil,o alarmă 
asupra cruzimii de Stat,cea drapată de sofisme juridice şi deontologice.Aşadar, 
eminamente neconstituţional şi ilegitim,medicul se poate erija în Putere separată. 

Prin anii '1970,un onorabil membru al Consiliului Ordinului medicilor francezi 
exclama:în ce mă priveşte,găsesc stupefiant chiar şi faptul de a uzita acest 
cuvânt!Există aşadar,dincolo de aparențele indignării etice a unor profesionişti, 
anume tartufferie medicală? 

Deplin psihanalizabilă,credem,atitudinea onorabilului medic,mai cu seamă în ţara 
care-după şcoala austro-germană a lui Freud & co.-a acordat o atenţie 
pasională,încordată analizei psihanalitice...Încă din 1954,la seminarul parizian al lui 
Lacan,un medic îşi mărturiseşte deschis culpa deontologică:da,să se ştie că el 
profesionistul psihiatric a cam fost ispitit să-şi forţeze câteodată pacientul,care cam 
prea tare rezista analizei!"Nu mai zgândăriți,vă rog,în această direcţie",o taie 
magistrul Lacan.Adică?Pacientul îşi are un adevăr ascuns,al său şi al bolii sale,nu-l 
poate da la iveală,poate pentru că-l ignoră,de unde iritația şi ispita puterii la medic... 

Nu numai "adevărul" pacientului de psihiatrie/psihanaliză e ascuns şi adesea 
ignorat de pacientul însuşi,o situaţie asemănătoare se iveşte şi în cazul bolnavilor 
chinuiți de incurabil şi ireversibil!Care-i "adevărul" acestor bolnavi,ce-şi visează 
poate în umbra minţii şi-n cutele sufletului euthanasia,care adesea consimt- 
testamentar sau tacit-la euthanasie,activă sau pasivă?De nezdruncinat pentru doctorul 
francez Bernard Kouchener, adevărul este acela că atunci când se apropie 
sfârşitul,nimeni nu vrea să moară.Să-l continuăm pe acest medic franc?Te poţi trezi în 


situația că se zbat cu speranță până la capăt chiar şi cei cu care ai 
convenit euthanasia.Nu-i mai bine să nu-i întrebi?! 

ÎI urmăreşte atent pe Lacan,la faţa locului şi medicul psihiatru Ion Vianu.Fără a o 
defini astfel,el este bântuit de o obsesie a unei situaţii posibile de euthanasie nu 
numai pasivă,dar şi lentă,perfect  insesizabilă altcum decât pentru conştiinţa 
sa.Adică,mai întâi că dr.lon Vianu îşi admite ispita puterii,cea pe care Lacan o 
respinge cel puţin la psihiatri/psihanalişti. 

Şi  iată-l pe  ministrul-secretar de stat francez al  Sănătăţii,Bernard 
Kouchner("lacanian" sau nu,domnia sa...)recunoscând în 2001 că a săvârşit adesea în 
cariera profesională atât euthanasie pasivă,cât şi activă!Mai are şi o reflecţie 
interesantă:de fapt,când se apropie finalul nimeni n-ar vrea să moară...Probabil îşi 
ținteşte gândul şi spre cei care şi-au negociat demn cu medicul sfârşitul cursei. 

Dar cum acţionează demnitarul în cazul altor culpabili de euthanasie? 

În cazul infirmierei Christine Malăvre,1998-1999,Bernard Kouchner anunţă că simte 
compasiune pentru tânăra criminală,nu vrea ca ea să se simtă pierdută asemeni 
anumitor bolnavi izolaţi,sechestrați şi expuşi serviciilor cumva contemplative ce-i 
îndreaptă doar spre moarte("dans des services ou on les regarde mourir').După 
lirism,o bună prudenţă:totuşi,din punct de vedere al Legii,euthanasia rămâne 
"inacceptabilă". 

De fapt,cu toată bulversarea în semnificant de la finele de veac XIX, 
baconianul sens primitiv şi nobil al euthanasiei nu era cu totul ignorat, dovadă 
luminoasa mărturie a lui Jacques Monod din 1974:"Nous savons tous, que dans les 
faits,les médecins sont confrontés constamment au problème de l'euthanasie et que 
tous ceux qui le peuvent essaient en conscience de permettre a leurs malades ou 
mourants d'accéder sinon à la bonne mort,a l'euthanasie au sens etymologique du 
terme,du moins à s'en rapprocher le plus possible”. 

Sesizăm că pentru profesorul J.Monod "problema euthanasiei” înseamnă că pur şi 
simplu acelaşi termen de sorginte elină numeşte actul de inducere şi provocare a 
morţii în scopul înlăturării suferinţelor,dar totodată şi moartea blândă şi liniştită a 
celui ce se stinge,în bună reţetă baconiană.Pentru practicantul lui Hippocrate,sauve 
qui peut |... 

Care practician nu-şi pune întrebări delicate:să pui capăt zilelor unui bolnav 
bătrân,incurabil absent?Să faci o injecție pentru a îndulci nişte dureri insuportabile?Să 
mai dai la reanimare un nou-născut atins de malformații grave,când ştii că existenţa 
acestor fiinţe e destinată unei eterne debilităţi şi neputinţe?...În 1990,profesorul Arthur 
Coplan de la Biomedical Ethics Center,Minnesota University,izbucneşte yankeu:"Pot 
exista situaţii când trebuie să ucizi,eu spun că uneori acest lucru este drept.Atunci 
când pacientul suferă prea mult sau este ţinut în viață numai datorită 
aparaturii...Dar,conform legii,aceasta este o crimă.Etica nu este fără riscuri,de aceea 
mulți şi fac compromisuri”. 

E şi Societatea occidentală vinovată de ipocrizie durabilă în subiectul 
"euthanasie"? François Caviglioli crede oricum această societate, mai cu seamă pe cea 
franceză,susceptibilă de "hedonism"!Cu siguranță ea evită reflecția prea insistentă 
asupra morţii...Onorabilul membru al Ordinului,care găsea stupefiantă însăşi folosinţa 
cuvântului "euthanasie" era conformist,din fericire alți medici înţeleg mai nuanţat 
comandamentele morale şi tabuurile religioase,ca şi deontologia practică,cu toatele 
ignorate de public.Pentru practicienii nededaţi la tartufferie,importă numai euthanasia 
reală,nobilă, umilă, cotidiană,aşadar aceea în spiritul fraternităţii,aflată prin reglare 
terapeutică şi prezenţă la căpătâiul bolnavilor incurabili:moartea în pace.Orice 
moarte?Păi tocmai aici începe deontologia şi Fr.Bacon nu mai e de ajuns.O spune 


limpede şi renumitul profesor Chauchard:o funcţiune organică impusă în mod 
artificial nu implică supraviețuirea decât în două cazuri,dacă creierul este intact şi 
menţine posibilitatea conştiinței,pe de o parte;dacă respirația şi circulația spontană 
sunt apte de reluare,pe de altă parte.Dacă nu se întâmplă astfel,avem de a face cu un 
veritabil cadavru viu! 

Să fim lucizi,puterea de persuasiune a Corpului Medical se exercită din plin 
asupra conştiinţelor.Să ne întrebăm,odată cu Aesculapii,dacă se cuvine au ba să 
încetăm menţinerea în viaţă a unui pacient în stare de comă depăşită?Ce face medicul 
dacă în timpul turei sale n-are decât un echipament de reanimare şi intervin 2 urgenţe 
simultane,cum selectează?De mult,din 1974,Cahiers Laënnec încerca să tranşeze 
problema delicată a reanimării,pasând responsabilitatea deciziei finale numai la 
Medic. 


În Marea Britanie a anilor '2000,4 medici care doar au semnat certificatele de 
deces pentru pacienţii celebrului "Doctor Moarte" (adevăratul vinovat pentru 
euthanasie),sunt supuşi unor proceduri disciplinare din partea Colegiului 
Medicilor,pentru malpraxis.Probabil,ca învăţătură de minte! 

Dacă legislația penală a diferitelor ţări a pomenit şi pomeneşte 
euthanasia,deontologia scrisă ignora acest aspect.Interesant,semnificativ, în 1975 se 
propune în Franţa un proiect de reformă a codului deontologic, cu un articol 20 
"L'Euthanasie" având următorul conţinut:"Le médecin doit s'efforcer d'apaiser les 
souffrances.Il n'a pas le droit,méme dans les cas qui lui semblent deséspéres,de hâter 
deliberement la mort".Dar,nu cumva ne lasă şi acest proiect un gust amar de prudenţă 
excesivă,de conservatorism şi oportunism? 

Ce să spunem despre situația Austriei! Medicii,adeseori excelenți ai acestei ţări,au 
de reflectat la două legi care le tensionează deontologia, una prevede că atunci când 
medicul se află sub presiunea timpului,nu mai sunt necesare cercetări suplimentare;iar 
alta afirmă că în cazul în care cel aflat în moarte cerebrală nu a făcut o solicitare 
expresă de împotrivire,se consideră că el şi-a dat acordul tacit să 1 se preleveze 
organele...Etica rămâne OK,s-ar zice,dar pot să apară bănuieli de euthanasie!Ce să 
facă  medicii,de pildă cei de la renumitul Krankenanstalt  Rudolfstiftung din 
Viena,decât să protesteze solemn că nici vorbă nu poate fi să se ucidă oameni spre a li 
se prevala organe. 

Nu,către 1997,părintele Lino Ciccone nu spune că admite euthanasia.Dar 
consideră necesar ca din definițiile de după anii '1980,măcar să nu lipsească un 
cuvinţel decisiv:"indolore",dacă tot s-ar produce la o adică euthanasie,să nu fie o 
moarte indiferent cum produsă,ci o moarte lipsită de orişice suferință,fi-va aceasta 
fizică,sau  angoasă/spaimă/suferinţă morală, psihologică,iscată de proximitatea 
ireversibilă a morţii în conştiinţa pacientului. Pe scurt,ideală ar fi o moarte rapidă, într- 
o stare de inconştienţă şi perfectă insensibilitate la durere! 

Acelaşi Ciccone consideră necesar în definiţii adverbul:cu 
directețe. Probabil,intenţionează să nuanţeze că medicul,sau un conclav medical,se 
obligă deontologic să producă motive generice pentru soluţia morţii, 
intenția medicală să fie sinceră şi neaparat licită,iar moartea o consecinţă inevitabilă a 
progresiei tratamentului... Anumite terapeutici moderne par a veni în întâmpinare:se 


scurtează durerea şi se împiedecă supraviețuirea silnică.S-ar zice că nici confuziile nu 
sporesc apăsător asupra onoarei şi reputației medicului. 

În 1996,un studiu efectuat în statul american Washington ne anunţă că 26 % dintre 
medicii interogaţi mărturisesc a fi primit cereri explicite de asistență la sinucidere şi 
au săvârşit-o în 24 % din cazuri pacienţilor care le-au cerut-o.Alte studii realizate în 
aceeaşi perioadă relevă că,de pildă 40 % dintre cancerologii statului american 
Michigan au primit cereri explicite de asistenţă la sinucidere,l8 % au ajutat o 
sinucidere,iar 4 % au realizat cel puţin o dată un act de euthanasie prin injectarea de 
către ei înşişi a unor droguri letale...Cât despre San Francisco,din 1995 medici 
interogaţi 53 % mărturisesc a fi acordat cel puţin o dată asistenţă la sinucidere unui 
pacient atins de SIDA.Aceste deloc banale cifre statistice se apropie vertiginos de 
proporția medicilor din Olanda,care-şi ajută de la o vreme legal pacienţii să moară... 

La urma urmelor,apreciem superlativ mărturisirea brutală a medicului german care 
l-a tratat pe Corneliu Coposu:"Dacă ar fi tata,l-aş lăsa să moară!"Aşa este,când e 
vorba de personalităţi istorice precum Seniorul,se cuvine să-ţi arați zelul,chiar în 
exces...Nici nu demonstrezi astfel respectul pentru un ţăran bătrân,ar spune 
Cioran,mort în acelaşi an 1995. 

Poate e bun procedeul aplicat în anii '50-70 ai veacului XX într-un spital 
american. În anume cazuri,medicul depune la îndemâna bolnavului un tub cu pilule și- 
i dă instrucțiuni:dacă luaţi două pilule la fiecare trei ore,vă veţi amorţi suferinţele şi 
veţi dormi trei ore;dacă luaţi şase,veţi dormi opt până la zece ore.Ei bine,eu vă las 
douăsprezece pilule,dar vă previn să vă ferească Cel de Sus să le luaţi pe toate 
douăsprezece deodată,nu vă veţi mai trezi deloc!Par să aprobe francheţea yankee atât 
Léon Schwartzenberg,autorul celebrei cărți Changer la mort,cât şi scriitorul Michel 
Tournier în ipostază publicistică.Noi ce să mai zicem?De... 

Dar există o limită etică şi în solidarităţile dure.În mai 2005,doi eminenţi medici 
israelieni devoalează în marele ziar britanic The Guardian mentalitatea cripto-nazistă 
a unor colegi. În cazul yankeu mai conta voinţa liberă a pacientului.în cazul israelian 
nu.Poate că aceasta şi este cea mai modernă şi nuanţată deontologie! 

Profesorul Bârnard Debre,fost ministru al Sănătăţii,atrage în 2003 atenţia că în caz 
de adoptare a unei legi de autorizare a  euthanasiei,ar  fi-pentru 
şmecheri,bogaţi,puternici,"les bien portants"-un semnal de straşnică incitare spre a 
pretinde eliminarea din Societate a copiilor malformaţi,a adulților handicapaţi,a 
accidentaţilor paralizaţi! S-ar completa astfel un-şi acela visat-eugenism de stat. 

Ce-i de făcut,că nimeni nu vrea să sfârşească în nedemnitate!?Deşi, la drept 
vorbind,în afara câtorva "belles morts"(eroice,sau brutale),se cam trage de moarte,în 
împrejurări penibile încărcate de dramatism,fără asistenţa patriarhală a familiei...Ce e 
cu această moarte demnă,e a celui care propune semenilor săi,sau doar a celor dragi 
aceluia? 

Şi apoi,de ce să laşi muribundul în suferință,cu atâta belşug de analgezice?Nu 
merită pacientul un astfel de tratament,doar de dragul nu ştiu cărei "rédémption" îi 
scapă medicului Debré mesajul secularizat!Sigur „drogul poate atenua durerea,sau 
conduce spre moarte şi bariera invizibilă între acestea semnifică întreaga nobleţe a 
actului medical de calitate.Şi deontologia inclusă.Mai cu seamă că se adresează cel 
mai adesea nu morţii idilice,ci morţii piezişe,"'medicalizate",în case de sănătate sau de 
retragere...La astfel de provocări moderne,răspunsul suprimării bătrânilor se exclude 
cu desăvârşire.Dar când viaţa se scurge ireversibil din bolnav, a stopa reanimarea nu 
înseamnă "euthanasie",ci nuanță deontologică rezonabilă.Sigur că distinse feţe 
bisericeşti bine procedează,amintind tuturor că numai Dumnezeu poate fi stăpânul 
vieţii,dar iată şi mărturia profesionistului redutabil,dr.Minowski,şef serviciu natal la 


„Port Royal”,că a adus pe lume la termen mai mulți copii,între care 2 se dovedesc- 
după tratament  electroencefalic  susţinut-plați,aşadar condamnați la leziuni 
profunde,care sigur vor suferi de o totală absență a activității cerebrale ca-n cazul 
comelor depăşite.Fiinţe care vor fi veşnic incapabile de altă formă de viață decât 
vegetativă...În care situaţie,medicul rezonabil va debranşa aparatul de respiraţie 
artificială,hotărând cu de la sine putere şi fără a consulta familia. 

Din acest unghi,autorizarea euthanasiei active ar apare ca o devianţă etică şi 
socială.Costurile medicaţiei au săltat enorm la început de mileniu III şi Statul poate fi 
ispitit să favorizeze dispariția atâtor bătrâni,suferinzi de Alzheimer,demenţă senilă 
ş.c.l.Supraomul prezumat ar diminua iarăşi către maimuța superioară,ar fi o tristă 
opțiune a omului această Euthanasie de Stat.Şi totuşi,pentru partizanii 
euthanasiei,viața nu se suprapune persoanei,aşadar nu poţi respecta deopotrivă 
persoana integral păstrată şi fantoşa ei! 

Şi ar mai fi ceva:diagnosticul ar putea fi greşit,boala nu este incurabilă şi decizia 
medicului e pripită şi-i va da profesionistului, post factum,remuşcări. Sau,diagnosticul 
fatal e corect,dar poate să apară fulgerător un nou tratament salvator şi iarăşi medicul 
se trezeşte în culpa gestului ireversibil.Nu se exclude cu desăvârşire nici cripto- 
euthanasia,în care medicul doar mimează tratamentul,urmărindu-şi planul... 

Dacă tot se va universaliza,cândva,euthanasia legală,dr.Alexandru Paul apreciază 
că justa deontologie îl va obliga pe medic să respecte vreo 10 principii,cât gingaşe/cât 
ferme:mai întâi,să fie decizia unui profesionist,medicul care să hotărască efectuarea- 
neaparat fără dureri-a euthanasiei,în funcție de oportunităţi tehnico-ştiinţifice şi cu o 
limpede motivație morală;pe tot parcursul de la intenție,până la acţiunea 
cuthanasică,să se evite pentru pacient şi ambient stressul,emoția,frica; actul să fie 
ferm şi operativ,ducând rapid la pierderea conştiinţei şi consecutiv la suprimarea vieţii 
cerebrale şi viscerale;moartea să se instituie ca ireversibilă;substanţa letală să aibă-în 
doze  mici,simple în  administrare-acţiune eficace şi  rapidă,acceptabilă 
estetic;operatorul să fie perfect instruit,pentru ca actul să decurgă fără riscuri pentru el 
şi fără neplăceri pentru pacientul euthanasiat. 

Thierry Maulnier cântărea cu justeţe:poate că nici nu există un răspuns perfect în 
chestiunea "euthanasie",ci doar unul sfâşietor! 


Capitolul VII:Euthanasie socială.Euthanasie şi Lege 


La început de noiembrie 2007,omenirea e zguduită de încă o ştire crâncenă:un 
licean de 18 ani dintr-un orăşel din civilizata Finlandă a deschis focul asupra colegilor 
de şcoală,ucigând 8 persoane,după care se sinucide!Băiatul a mers cu premeditarea 
până la a posta-înainte de masacru-un filmuleţ pe YouTube, în care prevestea 
crima... Venise în liceul "Jokela" cu 500 de gloanţe,dar a fost întrerupt de sosirea 
Forţelor Speciale.Tânărul Pekka-Eric Auvinen era foarte dotat,între lecturile sale 
preferate aflându-se Platon şi Nietzsche.I-au dat târcoale idei dure de îmbunătățire a 
Omului... 

Numai oportun să-şi ia cognomenul "Sturmgeist"(=duhul furtunii)şi să tortureze 
Internetul cu al său "Manifest al unui selector natural",rodul confuz al atracției sale 
radical-comuniste,dar şi al ispitei neonaziste: băiatul crede îndârjit că nu face parte 
din aceeaşi specie umană cu "această rasă mizerabilă,arogantă şi egoistă",aşadar e 
hotărât să elimine "inadecvaţii",îndeobşte "ruşinea",sau "rebuturile selecției naturale" 
şi pe imaginea mediocră a unui individ obez notează sarcastic:"umanitatea e 
supraestimată". 

În fond,în confuzia sa bestială,tânărul n-a făcut decât să aplice „eroic” ideaţia 
perversă a euthanasiei sociale.Şi filosofia ucide! 


x 


Prin lagărele naziste ale morții foiesc felurite comitete şi comiții occidentale de 
control,nu toate doar din partea Crucii Roşii.Se află printre ei şi experți în drept 
internațional,ba chiar în ceea ce se chemau atunci "drepturile omului"... 

In pregătirea evenimentului vizitei-simţit ca atare de deținuţi-se proceda la o mare 
curăţenie!Se "curățau" şi oameni,de pildă în lagărul Neungamme deţinuţii slabi şi 
subnutriţi sunt închişi într-un şopron,ca să nu apară înaintea luminatelor priviri ale 
doamnelor şi domnilor controlori. Oaspeţii erau insistent poftiți la bucătăria 
lagărului(fie el şi Auschwitz),unde fireşte găseau mâncare foarte bună...Norocul 
deţinuţilor în acea zi unică! 

Distinşii controlori vor da publicităţii rapoarte oficiale,menite să liniştească-pentru 
sine şi pentru o anumită lume-conştiinţele,dar şi să demonstreze sprijinul acelei lumi 
faţă de "deţinuţii civili" din Germania. Nici măcar în cazul Auschwitz nu se suflă o 
vorbă despre exterminare, controlorii pomenind că primiseră într-adevăr-prin 
prizonierii britanici- o informare despre masacre individuale şi de grup(camere de 
gazare mascate etc.),dar onor comisia n-a descoperit fireşte nimic în acest sens,iar 
"deţinuţii nu ne-au comunicat nimic despre aceasta".Zvonurile despre exterminări în 
lagăre rămân,ce-i drept,"o mare enigmă",dar comandanții lagărelor se arată "extrem 
de politicoşi şi...par a spune adevărul"... 

Câte un deţinut scârbit se întreabă ce s-ar fi întâmplat dacă distinşii controlori ar fi 
observat în maşinile cu cruce roşie ale lagărelor "Zyclon B"?!Ei aş,probabil li s-ar fi 
explicat suav de către politicoşii comandanţi germani,că inocenta substanţă e folosită 
la deparazitare...Spun posturile de radio străine ceva ciudat despre ceea ce se petrece 
la Auschwitz,dar nici distinşii controlori şi nici opinia publică dirijată nu pot crede,ar 
fi prea de tot înfiorător... 

Stai şi te întrebi despre distinsele doamne şi distinşii domni: 


sunt-în numele lumii lor-naivi sau imbecili? Continuă în plan etic spiritul 
conciliatorist britanic,cel dinainte de 1940?Sunt să zicem genul de oameni 
care fericesc periodic câteva bune decenii ţările de dincolo de orizontul 
lor cu "controale" prin care conferă garanţii morale unor viclene bestii 
totalitare.Precum controlul comisiei americane în Gulagul sovietic,în 1944 
-1945,Kolîma inclusiv. 


Şi totuşi,nu era doar naivitate-imbecilitate-iluzionare în gestul distinşilor...Bănuim 
şi o doză de ipocrizie,subconştientul unei anumite lumi occidentale(subconştient 
imperial în cazul britanicilor)era apăsat de nenumitul principiu al euthanasiei 
sociale. 

Ne-am deprins să considerăm că totalitarismul are 3 expresii:nazi- fascist,comunist 
şi  fundamentalist-religios,nazismul şi comunismul fiind susceptibile de a 
tolera,încuraja,ba chiar promova feluritele tipuri de euthanasie.Dar investigând variile 
rădăcini ale gândirii totalitare,onesta Hannah Arendt nu neglijează a împrospăta 
memoria occidentală cu implacabile amintiri de amănunt istoric,cum ar fi aceea că la 
răscruce de veacuri XIX-XX,birocraţii din India colonială(dar erau ei numai 
britanici?)propun "masacre administrative",sau că guvernanţii din Africa de Sud au 
anunţat vreme de mai multe generaţii că nu se vor împiedica de considerentele 
drepturilor omului pentru a asigura dominația albilor... Pluteşte în aer "euthanasia 
socială",dar şi ceva din spiritul cugetătorului britanic Bentham! 

Sau altceva. În gestul Maicii Tereza(agonizând în noiembrie 1996)nu e doar toană 
de bătrână scăpată de sub control,nici ciudăţenie de persoană ce şi-ar fi uitat 
comandamentele creştine şi nici măcar modestia întregii sale vieți exemplare.Ei 
bine,celebra misionară Maica Tereza cere hotărât medicilor s-o lase să moară,căci- 
atenţie!-nici "săracii din lumea întreagă nu au bani suficienţi pentru a-şi asigura 
asistența medicală"...Intuim o solidarizare cu victimele normative ale "euthanasiei 
sociale".Cu victimele nu cu ideea! 

Încă suntem în sectorul etic acut;să profităm de rarissimii purtători ai euthanasiei 
morale de sine.In anii Marii Terori staliniste,poetul rus Boris Pasternak e implorat de 
iubită să facă o adeziune formală ce i se cere,doar aşteaptă un copil ivit din 
dragoste.Alesul bărbat refuză:un copil ce nu se va naşte din sine,ci dintr-un om cu 
opinii diferite,nu mă interesează...Mai bine să dispară!De ce oare ne vin în minte 
endura şi catharii?lubita Zinaidă se cutremură o clipă de "cruzimea" lui Boris,dar se 
înclină surprinsă,supusă.Copilul se va naşte musai dintr-un tată curat, expurgat de 
oportunisme. 


În anii '1990,LAPD(Poliţia din Los Angeles)a tras semnalul de alarmă: în zonă,ca 
de altfel în întregul teritoriu SUA se petrec atrocități în care câini de o rară sălbăticie 
rănesc grav şi mai ales ucid oameni în nişte condiţii îndestul de ciudate ca să se 


numească crime rituale!Victimele sunt defavorizați ai societăţii:vagabonzi,copii ai 
străzii,bandele de "băieți de cartier",drogați,prostituate de gang..Cineva din umbră 
parcă ar vrea să stârpească pegra,dar şi să săvârşească un soi de "euthanasie socială” 
asupra unor indivizi a căror dispariţie nu o reclamă prea grabnic nimeni şi de care 
sincer vorbind nici nu prea se face caz...Nimic mai uşor decât să asmuţi asupra 
nefericiţilor "câinii diavolului",poate anume dresați în acest scop... 

LAPD a hotărât să angajeze un exorcist calificat,dr.Grigor Ourdjiev,de altfel fost 
preot ortodox.Impreună cu detectivii,exorcistul a pornit pe teren să exorcizeze 
câinii,inițiindu-i şi pe poliţişti în tainele specialității...Dar după 1 an de cercetări 
arhivistice,de compulsare a sute de dosare despre mutilaţi, rapoarte de laborator şi 
medico-legale, reaudierea martorilor,dr.Ourdijev a observat dregătorilor poliției şi nu 
numai că într-un termen scurt au avut loc în 22 de state americane 239 de crime 
rituale,ca operă a siniştrilor "câini ai diavolului",fostul preot apreciind că sadismul 
câinilor este atât de rafinat în a crea destule suferinţe victimelor înainte de a 
expia,încât se poate spune:"sunt atât de răi că nici măcar Satan nu-i mai poate 
controla"...Noi bănuim cu temei că "Satan" e vreo organizație secretă,dedicată 
activităților de euthanasie socială. 

Cugetă la lucruri interesante micul Adolf Hitler,vieţuitor printre lumpenii Vienei 
feerice belle &poque:ce s-ar întâmpla dacă din infernul sărăciei,un val de sclavi 
dezlănţuiți s-ar revărsa peste restul omenirii care prea lasă totul să curgă de la 
sine,ignorând că destinul neconjurat va aduce cu sine inevitabile represalii?Cineva a şi 
început demultişor să-i organizeze pe nefericiţii dafavorizaţi,conform principiilor 
luptei de clasă,zisa "social-democraţie”... 

Hitler îşi pune întrebarea:aceşti oameni-lumpeni sunt ei demni să aparţină unui 
mare popor(cel german,vremelnic despărțit-vezi bine-de graniţe între imperii...)?Dacă 
da,atunci poporul justifică suferinţa şi sacrificiul celor mai buni fii ai săi(cumva şi 
el,micul Adolf,între ei,nu- i aşa?!),care se cuvine să dea piept cu lumpenii pentru 
apărarea valorilor?lar dacă nu,poporul respectiv este cam firav în oameni,cugetă amar 
micul Charlot de Vienă...Cei pierduţi pentru poporul lor alcătuiesc o armată 
ameninţătoare,ce defilează pe bulevardele marelui oraş...Libelele marxiste par 
înţelepte,lătrând şi profețind dumnealor despre "libertate,onoare şi frumuseţe",dar 
altcum ansamblul presei social-democrate abundă în josnicii.Ba culmea,constată 
Hitler,câte un "porc" de înalt funcţionar(iresponsabil în plan metafizic... ),ca să se pună 
bine cu aceşti lumpeni,îl persecută pe el,Adolf,care a sesizat temeiurile şi luptă contra 
"crimei mondiale"! 

Şi cine-i sprijină pe aceşti social-democraţi?Pe lângă unii "imbecili" intelectuali,o 
mulțime de gazetari necinstiţi şi scriitori "proşti" care infectează opinia publică la 
Viena şi aiurea.Parcă ar fi şi cam mulți evrei între respectivii camarazi condeieri,mai 
că seamănă a complot... Aşadar,asta e-rumegă nemângâiat Hitler-la un singur Goethe, 
natura infestează umanitatea cu o mulțime de "bacili" ce otrăvesc mentalul colectiv. 

Viitorul Führer pare a se teme că lumpenii şi rătăciţii vor săvârşi o 
selecţie nepotrivită. Aşa că iată aruncată,deja provocator,o ţintă:"bacilii" umanoizi,o 
societate "sănătoasă" ştie ce măsuri să ia cu factorii de "infestare"... 

O,dar se va spune că aceasta e nazism,ce te puteai aştepta de la el, 
pe când comunismul e altceva,destule persoane pe toate meridianele par convinse că 
umanismul măcar teoretic al comunismului nu şi-a epuizat 
resursele.Oare?Să ne amintim de interesanta mărturie,după care tânărul Ulianov(viitor 
Lenin)a fost nespus de tulburat după lectura Salonului nr.6 de Cehov.Să-l fi zguduit 
pe tânăr ideea euthanasiei sociale,insidios ascunsă în țesutul nuvelei?Să însemne 
aceasta că ajuns Lenin,va şovăi în fața "ideii"?Opiniile deplorabile despre 


intelectuali.ţărani etc.vor dovedi contrariul...După 3 decenii,în mediile securistice est- 
comuniste făcea furori un aforism de certă inspiraţie leninistă: conform unei legi 
naturale,ciulinii trebuie retezaţi înainte de a înflori! 

Şi apoijcum oportun ne aminteşte Andrei Pleşujîn siajul operelor 
"clasicilor"(Marx,îndeosebi)sălăşluieşte bestiala euthanasie comunistă: trebuie să 
dispară din istorie "gunoaiele etnice" curățate drastic "popoarele reacționare" (vasăzică 
evreii,slavii răsăriteni şi germanii),ce să mai vorbim de "rasele şi clasele slabe"!?! 


Pomeneam de subconştientul tarat de iluzie şi ipocrizie al unor onorabile persoane 
occidentale,de acum 3  generații.De unde vine acest "bun simț" cu latenţe 
devastatoare? 

Britanicul J.Bentham,liderul spiritual al "utilitarismului” din veacul al XVII- 
lea,dorea să constituie o ştiinţă sintetică a fenomenelor vieţii morale şi sociale. Pentru 
el exista un soi de ce ireductibil,numit "utilitate",care reprezenta fericirea,starea de 
mulţumire pe care orice individ se cuvine s-o ducă la maximum,având ca ţintă 
armonia.N-ar fi rău ca "utilitatea" să devină normă firească pentru indivizi,comunităţi, 
guverne,ba chiar să ordoneze filosofia juridică,politică şi ecomomică,în funcție de 
compatibiitatea intereselor individuale.Există şi "utilităţi cardinale"(ei,ne apropiem de 
"rațiunea de Stat"?).Se ajunge logic la "despotism luminat" pe plan politic şi la 
"utilitarism integral" pe plan economic,adică la doctrina unor Ricardo şi Malthus. 

În acest veac XVIII,"fericirea" lui Bentham anunţă o şi mai periculoasă auroră 
sanguinară decât "fericirea-o idee nouă în Europa" a lui Saint-Just...În calea fericirii 
armonice a atâtor indivizi cumsecade, se ridică un zid foarte antipatic,plăsmuit 
malefic de către-aţi ghicit?- defavorizaţii produşi de bomba demografică,de 
"suprapopulaţie" cum o numeşte Malthus. 

Ce bine fructifică ideea felurite creiere anglosaxone...lată un talentat antreprenor 
american,yankeu dur,care sfâşie feeria conceptuală a moravurilor,ce greu se modifică 
şi după răsturnările primului război mondial,mai cu seamă ipocrizia britanică!Insul îşi 
trage un castel bătrân, de bon ton,în Anglia,priveşte cu fascinaţie grinda de care 
cândva seniorul îşi atârna supuşii necuviincioşi şi filosofează benthamian:ce vremi 
nenorocite,legea creată de cei slabi îi apără tot pe slabi,când doar e bine cunoscut că 
indivizii ce nu pot lupta singuri s-ar cuveni lăsaţi să piară...Ce-i aia cămin-adăpost- 
spital pentru defavorizaţi,copii sau adulţi?! Adică,de ce să-i "repari" pe inutili?Uite aşa 
se răstoarnă bazele Societăţii,de ajung slabii cei şmecheri să înşele bunătate de 
oameni robuşti!... 

După două veacuri,se va realiza pericolul nu numai pentru Europa,dar pentru 
planetă.]lustrul şef al serviciilor secrete franceze,contele de Marenches(un hônnete 
hommeavertizat)atrage atenția încă în anii '60 asupra pericolelor "bombei 
demografice". Subiect tabu,de esenţă puternic emoţională... Omenirea riscă un conflict 
între lumea organizată pe primatul "calităţii vieţii” şi cea cu conflicte rasiale fratricide 
ş.c.l.,adică lupta foametei şi mizeriei împotriva "prosperității laborioase".Bate departe 
contele:"conştiinţa este arma celor slabi împotriva celor puternici".Dar cine vor mai fi 
"slabii" şi "puternicii"?!Dacă numai Nigeria va avansa implacabil spre 300,apoi spre 


500 milioane de suflete... plus India,ce mai putem zice?Nu vor fi biruite "democraţiile 
slabe" ale Occidentului? 

Sigur,reflectează contele,poziția morală a principalelor religii este nesmintită în 
subiectul "respectului pentru viaţă",numai că ideea era valabilă în vremuri demult 
apuse,pentru supraviețuirea prin familie.Insă în alte vremuri,regulatorii naturali îşi 
jucau rolul lor crud:nu atât războaiele(respectiv conflictele tribale),cât ciuma neagră 
ş.a.lar acum,din 10 copii născuţi pe Terra,9 văd lumina zilei în subdezvoltarea lumii a 
treia... 

Cu tot respectul pentru etică şi dreptul la viaţăstrebuie luate măsuri 
concluzionează contele de Marenches.Şi suntem siguri că nu la euthanasie socială s-a 
gândit alesul om... 


Excesul demografic al Europei Occidentale,veacuri de-a rândul, risca să 
compromită echilibrul fragil între populaţie şi subsistență,dar echilibrul era vai 
restabilit prin moarte(foamete,epidemii şi alte bucurii),care nici că lovesc la 
hazard,nu,societatea este amputată cam la fiecare generație medievală de elementele 
sale cele mai sărace!Un fenomen bestial şi recurent,după cum îl analizează şi din 
păcate îl justifică Malthus,fenomen care obține şi apostila ştiinţei istorice 
moderne,prin vocea avizată a unui Emmanuel Le Roy-Ladurie. 

De-a lungul Evului Mediu,al Vechiului Regim în Franţa,mortalitatea infantilă a 
fost o cumplită garanţie a stagnării demografice,opinează ferm Ladurie.De altfel,mai 
contribuiau adesea bolile epidemice,foametea şi chiar Inchiziția îşi adăuga acţiunea ei 
nefastă... Alţi savanţi observă între moravurile Franţei rurale(80 % din totalul 
populaţiei )din Vechiul Regim căsătoria târzie:24 de ani la fete,26-27 ani la băieți,plus 
castitatea pre-conjugală;se evitau astfel 3-4 copii de fiecare cuplu,desigur adăugându- 
se mortalitatea infantilă ridicată,plus alte nenorociri.Populaţia Franţei stagna binişor 
câte un veac...De la lumea bună,se răspândesc în popor("hommes grossiers",suspină 
un abate de epocă) procedee de a trişa Natura,gen coitus interruptus!Mijloc oricum 
mai civilizat decât deprinderea unor nenorocite de secte ruse influente până către 
'1900 de a castra bărbaţii. 

Subtilul Tocqueville a identificat motivele urii violente,resimţite de masele 
franceze împotriva aristocrației la izbucnirea Revoluţiei din 1789:deşi îşi pierduseră 
privilegiile şi puterea,aristocraţii erau urâţi pentru că-atenţie!-parazitau fără a mai 
avea vreo funcție reală în Stat...Hannah Arendt continuă fina observaţie,în genere 
averea fără o funcție evident disjunctă pare francezilor simpli intolerabilă şi poate 
stârni ură ucigaşă Şi poate că pe această idee de bază a "parazitismului" se va înţelege 
altfel antisemitismul cultivat de nazişti...Evreii germani îşi pierduseră puterea de 
influenţă şi rămăseseră cu averea,în plus statisticienii observau obiectiv descreşterea 
rapidă a comunităţii acelora,evreii urmând să dispară probabil în deceniile următoare 
din viaţa istorică a Germaniei.Aşa că persecuția nazistă şi exterminarea-gonirea prin 
"Endlösung" puteau să apară doar ca o accelerare,lipsită de sens,a unui proces de 
dispariţie natural previzibil. 

Hannah Arendt socoteşte că spectacolul prea puţin agreabil al persecutării unor 
grupuri pe cale de a fi lipsite de putere nu se datorează exclusiv meschinăriei şi 
mizeriilor morale omeneşti.Pur şi simplu,instinctul rațional(să adăugăm şi 


"naţional",Hannah?)le şopteşte maselor că Puterea are o anumită funcţie de interes 
general,pe când singură averea şi "superioritatea" izolată,fără o politică anume,sunt 
resimţite ca "parazitare",prin urmare revoltătoare şi nesănătoase prin suprimarea 
legăturilor fireşti dintre membrii unei comunităţi.Va fi urâtă averea care nu 
"exploatează"... 

Dar nu este aceasta şi o propunere crudă,ambiguă de euthanasie socială?In plus şi 
o contribuție la istoria mentalităților,naziştii  modernizau credibil 
bătrânul, visceralul,"raționalul" antisemitism. 

S-ar zice că a supravieţuit o latură penibilă a darwinismului: genealogia omului 
din viaţa animală!"Eugenia"(de ce oare o simțim ca un pandant sordid al 
"euthanasiei"?)promitea să depăşească dificultăţile creatoare de nelinişti ale doctrinei 
"supravieţuirii",conform căreia nu se putea şti cine e cu adevărat "apt" să contribuie la 
progresul uman şi totodată a stabili mijloacele utile speciei în a isca şi perpetua astfel 
de aptitudini. 

Germania de după primul război mondial gândea robust spre a se împotrivi 
mesajului catastrofist al lui Spengler din Der Untergang des Abendlandes,vreun 
autor minor îndrăznind să afirme sentențios-ameninţător într-o lucrare ce forțează 
publicul german confuz spre o opţiune între valori(Gold oder Blut):"Aşadar,o 
civilizație poate fi eternă"... Aur,sau sânge! 

Japonia a ştiut odinioară să restrângă,veacuri de-a rândul,naşterile prin măsuri 
artificiale,prin reguli sociale riguroase,controlând sever excedentul.In ce-i privea pe 
samurai(elita poporului), Codul Bushido le recomanda până şi lor să aducă la lumină 
puţini copii.Naziştii,Hitler anume, vor privi cu jind la modelul nippon,înţeleaptă 
armonie de eugenie şi euthanasie mai ales socială,veche de veacuri... 

Pentru analişti de vârf pare înfricoşător fie şi gândul a ceea ce ar putea însemna ca 
risc de euthanasie socială o conducere totalitară în ţările despotismului tradiţional ale 
Asiei:China şi India,adică acolo unde a domnit îndătinat sentimentul tipic de a fi de 
prisos al omului masificat.lată,în India anului 2007,un cuplu dintr-un orăşel găseşte în 
apropierea casei sale o bătrână,lepădată la maidanul cu gunoaie.Ce să fie?În societatea 
indiană tradițională,bătrânii sunt îngrijiţi de copiii lor,dar sociologii la zi onitorizează 
că-la presiunea vieţii moderne-mulţi indieni îşi depun bătrânii la azil,iar în cel mai rău 
caz se debarasează de ei...Aşa era să păţească bătrâna Pallaniappan de 75 de ani,care 
nu se poate deplasa fără ajutor,stârnind astfel enervarea rudelor care n-au timp să se 
mai ocupe de ea,astfel că fiica şi copiii iau decizia să scape de paralitică,aruncând-o la 
propriu la gunoi!Interesant ni se pare că bătrâna salvată nu-şi reclamă rudele 
asasine,povestind doar şi văitându-şi neputinţa,dar autorităţile hotărăsc luarea în grijă 
a bătrânei şi acţionarea în judecată a familiei culpabile de euthanasie socială. 

Cum în India citadină a anilor '2000,îndeosebi în marile oraşe,sunt din ce în ce 
mai multe cazuri de bătrâni goniți din spaţiul restrâns al familiei,ce le rămâne de făcut 
victimelor?Cei care pot plăti 12000 de rupii lunar(=200 euro),sunt primiți în 
"ashramuri" cuviincioase,pot încerca şi la aşezăminte gratuite,foarte asaltate,în New 
Delhi sau în oraşele sfinte ale hinduismului,sau în Nirmal Hriday(=inimă pură,în 
hindi),cămin înfiinţat pentru muribunzi de Maica Thereza.Dar unele cămine gratuite 
nu primesc decât bătrâni perfect sănătoşi!? 

Mă rog,poate că legislaţia multor ţări nici nu prevede delictul de "euthanasie 
socială",cel puţin nu cazurile individuale.Codul Penal indian prevede la art.125 
obligativitatea de a-ţi îngriji părinţii şi bunicii, există şi un remarcabil ONG-Hrlp Age 
India,dar cutuma,ca şi tândăleala justiției,opresc victimele bătrâne de a-şi da rudele în 
judecată.lar autosesizarea Statului e încă foarte relativă...lar populația bătrână a 
Subcontinentului e deja de peste 80 de milioane de suflete şi creşte vertiginos. 


Europa a aflat mult mai târziu acest sentiment mortifiant,abia în veacurile XIX- 
XX,odată cu creşterea populaţiei şi cu şomajul.Proliferarea sentimentului fiinţei-de- 
prisos conduce,se-nţelege,la o atitudine de dispreţ să zicem normativ faţă de viaţa 
omenească.Reflecţia lui Malraux ("Une vie ne vaut rien,mais rien ne vaut qu'une 
vie")se pierde în neguri. 

Până la riscurile asiatice,în Europa se nasc "gânditori" preocupaţi de selecție şi 
euthanasie socială.La ce mai cugeta vienezul Adolf,mult înainte de a compune Mein 
Kampf? 

De pildă la exemplul francez(de cel japonez încă nu are ştiință)de a reduce 
artificial creşterea naşterilor,prevenind astfel suprapopularea. Natura are ea însăşi 
grijă în vremuri şi zone de sărăcie să limiteze creşterea,metodă "înţeleaptă şi 
decisivă"-crede acest tânăr exaltat funest -,căci altcum Natura nu se opune capacităţii 
de reproducere,ci supravieţuirii,supunându-l pe individul procreat la privaţiuni şi 
probe din care cei slabi sunt obligaţi să se întoarcă în Neant şi rămân cei duri şi apți să 
zămislească pentru a perpetua "selecţia fundamentală". Rechemându-i prompt la ea pe 
cei slabi,Natura cea brutală duce specia la realizări însemnate,scăderea numărului 
întăreşte individul. 

Dar din păcate-sau din fericire,constată amărât Adolf-omul e mai "uman" decât 
"regina nemiloasă a Inţelepciunii absolute".Natura se mulţumeşte să selecteze pe cei 
mai buni ca "demni să trăiască",pe când omul "uman" îşi limitează procrearea şi se 
încăpăţânează să păstreze orice ființă nou născută... Cam obraznică această 
rectificare a Voinţei Divine, nu-i aşa?!Şi impregnat fără voie de un nu ştiu ce stil de 
presă al marelui Karl Kraus,Adolf şuieră sarcastic:"Draga de maimuţică a lui 
Dumnezeu-Tatăl va observa numai împotriva voinţei sale faptul că numărul este 
într-adevăr limitat,dar în acelaşi timp a scăzut valoarea individului"...Şi ce manie să 
"salvezi" cu orice preț pe cei firavi,în loc să laşi să funcționeze "lupta firească pentru 
viaţă". Să batjocoreşti atât de crunt "Voința Naturii"!? 


Mai cu seamă două ţări comuniste au practicat,mai mult sau mai puţin mascat şi 
în proporţii variabile euthanasia socială:China Populară şi R.S.România. 

Mai întâi,situaţia Chinei. Într-o stare atât de diferită de Franţa clasică şi de Japonia 
anterioară Erei Meiji,China Populară descoperă şi ea virtuțile căsătoriei târzii şi a 
abstinenţei pre-conjugale,ca metode de limitare riguroasă a naşterilor.Dar vor 
interveni şi metode ale cruzimii totalitare,adaptate unei ţări a despotismului asiatic 
tradițional...Un  timp,Occidentul doar constată cruzimile euthanasiei sociale 
chineze,fără să emită reacţii prea aprige... 

Recensămintele Chinei moderne n-au oferit vreme îndelungată rezultate 
precise,totuşi s-a stabilit că începând din 1979,populaţia Chinei Populare creşte 
constant cu 14 milioane de suflete pe an şi va spori cu cca.200 de milioane în 
următorii 15 ani.Ce-i drept,guvernul comunist se ţine tare,el vrea să reducă rata de 
creştere a populației şi să atingă 1,3 miliarde în anul 2000 şi 1,4 miliarde în 
2010,evident şi pentru a putea îndeplini obiectivele...planurilor cincinale comuniste! 

În China Populară a ultimelor decenii.planning-ul familial s-a bazat în special pe 
sterilizări şi avorturi forţate şi e mai mult sau mai puţin explicat în funcție de locuri şi 


perioade.Oarecum şi în funcție de ecourile internaţionale ale actelor ei dure,de care 
marea putere comunistă s-a sinchisit totdeauna nesemnificativ... 

Mai întâi,marile agenţii de mass-media oferă în august 1995 declaraţia unui ilustru 
opozant chinez,care devoalează că în ţara sa femeile sunt supuse "sterilizării sau 
avortului forţat".Urmează,măcar de data aceasta,o reacție occidentală promptă şi pe 
măsură:Hillary Clinton, primă doamnă SUA,observă că în China comunistă "în 
anumite cazuri,statul impune sterilizarea forţată!" 

Următoarele luni ale anului 1995 înseamnă privirile lumii întregi aţintite fără 
menajamente asupra celui mai mare scandal internaţional al Chinei comuniste,după 
acelea ale foametei dirijate a anilor '1950(tot un caz de "euthanasie socială",între alte 
motivaţii...),violentării supremaţiei spirituale a Tibetului,revoluţiei 
culturale("euthanasierea" intelectualilor şi a oricărei gândiri libere?!),masacrului din 
Piaţa Tien An Men. Doctorita Zhang Shuyunm,fostă lucrătoare a "Institutului de 
Bunăstare a Copiilor" din Shanghai(unul din cele mai mari din ţară), dezertează cu 
date & imagini şi ajungând în străinătate le pune la dispoziția lui Human Rights 
Watch/Asia(organizaţie de apărare a drepturilor omului)şi a puternicului canal de 
televiziune britanic Channel 4,de unde se răspândesc în lumea largă. 

Ce aflăm?Că uriaşa ţară pare a fi impus un plan de reducere a populaţiei,cel puţin 
la un anume nivel de defavorizare socială:copiii handicapaţi.E vizată oficial reducerea 
populaţiei de copii abandonaţi din China Populară,prin acordul tacit(dacă nu şi 
alttel)al unor persoane de înalt nivel de la Beijing...A circulat la scandalul din 1995 
fotografia cumplit de expresivă a unui băieţel legat de pat,un schelet de 11 ani ce va 
muri în scurtă vreme,aţi ghicit,la orfelinatul numit "Institut de Bunăstare(!?)a 
Copiilor" din Shanghai.E reală neglijenţa intenţionată(sub înaltă oblăduire)a 
personalului de îngrijire. Trebuie-fie şi prin maltratare şi înfometare-redusă populaţia 
de copii abandonaţi prin orfelinatele chineze...Orfelinatul din Shanghai bate 
recordul,lichidând anual între 60-90% dintre copiii primiţi.Personalul orfelinatului 
procedează la o selecţie şi copiii condamnaţi sunt izolați în "camerele morţii",unde 
nu li se dă mâncare şi apă. 

După zguduitoarea emisiune TV,ministrul britanic de externe cere autorităților 
comuniste chineze "transparență" în subiect,Beijingul ripostând neagresiv la 
început,ar fi "inevitabil" procentul de decese, copiii sunt aduşi grav bolnavi oricum şi 
personalul de îngrijire e cam "neglijent"... 

Cât privea România comunistă,N.Ceauşescu a chibzuit în anii '1980 că se cuvine a 
fi "descurajaţi să trăiască" neproductivii ţării,mai ales bătrânii şi bolnavii,aşa că i-a 
ordonat omului său de casă dr.lulian Mincu să realizeze şi să pună în practică un 
"program de alimentaţie raţională”. Se pare că programul dorit de dictator a fost atât 
de eficient,încât au încheiat socotelile cu viaţa zeci de mii de cetăţeni români 
"raţional" alimentaţi! 

Curios?Categoria socială care-l enerva pe Ceauşescu prin "neproductivitate” 
continua să mâhnească probabil şi subconştientul confuz 
al noului regim român de după 1989,aşa că a fost instalat ca ministru al Sănătății 
acelaşi  dr.lulian  Mincu.Intre  altele,experimentatul personaj a ordonat 
"medicamentaţia rațională"...De altfel,el a apărat în continuare perfida componentă a 
euthanasiei sociale, strecurată cine ştie când-cum în doctrina generală de Partid- 
Stat.Dr.Mincu şi-a apărat la TV manualele de "alimentaţie rațională",iar legătura între 
propria teorie şi magazinele goale ale R.S.România va fi fost iremediabil morală,nu-i 
aşa? 

"Euthanasia" ascunsă a regimului comunist român va avea bătaie lungă.Conform 
unui raport european oficial,România din 1995-1996 avea parte de cca.3000 cazuri de 


copii contaminaţi cu virusul HIV-SIDA,adică peste jumătate dintre cazurile pediatrice 
ale întregului continent.De unde se trage înfiorătorul record? 

Regimul Ceauşescu şi câinii săi de pază,procurorii zeloşi în exces, amenințau cu 
închisoarea pe medicii pediatri în caz de mortalitate infantilă până la 1 an! Ce puteau 
face slujitorii în halate albe(nelipsiţi de păcate, fireşte... )decât să se supună înfricoşaţi 
ordinului şi să tortureze micuţii pacienţi cu o cură cumplită de vitamine şi antibiotice 
administrate desigur intramuscular şi cu siringi arareori sterilizate.În orfelinate şi 
leagăne,copiii erau "fortificaţi" cu vreo 300 de injecții pe an,pe fond de malnutriție, iar 
microperfuziile se făceau cu sânge netestat. 

După 1989,personalul de îngrijire din aşezămintele statului,deprins cu anume 
dezabuzare profesională şi cinism,se exersează în continuare. Micii seropozitivi nu 
profită nicicum de îmbelşugatele daruri occidentale în siringi de unică folosinţă,pentru 
copii sau adulți contaminaţi HIV-SIDA,tratamentul aduce a "alchimie",cum observă 
ziariştii români şi controlorii europeni ce monitorizează fenomenul criminal.Să fi 
existat un ordin expres al Ministerului Sănătăţii(un "Minister al Adevărului" şi el, în 
bună tradiţie totalitară)de a administra contaminaţilor sulfamide? Ministrul Mincu,pe 
culmile noului scandal,consideră situația "sub control" şi recomandă ca remediu 
deschiderea bordelurilor şi a fabricilor de prezervative.Altfel,România să fie fericită 
că nu are homosexuali şi drogaţi rebeli,filosofează ministrul-medic... 

Umanitatea nu va putea uita pagina specială scrisă în domeniu de România prin 
acel Auschwitz şi Gulag al copiilor care a fost sub comunism castelul Cighid,ca şi 
ostentația cu care regimul comunist susținea cu orice preţ în viață 
bebeluşii,asasinându-i în schimb la paritate cinică pe bătrâni. 


Societatea civilă universală(inclusiv sub forma "Societăţii civile Internet" trebuie 
să rămână trează,vigilentă asupra reziduurilor de mental criminal,oricum o latenţă 
umană  arhaic-visceral-confuză,întărită de regimurile  totalitare.Exista în 
chiarRepublica lui Platon îngăduința minciunii în cazul medicilor(desigur,din 
superioară "rațiune de stat"),or în aceeaşi Cetate ateniană vinovatul îşi propunea 
singur pedeapsa, iar tribunalul i-o accepta sau nu, astfel creindu-se pentru posteritatea 
europeană confuzii primejdioase... 

Să nu uităm-ca mostră de sacrilegiu şi suprarealism nazist-că la trierea deţinuţilor 
din lagăre şi pe drumul spre crematoriu,se afla nelipsită din peisaj o "Salvare" cu 
cruce roşie pe ea,simbol umanitar convingător,dar şi un avertisment al variatelor 
ipocrizii  euthanasice ce au avut loc pe lume,nu numai în KZ-urile 
naziste! Aşadar,"Salvarea” încheia totdeauna convoiul funebru,ducând cristalele cu 
gazul ucigaş "Zyclon B". Mult timp de la acestea,nu cumva în diferite ţări civilizate 
spitalele şi clinicile ascund sub masca onorabilităţii cine ştie ce dedesubturi 
criminale?lată ce se întreba Eugene Ionesco prin 1974-1975,consecvent căii sale 
umaniste prin absurd... 

În 1973„la o întrunire de la Geneva a CIOMS(Consiliul organizaţiilor 
internaţionale ale ştiinţelor medicale),doctorul Joncheres de la "Asociaţia medicală 
mondială" a dat un excelent,binevenit avertisment în contra practicării euthanasiei sub 
masca raţiunii de Stat şi a alegerii politice. 


Norman Manea reflectează la legătura dintre nazism,Holocaust şi străin;să-l 
continuăm:euthanasia criminală(potenţial la pândă în orice regim totalitar,dar şi în 
democraţii bine articulate...)va fi însemnând înlăturarea brutală a "străinilor",care 
deranjând prin modul lor de a gândi-de unde suspiciuni asupra "rasei" sau "clasei"- 
trebuie "asimilați" printr-o soluție finală adaptată Sistemului." La ce anume să te 
asimilezi?" interoghează apăsător Saul Bellow. Când supravieţuieşti cumva, te 
adaptezi la banala nesimţire,hazard,inerție sau obrăznicie a vieţii curente. Euthanasia 
să-ţi fie un drept al omului,iar nu unul al Societăţii! 

Oricând/oriunde,defavorizaţii se pot trezi ca "străini" de comunitatea normalilor(?) 
şi expuşi euthanasiei sociale.De pildă,au apărut mai mult decât şoapte acuzatoare la 
adresa Marii Britanii,după care regimul grațioasei sale Majestăţi ar fi utilizat drept 
"cobai" în cadrul experienţelor sale nucleare din anii '1950 indivizi handicapaţi fizic 
sau psihic. Prestigiosul The Independent ne asigură că după ce au asistat la exploziile 
nucleare de la Maralinga în deşertul australian,cobaii n-au rezistat probabil la 
teste,oricum n-au revenit în ţară.Iniţial,prin anii '1980,0 onorabilă comisie regală din 
Australia a respins aceste bănuieli, deşi s-a găsit şi pilotul care i-a transportat în două 
grupuri pe bieţii indivizi cu handicap sever până la locul de testare,iar martori militari 
australieni întăresc supoziţia... În fine,ca epilog,în 1997 guvernul britanic a garantat în 
faţa Curţii Europene pentru Drepturile Omului de la Strasbourg că ţara grațioasei 
Majestăţi nu a practicat nicicând experienţe pe subiecți umani;dar acelaşi guvern 
admite în 2001 că ar fi riscat sănătatea a 12 soldaţi britanici,australieni şi 
neozeelandezi în cadrul testării unor costume de protecție la radiaţiile nucleare. 

lar militarii sunt persoane cu discernământ,aflate în serviciu  comandar,nu-i 
aşa?De nu cumva handicapaţii cu pricina au fost îmbrăcaţi în uniformă militară...Să 
ne înţelegem corect,dacă avem surprize de ordinul cuthanasiei sociale din partea unor 
țări civilizate,cu democrație verificată,ce pretenţii mai putem emite în cazul 
mentalului tarat al unor inşi fără educaţie de aiurea?Însuşi autorului acestor rânduri i-a 
fost dat să trăiască următoarea experienţă:într-o autogară românească,se strecura 
printr-o mulțime majoritar rurală o fărâmiţă de om,groaznic handicapat, lipsit de 
mâini şi picioare,iar un voinic exclamă cu jovialitate scrâşnită în(totuşi... tăcerea grea 
a celor din jur:"Dom'le,dacă ar fi cal,nu l-ai împuşca?!"Infiorător,nu?... 

Cum semnificativ ni se pare un eveniment oferit de presă:cine să se trezească 
responsabil cu euthanasia socială,dacă nu cutare borfaş român ruraloid,care-proaspăt 
eliberat din detenţie-violează în satul său o femeie de 38 de ani,jucându-se sălbatic cu 
nefericita;bestia adoarme,dar e trezit de polițişti,care-l anunţă că victima a decedat şi 
criminalul crede că s-a ivit un alibi pentru el:păi şi aşa era bolnavă,spun sătenii că era 
nebună şi a venit curând de la Săpoca,vă spun eu că nu era o femeie normală!...Nu-i 
de mirare în cazul României că urmare a spiritului arhaic tribal de justiție,dar şi 
exaltării național-comuniste a figurii lui Vlad Țepeş,chiar şi un personaj cumsecade ca 
liderul de opinie Lorin Furtună ajunge să pretindă/promită politic "castrarea 
violatorilor",măcar în cazul victimelor minore! 

În cohorta defavorizaţilor ameninţaţi de euthanasie socială,opinia publică este 
sensibilizată(şi confuză...) de soarta copiilor străzii.O sinistră "soluţie finală" oferă 
Brazilia marilor oraşe,anii '1990: poliţişti şi foşti poliţişti împuşcă noaptea(după 
proprie conştiinţă ?!)în timpul somnului copii ai străzii,ca să stârpească Răul ţării, zic 
dumnealor... Au fost astfel lichidaţi peste 6000 de copii numai la Rio de Janeiro,dar 
implicaţi în proces au ajuns doar 8 polițişti.Dar şi la Bucureşti apar voci de cetăţeni 
indignaţi,care cer rezolvarea chestiunii apăsătoare a copiilor străzii prin 
exterminare! Simplu şi eficient,conchid ipochimenii sub pavăza anonimatului. 

Căci într-adevăr,capitala României se confruntă în anii '1990 cu o 


situaţie  insolubilă,cifra copiilor străzii în Bucureşti depăşind 2000 de 
suflete,adăpostiți mai ales în stațiile de metrou.Centrele de copii Pinocchio şi 
Gavroche,plus vagile cămine ale Primăriei nu depăşesc capacitatea ideală de 5-600 
locuri.Cum să interpretăm că exact la izbucnirea iernii grele 1995-1996,bodyguarzii 
Metroului bucureştean procedează la evacuarea în forță a micilor vagabonzi? Nu 
înseamnă o condamnare la moarte?! Din fericire,majoritatea cetăţenilor par dispuşi 
să ajute vitregiţii şi oricum se pronunţă pentru implicarea instituţiilor specializate ale 
Statului,iar nu pentru soluţii expeditive sau criminale. 

Sunt şi destui defavorizaţi adulţi fără adăpost,supuşi aceloraşi riscuri,cifra de 
victime din Bucureşti egalând-o pe aceea a Moscovei în greaua iarnă 95-96.S-a zis 
atunci că au murit în unele nopţi geroase câte 15-18 vagabonzi,numai până la finele 
lui noiembrie Morga Centrală adăpostea 150 cadavre,victime ale frigului şi 
subnutriției.Şi câte sute în continuare...Sigur că autorităţile române,poloneze sau ruse 
nu doresc asemenea hecatombe printre vagabonzi,dar nici nu iau măsuri. Te şi întrebi, 
e neputinţă logistico-financiară,sau euthanasie socială prin omisiune? 

Ce autoritate sau instanță are căderea să hotărască,legal implacabil sau prin 

hatâr,cine poate trăi şi cine are dreptul sau obligaţia să moară? Deja,de vreo 3 decenii 
în ţările anglo-saxone se insinuează ceva despre"Dearh Control",semn că Societatea 
emite nervozitate şi impacienţă în subiect. 
La reuniunea CIOMS de la Geneva din 1973,deja pomenită,expertul doctor Joncheres 
propune insistent să se realizeze o distincţie între "euthanasia prin compasiune"- 
situaţie intrinsec  medicală-de  euthanasia-extrinsec  medicală-pe motiv de 
inadaptare:stare de alienare profundă,sau demenţă ireversibilă;sau din rațiuni 
economice. 

Onestul,lucidul dr.Joncheres pune în gardă colegii şi opinia publică, clasa 
politică şi societatea civilă în obscurul subiect "euthanasie economică".Se înţelege că 
medicina-pe baza tuturor achiziţiilor moderne- nu trebuie să se cantoneze în 
încăpățânare terapeutică,pe cât posibil,dar trebuie condamnată suprimarea pe motiv de 
tratamente costisitoare a îngrijirilor medicale fireşti în anumite cazuri de bolnavi 
specifici: infirmi şi cei ţintuiţi la pat,cei debili fizic sau mental,pe motiv că aceste vieţi 
nu merită trăite,iar societatea nu obţine niciun profit de pe urma respectivilor bolnavi 
supraviețuitori cu orice preţ. Aşadar,pericolul rezidă în aceea că euthanasia riscă să 
devină pe nesimţite arma secretă a economiştilor.Nu trebuie uitat că,sub masca 
rațiunilor tehnice şi a durei rațiuni de Stat se iţeşte "alegerea politică".Poate,aceasta 
din urmă şi în cazurile jumătate medicale-jumătate sociale,cum ar fi copiii anormali şi 
avorturile. 

Era un adevăr apăsător,totuşi,că preţurile sănătăţii au explodat în anii '1970,în 
ţările occidentale. Incepe să se pomenească de noua(cât de nouă?)formă de 
euthanasie,cea "socială".Profesorul britanic E. Wilks de la Facultatea de Medicină din 
Sheffield scria textual în 1978:dacă războiul este o chestiune mult prea importantă 
spre a fi încredinţată generalilor, medicina a devenit mult prea costisitoare şi oneroasă 
în cel mai înalt grad,spre a mai fi încredinţată medicilor.Numai că,pentru societate şi 
profesioniştii sănătăţii este(parcă pluteşte în aer termenul "deocamdată") inacceptabilă 
moral suprimarea socială a elementelor senile,a oricăror tipuri de handicapaţi mintali 
şi a membrilor neproductivi ai comunităţii. S-ar cuveni,nu-i aşa?,ca profesioniştii 
sănătăţii să-şi adapteze-fie şi lent-stilul de îngrijire medicală noilor situaţii... 

A ieşit,evident,scandal,profesorului Wilks i se aminteşte tăios că aproximativ 
astfel arătau şi ordinele naziste de euthanasiere din 1939-41, că onorabilul domn nu 
stigmatizează nicicum comportarea criminală a anumitor medici germani,dar mai rău 
ca toate este că în dezbaterile de la Consiliul Europei,profesorul Wilks consideră că 


noua "soluţie finală" a euthanasiei sociale va deveni acceptabilă moral pe viitor,în 
Marea Britanie şi aiurea. 

La un Congres medical mondial ţinut în SUA în anii '1980,dialogul profesioniştilor 
capătă turnante dramatice şi pasionante...Un profesor anglo-saxon anunţă prudent,fără 
tupeu,aşa doar ca ipoteză de lucru între colegi savanți,că n-ar fi rău în viitor să se 
hotărască-oh,pe baze strict legale,fireşte-ca persoanele degradate din condiția 
umană(alcoolici, bolnavi psihici,drogaţi,edecuri  sociale)să fie împiedicaţi să 
procreeze. "Țâşneşte din sală replica:"Vă mulţumim domnule doctor,veţi opri naşterea 
lui Beethoven şi a lui Dostoievski!" Şi a lui Eminescu,putem adăuga. 

Bine procedează John Le Carré atunci când trădează o şoaptă ce bântuie elita 
ocultă a Puterii din Marea Britanie,în aceiaşi ani:'Ne batem pentru 
supraviețuirea Omului Rezonabil!"(subl.n.)iiar bunul simţ specific lumii civilizate 
poate în voie plusa cinic şi inutil:"Ador această formulă,acoperă totul. Hitler..." şi 
afacerile curat necurate ale "raţiunii de Stat"... Aşa că,gentlemen,"asta suntem,oameni 
rezonabili,nu suntem doar britanici(şi occidentali,n.n.),suntem rezonabili".Ne putem 
întreba cât din aceste anglo-saxone flori otrăvite,perpetuate tăinit în Marea Britanie 
din vremea lui Bentham la zi,vor ajunge să convingă cândva misterioasele consilii ale 
lui  "G7"(plus  hatârul  cramponului "+1",Rusial)întru euthanasie socială 
globală?...Când Puterea nu se va mai sinchise că Biserica se manifestă conservator în 
subiectul euthanasie, tocmai bazându-se pe "marile tradiţii juridice ale umanităţii” 
(Evangelium Vitae). 


Aceasta ar fi situația  fericită,ca  medici,psihologi,feţe bisericeşti şi 
teologi,sociologi, politologi,mass-medie,societate civilă, opinie publică să colaboreze 
în subiectul "euthanasie" cu domeniul dreptului la nevoie, mai şi forțând mâna 
Juriştilor! 

Da,juriştii se cuvin ajutați,cu atât mai mult cu cât ei sunt divizaţi-în opinia şi 
conştiinţa lor profesională-în problema euthanasiei, nu atât din cauza opțiunii 
filisofice pe care o pretinde euthanasia,dar mai cu seamă prin principiile angajate în 
joc.Orice redactor de Cod Penal,al oricărei ţări moderne şi democratice,are a ţine 
cont nesmintit de principiile unei anumite etici curente,dar tot el nu are voie să ignore 
metamorfozele Societăţii şi de maniera în care omul unei etape din viaţa umanităţii şi 
a propriei ţări se socoteşte sensibil responsabil... Dezvoltarea culturală şi civilizatorie 
a ţării şi umanităţii în ansamblu, ca şi insesizabilul "Zeitgeist",îi revelează ființei 
individuale ceva prețios şi periculos despre propria libertate. Ţările 
creştine,occidentale anume,vantează din vremea Renaşterii ideea cam orgolioasă a 
omului ca mai singur maestru al propriei persoane(recente satanisme pun Omul şi nu 
Satana în centrul atenției...) „ritos formulatăjus inse ipsum, concepție 
fermecătoare,peremptorie şi obraznică,pe care nu numai Biserica o poate ataca!Se 
impun îndestul de convingător şi drepturile colective ale Societății...Aşa că juriştii 
îndeosebi şi redactorii de Cod Penal trebuie să menajeze deopotrivă sensibilitatea 
doctrinei creştine şi general religioase,a celei umaniste,dar şi interesul 
superior,imanent al Societăţii. 

Cum să propui/impui a face să fie catalogată vinovăția omenească în cazurile din 
ce în ce mai frecvente de euthanasie?Ne amintim,chiar şi prea corectul medic 


Joncheres sugerează un nu ştiu ce ataşament de confrate şi poate de castă mândră în 
discernământul ei,atunci când rosteşte că "euthanasia prin compasiune'"(cu 
Justificarea implicită a lăsării agonizantului să "moară în pace") este cu totul şi cu 
totul altceva decât euthanasiile reprobabile moral.Atunci ce te faci,în Franţa 
bunăoară,unde Codului Penal şi aşa îndestul de aspru în materie de euthanasie(cum 
am mai văzut)i s-a adăugat printr-o Ordonanţă din 1945 un articol 63-în vigoare până 
la zi-care prevede un delict penal în cazul oricărei persoane ce s-ar sustrage voluntar 
de a acorda asistenţă unei fiinţe aflate în pericol...Au fost judecaţi în Franţa cetăţeni 
care n-au împiedicat sinuciderea unor apropiaţi,deşi cunoşteau intenţia!Cu totul 
indirect,o astfel de prevedere poate intersecta şi noţiunea de complicitate la 
euthanasie. 

Țări şi ţări...Unele legislații penale permit o relaxare,o atenuare a răspunderii 
penale în caz de omor la rugăminte sau din milă.Codul Penal al României moderne 
stabilea fireşte-în rând cu lumea civilizată-delictul de "euthanasie" ca ucidere 
săvârşită sub impulsul unui sentiment de compasiune,pentru a pune capăt chinurilor 
fizice insuportabile ale unei persoane care pătimeşte de o boală incurabilă.Numai 
că,ţară îngăduitoare, se făcea hatârul unei dispoziții speciale a CP,astfel încât omorul 
săvârşit în atari împrejurări,în urma unor rugăminţi repetate şi stăruitoare ale 
victimei,era sancţionat cu o pedeapsă mai blândă...Să ne mai mirăm de aceasta şi de 
urmări?Codul Penal comunist nu va mai prevedea în România vreo dispoziţie specială 
pentru un asemenea omor condiționat, dar admitea că pot fi avute în vedere 
circumstanţele sus pomenite,spre mai corecta individualizare a vinei şi pedepsei. 

Ni se pare interesant că în România şi-a făcut apariția,îndată după căderea 
comunismului,o controversată "Lege a Sănătăţii"(proiect),care admitea/permitea 
cuthanasia.Au apărut reacții vehemente de contestare din partea presei şi mass- 
mediei,ca şi a majorităţii corpului medical. Ministerul de resort e obligat să renunţe la 
reglementarea  euthanasiei în România cea plină de capcane şi reziduuri 
totalitare... Distinsul medic, profesor şi om de cultură C.Bălăceanu-Stolnici îşi exprima 
satisfacția că dispoziţiile permisive şi arbitrare ce favorizau euthanasia în proiectul de 
Lege au fost retraseele nu corespund deocamdată contextului românesc al 
momentului şi nici moralei creştine.Presa titrează satisfăcută:"Nu ne vom putea 
sinucide legal!" 

Legea diferitelor ţări-şi cea franceză e exemplară prin limpedea ei duritate 
carteziană-stabileşte că în cazul euthanasiei,consimţământul la omucidere al victimei 
nu conduce defel la eficiență absolutorie şi nu salvează persoana inculpată(fie ea şi 
cadru medical)de răspunderea penală. Euthanasie sau nu,complicitatea la omor nu e 
tolerată...Dar cu justeţe nuanţa juristul francez E.Garcon că o problemă vecină 
cuthanasiei este fără îndoială aceea aor/hothanasiei,noţiune în care este cuprinsă 
abținerea voluntară din partea personalului medical de a administra unui bolnav(se 
pare că subtilitatea medico-juridică nu are în vedere doar bolile incurabile!)acele 
îngrijiri medicale al căror unic efect ar fi doar acela de a prelungi o supravieţuire 
dureroasă. 

Totuşi ştiu ele ce ştiu în materie de condiţie umană justiţiile diferitelor țări,de pildă 
cea  franceză."Familii,vă  urăsc!"...lată,la un proces de  euthanasie,avocatul 
apărării("Maitre"D)scoate triumfător de la dosar consimţământul scris al victimei şi 
emite galice jerbe patetice & multicolore panglicării chichițiale,fără a izgoni din 
mintea tribunalului o îndoială:e chiar aşa sigur că,în chinurile depresiei,victima nu a 
cedat unor ancombrante solicitări externe?Nu s-a săvârşit cumva un abuz 
insinuant asupra victimei,pe baza sentimentului prea bine instalat în victimă că se 
află în grija şi povara celor apropiaţi?! 


Mda,normele de drept sunt obligate să se confrunte oricând şi oriunde pe lume cu 
riscurile  preaposibilei degradări morale a Societății,  individului,spaţiului 
comunitar,comerţului uman...De aceea se şi cuvine ca Tribunalul să aibă în atenţie 
probabilul consimţământ dubios în cazurile de euthanasie,e adevărat.Dar nici justiție 
adormită într-un înveşnicit proiect implacabil nu se poate," Zeitgeist"-ul exercită şi el 
o fină presiune,iar legiuitorii au chibzuit de destule decenii să propună crearea 
unui delict autonom în cazuri de euthanasie asupra unui terț.Aşa că în deplin 
pionierat,în Codul Penal al Elveţiei din 1942-fără a retrage actului de euthanasie 
săvârşit asupra unui terţ caracterul criminal, legiuitorul se străduie corect de a distinge 
acest act de euthanasie pasivă sau activă de omorul banal-vulgar,ca atare pedeapsa 
este atenuată. Dar porniţi pe acest drum curajos,nu vom altera în noi şi în 
contemporanii noştri fibra morală,respectul vieţii? 

Discuţii aprinse au avut loc în pasionata Italie,unde voci de autoritate au cerut nu 
numai impunitatea în faţa Tribunalului,dar chiar încuviințarea euthanasiei.Măcar s-a 
obținut adesea-cu sprijinul presei,al opiniei publice şi societăţii civile-statuarea 
caracterului de omor minor şi nu comun pentru euthanasie.Legea durabilă a Italiei 
stabileşte pedeapsa cu recluziunea de la 6 la 12 ani pentru determinarea unei persoane 
la sinucidere şi sporeşte de la 6 la 15 ani în cazul asistenţei la euthanasie pasivă sau 
activă.Legiuitorii şi juriştii italieni explică opoziţia lor la impunitatea pentru 
euthanasie nu altfel decât colegii francezi,germani,americani ş.a.prin rațiuni 
etice,ştiinţifice şi de convenienţă... 

Sigur că făptuitorul unui act de euthanasie asupra propriei persoane este eliberat 
din arcanele justiției,dar ce se întâmplă totuşi cu cel care se face vinovat de 
complicitate la un astfel de act? 

Complicitatea nu poate fi evocată în planul principiilor de drept, decât legată de o 
crimă sau un delict.Adică să fie vorba de un fapt care să facă obiectul unei incriminări 
legale,or "euthanasia" nu este menţionată în Codurile Penale,până nici în cel 
francez...Paul Dorge pomeneşte de o paralizie a Justiţiei prin ea însăşi!De tot 
interesantă este analogia cu cazul sinuciderilor colective,de la franțuzeasca şi 
baudelaireana "Mort des amants",atât de nobilă,până la sordida deconstrucţie 
"spirituală" fanatic-suicidară,ca în cazul cutărei secte americane:oricând,un tribunal îl 
poate inculpa pe amantul supravieţuitor, sau pe căpetenia care doar a dat percept de 
holocaust sectant,deopotrivă ca pe nişte ucigaşi ai celui/celor care au decedat prin 
intervenţia lor incitatoare. 

Aşadar,actantul propriei euthanasii este asimilat în domeniul dreptului cu 
sinucigaşul. Dispariţia actantului stinge orice acţiune a justiției moderne,vinovatul de 
crimă derobându-se prin propria moarte de orice penalitate...Acest stil de apreciere 
"seculară" poate răni unele conştiinţe,căci este evident în planul religios şi chiar 
filosofic că persoana care atentează cu bună ştiinţă la propria viaţă se face vinovată. 
Dreptul de  odinioară,dar şi  legislațiile  canonice(acestea,până în zilele 
noastre...)pedepseau post-mortem vinovatul de suicid.Cu începere din veacul al XIX- 
lea,legiuitorii au abolit orice pedeapsă aplicată sinucigaşului,n-ar fi atinşi prin 
pedeapsă decât familia "vinovatului" şi alte persoane inocente,dar n-ar avea niciun 
efect asupra celui dispărut în  moartejinutil de incriminat post- 
factum.Pragmatismul Codului Penalmodern pretinde aplicație strictă în domeniul 
fundului şi în scop represiv-punitiv, validat de simțirea vinovatului propus remuşcării 
şi virat îndreptării. 

Cel mai adesea fără termenul incriminant în CP şi în desfăşurarea actului de 
justiție,se ajunge la un proces de euthanasie.Ce spectacol pentru profesioniştii 
dreptului şi mai ales pentru publicul uluit,contrariat,uneori iritat,adeseori şocat în timp 


ce ascultă rechizitoriul acuzării,pledoaria vreunei privighetori a barei.Ce vioi, tăios 
schimb de replici...Două concepţii de Drept se confruntă implacabil şi din ciocnire nu 
se naşte nicicând o armonie!Pe de o parte Tribunalul ordinar,cu ale sale definiții 
tranşante,prea tranşante şi necesitând(mai cu seamă în cazul Franţei)piedica benefică 
a sentinţelor motivate ale Curţii de Casaţie(Cour de Cassation);iar pe de altă parte,sala 
şi câteodată publicul TV se confruntă cu analize nu lipsite de patetism ale"crimei" de 
euthanasie,din care picură învăţătură prețioasă despre suferință şi neorânduială a 
minţii,despre solidaritate şi fraternitate, despre confuzie şi haos!... 

Numai că,mai multe ţări occidentale cuprind instituţia Curţilor cu juraţi(Cour 
d'Assises în Franţa,parcă menită să nuanțeze la infinit intuițiile princeps 
balzaciene...). Aprecierile sensibil nuanţate ale acestor Curți pot să apară juriştilor de 
tribunal ordinar ca un soi de "trădare" a nemiloasei pozitivități a CP-ului în 
vigoare,dar seduc Publicul(devenit prin media modernă,legiune şi instituţie de sine)ca 
manifestare de excelență a unei  verosimile,acceptabile justiții omeneşti. 
Magistraţii,vezi bine,pornesc de la fapt,iar juraţii sunt atenţi mai ales de cântărirea 
vinovăţiei specifice unui caz sau altul sosit dinspre infinitudinea fiinţelor.Ce mai poţi 
comenta ca spectator,lector,audient decât să reflectezi la o întrebare-cheie:unde se mai 
află,la urma urmelor, Legeaiîn banca magistraţilor onorabili,competenţi şi 
imparțiali,sau în banca juraților,oameni cumsecade ca mine şi ca dumneata?!Ne 
trezim cu judecăţi şi verdicte contradictorii. 

Juriştii prea strict ataşaţi Codului Penal îndepărtează de regulă,ca prea subiectivă 
şi deviantă de la "fapt" chestiunea intenţiei reale a autorului actului de 
euthanasie.Cum multe ţări nu prevăd niciun caracter particular al euthanasiei,nu le 
rămâne profesioniştilor Legii decât să-l judece pe inculpat ca pe un oarece 
criminal,deci în multe ţări şi vreme îndelungată vinovăția sancționată chiar prin 
pedeapsa capitală,sau prin muncă silnică,ori detenţie pe viaţă.Avocaţii francezi de 
pildă încercau să capteze bunăvoința judecătorului prin invocarea unui oportun 
alineat(parcă menit să anuleze esenţa euthanasiei)al articolului 309 CP francez:cum că 
provocatorul criminal al nenumitei euthanasii n-ar fi avut intenția să ucidă...Colegii 
abililor "Maîtres" n-au perpetuat totuşi procedeul,din teama ridicolului juridic:prea se 
golea cu totul cuvântul "intenţie"!Mai bine se poate plonja în arguţia promițătoare 
a purității mobilului actului de euthanasie,în care caz se poate conta pe niscaiva scuze 
absolutorii din partea Judecătorului,umăcar se obținea muncă forțată în locul 
ghilotinei...Şi publicul trebuie îndelung educat,ideal în decurs de generaţii,altminteri 
poate fi şocat moral şi de unele sentinţe ale Curţilor cu juri,ce le apar absoluţii 
abuzive,câtă vreme CP-ul nu se transformă conform unei noi mentalități a Societăţii. 


Când parcurgem textele feluritelor "Testamente de viață" la diferite epoci şi 
popoare(inclusiv "diatele" țăranilor români),putem lesne observa diferenţele ce ţin de 
mental cultural de grup sau comunitar,de tipul de societate şi de educaţie 
individuală.De pildă,în textul propus în USA-California şi care a intrat în vigoare 
după 1977,semnatarul cere să fie lăsat să moară de o manieră naturală... Cam 
ambiguu.În plus,nu trebuie uitat un amănunt psihologic:pacientul poate cere 
euthanasie şi din cauza abandonului social resimțit,se cuvine aşadar procedat la o 


ultimă tentativă a motivării pentru viaţă a bolnavului,s-au realizat deja minuni prin 
medicina paleativă! 

"Euthanasia Education Council” din New-York propune un text de declaraţie 
mult mai limpede:"lată de ce eu pretind ca medicamentele adecvate să-mi fie 
administrate cu milă cerească şi îndurare pământească spre a pune capăt suferințelor 
mele,chiar dacă ele medicamentele îmi grăbesc clipa morţii”. Această declaraţie bine 
simțită şi nuanţată marchează pentru începutul anilor '1980 delicata frontieră între 
euthanasia pasivă pe care bolnavul o aprobă explicit şi începutul încă ameninţător al 
unei euthanasii active,pe care-deocamdată- bolnav evoluat, medic şi Societate se 
pun de acord să o evite... 

Interesant,caracteristic pare cazul Elveţiei.După avizul unanim al experților 
juridici ai acestei ţări,'euthanasia activă” cade sub incidenţa dispoziţiilor ce 
reglementează şi reprimă omorul(CPuart.111 şi urm.),chiar şi uciderea la cererea 
serioasă,insistentă a pacientului-victimă este interzisă(CP,art.114).Referinţa trimite 
spre medicul şi restul personalului calificat ce ar influența cursul firesc al 
bolii,provocând sau grăbind venirea morţii. Numai că,vinovăţia medicală este limitată 
în situaţia bine nuanţată juridic a euthanasiei indirecte,pe care medicul o săvârşeşte 
atunci-şi numai atunci-când îi administrează pacientului doza de calmante necesare 
pentru îndulcirea suferințelor de nesuportat,chiar dacă viața pacientului este 
ameninţată de efectele secundare ale medicamentului.Şi aceasta,pentru că Societatea 
socoteşte-din punct de vedere moral,filosofic,deontologic,juridic-admisibilă calmarea 
durerilor intolerabile printr-o soluţie aflată la îndemână... 

Domeniul de aplicare al "euthanasiei pasive" este determinat în funcţie de rolul 
de garant al vieţii pacientului,pe care şi-l asumă medicul.Atitudinea de 
blamare,respectiv de nepedepsire pentru euthanasia pasivă se stabileşte numai în 
legătură cu faptul că medicul curant a încălcat sau nu această îndatorire de 
garant.Adică,medicul nu se cuvine să se preocupe de a procura pacientului vreo stare 
plăcut convenabilă,ci de a se mulţumi să facă medical vorbind ceea ce este autorizat 
din punct de vedere juridic.Medicul-garant al vieţii este legat de voinţa unui pacient 
capabil de discernământ,înzestrat şi el pacientul cu putere de decizie datorită 
informaţiilor primite loial asupra bolii sale,tratamentului oportun şi riscurilor ataşate 
tratamentului prescris de  medicul-garant. Doar astfel se poate vorbi de 
"consimţământul" pacientului! 

Atunci când pacientul îi retrage medicului-garant mandatul de a-l trata,numai 
atunci datoria medicului încetează.lată de ce,medicul-garant care-la cererea expresă a 
pacientului său-suspendă(cu mandat,aşadar!)un tratament care ar prelungi doar o viaţă 
chinuită,nu este pedepsit de legea elvețiană. 

Urmează,în ocurenţă,o subtilitate juridică:medicul-garant este chiar constrâns să 
pună capăt tratamentului în momentul ales de mandantul său, altcum,dacă slujitorul 
lui Esculap insistă în intervenţie medicală contra voinţei pacientului său,el medicul se 
face vinovat de "leziuni corporale" produse bolnavului...Astfel că dacă voinţa 
pacientului nu poate să justifice nicidecum aplicarea unei euthanasii active-care cade 
sub incidenţa interdicției absolute de a ucide-din contră,pacientului îi stă în putinţă 
prin revocarea mandatării medicului-garant să-l deslege pe acesta din datoria de 
garant şi să-l oblige a practica "euthanasia pasivă" (=a lăsa pacientul să moară de 
moarte naturală),în atare situaţie medicul are nu doar dreptul,ci chiar obligaţia! 

Dar lucrurile se complică atunci când pacientul nu se mai află în măsură de a-şi 
manifesta voinţa,obligaţiile de drept civil care-i incumbă medicului-garant sunt 
determinate acum după regulile gestionării fără  mandat...Oricum,conduita 
profesională a medicului să fie deopotrivă în interesul pacientului şi totodată să 


corespundă voinţei prezumate a acestuia. Totuşi,consimțământul nu se cuvine a fi 
prezumat dacă nu e vorba decât de a prelungi suferinţele atroce ale pacientului. 

N-ar trebui să ne mire că acest tip de raţionament moral-juridic (bazat şi pe 
deschiderea operată de Elveţia),care câştigă teren în Occidentul ultimelor decenii,se 
apropie delicat şi ferm de poziţia exprimată în 1957 de Sfântul Părinte şi papă Pius al 
XII-lea. Cât îl ajută reglementările juridice(şi limitele lor)pe medicul aflat-nu numai 
în Elveţia bunelor nuanţe-între două obligaţii acaparante şi cumva contradictorii: 
datoria de a gospodări suferinţele,îngrijindu-le şi aceea de a elibera de suferinţe 
pacientul. 

În Suedia,după 1964 medicii au primit un fel de consimţire tacită a propriilor 
instanţe(fără colaborarea cărora,evident că nici mecanismul penal al Societăţii nu 
funcționează...)de a "scurta" în anume condițiuni viaţa pacienţilor incurabili.lar în 
Olanda,se discută în anii '1970 un proiect de lege care-fără a autoriza expresis verbis 
"euthanasia",ar tolera-o în unele cazuri,fiind propuşi sancţiunilor administrative şi 
penale numai medicii ce nu se pot justifica... 

Deloc întâmplător,în Olanda anului 1975 suscită mari emoţii procesul unei 
doctoriţe care a făcut euthanasie mamei sale.S-a amintit cu rezon că legislația 
olandeză în materie de nenumita "euthanasie" datează din 1886. Aşa că presiunile 
asupra legislațiilor învechite vor continua în Olanda şi aiurea.Numai să nu se ajungă 
ca-n utopia crudă a filmului american Saplut Green(1973):prin '2015,bătrânii 
americani merg singuri "Acasă" să fie euthanasiaţi,fie şi ascultând la cerere 
Beethoven şi Grieg cu peisaj adecvat! 

Avertismentele prăpăstioase nu strică nimănui.Dar ar trebui să credem că una din 
minunile universului nostru modern,Constituţia SUA,şi-ar înceta vreodată puterea de 
iradiere...Ce glăsuieşte Amendamentul 14 al sacrului Document?Anume,că se cuvine 
respectată şi protejată libertatea indivizilor în chestiuni ce aduc în joc alegerile cele 
mai personale şi intime ce se pot face într-o viaţă,decizii ce ating sensibilitatea 
profundă a fiinţei,demnitatea şi autonomia persoanei.Când ajung la afaceri atingătoare 
de euthanasie,s-a observat că Suprema Curte reflectează cu gândul la al 14-lea 
Amendament!Sigur că se chibzuieşte şi pe baza substanţialei experienţe acumulate de 
Oregon,dar şi de Elveţia ş.a.Adică de orice jurisdicție de avangardă,capabilă să 
amintească SUA de mândrele ei pionierate. 

Pus în situaţia de a adopta o poziţie în procesul de legiferare federală a chestiunii 
cuthanasiei(impulsionat şi de delicatul caz al lui Terri Schiavo din 2005),câte un 
congresmen american admite că dacă vor fi aprobate cererile de euthanasie către 
tribunale,se poate crea un precedent periculos în sistemul juridic şi astfel se vor 
submina,de nu inmola cele peste două veacuri de jurisprudenţă americană. 

Deocamdată, la început de mileniu II,puţine ţări au admis euthanasia,legiferând- 
o:Belgia şi Elveţia,hotărât,Olanda tolerează, Australia a oprit după 6 luni funcționarea 
legii.Şi ar mai fi,stingher, statul american Oregon.Franţa,desigur sensibilizată de cazul 
tânărului Humbert şi rămasă pe gânduri de osmoza ciudată a avocatului infirmierei 
Christine Malevre cu judecătorul şi procurorul în a nu trata nicicum un caz de 
euthanasie ca pe o afacere criminală,ei bine,Franţa discută în fine în Parlament dreptul 
suferinzilor incurabili de a le fi oprit tratamentul!Sigur,aceasta nu este încă 
încuviințarea legiferată a euthanasiei.Doar un pas cartezian,către.Să mai aşteptăm. 


Foarte  probabil,îngrijorarea  Legiuitorului universal ţine de posibilitatea 
exceselor:dacă începem să justificăm moartea,unde ne vom opri? 

Şi totuşi,războiul şi pedeapsa capitală nu se constituie în justificări intrinseci ale 
morţii?!Bun,ne temem de arbitrar,dar asta ne scuză eschivările de la răspundere?Ar fi 
cam de rea credinţă să profeţim apocaliptic,adică pe calea odată deschisă ireversibil ar 
urma lichidarea legală a bătrânilor şi infirmilor etc.O instituţie,ca şi un individ,poate 
aluneca în arbitrar,dar de grija abuzurilor nu avem voie să suprimăm instituțiile(cele 
care vor încuviinţa euthanasia legiuită),e ca şi cum am renunţa la Tribunal de teama 
erorilor judiciare! 


Capitolul al VIII-lea-Euthanasia la zi 


Spre finele mileniului al II-lea,în 1998,elevul român Lucian Lăszlo notează într-o 
lucrare(sancţionată premial) „la un concurs pentru tineret: putem spune că trăim de 
ceva vreme "deconstrucția euthanasică" a speciei umane,anume prin amurgul 
datoriei... 

Alarme de acestea,atingătoare cu inocenţă de filosofia civilizaţiilor,lasă impresia 
unor temeri teribile ce ţin de euthanasia subiectivă,cât anarhică şi cât autarhică.Mai cu 
seamă anii '70-'80 ai veacului trecut au contribuit la răsturnarea unghiului de abordare 
a euthanasiei. 

Apar de acum definiții cât mai nuanţate ale euthanasiei.Astfel, Declaraţia 
Congregaţiei "Jura et Bona",de îndată confirmată de loan-Paulal II-lea 
prin Evangelium Vitae,afirmă autoritar(cel puţin pentru zona de influenţă catolică)că 
se cuvine înţeles prin euthanasie,în sens strict,o acţiune sau o omisiune care-prin sine 
însăşi,dar şi în intenţie-oferă moartea în scopul de a pune astfel capăt oricărei 
întregii(toute)dureri. Euthanasia se situează prin urmare la nivelul intenţiilor şi al 
procedeelor folosite.Pentru comparaţie promptă,iată definiţia laicului Verspieren,mai 
concisă şi cu siguranță mai limpede,pe gustul lui Lino Ciccone:"Act sau omisiune 
care provoacă deliberat moartea pacientului,în scopul de a stăvili definitiv suferinţele 
acestuia”. 

Cât îl priveşte pe moralistul G.Cottier(Seritti di etica,1994),el ţine să adopte faţă 
de euthanasie un punct de vedere nu atât general,nici doar medical,nici neapărat 
juridic,cât pur şi simplu etic:cu alte cuvinte, pentru cel ce studiază morala,există 
euthanasie atunci când avem de a face cu o voinţă directă şi precisă de a oferi 
moarte,pentru a scurta suferinţele unei persoane atinse de o boală mortală, e vizată în 
atare situație moartea accelerată. Observăm ca element de noutate al definiției lui 
Cottier,dincolo de comportamentalele "acţiune", sau omisiune",prezenţa voinței, legată 
de precizie şi directeţe.Contează şi nuanțele etice propuse de gânditorii 
catolici,îndeosebi. 

Olandei îi revine onoarea de a deschide cale liberă euthanasiei legale,în 
1993.Sigur legislaţia acestei ţări subtil democratice a îmbrăcat o haină 
blândă,depenalizând şi dezinhibând medicii în subiectul euthanasie,dar asortând 
permisiunea cu numeroase condiţii:mai întâi,o cerere liberă, conştientă şi repetată a 
bolnavului,meticulos verificată şi avizată de mai 
mulți medici;apoi,aceste obligații nu decurg dintr-o nouă lege,ci dintr-o simplă 
modificare a unui articol 10 din Regulamentul politicii mortuare, care modificare s- 
a obţinut strâns,37 voturi contra 34! Milita şi în Olanda o "Asociaţie pentru dreptul de 
a muri în demnitate",a cărei misie nu încetează nicicând.Legalizarea condiţionată a 
euthanasiei intră în vigoare în Olanda în iunie 1994. 

În breşa deschisă de Olanda,se năpustesc cu convingere şi alte ţări. Euthanasie 
veritabilă şi specifică,ajunge să încuviinţeze micul Teritoriu de Nord(150000 de 
locuitori)al Australiei,printr-o Lege a drepturilor bolnavului în fază terminală,intrată 
în vigoare la 1 iulie 1996.Îndată,în federaţia americană,statul Oregon îşi afirmă 
acordul pentru legalizarea euthanasiei active,aşadar una practicată asupra bolnavilor 
în fază terminală,fără a se face vorbire despre cerere sau acceptare...Numai că punerea 
în faptă a acestei legi din Oregon este suspendată,pe moment,în aşteptarea unei decizii 
a Curţii Supreme a SUA.Ici şi colo,în diferite ţări,se iţesc propuneri legislative în 
subiectul euthanasie,ce-şi aşteaptă (nu prea)răbdător rândul. 


În 2004,regizorul spaniol Alejandro Amenabar dă la iveală pelicula Mar 
adentro,în care actorul Javier Bardem onorează povestea de tot adevărată a luptei 
duse vreme de vreo 30 de ani de nefericitul Ramon Sampedro,complet 
paralizat,pentru dreptul său de a-şi pune capăt zilelor. 

În mai 2000, The Daily Telegraph anunţă deschiderea la Science Museum a unei 
expoziţii ciudate,cu unic exponat:"aparatul de sinucis" realizat de medicul Philip 
Nitschke(poreclit Doctorul Moarte),onorabil membru al Fundaţiei pentru Cercetare în 
domeniul Euthanasiei din Australia.Simpaticul aparat constă într-un laptop şi un 
dispozitiv de injectare,burduşit cu cocktail letal.Publicul larg londonez este invitat 
abia după ce-în prezența sugestivei maşinării thanatice-grupările pro şi contra 
cuthanasiei îşi vor încrucişa pasional argumentele... 

În momentul expunerii la muzeu,aparatul de sinucis servise deja la sinuciderea 
asistată a patru persoane.De fapt,calculatorul portabil este dotat cu un program prin 
care se pun întrebări aspirantului la sinucidere asistată,iar pacientul hotărât să treacă 
Pragul răspunde prin apăsarea unor taste oportune!Prima sinucidere legală cu acest 
aparat a fost aceea a australianului Bob Dent,suferind de cancer la prostată.De 
altfel,doctorul Nitschke a ţinut-cu ocazia expoziţiei-să epateze cercurile medicale prin 
anunţul sfidător că va trata jemanfişist legislaţia antieuthanasică în vigoare a atâtor 
țări şi va asista sinucideri cu aparatul său din no man’s land,de pildă de pe bordul unui 
vapor special din apele internaţionale. 

"Constituţia euthanasiei"(Legea de profil mult aşteptată) n-a apucat încă să fie 
dezbătută în Parlamentul britanic în 2004 şi patru spitale londoneze prestigioase au şi 
anunţat deja că încuviinţează euthanasierea 
la cerere personală a pacienţilor vârstnici aflaţi în stare critică.Dura inițiativă-reţinem 
din site-ul This is London -aparține clinicii Hammersmith Hospitals Trust.Se mai 
precizează că medicii trustului spitalicesc au fost bine instruiți să ia act de dorința 
pacienţilor specific periclitaţi şi să procedeze corespunzător numai la cererea expresă 
şi responsabilă a respectivilor subiecţi.Purtătorul de cuvânt al trustului a fost cam 
oțios în momentul când a trebuit să facă deosebirea între "luat act de..." şi 
testamentele medicale  riguroase,prin care documente pacienții îşi oferă 
consimțământul scris să fie euthanasiați anume în cazul în care ajung într-o atât de 
severă stare încât ei să nu mai poată comunica... 

Cum şi era de aşteptat,segmente ale societății civile au protestat 
vehement.Notabilă,motivația unei doamne de la organizația "Right to Life" (Dreptul 
la viață):aşadar,bifezi ca medic şi ca Societate o căsuță într-un formular şi s-a zis cu o 
viaţă omenească! Vârstnicii,o ştim,sunt tare uşor de convins,mai cu seamă când sunt 
singuri,bolnavi şi aflaţi în confuzie pe un pat de spital...lar o altă doamnă,de la grupul 
protestatar SOSNHS,alunecă în patetism deplasat şi vajnice fumisme:uite sosită 
confirmarea confirmarea socială că viaţa vârstnicilor e inutilă etc,etc. Grea misie 
pe capul Parlamentului britanic,care spre finele anului 2004 are de dezbătut proiectul 
de Guvern asupra capacităţii mintale(de, ţara lui Habeas Corpus...)jla care s-ar 
încadra şi spinoasa chestiune a "testamentelor medicale".Peste o sută de aleşi ai 
neamului din Perfidul Albion s-au declarat deja împotriva "Constituţiei euthanasiei"! 

Intervine cazul dr.Kevorkian,din SUA,o bestie aproape folclorică:la judecată,are 
parte de 2 achitări,apoi de o condamnare la 15 ani de închisoare.Săvârşise nenumărate 
cazuri de euthanasie activă,conform codului deontologic personal,în perfect răspăr cu 
normele legale şi mai cu seamă fără a se sinchisi de obținerea încuviinţării prealabile 
din partea bolnavului. 

La un moment dat,medicul Harold Shipman din Marea Britanie este luat la ochi de 
autorități,cei 30 de ani de practică ai săi sunt presăraţi cu multe,prea de tot numeroase 


cadavre...Pacienţi în vârstă,mai toţi. Într-un târziu,investigaţiile polițienești au stabilit 
cifre înspăimântătoare:e foarte posibil,astfel,ca dr.Shipman să fi provocat moartea a 
137 de pacienţi în perioada în care a funcționat ca rezident de spital la West 
Yorkshire,Pontefact General Hospital.între 1970-1974;mai mult ca probabil, acelaşi 
face dispăruţi 215-218 pacienţi pe când a funcționat ca medic generalist(unic,vreme 
de 23 de ani)în Hyde,cu doză letală de morfină injectabilă. Am zice că nu e doar o 
fixaţie criminală,ci poate un ideal... 

În ianuarie 2000,cel poreclit de presa britanică "Doctor Moarte" (porecla riscă de 
acum să creeze confuzie prin abundența modelelor...)este depus în detenţie pe viaţă 
de Curtea Regală din Preston,care-l condamnă pentru 15 cazuri de omucidere 
(dovedită) prin euthanasie("moarte asistată").Dar autoritățile bănuiesc pe bună 
dreptate cifre mult mai ridicate ale vinovăţiei dr.Shipman,investighează nesmintit şi 
nu se sinchisesc nici de faptul divers al sinuciderii prin spânzurătoare a 
condamnatului,în celula închisorii Wakefield. 

Vrem şi un caz la zi,adânc grăitor pentru noima Dreptului,a evoluţiei societăţii 
civile şi mentalul drepturilor omului?lată-l.Cine ştie practic unde se fixează limitele 
cuthanasiei permise şi cine decide în fapt cine se cuvine să moară şi cine să 
trăiască ?Preşedintele George W.Bush intervine cu autoritate(limitată...)într-un caz 
care zguduie şi divizează Statele: "Esenţa civilizației este că cel puternic are datoria 
să-l apere pe cel slab.În cazurile în care există serioase îndoieli şi întrebări, trebuie 
apărată viaţa". Aşadar,în 1990 tânăra de 26 ani Terri Schiavo suferă un atac de cord 
provocat de un dezechilibru chimic şi ca urmare suferă leziuni cerebrale,traumă 
ireversibilă... La spital,Terri ajunge dependentă de aparate şi este alimentată 
artificial,adică în  langajul lucidelor expertize medicale pacienta se află 
indefinit,probabil ireversibil, într-o stare vegetativă persistentă"!Medicii pot chiar să 
certifice,la nevoie şi în faţa unui tribunal,că femeia nu va mai avea niciodată "abilităţi 
cognitive”. 

Terri,de fapt Theresa Marie Schiavo,fusese o fire îndelung timidă şi blândă,mai 
întâi o copilă complexată de portul obligatoriu al ochelarilor, apoi o teenager 
seducătoare şi discretă. Visa să devină medic veterinar şi adora în asemenea măsură 
animalele,încât odată a făcut respiraţie gură la gură unui câine pentru a-l salva...Fata 
are 90 de kg.la absolvirea liceului,dar printr-un regim drastic slăbeşte 22 de kg.vreme 
de câteva luni!Măcar de s-ar fi oprit aici.Terri îşi începe studiile la Universitatea 
locală din Pennsylvania,unde îl întâlneşte pe Michael Schiavo,viitorul soţ.Sunt de o 
vârstă şi se vor căsători devreme. Tinerii stau un timp cu soţii Schindler,părinţii fetei şi 
par cu toții o familie unită... Tinerii chiar se mută în Florida,pe urma 
Schindlerilor.Terri e o blondă dulce,cu lentile de contact şi devine secretară.Căsnicia 
merge şi nu prea,dar ambii ar vrea copii.Şi Terri continuă cura de slăbire,a coborât un 
pic sub 50 de kg.Nereguli alimentare,poate o gravă carență de potasiu în 
organism,supărări domestice,plâns şi când vreo meschinărie a soţului umple 
paharul...noaptea,Michael se trezeşte la o bufnitură puternică:Terri zace prăbuşită la 
pământ şi nicicând nu-şi va recăpăta conştiinţa. 

Soţul,Michael Schiavo,obţine tutela neputincioasei şi o asistă probabil cu 
devotament şi bună credință,cel puţin la început. În 1993 încep dispute urâte 
între Michael şi Schindleri, soţul-tutore declarând că socrii îi pretind o parte a 
compensaţiilor; cererea Schindlerilor ca tribunalul să-i recuze lui Michael statutul de 
tutore al fiicei lor este respinsă.Trec astfel vreo 8 anijiar în mai 1998 Michael 
declanşează lupta în justiție pentru dreptul lui Terri,aflată în comă vegetativă 
ireversibilă,de a fi supusă euthanasierii... 


Urmează marşul bărbatului timp de 7 ani,prin 12 săli de judecată,cu argumentul-la 
care se aliază rudele şi prietenii lui Michael,martori la procese-că Terri şi-ar fi 
exprimat verbal dorinţa de a muri.Da,ea nu mai vrea să trăiască în ruşinoasa stare 
vegetativă,insistă soţul!De fapt, fratele lui Michael crede că a auzit-o pe Terri 
mărturisind după agonia de 2 zile a unei rude bătrâne la spital:"Dacă mi s-ar întâmpla 
aşa ceva vreodată,nu mă lăsaţi,întrerupeţi aparatele".Dar tocmai această probă 
"verbală" este contrazisă categoric de familie(tată,mamă,soră,frate),care insistă pentru 
dreptul la viaţă al nefericitei.De notat că lupta s-a purtat numai prin tribunale locale şi 
statale, justiția federală refuzând cu prudenţă obstinată să se pronunţe în acest caz.Şi 
iată că Michael Schiavo obţine în februarie 2000 în Florida mult râvnitul de el ordin 
judecătoresc prin care lui Terri i se deconectează alimentarea artificială cu 
hrană,lichide şi aport medical de supravieţuire." Tribunalele noastre trebuie să acorde 
o şansă vieţii”,va exclama George W.Bush,dar ne aflăm în SUA şi separaţia puterilor 
în Stat funcționează nesmintit! 

Suntem în 2001 şi cateterul este rebranşat două zile mai târziu,în urma deciziei 
unui alt judecător din Florida... 

Michael nu se lasă,insistă până când în noiembrie 2002 se ivesc iar şanse 
promițătoare pentru el:un judecător din Florida decide la 3 ianuarie 2003 înlăturarea 
cateterului.Dar părinţii lui Terri fac apel,trag de timp... În iunie 2003,0 Curte de Apel 
confirmă decizia dură şi în octombrie medicii debranşează cateterul.Ce se mai poate 
săvârşi în apărarea vieţii lui Terri?Parlamentarii statului Florida votează în acelaşi 
octombrie 2003 "Legea Schiavo",care permite reluarea alimentării pacientei şi 
guvernatorul Jeb Bush o promulgă prompt şi cu satisfacţie. 

Dar în septembrie 2004,Curtea Supremă din Florida declară "Legea Schiavo" 
neconstituţională.Michael mai dă un asalt şi în 25 februarie 2005 un judecător din 
Florida decide ca necesară debranşarea cateterului la 18 martie,conform cererii 
tutorelui... 

Şi implacabil,la data fatală i se stopează iarăşi femeii dreptul la viaţă,cu toată 
mobilizarea  straşnică obţinută de familia Schindler printre creştini şi 
conservatori!Ce pot face Congresul,preşedintele în această problemă naţională de 
principiu?Congresmenii,nimic de zis,se moblizează într-o noapte de sfârşit de 
weekend,20-21 martie 2005 şi votează o lege care să interzică euthanasierea lui 
Terri,iar preşedintele e trezit din somn s-o semneze... Dar Congresul n-are autoritatea 
să ordone reconectarea aparatelor salvatoare,doar o Curte federală poate săvârşi 
aceasta!Cum s-a exprimat George W.Bush,legea cea promptă autorizează tribunalele 
federale să audieze plângerea depusă de părinţii victimei în legătură cu încălcarea 
drepturilor lui Terri Schiavo.Fratele preşedintelui,guvernatorul Jeb Bush aminteşte 
ritos că o persoană cu handicap e musai să primească minimum aceeaşi protecţie de 
care beneficiază până şi condamnaţii la moarte. 

Acum,e rândul unei Curți Constituţionale să se pronunţe prin decizie dacă 
drepturile constituţionale de cetăţean american ale lui Terri Schiavo sunt sau nu 
încălcate... În 22 martie,justiţia federală a statului Atlanta respinge recursul înaintat de 
părinţii Schindler,aşa că aceştia depun un recurs la Curtea Supremă a SUA. 

Deocamdată plini de noi speranţe în salvarea vieţii dragi,soţii Schindler,părinţii lui 
Terri,o vizitează pe fiica lor.Tatălui,când o anunţă că o scoate la plimbare,i se pare că 
Terri zâmbeşte fericită, încântată de idee!De fapt,potrivit medicilor, jumătate din 
creierul lui Terri e mort,cine Dumnezeu ar putea garanta că această bolnavă înţelege 
oricât de vag starea în care se află şi disputele acerbe pe care le trezeşte... 

Şi totuşi,un sondaj fulgerător în aceste zile de martie 2005 ne informează că 60 % 
dintre cetăţenii nord-americani sunt în acord cu soţul lui Terri ca nefericita fiinţă să fie 


cuthanasiată.Sigur că şi partea adversă e plină de căldură şi vehemenţă! Cumnata lui 
Terri(aşadar cineva din tabăra percepută drept complice la asasinat...),domiciliată 
tocmai la Philadelphia,se plânge la poliţie că un şofer a ameninţat-o cu moartea în caz 
că moare Terri.Alţii se mulțumesc cu formule civilizate de protest, demonstrând cu 
slogane gen:"Life"(plasture pe gură...),"Gov.Bush,please save Terri","Let her live" 
ş.c.]. 

Urmează tăvălugul.Curtea Supremă de la Washington refuză,fără nici o explicație 
să ia în primire cazul!Rând pe rând,recursurile părinților Schindler sunt respinse de 
tribunalele din Tampa,Florida,Atlanta şi Washington.E chiar sfârşitul... Consilierul 
spiritual al familiei Schindler anunţă decesul Therezei Marie Schiavo în 31 martie 
2005, la aproape 2 săptămâni de nealimentare,cum prognosticau medicii. Aproape 
îndată,se sfârşeşte loan Paul al II-lea,marele inamic al euthanasiei şi îngemănarea 
simbolică oferă poate un tâlc deschis umanităţii. 

Diferite sondaje prin ţările Europei Occidentale relevă un ataşament de 60-85 % din 
populaţie pentru ideea euthanasiei,după anul 2000.Dacă în Declaraţia universală a 
drepturilor omului(1948)se făcea vorbire nobilă despre dreptul la viaţă al oricărei 
fiinţe,a devenit limpede că destui cetăţeni ai Terrei umane aşteaptă o legiferare 
a dreptului la moarte, atât ca principiu general între drepturile omului,cât şi ca 
permisivitate a Codurilor Penale. 

Dar fac ravagii şi imposturile...Două adolescente din Rusia 2004 sunt judecate 
pentru uciderea sălbatică a unei vecine de 32 ani,paralitică în urma unui accident 
auto.Avocatul micilor criminale,ce să mai latre şi el, bietul?Onorată adunare,a fost 
vorba doar de o nevinovată euthanasie,chiar dumneaei sărmana handicapată le-a 
implorat pe fetițe să-i curme suferințele prin sugrumare...Şi care jaf,Onorat 
Tribunal,doar nefericita dispărută personal le-a răsplătit pe binefăcătoare cu 
bijuteriile!? 

Să se păstreze chipul de înger blond al morţii,cum ne angrena Eminescu în parodia 
sa de vis proletar... 


Incheiere 


Metaforica înţelepciune iudaică a demonologiei a conceput chiar şi un Înger al 
morţii,sub înfăţişarea unui doctor înspăimântător!Face carieră un anume 
aforism:"Îngerul morţii nu mai prididea omorând toate fiinţele vii, aşa încât şi-a luat 
drept ajutoare doctorii". Îngerul exterminator cată a fi o entitate feminină 
"Lilit",tovarăşa lui Samma'el,"prima Evă" şi Mumă a duhurilor malefice,făptură cu 
plete lungi...A fost pentru evrei întruchiparea tiraniei violente a prigonitorilor din 
veac.Putem să ni-l închipuim tocmai astfel şi pe medicul-euthanasiut criminal,de ce 
nu?Cum ni se pare verosimil personajul tânăr-criminal-nazist-spiritualizat,imaginat de 
un scriitor occidental de epocă:la ceasul bilanţului "perihelic” al scurtei sale 
vieţi,băiatul deturnat tocmai zăbovea pe un pasaj din Rilke: 

"Denn Orpheus ist's.Seine Metamorphose/in dem und dem. Wir sollen nicht 

muhn/um and're Namen.Ein für ale Male/ist's Orpheus, wenn es singt"(=FiindcăOrfeu 
e Orfeu,metamorfozat în el însuşi/n-are niciun rost să ne ostenim/să-i căutăm vreun alt 
nume.O dată pentru totdeauna/Orfeu e Orfeu când cântă).Ce să-l fi fascinat pe efebul 
criminal?Poate introiectarea în artist şi dubla identitate,cu imperceptibilă aromă 
cuthanasiacă?! 


Iată,euthanasia a devenit legală,cu nuanţe,în câteva ţări. Totuşi, jurnalul medical 
britanic The Lancet din 2003 ne anunţă că numai în Europa,euthanasia practicată în 
secret,mai peste tot în clinici,spitale sau acasă,e răspunzătoare de cca.1-3,4 % din 
totalul deceselor! 

În faţa puternicului curent întru legalizarea euthanasiei,ţară după ţară la răscrucea 
mileniilor, Comitetului ONU pentru Drepturile Omului nu i-a rămas decât să evoce 
riscurile "banalizării"” subiectului... 

SUA trăiesc încă o tragedie semnificativă în anii '2000: o femeie-boxer moare în 

câteva ore,după ce suferise un traumatism cerebral sever în urma loviturilor primite în 
ring.După 1993,interdicția pentru boxul feminin fusese ridicată şi în SUA sunt 
atestate peste 2000 de femei-boxer. 
Una dintre ele,Katie Dallam primeşte în 1996,la primul ei meci profesionist(cu o fiară 
mai tânără),vreo 150 de lovituri în cap şi alunecă în comă...Dar e "norocoasă",după 2 
ani ajunge să poată vorbi şi se luptă vreme de toţi anii care vin cu afecțiuni 
cerebrale,care o conduc la orbire parțială şi pierderi de memorie...Suferă Katie de 
gânduri tulburi?Bine că revine la vechea pasiune pentru pictură,ajunge să lucreze-ca 
pe vremuri- peisaje şi flori..."Mă bucur foarte tare că acea parte a creierului care mă 
ajută acum nu a cedat",mărturiseşte biata handicapată,care indiferent de gânduri a 
aflat motive de a trăi.Nici nu bănuieşte că alde Clint Eastwood & co.i-au pus gând rău 
să-i exploateze artistic drama! 

Există şi temeri justificate din partea handicapaţilor că acest drept al omului- 
legalizarea sinuciderilor asistate-pe care nimeni nu l-ar putea fireşte contesta ca ființă 
liberă,ar putea deveni cumva o obligație morală a societăţii ca urmare a cine ştie ce 
noi raţiuni de Stat.Înţelepţi, handicapaţii s-au dotat în SUA de pildă cu diverse 


asociaţii combative,de genul "Not Dead Yet"(=Încă n-am murit),sau "The National 
Spinal Cord Injury".Aceasta din urmă a căutat vreme de decenii să lupte cu ideea 
perfidă că lezarea măduvei spinării ar fi şi mai cumplită decât moartea însăşi.Şi iată că 
în 2004,filmul lui Clint Eastwood Million Dollar Baby pare a le răsturna ostenelile în 
ochii Societăţii,prin mesajul că oamenii atinşi de un handicap sever şi ireversibil şi-ar 
dori mai mult ca orice să moară,în loc de a vieţui într-o viaţă nedemnă...Un antrenor 
de box, Frankie ,o antrenează pe o luptătoare campioană, Maggie,care rămâne 
paralizată total în urma unei lovituri de la o adversară.Lipsită de speranța unei 
recuperări,biata fată îl roagă pe mentorul ei s-o ajute să moară,ceea ce şi face,după 
amânări de  conştiință.Asociațiile americane ale handicapaţilor protestează 
vehement,de ce Frankie admite s-o asiste la sinucidere pe Maggie şi pelicula încărcată 
cu acest mesaj pernicios ajunge să candideze la "Oscar",ca de altfel şi filmul lui 
Amenabar?! 

Când Katie Dallam vede Million Dollar Baby,se gândeşte că nu-i atât de 
neputincioasă şi slabă pe cât credea despre sine,ea e chiar o luptătoare. 

Utopie,sau dimpotrivă,antiutopie a produs scriitoarea britanică P.D.James cu cartea 

sa din 1992 The Children of Men(trad.rom. Fiul omului,1995). 
Zice că spre final de mileniu II,umanitatea Terrei ar fi fost cuprinsă de o aparentă(?) 
infertilitate universală.Dar şi de o nelinişte generală căJaponia,popor strălucitor în 
tehnică,ar putea să se afle pe făgaşul descoperirii răspunsului la şarada 
tragică...Reflectăm la avertisment,un asemenea pericol mai c-ar lăsa în urmă riscurile 
războiului rece abia încheiat,un popor care ar descoperi secretul şi l-ar păstra pentru 
sine, ar supune alte popoare la un soi de euthanasie indirectă,în vederea "dominaţiei" 
universale! Romanul lui P.D.James mai devoalează un gând,ce-ar putea fi-brr!-şi al 
nostru:dacă omul e condamnat ca specie,atunci posibila sterilitate universală ar 
reprezenta un mod de înfăptuire la fel de lipsit de dureri ca oricare altul...Foarte 
"cioranian" contextul ideatic,nimic de zis. 

Şi nu prisosesc avertismentele futurologice dure.De exemplu,într-o nuvelă 
coşmarescă SF a lui Dominique Kergall publicată în revista France-Forum din 
1977,se evocă un stat francez "naţional şi socialist",dotat cu o legislaţie "umanitară" 
asupra  "întreruperii de bătrâneţe"!Deloc o utopie de juneţe,ci o expresie 
concretă,pertinentă a dreptului la moarte. 

Încă un avertisment judicios vine din partea lui Booz Evrom,care în 1980 publică 
un articol despre ideea de "Holocaust" în revista Ytru 77.Nu mai e vorba doar de 
exterminarea de odinioară a evreilor,ci de se/ecțiasistemică,aşadar de o constantă de 
inflexibilă sorginte nazistă!Să-l continuăm fructuos pe autor:de câte ori undeva pe 
lume un grup de indivizi va fi separat de restul comunităţii/umanităţii ca "non-uman” 
sau "sub-uman",se pregăteşte terenul pentru un atac în contra întregului gen 
omenesc,o euthanasie socială criminală.De pildă,în 2005 izbucneşte un scandal 
monstru în domeniul medical din Israel:la spitalele Hadassah, Harzfeld ş.a. se fac de 
mai mulţi ani experimente pe pacienţi neputincioşi (copu,bătrâni,bolnavi psihici),cu 
deosebire fiind oribil cazul cobailor de la spitalul geriatric Harzfeld:nefericiților intrați 
în demenţă senilă (inclusiv două bătrâne de 101 şi 91 de ani...)li se pun amprentele pe 
nişte documente prin care pacienţii îşi dau acordul pentru înghițirea unor 
medicamente experimentale!?E clar,pe ici pe colo şi sub măşti fezabile,în statul evreu 
se resuscită fantoma Auschwitzului,cu dr.Mengele cu tot... 

Există şi deficienți mintali mai norocoşi,de exemplu cei de la spitalul de geriatrie 
din Providence-Rhode Island,SUA:pentru muribunzi,în anii '2000 părea stabilizat un 
ritual al morţii,cu lumină pâlpâindă, aromoterapie şi muzică terapeutică...Dar iată un 
element exotic în peisaj către anul 2007,0 îmbogăţire a ritualului,un sol euthanasic sub 


înfăţişarea unui simpatic motan al spitalului,Oskar,care fix cu o oră înaintea trecerii în 
neființă a bolnavului vine să-l aline,cocoloşindu-se lângă muribund!A făcut-o cu cel 
puţin 25 de pacienţi! 

Cu sau fără fabuloşi motani paranormali,rămâne neasemuit îndemnul atât de drag 
lui Ioan Paul al II-lea,adresat bătrânilor:" Juve, Domine,me ad venire! "(Porunceşte- 
mi,Doamne,să vin la Tine).,de uzanţă ecumenică. 

La urma urmelor,există deja un Protocol de la Oviedo,acceptat de multe ţări,care 
cere guvernelor să spijine dezbaterile publice a diverselor chestiuni generale,de 
interes omenesc.Dezbaterile pot lua turnuri pasionale neaşteptate,de pildă în 2006,în 
Italia,unde Tribunalul a refuzat cerererea de euthanasie a unui bărbat de 60 de ani,de 
decenii bolnav şi plictisit de viaţă,motivând înalta instituţie refuzul său prin turbulenta 
legislativă a ţării...Scandalul a luat amploare,s-a sesizat şi executivul-doamna ministru 
de externe al ţării a intrat prin greva foamei în solidaritate cu petentul la 
cuthanasie,dar desigur că marea ţară catolică trebuie să ţină cont de sensibilitatea 
Vaticanului,aflat în chiar fruntariile sale.Ce-are a face?În Roma şi alte 50 de oraşe 
italiene pateticul popor manifestă deschis SI sau NO,mai ales SI euthanasiei legale. 

Cărturarul loan Dumitru Denciu reflectează-în anii '2000-că el ar înţelege 
moartea,dacă aceasta ar fi condiţionată întotdeauna şi de consimțământul fiinţei 
noastre.E îndoielnic să existe indivizi care să nu dorească să moară,li se termină 
"combustibilul" şi celor mai sănătoşi sau fericiţi dintre oameni...Ar fi necesară un pic 
de educaţie în favoarea morţii,să priceapă insul când i se apropie sfârşitul şi e cazul să 
consimtă.Şi ar mai fi de dorit ca pierderea conştiinţei să fie interpretată ca o 
abdicare,dar pot şti apropiații să interpreteze Pragul? Bun simţ ţărănesc,sublimat. 

Să ne amintim,în 1972 se sinucidea marele scriitor Henry de Montherlant,pentru 
că se simţea la capătul puterilor,poate regretând-ca şi Malraux ş.a.-că n-a trăit într-o 
societate îndestul de civilizată spre a încuviinţa euthanasia!De îndată,îi ia apărarea 
cavalereşte scriitorul Gabriel Matzneff,mărturisind:"Dacă Montherlant mi-ar fi cerut 
să-l secondez în moarte,aş fi făcut-o cu siguranţă".Poate viitorul va înscrie euthanasia 
între cuceririle civilizaţiei,se optimizează profesorul Louis Rougier,autorul cărții Le 
Génie de l'Occident. 

Dar poate că meandrele civilizației ne vor propune o fraternitate mai 
ciudată...Ilustrul scriitor Antonio Lobo Antunes reflectează la convergența "Eu- 
Celălalt":cine să fie pentru sine Celălalt?Cândva,îşi îndeplinea ca student stagiul într- 
o infirmerie cu copii canceroşi şi a realizat că micuțul agonizant de 4-5 anişori care-şi 
imploră moartea,de la destin şi de la îngrijitorul fratern,este "Celălalt" pentru 
totdeauna în conştiinţa sa!lar în 2003,Antunes va notifica acolada condiţiei umane ca 
"eutanasie":Celălalt este un copil...care se pregăteşte să moară şi ne cere disperat 
injecția cu morfină. 

Morfeu,zeul somnului. Și,iată al fericitei morţi izbăvitoare,la nevoie. Îşi mai are rost 
întrebarea:cine oferă the Kiss of Dearh,sărutarea de pe urmă,Dumnezeu sau siringa? 
Rămâne Fraternitatea,deplin cuprinzătoare de transcendent milostiv,dar şi de faptă 
prea-omenească.DA! 

